title : De libris propriis

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0057.tlg104.verbatim-grc1

issued : 2023

# [urn:cts:greekLit:tlg0057.tlg104.verbatim-grc1]

[p. 19.8]

## [chapter:1] ΓΑΛΗΝΟΥ ΠΕΡΙ ΤΩΝ ΙΔΙΩΝ ΒΙΒΛΙΩΝ ΓΡΑΦΗ.

[1] Ἔργῳ φανερὰ γέγονεν ἡ συμβουλή   
[2] σου, κράτιστε Βάσσε, περὶ τῆς γραφῆς τῶν ὑπ᾽ ἐμοῦ γεγονότων   
[3] βιβλίων· ἐν γάρ τοι τῷ Σανδαλαρίῳ, καθ΄ ὅ δὴ πλεῖστα   
[4] τῶν ἐν Ῥώμῃ βιβλιοπωλείων ἐστὶν, ἐθεασάμεθά τινας   
[5] ἀμφισβητοῦντας εἴτ᾽ ἐμὸν εἴη τὸ πιπρασκόμενον αὐτὸ βιβλίον   
[6] εἴτ᾽ ἄλλου τινὸς· ἐπεγέγραπτο δὴ γὰρ, Γαληνὸς ἰατρὸς·   
[7] ὠνουμένου δέ τινος ὡς ἐμὸν ὑπὸ τοῦ ξένου τῆς ἐπιγραφῆς   
[8] κινηθείς τις ἀνὴρ τῶν φιλολόγων ἐβουλήθη γνῶναι [p. 19.9]   
[1] τὴν ἐπαγγελίαν αὐτοῦ· καὶ δύο τοὺς πρώτους στίχους ἀναγνοὺς   
[2] εὐθέως ἀπέρριψε τὸ γράμμα, τοῦτο μόνον ἐπιφθεγξάμενος   
[3] ὡς οὐκ ἔστι λέξις αὕτη Γαληνοῦ καὶ ψευδῶς ἐπιγέγραπται   
[4] τουτὶ τὸ βιβλίον. ὁ μὲν οὖν τοῦτο εἰπὼν έπεπαίδευτο   
[5] τὴν πρώτην παιδείαν, ἣν οἱ παρ᾽ Ἕλλησι παῖδες   
[6] ἐξ ἀρχῆς ἐπαιδεύοντο, παρά τε γραμματικοῖς καὶ ῥήτορσιν·   
[7] οἱ πολλοὶ δὲ τῶν νῦν ἰατρικὴν ἢ φιλοσοφίαν μετιόντων   
[8] οὐδ᾽ ἀναγνῶναι καλῶς δυνάμενοι φοιτῶσι παρὰ τοὺς διδάξοντας   
[9] τά τε μέγιστα καὶ κάλλιστα τῶν ἐν ἀνθρώποις, τὰ   
[10] θεωρήματα, ἃ φιλοσοφία τε καὶ ἰατρικὴ διδάσκουσιν. ᾕρητο   
[11] μὲν οὖν ἡ τοιαύτη ῥᾳδιουργία πρὸ πολλῶν ἐτῶν, ἡνίκ᾽ ἔτι   
[12] μειράκιον ἦν ἐγὼ, οὐ μὴν εἰς τοσοῦτόν γε, εἰς ὅσον νῦν   
[13] ηὔξηται, προεληλύθει, τὸ κατ᾽ ἐκεῖνον τὸν χρόνον. διά τε   
[14] οὖν αὐτὸ τοῦτο καὶ διότι πολυειδῶς ἐλωβήσαντο πολλοὶ τοῖς   
[15] ἐμοῖς βιβλίοις, ἄλλοι κατ᾽ ἄλλα τῶν ἐθνῶν ἀναγινώσκοντες   
[16] ὡς ἴδια , μετὰ τοῦ τὰ μὲν ἀφαιρεῖν, τὰ δὲ προστιθέναι, τὰ   
[17] δὲ ὑπαλλάττειν, ἄμεινον ἡγοῦμαι δηλῶσαι πρῶτον αὐτοῦ   
[18] τοῦ λελωβῆσθαι τὴν αἰτίαν· [ed2page:1.36] εἶτα περὶ τῶν ὄντως ὑπ᾽ [p. 19.10]   
[1] ἐμοῦ γεγραμμένων, ἥτις γε καθ ᾽ ἕκαστον αὐτῶν ἐστιν   
[2] ἐπαγγελία. τοῦ μὲν δὴ πολλοὺς προγινώσκειν ὡς ἴδια τὰ   
[3] ἐμὰ τὴν αἰτίαν αὐτὸς οἶσθα, κράτιστε Βάσσε. φίλοις γὰρ   
[4] ἢ μαθηταῖς ἐδίδοτο χωρὶς ἐπιγραφῆς, ὡς ἂν οὐδὲ πρὸς ἔκδοσιν,   
[5] ἀλλ᾽ αὐτοῖς ἐκείνοις γεγονότα δεηθεῖσιν ὧν ἤκουσαν   
[6] ἔχειν ὑπομνήματα. τινῶν μὲν οὖν ὰποθανόντων οἰ μετ’ ἐκείνους   
[7] ἔχοντες ἀρεσθέντες αὐτοῖς ἀνεγίνωσκον ὡς ἰδίους, οἱ   
[8] δὲ \* παρὰ τῶν ἐχόντων κοινωνησάντων αὐτοῖς εἰς τὴν   
[9] ἑαυτῶν πατρίδα πορευθέντες, τῇδ᾽ ὑποδιατρίψαντες, ἄλλος   
[10] ἄλλως αὐτὰ τὰς ἐπιδείξεις ἐποιοῦντο· φωραθέντων δ᾽   
[11] ἁπάντων τῷ χρόνῳ, πολλοὶ τῶν αὖθις κτησαμένων ἐπεγράψαντ᾽   
[12] ἐμοῦ τοὔνομα, καὶ διαφωνοῦντα τοῖς παρ᾽ ἄλλοις   
[13] οὖσιν εὑρόντες ἐκόμισαν πρός με παρακαλέσαντες ἐπανορθώσασθαι.   
[14] γεγραμμένων οὖν, ὡς ἔφην, οὐ πρὸς ἔκδοσιν αὐτῶν,   
[15] ἀλλὰ κατὰ τὴν τῶν δεηθέντων ἕξιν τε καὶ χρείαν, εἰκὸς   
[16] δήπου τὰ μὲν ἐκτετάσθαι, τὰ δὲ συνεστάλθαι, καὶ τὴν   
[17] ἑρμηνείαν αὐτήν τε τῶν θεωρημάτων τὴν διδασκαλίαν ἢ   
[18] τελείαν ὑπάρχειν ἢ ἐλλιπῆ. τὰ γοῦν τοῖς εἰρημένοις γεγραμμένα [p. 19.11]   
[1] πρόδηλον δήπου μήτε τὸ τέλειον τῆς διδασκαλίας   
[2] ἔχειν μήτε τὸ διηκριβωμένον· ὡς ἂν οὔτε δεομένων αὐτῶν   
[3] οὔτε δυναμένων ἀκριβῶς μανθάνειν πάντα πρὶν ἕξιν τινὰ   
[4] σχεῖν ἐν τοῖς ἀναγκαίοις. ὑποτυπώσεις γοῦν ἔγραψαν ἔνιοι   
[5] τῶν πρὸ ἐμοῦ, τὰ τοιαῦτα βιβλία καθάπερ τινὲς ὑπογραφὰς,   
[6] ἕτεροι δ’ εἰσαγωγὰς ἢ συνόψεις ἢ ὑφηγήσεις· ἐγὼ δ᾽   
[7] ἁπλῶς δοὺς τοῖς μαθηταῖς οὐδὲν ἐπέγραψα· καὶ διὰ τοῦθ΄   
[8] ὕστερον εἰς πολλοὺς ἀφικομένων ἄλλος ἄλλην ἐπιγραφὴν   
[9] ἐποιήσατο. τὰ δ᾽ οὖν εἰς ἐμὲ κομισθέντα πρός τινων ἐπανορθώσεως   
[10] ἕνεκεν ἠξίωσα τοῖς εἰσαγομένοις ἐπιγεγράφθαι·   
[11] περὶ πρώτων οὖν τούτων ποιήσομαι τὸν λόγον.

## [chapter:2]

[12] Ἐγὼ μὲν οὖν οὐδ᾽ εἶχον ἁπάντων αὐτῶν   
[13] ἀντίγραφα, μειρακίοις ὑπαγορευθέντων ἀρχομένοις μανθάνειν,   
[14] ἢ καί τισι φίλοις ἀξιώσασι δοθέντων, ὕστερον δ᾽ ὁπότε   
[15] τὸ δεύτερον ἧκον ἐν Ῥώμῃ κομισθέντων, ὡς εἴρηται, [p. 19.12]   
[1] πρός με διορθώσεως ἕνεκεν, ἐκτησάμην τε καὶ τὴν ἐπιγραφὴν   
[2] ἐπέθηκα, περὶ αἱρέσεων τοῖς εἰσαγομένοις· ὃ πρῶτον   
[3] ἂν εἴη πάντων ἀναγνωστέον τοῖς μαθησομένοις τὴν ἰατρικὴν   
[4] τέχνην· ἐν αὐτῇ γὰρ αἱ κατὰ γένος ἀλλήλων διαιρέσεις   
[5] διαφέρουσαι διδάσκονται· κατὰ γένος δ᾽ εἶπον, ἐπειδὴ καὶ   
[6] διαφοραί τινες ἐν αὐταῖς εἰσι, καθ᾽ ἃς ὕστερον οἱ εἰσαχθέντες   
[7] ἐπεκδιδάσκονται. τὰ δὲ τῶν τριῶν αἱρέσεων ὀνόματα   
[8] σχεδὸν ἅπαντες ἤδη γινώσκουσι, τὴν μέν τινα δογματικήν   
[9] τε καὶ λογικὴν ὀνομάζεσθαι, τὴν δὲ δευτέραν ἐμπειρικὴν,   
[10] τὴν τρίτην δὲ μεθοδικήν. ὅσα τοίνυν ἐστὶν ἑκάστης   
[11] ἴδια ἢ καθ᾽ ἃ διαφέρουσιν ἀλλήλων, ἐν ἐκείνῳ τῷ βιβλίῳ   
[12] γέγραπται· τοῖς δ᾽ εἰσαγομένοις ὑπηγορεύθη τὸ περὶ τῶν   
[13] ὀστῶν καὶ τὸ περὶ τῶν σφυγμῶν. ἐδόθη δὲ καὶ φίλῳ Πλατωνικῷ   
[14] κατὰ τὴν ἐπιδημίαν ταύτην εἰσαγωγικὰ δύο βιβλία,   
[15] τὸ μὲν ἀρτηριῶν καὶ φλεβῶν, τὸ δὲ νεύρων ἔχον ἀνατομὴν·   
[16] καί τινι ἑτέρῳ τῆς ἐμπειρικῆς ἀγωγῆς ὑποτύπωσις. ὧν   
[17] οὐδὲν ἔχων ἐγὼ παρὰ τῶν ἐχόντων ἔλαβον, ἡνίκα τὸ δεύτερον [p. 19.13]   
[1] ἧκον εἰς Ῥώμην. [ 37 ] ἄλλων δέ τινων τότε γραφέντων   
[2] φίλοις ἔμεινεν ἀντίγραφα παρ᾽ ἐμοὶ διὰ τὸ τελέως   
[3] ἐξειργάσθαι· ὧν ἐστι καὶ τὰ περὶ τῶν τῆς ἀναπνοῆς αἰτίων   
[4] δύο καὶ τὰ περὶ φωνῆς δ’ προσφωνηθέντα τινὶ τῶν ὑπατικῶν   
[5] ἀνδρῶν, Βοηθῷ τοὔνομα, κατὰ [ed1page:4.367] τὴν Ἀριστο-   
[6] τέλους αἵρεσιν φιλοσοφοῦντι. τούτῳ καὶ τὰ περὶ τῆς ἀνατομῆς   
[7] Ἱπποκράτους καὶ μετὰ ταῦτα περὶ τῆς Ἐρασιστράτου   
[8] προσπεφώνηται, φιλοτιμότερον γεγραμμένα διὰ Μαρτιάλιον,   
[9] οὗ δύο βιβλία διασώζεται τῶν ἀνατομικῶν, ἔτι καὶ νῦν ὄντα   
[10] παρὰ πολλοῖς, ἃ κατ᾽ ἐκεῖνον τὸν χρόνον εὐδοκίμει μεγάλως.   
[11] βάσκανος δὲ καὶ φιλόνεικος ἱκανῶς ἦν ὁ ἀνὴρ οὗτος, καίτοι   
[12] πλείω γεγονὼς ἐτῶν ο᾽. πυθόμενος οὖν εἰς ἀνατομικὸν πρόβλημα   
[13] τούς τε λόγους καὶ τὰ διδαχθέντα μοι δημοσίᾳ   
[14] πρὸς ἁπάντων τῶν ἀκολουθησάντων ἐπαινεῖσθαι μεγάλως,   
[15] ἤρετό τινα τῶν ἐμῶν φίλων, ἀπὸ ποίας εἴην αἱρέσεως.   
[16] ἀκούσας δ᾽ ὅτι δούλους ὀνομάζω τοὺς ἑαυτοὺς ἀναγορεύσαντας   
[17] Ἱπποκρατείους ἢ Πραξαγορείους ἢ ὅλως ἀπό τινος   
[18] ἀνδρὸς, ἐκλέγοιμι δὲ τὰ παρ᾽ ἑκάστοις καλὰ, δεύτερον ἤρετο, [p. 19.14]   
[1] τίνα μάλιστα τῶν παλαιῶν ἐπαινοῖμι. \* \* \*

[2] \* θαυμάσιον δὲ τὀν Ἐρασίστρατσν ἀποφαίνεται καὶ   
[3] τὰ ἄλλα τῆς τέχνης καὶ ταῦτα. δι᾽ ἐκεῖνον οὖν ἔγραψα φιλοτιμότερον   
[4] τὰ περὶ τῆς Ἱπποκράτους ἀνατομῆς στ΄ βιβλία   
[5] καὶ τὰ περὶ τῆς Ἐρασιστράτου γ’ καὶ λέγων γέ ποτε   
[6] εἰς τὰ τῶν ἰατρῶν τῶν παλαιῶν βιβλία, δημοσίᾳ πρσβλεθέντος   
[7] μοι τοῦ περὶ αἵματος ἀναγωγῆς Ἐρασιστράτου καὶ   
[8] γραφείου καταπαγέντος εἰς αὐτὸ, κατἀ τὸ ἔθος εἶτα δειχθέντος   
[9] ἐπ᾽ ἐκεῖνο τὸ μέρος τοῦ βιβλίου, καθὸ τὴν φλεβοτομίαν   
[10] παραιτεῖται, πλείω πρὸς αὐτὸν εἶπον ὅπως λυπήσαιμι   
[11] τὸν Μαρτιάλιον, Ἐρασιστράτειον εἶναι προσποιούμενον.   
[12] ἐπεὶ δὲ ἱκανῶς ὁ λόγος ηὐδοκίμησεν, ἐδεήθη μού τις   
[13] φίλος ἐπαχθῶς ἔχων πρὸς αὐτὸν ὑπαγορεῦσαι τὰ ῥηθέντα   
[14] τῷ πεμφθησομένῳ παρ᾽ αὐτοῦ πρός με διὰ σημείων εἰς   
[15] τάχος ἠσκημένῳ γράφειν, ὅπως, ἂν ἐξορμήσῃ τῆς πόλεως οἴκαδε,   
[16] δύναιτο λέγειν αὐτὰ πρὸς τὸν Μαρτιάλιον ἐν ταῖς   
[17] τῶν νοσούντων ἐπισκέψεσιν. ἔπειτ᾽ οὐκ οἶδ᾽ ὅπως, ὅτε τὸ   
[18] δεύτερον ἧκον εἰς Ῥώμην, ὑπὸ τῶν αὐτοκρατόρων μετακληθεὶς, [p. 19.15]   
[1] ὁ μὲν λαβὼν ἐτεθνήκει, τὸ βιβλίον δ᾽ εἶχον οὐκ ὀλίγοι   
[2] κατὰ τὴν ἐν τῷ τότε καιρῷ φιλοτιμίαν συγκείμενον,   
[3] ἡνίκα ἤλεγχον δημοσίᾳ· καὶ γὰρ δὴ καὶ νέος ὢν ἔτι τοῦτ’   
[4] ἔπραξα, τέταρτον ἔτος ἄγων καὶ τριακοστὸν· ἐξ ἐκείνου δ’  
[5] ὥρισα μήτε διδάσκειν ἔτι δημοσίᾳ μήτ΄ ἐπιδείκνυσθαι προσδεξαμένης   
[6] με τῆς κατὰ τοὺς θεραπευομένους εὐτυχίας μείζονος   
[7] εὐχῆς· εἰδὼς γὰρ τοὺς ἀντιτέχνους, ὅταν ἐπαινῆταί   
[8] τις ἰατρὸς ὡς φθονοῦσιν, αὐτὸν λογίατρον ἀποκαλοῦντες,   
[9] ἀπορράψαι τὴν βάσκανον γλῶτταν αὐτῶν ἐβουλήθην, οὔτ’   
[10] ἐπὶ τῶν θεραπευομένων φθεγγόμενός τι περαιτέρω τῶν   
[11] ἀναγκαίων οὔτε διδάσκων ἐν πλήθει, καθάπερ ἔμπροσθεν,   
[12] οὔτ᾽ ἐπιδεικνύμενος, ἀλλὰ διὰ τῶν ἔργων τῆς τέχνης μόνον   
[13] ἐνδεικνύμενος ἣν εἶχον ἕξιν ἐν τοῖς θεωρήμασιν αὐτῆς. ἔτεσι   
[14] δὲ τρισὶν ἄλλοις ἐν Ῥώμῃ διατρίψας, ἀρξαμένου τοῦ μεγάλου   
[15] λοιμοῦ παραχρῆμα τῆς πόλεως ἐξῆλθον ἐπειγόμενος εἰς   
[16] τὴν πατρίδα· μηδενὶ \* \* \* ἐν τῷ χρόνῳ τούτῳ περὶ   
[17] μὲν τῶν Ἱπποκράτους καὶ Πλάτωνος δογμάτων στ΄ βιβλία   
[18] προτρεψαμένου με τοῦ Βοηθοῦ, περὶ δὲ μορίων χρείας ἓν [p. 19.16]   
[1] τὸ πρῶτον· ἃ λαβὼν ὁ Βοηθὸς ἐξῆλθε τῆς πόλεως ἐμοῦ   
[2] πρότερος, ἄρξων τότε τῆς Παλαιστίνης Συρίας, ἐν ᾗ καὶ   
[3] ἀπέθανε. καὶ διὰ τοῦτο μετὰ πολὺν χρόνον ἑκατέραν τὴν   
[4] πραγματείαν συνετέλεσα προσγενομένων μοι κωλυμάτων μετὰ   
[5] τὴν εἰς οἶκον ἐπάνοδον, ὧν ἐφεξῆς μνημονεύσω.

[ed2page:1.38]

## [chapter:3]

[6] Ἐπανῆλθον μὲν οὖν ἐκ Ῥώμης εἰς   
[7] τὴν πατρίδα, πεπληρωμένων μοι τῶν ἐκ γενετῆς ἐτῶν ζ᾽   
[8] καὶ λ’, τρία δέ μοι βιβλία παρά τινων ἐδόθη, γεγραμμένα   
[9] πρὶν εἰς Σμύρναν ἐκ Περγάμου μεταβῆναι, Πέλοπός τε τοῦ   
[10] ἰατροῦ καὶ Ἀλβίνου τοῦ Πλατωνικοῦ χάριν. ἦν δὲ τὸ μέν   
[11] τι μήτρας ἀνατομὴ, μικρὸν βιβλίδιον, τὸ δέ τι τῶν ἐν   
[12] ὀφθαλμοῖς παθῶν διάγνωσις, μικρὸν καὶ αὐτὸ, τρίτον δ᾽   
[13] ἀξιόλογον τῷ μεγέθει περὶ τῆς ἰατρικῆς ἐμπειρίας. ἐδόθη   
[14] δὲ τὸ μὲν α᾽ εἰρημένον μαίᾳ τινὶ, τὸ δὲ δεύτερον ὀφθαλμοὺς   
[15] θεραπεύοντι νεανίσκῳ, τὸ δὲ τρίτον, ἡνίκα Πέλοψ   
[16] μετὰ Φιλίππου τοῦ ἐμπειρικοῦ διελέχθη δυοῖν ἡμερῶν· τοῦ   
[17] μὲν Πέλοπος, ὡς μὴ δυναμένης τῆς ἰατρικῆς δι᾽ ἐμπειρίας   
[18] μόνης συστῆναι, τοῦ Φιλίππου δ᾽ ἐπιδεικνύντος δύνασθαι. [p. 19.17]   
[1] τοὺς οὖν ὑφ᾽ ἑκατέρου λόγους ῥηθέντας εἰς τάξιν καταστήσας   
[2] ἔγραψά τι γυμνάσιον ἐμαυτῷ καὶ τούτου οὐκ οἶδα   
[3] πῶς ἐξέπεσεν ἐμοῦ μηδὲν εἰδότος αὐτὸ· τρία δ᾽ ἄλλα περὶ   
[4] πνεύμονος καὶ θώρακος κινήσεως, ἡνίκα ἐν Σμύρνῃ διέτριβον,   
[5] ἔγραψα συμφοιτητῇ χαρισάμενος, μέλλοντι κατὰ τὴν   
[6] ἀποδημίαν εἰς τὴν πατρίδα πορεύεσθαι χάριν τοῦ μελετήσαντα   
[7] κατ᾽ αὐτὸ ποιήσασθαί τινα ἐπίδειξιν ἀνατομικὴν·   
[8] ἀποθανόντος οὖν ἐν τῷ μεταξὺ τοῦ νεανίσκου τὰ βιβλία   
[9] παρά τισιν ἦν ὑπονοούμενα τῆς ἐμῆς ἕξεως εἶναι. καί τις   
[10] ἠλέγχθη προοίμιόν τι τεθεικὼς αὐτοῖς, εἶτ᾽ ἀναγινώσκων   
[11] ὡς ἴδια· τούτων τῶν βιβλίων τῷ τρίτῳ κατὰ τὸ τέλος   
[12] προσέγραψά τινα τῶν ὑπ’ ἐμοῦ προσεξευρισκομένων ἐπαγχιλίαν   
[13] ἔχοντα· τὰ γὰρ ἐν τοῖς τρισὶ γεγραμμένα Πέλοπος   
[14] ἦν τοῦ διδασκάλου δόγματα· παρ᾽ ᾧ διατρίβων κατὰ Σμύρναν   
[15] ἔγραψα ταῦτα. καθιδρύσας ἐμαυτὸν ἐν τῇ πατρίδι μετὰ   
[16] τὴν ἐκ Ῥώμης ἐπάνοδον εἰχόμην τῶν συνήθων· ἀφίκετο   
[17] δ᾽ εὐθέως ἐξ Ἀκυλίας τὰ παρὰ τῶν αὐτοκρατόρων γράμματα   
[18] καλούντων με· προῄρηντο γὰρ αὐτοὶ χειμάσαντες ἐπὶ [p. 19.18]   
[1] τοὺς Γερμανοὺς ἐξελαύνειν· ἐπορεύθην μὲν οὖν ἐξ ἀνάγκης,   
[2] ἐλπίζων δὲ τεύξεσθαι παραιτήσεως, ἤκουον γὰρ εἶναι τὸν   
[3] ἕτερον αὐτῶν τὸν πρεσβύτερον εὐγνώμονά τε καὶ μέτριον   
[4] ἤμερόν τε καὶ πρᾷον, ὃς ἐκαλεῖτο μὲν ἐξ ἀρχῆς Βῆρος· ἐπεὶ   
[5] δ᾽ Ἀντωνῖνος ὁ μετὰ τὸν Ἀδριανὸν ἄρξας διάδοχον αὐτὸν   
[6] ἔθετο τῆς ἀρχῆς τὸν μὲν ἔμπροσθεν ὀνομαζόμενον   
[7] Λούκιον κοινωνὸν ἐποιήσατο καλέσας Βῆρον, ἑαυτὸν δὲ μετωνόμασεν   
[8] Ἀντωνῖνον. ἐπιβάντος οὖν μου τῆς Ἀκυλίας   
[9] κατέσκηψεν ὁ λοιμὸς ὡς οὔπω πρότερον· ὥστε τοὺς μὲν   
[10] αὐτοκράτορας αὐτίκα φεύγειν εἰς Ῥώμην, ἅμα στρατιώταις   
[11] ὀλίγοις, ἡμᾶς δὲ τοὺς πολλοὺς μόλις ἐν χρόνῳ πολλῷ διασωθῆναι,   
[12] πλείστων ἀπολλυμένων· οὐ μόνον διὰ τὸν λοιμὸν,   
[13] ἀλλὰ καὶ τὸ διὰ μέσου χειμῶνος εἶναι τὰ πραττόμενα· μεταστάντος   
[14] δ᾽ ἐξ ἀνθρώπων τοῦ Λουκίου κατὰ τὴν ὁδὸν εἰς   
[15] Ῥώμην αὐτοῦ κομίσας τὸ σῶμα, τὴν ἀποθέωσιν Ἀντωνῖνος   
[16] ἐποιήσατο· καὶ μετὰ ταῦτα τῆς ἐπὶ τοὺς Γερμανοὺς   
[17] στοατείας εἴχετο, περὶ παντὸς ποιούμενος ἀπάγειν με· πει-   
[18] σθεὶς δ᾽ ἀφεῖναι λέγοντας ἀκούσας τἀναντία κελεύειν τὸν [p. 19.19]   
[1] πάτριον θεὸν Ἀσκληπιὸν, οὗ καὶ θεραπευτὴν ἀπέφαινον   
[2] ἐμαυτὸν· ἐξότου [ed1page:4.363] με θανατικὴν διάθεσιν ἀποστήματος   
[3] ἔχοντα διέσωσε προσκυνήσας τῷ θεῷ καὶ περιμεῖναί με   
[4] τὴν ἐπάνοδον αὐτοῦ κελεύσας, ἤλπιζε γὰρ ἐν τάχει κατορθώσειν   
[5] τὸν πόλεμον, [ed2page:1.39] αὐτὸς μὲν ἐξῆλθε, καταλιπὼν δὲ   
[6] τὸν υἱὸν Κόμμοδον, παιδίον ἔτι ὄντα κομιδῆ νεὸν, ἐνετείλατο   
[7] τοῖς τρέφουσιν αὐτὸ, πειρᾶσθαι μὲν ὑγιαῖνον φυλάττειν,   
[8] εἰ δέ ποτε νοσήσειε, καλεῖν ἐπὶ τὴν θεραπείαν ἐμὲ·   
[9] κατὰ τοῦτον οὖν τὸν χρόνον συνελεξάμην τε καὶ εἰς ἕξιν   
[10] ἤγαγον μόνιμον, ἅτε παρὰ τῶν διδασκάλων ἐμεμαθήκειν,   
[11] ἅ τ᾽ αὐτὸς εὑρήκειν· εἴ τί τε ζητῶν ἔνια περὶ τὴν εὕρεσιν   
[12] αὐτῶν εἶχον ἔγραψα πολλὰ, γυμνάζων ἐμαυτὸν ἐν πολλοῖς   
[13] προβλήμασιν ἰατρικοῖς τε καὶ φιλοσόφοις, ὧν τὰ πλεῖστα   
[14] διεφθάρη κατὰ τὴν μεγάλην πυρκαϊὰν, ἐν ᾗ τὸ τῆς Εἰρήνης   
[15] τέμενος ἅμα καὶ πολλοῖς ἄλλοις ἐκαύθη· καὶ χρονίσαντός   
[16] γε κατὰ τὴν ἀποδημίαν παρὰ πᾶσαν ἐλπίδα τοῦ Ἀντωνίνου,   
[17] σύμπας ἐκεῖνος ὁ χρόνος ἀξιολογωτάτην τὴν ἄσκησίν  
[18] μοι παρέσχεν· ὡς τήν τε περὶ χρείας μορίων πραγματείαν [p. 19.20]  
[1] ἐν ἑπτὰ καὶ δέκα πληρῶσαι βιβλίοις, προσθεῖναί τε τὰ   
[2] λείποντα τῇ περὶ τῶν Ἱπποκράτους καὶ Πλάτωνος δογμάτων·   
[3] ἔτι δὲ ζητῶν τινα τῶν ἀνατομικῶν θεωρημάτων, ἃ ἐδεδώκειν   
[4] τῷ Βοηθῷ τὸ περὶ χρείας μορίων πρῶτον, ἐν τῷ δευτέρῳ   
[5] δεδήλωται, τοὺς κινοῦντας το ἄρθρον ἑκάστου δακτύλου μῦς   
[6] προσεξευρῆσθαί μοι, ἅπαντας ἀγνοηθέντας ἄχρι πολλοῦ, καθάπερ   
[7] ἅπασι τοῖς πρὸ ἐμοῦ. ἀνεβαλόμην δ᾽ ἐν ἐκείνῃ τῇ   
[8] πραγματείᾳ καὶ περὶ τῆς κινήσεως τῶν ἄνω βλεφάρων ἐρεῖν,   
[9] αὖθις ἐπιδείξας ἐν αὐτῇ τοῦτο μόνον, ὡς αἱ λεγόμεναι πρός   
[10] τινων οὐκ εἰσὶν ἀληθεῖς· ὁπότε δ᾽ ἐμαυτόν τε ἔπεισα καὶ   
[11] τοὺς ἄλλους οἷς ἔδειξα καὶ ταύτην εὑρῆσθαί μοι καὶ τἄλλα   
[12] ὅσα κατὰ τὰς ἀνατομὰς ἢ κακῶς εἴρηται τοῖς ἔμπροσθεν ἢ   
[13] ὅλως παραλέλειπται, τηνικαῦτα ἤδη καὶ τὰς ἀνατομικὰς ἐγχειρήσεις   
[14] ἔγραψα· φθασάντων δὲ τῶν περὶ χρείας μορίων   
[15] εἰς πολλοὺς ἀφῖχθαι, σπουδαζομένων δὲ τοῖς ἰατροῖς σχεδὸν   
[16] ἅπασιν, ὅσοι τὴν παλαιὰν ἰατρικὴν μετεχειρίζοντο καὶ   
[17] τῶν φιλοσόφων τοῖς ἀπ᾽ Ἀριστοτέλους, ἐπειδὴ κἀκείνῳ [p. 19.21]   
[1] τοιαύτη τις ἐγεγόνει πραγματεία, τῶν βασκάνων τινὲς ὑπὸ   
[2] φθόνου, τὴν πολιν ἐπλήρωσαν εἰς μοχθηρὰς φήμας ὡς ἕνεκα   
[3] τοῦ δόξαι πάμπολυ τοὺς ἔμπροσθεν ὑπερβεβλῆσθαι,   
[4] πολλὰ τῶν οὐδ’ ὅλως φαινομένων ἐν ταῖς ἀνατομαῖς γράψαιμι·  
[5] μὴ γὰρ ἂν ἅπαντας αὐτὰ λαθεῖν. ἐγὼ μὲν οὖν   
[6] ἐγέλων τε καὶ κατεφρόνουν αὐτῶν· ἀγανακτοῦντες δ’ οἱ   
[7] φίλοι παρεκάλουν με δημοσίᾳ δεῖξαι κατά τι τῶν μεγάλων   
[8] ἀκουστηρίων τὴν ἀλήθειαν τῶν ὑπ᾽ ἐμοῦ γεγραμμένων ἀνατομικῶν   
[9] θεωρημάτων. ἐπεὶ δ᾽ οὐκ ἐπειθόμην, ἤδη γὰρ οὕτως   
[10] εἶχον ὡς μὴ πεφροντικέναι τῆς δόξης, οἰηθέντες οἱ   
[11] βάσκανοι ἔχειν ἐξελεγχθῆναί με φοβούμενον, οὐ καταφρονοῦντα   
[12] τῆς φλυαρίας αὐτῶν προσποιεῖσθαι μεγαλοφροσύνην,   
[13] οὐδὲ τοῦ σκώπτειν ἀπείχοντο· καθ᾽ ἑκάστην ἡμέραν εἰς τὸ   
[14] τῆς Εἰρήνης τέμενος ἀφικνούμενοι· καθότι καὶ πρὸ τοῦ καυθῆναι   
[15] πᾶσιν ἦν ἔθος ἀθροίζεσθαι τοῖς τὰς λογικὰς τέχνας   
[16] μεταχειριζομένοις. ἀναγκασθεὶς οὖν ὑπὸ τῶν φίλων καὶ δείξας   
[17] δημοσίᾳ πολλαῖς ἡμέραις ἐμαυτὸν μὲν οὐδὲν ἐψευσμένον,   
[18] ἠγνοηκότας δὲ πολλὰ τοὺς ἔμπροσθεν, ἔγραψα παρακληθεὶς [p. 19.22]   
[1] ὑπ᾽ αὐτῶν, ὑπομνήματα τῶν δειχθέντων τε καὶ   
[2] λεχθέντων. ἐπιγέγραπται δὲ ταῦτα τῶν ἀγνοηθέντων τῷ   
[3] Λύκῳ κατὰ τὰς ἀνατομὰς διὰ τήνδε τὴν αἰτίαν. ὁπότε   
[4] προῆλθον ἐπιδείξων ἐμαυτὸν οὐδὲν ἐψευσμένον ἐν τοῖς ἀνατομικοῖς   
[5] ὑπομνήμασιν, εἰς τὸ μέσον ἀνέθηκα τῶν ἀνατομικῶν   
[6] ἅπαντων βιβλία, τὴν ἐξουσίαν δοὺς ἑκάστῳ τῶν παρόντων,   
[7] ὅ βούλεται μόριον ἀνατμηθῆναι προβάλλειν, ἐπαγγειλάμενος   
[8] δείξειν ὅσα διεφώνησε τοῖς ἔμπροσθεν, ἀληθῶς   
[9] ὑπ’ ἐμοῦ γεγραμμένα· προβληθέντος δὲ θώρακος ἐμοῦ τε   
[10] τὴν αρχὴν ἀπὸ τῶν παλαιοτάτων ποιουμένου, προχειριζομένου   
[11] τε βίβλους [ed2page:1.40] αὐτῶν, ἠξίωσάν τινες τῶν ἀξιολόγων   
[12] ἰατρῶν ἐν προεδρείᾳ καθεζόμενοι μὴ κατατρίβειν με τὸν χρόνον.   
[13] ἀλλ᾽ ἐπειδὴ Λύκος ὁ Μακεδὼν, Κοΐντου μαθητὴς γεγονὼς,   
[14] ἀνδρὸς ἀνατομικωτάτου τὰ μέχρι τῶν καθ᾽ ἑαυτὸν   
[15] εἱρημένα πάντα ἔγραψεν ἐάσαντα τοὺς ἄλλους, μόνα τὰ   
[16] πρὸς ἐκείνους γεγραμμένα τοῖς ἐμοῖς ἀντεξετάσαι. προσιέμενος   
[17] οὖν αὐτῶν τὴν ἀξίωσιν οὕτως ἐπὶ πάντων τῶν καθ’   
[18] ἑκάστην ἡμέραν προβαλλομένων ἐποίησα· πάντα δὲ ταῦτα   
[19] διὰ τοῦτ᾽ ἠναγκάσθην εἰπεῖν, ὅπως ἴδωσιν οἱ μέλλοντες [p. 19.23]   
[1] ἀναγνώσεσθαί τι τῶν ἐμῶν, κατὰ τίνα τὴν ἡλικίαν ἕκαστον   
[2] ἔγραψα καὶ κατὰ τίνα τὴν αἰτίαν. ἐκ τούτων γὰρ εἴσονται   
[3] τά τε ἐλλιπῶς γεγραμμένα διορίζειν ἀπο τῶν τελέως   
[4] ἐξειργασμένων, τά τε κατὰ τὸν πρὸς τοὺς ἀλαζονευομένους   
[5] ἔλεγχον ἀπὸ τῶν διδασκαλιῶν. ἐπισημανοῦμαι δὲ ταῦτα καὶ   
[6] διὰ τῶν ἑξῆς, ἐάν που γένηται χρεία, νυνὶ δὲ τὰ διασωζόμενα   
[7] τῶν ὑπ’ ἐμοῦ γραφέντων δηλώσω, τὴν ἀρχὴν ἀπὸ τῶν   
[8] ἀνατομικῶν ποιησάμενος.

## [chapter:4]

[9] Πρώτον μὲν ἐν τούτοις τὸ περὶ τῶν ὀστῶν   
[10] τοῖς εἰσαγομένοις γεγραμμένον· μετὰ τοῦτο δὲ ἔστιν ἄλλα   
[11] τοῖς εἰσαγομένοις βιβλία· τὸ μὲν ἕτερον αὐτῶν φλεβῶν τε   
[12] καὶ ἀρτηριῶν ἀνατομὴν περιέχον· τὸ δὲ ἕτερον νεύρων· ἔστι   
[13] δέ τι καὶ ἄλλο μυῶν ἀνατομὴ ἐν συντόμῳ διδάσκων ἅπαντα   
[14] ἀκριβῶς, ὅσα κατὰ τὰς ἀνατομικὰς ἐγχειρήσεις γέγραπται   
[15] περὶ μυῶν. εἰ δέ τις βούλοιτο μετὰ τὴν τῶν ὀστῶν   
[16] ἀνατομὴν ἐπὶ τὰς ἀνατομικὰς ἐγχειρήσεις εὐθέως ἔρχεσθαι,   
[17] δύνατόν ἐστιν αὐτῷ παρελθεῖν τὰς περὶ τῶν ἀγγείων τε καὶ   
[18] νεύρων ἀνατομὰς, ὥσπερ γε καὶ τὴν τῶν μυῶν. ἅπαντα [p. 19.24]   
[1] γὰρ τὰ τῆς ἀνατομῆς ἐν ταῖς ἐγχειρήσεσι γέγραπται. τὸ   
[2] μὲν οὖν πρῶτον ἐν αὐτοῖς περὶ τῶν κατὰ τὰς χεῖράς ἐστι   
[3] μυῶν καὶ συνδέσμων, τὸ δὲ δεύτερον περὶ τῶν κατὰ τὰ   
[4] σκέλη μυῶν καὶ συνδέσμων, τὸ δὲ τρίτον περὶ τῶν ἐν τοῖς   
[5] κώλοις νεύρων καὶ ἀγγείων, τὸ δὲ τέταρτον περί τε τῶν τὰς   
[6] γνάθους καὶ τὰ χείλη κινούντων μυῶν καὶ τῶν περὶ τὴν   
[7] κάτω γένυν· ἔτι τε τῶν τὴν κεφαλὴν καὶ τράχηλον καὶ ὠμοπλάτας,   
[8] τὸ δὲ πέμπτον περὶ τῶν τοῦ θώρακος μυῶν καὶ   
[9] τῶν κατ’ ἐπιγάστριον καὶ τῶν ψοῶν καὶ τῶν κατὰ ῥάχιν,   
[10] τὸ δὲ ἕκτον περὶ τῆς τροφῆς ὀργάνων, ἅπερ ἐστὶν ἔντερα   
[11] καὶ γαστὴρ ἧπάρ τε καὶ σπλὴν καὶ νεφροὶ καὶ κύστις, ὅσα   
[12] τ᾽ ἄλλα σὺν τούτοις· τὸ δὲ ἕβδομον καὶ ὄγδοον τῶν πνευματικῶν   
[13] μορίων ἀνατομὴν περιέχει· τὸ μὲν ἕβδομον τῶν κατὰ   
[14] τὴν καρδίαν καὶ τὸν πνεύμονα καὶ τὰς ἀρτηρίας τεθνεῶτός   
[15] τε καὶ ζῶντος ἔτι τοῦ ζώου· τὸ δὲ ὄγδοον τὸν καθ᾽ ὅλον   
[16] τὸν θώρακα. τὸ δὲ ἔνατον ἐγκεφάλου τε καὶ νωτιαίου ἀνατομὴν   
[17] ἔχει, τὸ δὲ δέκατον ὀφθαλμῶν καὶ γλώττης καὶ στομάχου   
[18] καὶ τῶν τούτοις συνεχῶν, τὸ δ᾽ ἑνδέκατον τῶν κατὰ [p. 19.25]   
[1] τὸν λάρυγγα καὶ τὸ καλούμενον ὑοειδὲς ὀστοῦν καὶ τῶν   
[2] συνεχῶν αὐτοῖς, ἔτι τε τῶν εἰς αὐτὰ παραγινομένων νεύρων,   
[3] τὸ δὲ δωδέκατον ἀρτηριῶν καὶ φλεβῶν, τὸ δὲ τρισκαιδέκατον   
[4] τῶν ἀπ᾽ ἐγκεφάλου νεύρων, τὸ ιδ’ τῶν ἀπὸ   
[5] νωτιαίου, το δὲ ιε’ τῶν γεννητικῶν μορίων. τὰ μὲν οὖν   
[6] ἀναγκαῖα τῆς ἀνατομικῆς θεωρίας ταῦτ᾽ ἐστὶν· ἐπὶ δὲ τοῖς   
[7] ἀναγκαίοις ἄλλα χρήσιμα καὶ ταυτὶ γέγραπται· [ed1page:4.364] τῶν   
[8] Μαρίνου βιβλίων ἀνατομικῶν εἴκοσιν ὄντων ἐν τέτταρσιν   
[9] ἡμετέροις ἐπιτομὴ, καθάπερ καὶ τῶν Λύκου πάντων ἐν   
[10] δυοῖν· ὑπογράψω δ᾽ αὐτῶν ἑκάστου τὰ κεφάλαια κατὰ τὴν   
[11] πρώτην ἐπιτομήν. τῶν Μαρίνου βιβλίων ἀνατομικῶν ἐξ   
[12] αὐτοῦ τὰ πρῶτα περιέχεται. [ed2page:1.41] γράφει δ᾽ ἐν μὲν τῷ   
[13] πρώτῳ τῶν ἒξ τὸ προοίμιον τῆς ὅλης θεωρίας, εἶτα περὶ   
[14] δέρματος, εἶθ᾽ ἑξῆς περὶ τριχῶν· εἶτα περὶ ὀνύχων καὶ   
[15] σαρκῶν καὶ πιμελῆς καὶ στέατος· ἐν τῷ δευτέρῳ περὶ ἀδένων   
[16] καὶ ὑμένων καὶ ὑμενωδῶν χιτώνων περιτοναίου τε καὶ   
[17] ὑπεζωκότος καὶ διαφράγματος· ἐν δὲ τῷ τρίτῳ περὶ τῶν   
[18] λόγῳ θεωρητῶν ἀγγείων καὶ φλεβῶν καὶ ἀρτηριῶν ἀνατομῆς· [p. 19.26]  
[1] καὶ εἰ κατὰ φύσιν ἐν ἀρτηρίαις αἷμα περιέχεται. κατὰ   
[2] δὲ τὸ τέταρτον τίς ἐνέργεια ἀρτηρίας καὶ τίς χρεία καὶ   
[3] πόθεν ἄρχονται καὶ τἄλλα ζητούμενα περὶ αὐτῶν· εἶθ΄ἑξῆς   
[4] περὶ οὐρητήρων, περὶ οὐρητικῶν πόρων καὶ οὐράχου καὶ   
[5] σπερματικῶν ἀγγείων· καὶ χολωδῶν ἀγγείων καὶ πόρων καὶ   
[6] ἀδένων· καὶ περὶ τοῦ ἀπὸ τῶν ἀδένων ἀγγείου. καὶ περὶ   
[7] βρόγχου· καὶ περὶ τῶν κατὰ τοὺς μασθοὺς ἀγγείων, ἐν οἷς   
[8] τὸ γάλα· καὶ περὶ τῶν ἐν τῷ σώματι κεχυμένων καὶ ἀγγείοις   
[9] περιεχομένων. καὶ τίνα ἐν τίσι περιέχεται τῶν ὑγρῶν   
[10] καὶ τῶν κεχυμένων· καὶ περὶ τροφῆς· ἐν δὲ τῷ ε’ περὶ   
[11] τῶν κατὰ τὴν κεφαλὴν, τῶν τ᾽ ἄλλων καὶ τῶν ῥαφῶν· καὶ   
[12] μέντοι καὶ τῶν κατὰ τὸ πρόσωπον ῥαφῶν τε καὶ συμφύσεων·   
[13] καὶ πάντων τῶν τῆς κεφαλῆς ὀστῶν· καὶ περὶ τῶν   
[14] κατ’ αὐτήν τε καὶ τὸ πρόσωπον τρημάτων καὶ περὶ τῆς κάτω   
[15] γνάθου καὶ τῶν κατ’ αὐτὴν τρημάτων καὶ εἰ ἔστι σύμφυτος   
[16] ἑαυτῇ· περί τε τῶν ὀδόντων καὶ τοῦ προσκειμένου   
[17] τῇ κεφαλῇ τοῦ βρόγχου ὀστοῦ· καὶ τῶν συνεχῶν αὐτῶν   
[18] τῶν κατὰ τὰ παρίσθμια τεταμένων· ἐν δὲ τῷ στ΄ περί τε   
[19] ὀσχέου γράφει καὶ ἱεροῦ ὀστοῦ καὶ ἰσχίου καὶ πλευροῦ καὶ [p. 19.27]   
[1] στέρνων καὶ ὠμοπλατῶν καὶ ἀκρωμίων, καὶ περὶ κλειδῶν   
[2] καὶ βραχίονος καὶ πήχεως καὶ κερκίδος, ὀστῶν τε τοῦ καρποῦ   
[3] καὶ τῶν δακτύλων· καὶ περὶ μηροῦ καὶ τῶν ἑκατέρω-   
[4] θεν τοῦ γόνατος χονδρωδῶν ὀστῶν· ἐν δὲ τῷ β’ τῶν ἡμετέρων   
[5] ὑπομνημάτων, ἐν ᾧ ἢ τῆς ἀνατομικῆς Μαρίνου θεωρὰις   
[6] ἐστὶν ἐπιτομὴ, τὸ ζ᾽ καὶ ἡ καὶ θ’ καὶ ι’ περιέχεται   
[7] τῶν Μαρίνου βιβλίων· κεφάλαια δὲ κατὰ μὲν τὸ ζ’ ἔτι περὶ   
[8] τῆς τοῦ κρανίου κοινωνίας, πρός τε τὰς μήνιγγας καὶ τοὺς   
[9] ἄλλους ὑμένας, περί τε τῶν καθ’ ὅλον τὸ πρόσωπον νεύρων·   
[10] περί τε κροταφιτῶν μυῶν καὶ μασητήρων· καὶ τῶν   
[11] ἐπὶ τὰς γνάθους καὶ τὰ χείλη μυῶν ἀπὸ τῶν φατνίων καὶ   
[12] τῶν κατὰ τὰς γνάθους μυῶν· εἶτα τῶν ἐντὸς τῆς κάτω   
[13] γνάθου μυῶν τῶν τε περὶ αὐτὴν χωρίς· καὶ τῶν μυκτήρων   
[14] καὶ τῶν περί \* \* \* ἐκφύσεις· καὶ τῶν κατὰ τὴν   
[15] γλῶτταν· εἶτα περὶ γλώττης καὶ τῶν κατ᾽ αὐτὴν μυῶν,   
[16] ἔτι τε περὶ τῶν κατὰ τοὺς ὀφθαλμοὺς μυῶν. ἐν δὲ τῷ   
[17] ὀγδόῳ τῶν τοῦ Μαρίνου βιβλίων κεφάλαια ταῦτ᾽ ἐστὶ· περὶ   
[18] στόματος· καὶ περὶ χειλῶν καὶ ὀδόντων καὶ οὔλων καὶ κίονος [p. 19.28]   
[1] καὶ φαρυγγέθρου, ἐπιγλωττίδος τε καὶ παρισθμίων καὶ   
[2] ἀντιάδων καὶ ῥινὸς καὶ μυκτήρων, ὤτων τε καὶ τραχήλου   
[3] καὶ τῶν κατ᾽ αὐτὸν μυῶν καὶ τοῦ ὑπὸ τὴν πλευρὰν μυὸς   
[4] καὶ τοῦ ὑπὸ τὴν κοιλίαν καὶ περὶ τραχήλου φύσεως· ἐν δὲ   
[5] τῷ θ΄ περὶ μυῶν τῶν κατὰ τὰς φρένας καὶ τὴν ῥάχιν καὶ   
[6] τὰ μεσοπλεύρια καὶ τὸ ἐπιγάστριον· ἔτι τε περὶ τῶν τοῦ   
[7] βραχίονος καὶ τῆς ὠμοπλάτης· πήχεώς τε καὶ χειρὸς ἄκρας·   
[8] ἐν δὲ τῷ δεκάτῳ πήχεως καὶ τῶν περὶ αὐτὸν μυῶν καὶ   
[9] σκελῶν καὶ τῶν κατ᾽ αὐτὰ μυῶν καὶ ἄρθρου τοῦ κατὰ γόνυ·   
[10] ἡ δὲ τρίτη τῶν ἐπιτομῶν ια’ τε καὶ ιβ’ καὶ ιε’ τῶν τοῦ   
[11] Μαρίνου βιβλίων ἐστὶν· ἔγραψε δὲ Μαρῖνος ἐν μὲν τῷ ια΄   
[12] τὰ μὲν κεφάλαια. εἰ φέρεταί τι ἀπὸ νώτων ὑγρὸν εἰς   
[13] πνεύμονα κατά τε τὰς ἐδωδὰς, εἰς γαστέρα πνεύματα· δεύτερον   
[14] δὲ περὶ στομάχου· καὶ μετ᾽ αὐτὸν περὶ βρόγχου καὶ   
[15] περὶ πνεύμονος καὶ καρδίας καὶ περικαρδίου θυμοῦ. κατὰ   
[16] δὲ τὸ ιβ’ τῆς ἑαυτοῦ πραγματείας ὁ Μαρῖνος ἔγραψε περὶ   
[17] ἥπατος καὶ τῆς ἐν αὐτῷ χολῆς καὶ περὶ σπληνὸς καὶ κοιλίας   
[18] καὶ μεσεντερίου· κατὰ δὲ ιγ’ περὶ πρώτων ἐντέρων. [p. 19.29] [ed2page:1.42]   
[1] εἶτα περὶ νεφρῶν καὶ οὐρητῆρος καὶ κύστεως καὶ οὐράχου   
[2] καὶ πόρου τοῦ οὐρητικοῦ καὶ μετὰ ταῦτα περὶ καυλοῦ   
[3] ἄρρενος καὶ αἰδοίου τοῦ ἄρρενος καὶ θηλείας καὶ περὶ   
[4] μήτρας καὶ τῶν κυουμένων καὶ περὶ τῶν ὄρχεων, οὓς διδύμους   
[5] ὀνομάζει· καὶ μετ’ αὐτοὺς περὶ ἀδενοειδῶν· ἐν δὲ τῷ   
[6] ιδ᾽ τὴν ἀνατομὴν τῶν ἄνω τοῦ ἥπατος ἁπασῶν φλεβῶν   
[7] ἐποιήσατο· κατὰ δὲ τὸ ιε΄ περί τε τῆς ἀπὸ καρδίας ἐπὶ   
[8] ἧπαρ φερομένης φλεβὸς καὶ τῶν κάτω τοῦ διαφράγματος   
[9] ἁπασῶν· καὶ μετὰ ταῦτα περὶ τῶν καθ᾽ ὅλον τὸ ζῶον ἀρτηριῶν.   
[10] ἡ δὲ τετάρτη τῶν ἐπιτομῶν κατὰ τὰ λοιπὰ τοῦ   
[11] Μαρίνου ε’ βιβλία· μετὰ τὸ ε’ καὶ ι’ ἄχρι τοῦ κ’ περιέων.   
[12] γέγραπται δὲ ἐν τῷ ἑκκαιδεκάτῳ τὰ περὶ τοῦ ἐγκεφάλου   
[13] ζητούμενα καὶ φαινόμενα, οἷον εἰ σφυγμώδης ἐν αὐτῷ κίνησις   
[14] καὶ εἰ ἀναπνέομεν εἰς αὐτὸν· εἶθ᾽ ἑξῆς περὶ νωτιαίου   
[15] καὶ μηνίγγων· ἐν δὲ τῷ ιζ΄ περὶ κυριότητος ἐγκεφάλου τὸν   
[16] λόγον ἐποιήσατο· κατὰ δὲ τὸ η’ καὶ ι’ περὶ τῶν κατὰ προαίρεσιν   
[17] ἐνεργειῶν· καὶ περὶ τὰς κατὰ μέρος διαφορὰς τῶν   
[18] νεύρων καὶ πόθεν τινὰ ἐκπέφυκεν αὐτῶν· ἐν δὲ τῷ θ΄ καὶ ι΄ [p. 19.30]   
[1] περὶ τῶν ἀπ’ ἐγκεφάλου πεφυκότων νεύρων καὶ περὶ τῶν   
[2] ῥύσεων καὶ πόθεν ἄρχεται τὸ αἰσθητήριον αὐτῆς· καὶ περὶ   
[3] τῶν ἐπὶ τοὺς ὀφθαλμούς νεύρων, ἃ καλοῦσιν Ἡρόφιλός τε   
[4] καὶ Εὔδημος πόρους. εἶτα \* \* \* \* περὶ τῆς   
[5] τῶν νοσημάτων διαφορᾶς καὶ τὸ περὶ τῆς τῶν συμπτωμάτων·   
[6] ἕπεται δὲ τῷ περὶ τῆς τῶν νοσημάτων διαφορᾶς τὸ   
[7] τὰς αἰτίας τούτων διδάσκον ἓν βιβλίον· τῷ δὲ περὶ τῆς   
[8] τῶν συμπτωμάτων διαφορᾶς τὰ περὶ τῶν ἐν τοῖς συμπτώμασιν   
[9] αἰτιῶν τρία· καὶ τούτοις τὰ περὶ τῶν πεπονθότων   
[10] τόπων. τὸ περὶ τῶν ἐν ταῖς νόσοις καιρῶν ἐκ τῶν προηγουμένων   
[11] τῆς θεραπευτικῆς πραγματείας ἐστί. καὶ τὸ περὶ   
[12] τῆς τῶν πυρετῶν διαφορᾶς. τό τε περὶ πλήθους καὶ τὸ   
[13] περὶ τῶν παρὰ φύσιν ὄγκων· ἔτι τε τὸ περὶ τῶν προκαταρκτικῶν   
[14] αἰτιῶν καὶ πρὸς τούτοις τὸ περὶ τῶν συνεκτικῶν·   
[15] καὶ τὸ περὶ τρόμου καὶ ῥίγους καὶ παλμοῦ καὶ σπασμοῦ   
[16] καὶ τὸ ἐπιγεγραμμένον τέχνη ἰατρική.

## [chapter:5]

[17] Τεσσαρεσκαίδεκά εἰσι μεθόδου θεραπευτικῆς·  
[18] δύο τε τῶν πρὸς Γλαύκωνα θεραπευτικῶν καὶ τρία [p. 19.31]   
[1] περὶ φλεβοτομίας· τὸ μὲν πρῶτον πρὸς Ἐρασίστρατον, τὸ   
[2] δὲ δεύτερον πρὸς τοὺς ἐν Ῥώμῃ ᾽Ερασιστρατείους· τρίτον   
[3] δ᾽ ἐπ᾽ αὐτοῖς ἄλλο κατὰ τὴν ἡμετέραν γνώμην συγκείμενον   
[4] θεραπευτικόν. ἔστι δὲ καὶ τὸ περὶ μαρασμοῦ τῶν θεραπευτικῶν·   
[5] ἐδόθη δέ τινι φίλων βιβλίδιον μικρὸν, οὗ νῦν   
[6] εἰς πολλοὺς ἐκπεσόντος ἔλαβον τὸ ἀντίγραφον ἔχον ἐπιγραφὴν,   
[7] ὑποθήκη παιδίων ἐπιλήπτων, τῆς θεραπευτικῆς παραγματείας.   
[8] θείη δ᾽ ἄν τις καὶ τὰ περὶ τῶν ἐν ταῖς τροφαῖς   
[9] δυνάμεων τρία καὶ τὸ περὶ τῆς λεπτυνούσης διαίτης καὶ τὸ   
[10] περὶ εὐχυμίας καὶ κακοχυμίας. οὐδὲν ἧττον τῶν προειρημένων   
[11] τῆς θεραπευτικῆς πραγματείας εἴη ἂν καὶ τὰ περὶ   
[12] τῶν Ἐρασιστράτου θεραπευτικῶν λογισμῶν καὶ τῷ Γλαύκωνι   
[13] τῷ φιλοσόφῳ δοθέντα δύο. τὸ δὲ περὶ τῆς Ἱπποκράτους   
[14] διαίτης ἐπὶ τῶν ὀξέων νοσημάτων ταχθείη μὲν ἂν καὶ   
[15] μετὰ τούτων, ταχθείη δ᾽ ἂν καὶ μετὰ τῶν εἰς τὰ Ἱπποκράτους   
[16] γεγονότων ὑπομνημάτων· ἐν οἷς πάμπολλα περιέχεται   
[17] θεραπευτικὰ θεωρήματα, καθάπερ γε καὶ διαγνωστικὰ   
[18] καὶ προγνωστικά.

[p. 19.32]

[ed2page:1.43]

## [chapter:6]

[1] Πρῶτα μέν ἐστι τρία περὶ κρισίμων   
[2] ἡμερῶν, δεύτερον δ᾽ ἐπ᾽ αὐτοῖς τρία περὶ κρίσεων, εἶτα   
[3] ἡ περὶ τῶν σφυγμῶν πραγματεία, καθ᾽ ἣν πρῶτα μέν   
[4] ἐστι δ΄ περὶ τῆς διαφορᾶς αὐτῶν, δεύτερον δ᾽ ἄλλα τοσαῦτα   
[5] περὶ τῆς διαγνώσεως, καὶ τρίτον πρὸς αὐτοῖς ἴσα τὸν   
[6] ἀριθμὸν περὶ τῶν ἐν αὐτοῖς αἰτιῶν, καὶ τέταρτον περὶ τῆς   
[7] δι᾽ αὐτῶν προγνώσεως· ἑκκαίδεκα τὰ πάντα, καὶ χωρὶς αὐτῶν   
[8] ἔξωθεν τὸ περὶ χρείας σφυγμῶν τοῖς εἰσαγομένοις γεγραμμένον.   
[9] ἐν ᾧ τινες ἐζήτησαν διὰ τί τῶν πυρεττόντων   
[10] ὁ ἴδιος οὐκ εἴρηται σφυγμός. οἷς ἀπεκρινάμεθα μεῖζον ἢ   
[11] κατὰ τοὺς εἰσαγομένους εἶναι τὸ σκέμμα μεγάλης ζητήσεως   
[12] τετευχός. ἀλλὰ τό γε τοσοῦτον εἴρηται κατὰ τὴν ἀρχὴν τοῦ   
[13] βιβλίου τούτου· δύο δόξας γεγονέναι τοῖς ἰατροῖς, τὴν μὲν   
[14] ἑτέραν τῶν ἡγουμένων αἰσθάνεσθαι καὶ τῆς συστολῆς τῶν   
[15] ἀρτηριῶν, τὴν δὲ δευτέραν τῶν ἀναίσθητον αὐτὴν εἶναι λεγόντων·   
[16] ἠξιοῦμέν τε τὸν εἰσαγόμενον ἐπὶ τῆς ῥάονος πρότερον   
[17] γυμνάσασθαι, καθ᾽ ἣν ἀναίσθητος ἡ συστολὴ γίνεται·   
[18] κατὰ ταύτην δὲ τὴν αἵρεσιν ἡμεῖς ἐπεπείσμεθα πυρετοῦ [p. 19.33]   
[1] σημεῖον ἴδιον ἐν σφυγμοῖς οὐδὲν εἶναι· κατὰ δὲ τὴν   
[2] ἑτέραν, ἣν ἐν τῇ μεγάλῃ πραγματείᾳ τῶν ἑκκαίδεκα βιβλίων   
[3] ἔγραψα λέλεκται τὸ σημεῖον· ἀλλ᾽ οἱ μὴ μαθόντες παρὰ   
[4] διδασκάλοις, ἐοικότες δὲ κατὰ τὴν παροιμίαν τοῖς ἐκ βιβλίου   
[5] κυβερνήταις, τοιαῦτα ζητοῦσιν· ἐμοὶ δὲ καὶ κατ᾽ \*  
[6] εἴρηται, τὴν μὲν [ed1page:4.366] τῶν εἰσαγομένων διδασκαλίαν ἑτέραν   
[7] εἶναι, τὴν δὲ τῶν ἐκδιδασκομένων, ἅπαντα τελέως ἑτέραν.   
[8] γέγονε δ᾽ οὖν μοι καὶ ἄλλο τι βιβλίον ἓν, ἐν ᾧ τὴν   
[9] σύνοψιν ἐποιησάμην τῶν ἑκκαίδεκα βιβλίων· ἔξωθεν δὲ τούτων   
[10] ἁπάντων ἐστὶν ὀκτὼ βιβλία τῆς Ἀρχιγένους περὶ   
[11] σφυγμῶν πραγματείας ἐξήγησίν τε καὶ χρῆσιν ἔχοντα. ἐκ   
[12] τούτου τοῦ μέρους τῆς τέχνης ἄν τις θείη καὶ τὰ περὶ   
[13] δυσπνοίας τρία.

## [chapter:7]

[14] Οὔτ᾽ ἄλλο τι τῶν ὑπ᾽ ἐμοῦ δοθέντων φίλοις   
[15] ἤλπισα πολλοὺς ἕξειν, οὔτε τὰ τῶν Ἱπποκρατείων συγγράμματα   
[16] ἐξηγητικὰ· τὴν ἀρχὴν γὰρ αὐτῶν οὐδὲν γυμνάζων   
[17] ἐγράφην εἰς αὐτά ποθ᾽ ὑπομνήματα, καθάπερ ἐποίησα τῆς   
[18] ἰατρικῆς θεωρίας ἁπάσης καθ᾽ ἕκαστον μέρος ἐμαυτῷ παρασκευάσας [p. 19.34]   
[1] αἷς ἅπαντα τὰ κατὰ τὴν ἰατρικὴν τέχνην ὑφ’   
[2] Ἱπποκράτους εἰρημένα περιέχεται, διδασκαλίαν ἔχοντα σαφῆ   
[3] τε ἅμα καὶ παντοίως ἐξειργασμένην· ἰδίᾳ μὲν γὰρ περὶ   
[4] κρισίμων ἡμερῶν ἔγραψα κατὰ τὴν Ἱπποκράτους γνώμην,   
[5] ἰδίᾳ δὲ περὶ κρίσεων, ἰδίᾳ δὲ περὶ δυσπνοίας· ἑκάστου τε   
[6] τῶν ἄλλων· ὅλην τε τὴν θεραπευτικὴν· μέθοδον ὡσαύτως   
[7] ἐν τέσσαρσι καὶ δέκα βιβλίοις ἐποιησάμην. ἅπαντα τὰ θεραπευτικὰ   
[8] καὶ πρὸς αὐτοῖς ταύτην ἅτε κατὰ τὴν ἐκείνου   
[9] γνώμην· ἐξηγήσεις δὲ καθ᾽ ἑκάστην αὐτοῦ λέξιν ἤδη πολλοῖς   
[10] τῶν πρὸ ἐμοῦ γεγραμμένας οὐ φαύλως εἶναι, εἴ τί μοι   
[11] μὴ καλῶς ἐδόκουν εἰρηκέναι, περιττὸν ἡγούμην ἐλέγχειν·   
[12] ἐνεδειξάμην δὲ τοῦτο δι᾽ ὧν πρώην ἔδωκα τοῖς παρακαλέσασι·   
[13] σπανιάκις ἐν αὐτοῖς εἰπών τι πρὸς τοὺς ἐξηγουμένους   
[14] αὐτά. τὴν ἀρχὴν γὰρ οὐδ᾽ [ed2page:1.44] εἶχον αὐτῶν ἐν   
[15] Ῥώμῃ τὰ ὑπομνήματα, πάντων ὧν ἐκεκτήμην βιβλίων ἐν   
[16] Ἀσίᾳ μεινάντων· εἴπου τοίνυν ἐμεμνήμην ὑπό τινος αὐτῶν   
[17] πάνυ τι μοχθηρῶς εἰρημένον, ὡς μεγάλως βλάπτεσθαι   
[18] περὶ τὰ τῆς τέχνης ἔργα, τοὺς πιστεύσαντας αὐτοῖς, ἐπεσημηνάμην [p. 19.35]   
[1] τοῦτο· τὰ δ᾽ ἄλλα πάντα κατὰ τὴν ἐμαυτοῦ γνώμην   
[2] εἶπον ἄνευ τοῦ μνημονεῦσαι τῶν ἄλλως ἐξηγουμένων·   
[3] καὶ τά γε εἰς τοὺς ἀφορισμοὺς ὑπομνήματα, καὶ τὸ περὶ   
[4] ἀγμῶν καὶ τὸ περὶ ἄρθρων· ἔτι τε τὸ προγνωστικὸν· καὶ   
[5] τὸ περὶ διαίτης ὀξέων· τό τε περὶ ἑλκῶν καὶ τῶν ἐν κεφαλῇ   
[6] τρωμάτων· τό τε α’ τῶν ἐπιδημιῶν οὕτως ἐγράφη·   
[7] μετὰ ταῦτα δέ τινος ἀκούσας ἐξήγησιν ἀφορισμοῦ μοχθηρὰν   
[8] ἐπαινοῦντος, ὅσα τοῦ λοιποῦ τισιν ἔδωκα πρὸς κοινὴν ἔκδοσιν   
[9] ἀποβλέπων, οὐκ ἰδίαν ἕξιν ἐκείνων μόνων τῶν λαβόντων,   
[10] οὕτως συνέθηκα· ταῦτα δ’ ἐστὶν ἐπιδημιῶν μὲν τὰ   
[11] εἰς τὸ δεύτερον καὶ τρίτον καὶ ἕκτον ὑπομνήματα γεγραμμένα·   
[12] πρὸς τούτοις δὲ καὶ τοῦ περὶ χυμῶν καὶ περὶ τροφῆς   
[13] καὶ προρρητικοῦ· περί τε φύσεως ἀνθρώπου καὶ τοῦ   
[14] κατ᾽ ἰητρεῖον· ὥσπερ καὶ τοῦ περὶ τόπων καὶ ἀέρων καὶ   
[15] ὑδάτων, ὃ ἐγὼ περὶ οἰκήσεων καὶ ὑδάτων καὶ ὡρῶν καὶ χωρῶν   
[16] ἐπιγεγράφθαι φημὶ δεῖν· ἔτι δὲ τὰ μὲν εἰς τοὺς ἀφορισμοὺς   
[17] ἑπτὰ, τὰ δὲ εἰς τὰ περὶ ἀγμῶν γ’, τὰ δὲ εἰς τὰ [p. 19.36]   
[1] περὶ ἄρθρων δ’, τὰ δ᾽ εἰς τὸ προγνωστικὸν γ’, τὰ δ’ εἰς τὸ   
[2] περὶ διαίτης ὀξέων γ’ μὲν εἰς τὸ γνήσιον αὐτοῦ μέρος, δύο   
[3] δ᾽ εἰς τὰ προσκείμενα· τὸ δὲ περὶ ἑλκῶν καὶ τὸ περὶ ἐν   
[4] κεφαλῇ τρωμάτων ἑκάτερον ἐξηγησάμην δι᾽ ἑνὸς βιβλίου·   
[5] τὸ δὲ α’ τῶν ἐπιδημιῶν, ὥσπερ γε καὶ τὸ γ’ διὰ γ’ ἑκάτερον,   
[6] τὸ δὲ δεύτερον διὰ στ’, δι᾽ ὀκτὼ δὲ τὸ ἕκτον· εἰς δὲ   
[7] τὸ περὶ χυμῶν ὑπομνήματά μοι τρία γέγονεν· ὥσπερ γε   
[8] καὶ εἰς τὸ προγνωστικὸν καὶ εἰς τὸ κατ᾽ ἰητρεῖον· καὶ εἰς   
[9] τὸ περὶ τόπων καὶ ἀέρων καὶ ὑδάτων, ὅ φημι ἐγὼ περὶ οἰκήσεων   
[10] καὶ ὑδάτων καὶ ὡρῶν καὶ χωρῶν ἐπιγεγράφθαι δεῖν·   
[11] εἰς δὲ τὸ περὶ τροφῆς ὑπομνήματά μοι δ’ γέγονεν· εἰς δὲ   
[12] τὸ περὶ φύσιος ἀνθρώπου δύο· ὧν ἤδη γεγονότων ἀκούσας   
[13] ὑπό τινων διαβάλλεσθαι τὸ βιβλίον, ὡς οὐ γνήσιον ἔγραψα   
[14] τρία τὴν ἐπιγραφὴν ἔχοντα τήνδε· ὅτι καὶ κατὰ τὰ ἄλλα   
[15] συγγράμματα τὴν αὐτὴν δόξαν ἔχων ὁ Ἱπποκράτης φαίνεται   
[16] τῷ κατὰ τὸ φύσιος ἀνθρώπου· τῷ δ᾽ Ἱπποκράτει   
[17] προσήκοντά ἐστι καὶ ταῦτα· περὶ τῆς καθ᾽ Ἱπποκράτους [p. 19.37]   
[1] διαίτης ἐπὶ τῶν ὀξέων νοσημάτων· ὥσπερ γε καὶ ἡ τῶν   
[2] παρ᾽ αὐτοῦ γλωττῶν ἐξήγησις· καὶ τὸ πρὸς Λύκου περὶ   
[3] τοῦ ἀφορισμοῦ οὗ ἡ ἀρχὴ· τὰ αὐξανόμενα πλεῖστον ἔχει τὸ   
[4] ἔμφυτον θερμὸν· ὥσπερ γε καὶ πρὸς Ἰουλιανὸν τὸν μεθοδικὸν,   
[5] ὑπὲρ ὧν ἐνεκάλεσε τοῖς Ἱπποκρατείοις ἀφορισμοῖς.   
[6] Ἱπποκράτει δὲ προσήκει καὶ ἄλλο τι βιβλίον σμικρὸν, ἐν   
[7] ᾧ δείκνυμι καὶ τὸν ἄριστον ἰατρὸν πάντως εἶναι καὶ φιλόσοφον·   
[8] ἐπιγράφεται δὲ τὸ βιβλίον καὶ διὰ συντομωτέρας   
[9] ἐπιγραφῆς οὕτως. \*

## [chapter:8]

[10] Εἰς μὲν τὸ πρῶτον τῶν περὶ πυρετῶν ὑπομνήματα   
[11] γέγραπται γ᾽, τοῦ γ᾽ δὲ περὶ πυρετῶν, τὰ πρῶτα   
[12] τῆς Ἐρασιστράτου θεραπευτικῆς πραγματείας ἐστὶν ὑπομνήματα,   
[13] αὕτη δὲ ἡ θεραπευτικὴ πραγματεία, τὴν μὲν ἐπιγραφὴν   
[14] ἔχει περὶ τῶν Ἐρασιστράτου θεραπευτικῶν λογισμῶν·   
[15] γέγονε δ᾽ [ed2page:1.45] ἐν ὑπομνήμασιν ε᾽, ἔστι δὲ καὶ τὰ   
[16] περὶ Ἐρασιστράτου ἀνατομῆς γ᾽ βιβλία. καὶ περὶ φλεβοτομίας   
[17] δύο· τό τε πρὸς Ἐρασίστρατον αὐτὸν γεγραμμένον   
[18] καὶ τὸ πρὸς τοὺς ἐν Ῥώμῃ Ἐρασιστρατείους· προσήκει δὲ [p. 19.38]   
[1] Ἐρασιστράτῳ κἀκεῖνο τὸ βιβλίον, ἐν ᾧ ζητοῦμεν, εἰ κατὰ   
[2] φύσιν ἐν ἀρτηρίαις αἷμα περιέχεται· καθάπερ γε καὶ τὸ   
[3] περὶ χρείας ἀναπνοῆς καὶ τὰ περὶ φυσικῶν δυνάμεων τρία   
[4] ἃ περιέχει κρίσιν ἁπάντων, ὧν ἔγραψεν Ἐρασίστρατος ἐν   
[5] τοῖς καθόλου λόγοις ὑπὲρ τῶν φυσικῶν ἐνεργειῶν.

## [chapter:9]

[6] Ὁκτὼ μὲν περὶ τῶν Ἀσκληπιάδου δογμάτων   
[7] ἐπιγεγραμμένα· μικρὸν δὲ ἄλλο τὴν ἐπιγραφὴν ἔχον,   
[8] περὶ οὐσίας τῆς ψυχῆς κατὰ Ἀσκληπιάδην.

## [chapter:10]

[9] τῆς Θεοδᾶ εἰσαγωγῆς ὑπομνήματα ε᾽ περὶ   
[10] τῶν Μηνοδότου Σεβήρῳ ἕνδεκα· τῶν Σεραπίωνος πρὸς τὰς   
[11] αἱρέσεις δύο ὑποτυπώσεις ἐμπειρικαί. περὶ τῆς ἰατρικῆς   
[12] ἐμπειρίας· περὶ τῆς τῶν ἐμπειρικῶν διαφωνίας γ᾽ πρὸς τὰ   
[13] ἀντειρημένα τῆς διαφωνίας τῶν ἐμπειρικῶν, τοῦ τε Θεοδᾶ   
[14] κεφάλ. ὑπομνήματα γ᾽ εἰς τὸ Μηνοδότου Σεβήρῳ· προτρεπτικὸς   
[15] ἐπὶ ἰατρικὴν· σύνοψις τῶν ᾽Ἡρακλειδείων περὶ τῆς   
[16] ἐμπειρικῆς αἱρέσεως ζ΄.

## [chapter:11]

[17] Μεθοδικῆς αἱρέσεως στ΄ πρὸς τὰ ὑπὸ Ἰουλιανοῦ   
[18] ἀντειρημένα τοῖς Ἱπποκράτους ἀφορισμοῖς.

[p. 19.39]

[ed1page:4.367]

## [chapter:12]

[1] Ἅπαντας ἀνθρώπους ὁρῶν, ἐν οἷς   
[2] ἀμφισβητοῦσιν, ἑαυτούς τε ἀποδεικνύειν ἐπαγγελλομένους,   
[3] ἐλέγχειν τε τοὺς πέλας ἐπιχειροῦντας, οὐδὲν οὕτως ἐσπούδασα   
[4] μαθεῖν ἁπάντων πρῶτον, ὡς τὴν ἀποδεικτικὴν θεωρίαν·   
[5] ἠξίωσά τε παρὰ τῶν φιλοσόφων· ἐκείνους γὰρ ἤκουον   
[6] αὐτὴν διδάσκειν, εἰ μέν τι καὶ ἄλλο κατὰ τὸ λογικὸν μέρος   
[7] τῆς φιλοσοφίας διδάσκεται φυλάττειν εἰς αὖθις, τὴν ὠδῖνα   
[8] τῆς περὶ τὰς ἀποδείξεις ἐπιθυμίας παῦσαι, διδάξαντας ἥτις   
[9] ἄρα μέθοδός ἐστιν, ἣν ὁ μαθὼν ἑτέρου τε λέγοντος λόγον   
[10] ἀποδεικτικὸν ἀκριβῶς γνωρίσει, πότερον ὄντως ἐστὶ   
[11] τοιοῦτος ἢ καθάπερ τι νόμισμα κίβδηλον ἔοικε μὲν τῷ δοκίμῳ,   
[12] μοχθηρὸς δὲ κατ᾽ ἀλήθειάν ἐστιν, αὐτός τε δυνήσεται   
[13] καθ᾽ ἕκαστον τῶν ζητουμένων ὁδῷ τινι χρώμενος ἐπὶ   
[14] τὴν εὕρεσιν αὐτοῦ παραγενέσθαι· πᾶσιν οὖν τοῖς κατ᾽ ἐκεῖνον   
[15] τὸν χρόνον ἐνδόξοις, Στωϊκοῖς τε καὶ Περιπατητικοῖς,   
[16] ἐμαυτὸν ἐγχειρίσας πολλὰ μὲν ἔμαθον ἄλλα τῶν λογικῶν   
[17] θεωρημάτων, ἃ τῷ μετὰ ταῦτα χρόνῳ σκοπούμενος ἄχρηστα   
[18] πρὸς τὰς ἀποδείξεις εὗρον, ὀλίγιστα δὲ χρησίμως μὲν αὐτοῖς [p. 19.40]   
[1] ἐζητημένα καὶ τοῦ προκειμένου σκοποῦ τυχεῖν ἐφιέμενα   
[2] διαπεφωνημένα δὲ καὶ ταῦτα παρὰ τοῖς ἐκείνοις, ἔνια δὲ   
[3] καὶ ταῖς φυσικαῖς ἐνοίαις ἐναντία· καὶ νὴ τοὺς θεοὺς ὅσον   
[4] [ed2page:1.46] ἐπὶ τοῖς διδασκάλοις εἰς τὴν τῶν Πυρρωνείων ἀπορίαν   
[5] ἐνεπεπτώκειν ἂν καὶ αὐτὸς, εἰ μὴ καὶ τὰ κατὰ γεωμετρίαν   
[6] ἀριθμητικήν τε καὶ λογιστικὴν κατέχων, ἐν αἷς ἐπὶ  
[7] πλεῖστον ὑπὸ τῷ πατρὶ παιδευόμενος ἐξ ἀρχῆς προεληλύθειν,   
[8] ἀπὸ πάππου τε καὶ προπάππου διαδεδεγμένων τὴν θεωρίαν·   
[9] ὁρῶν οὖν οὐ μόνον ἐναργῶς ἀληθῆ φαινόμενά μοι τὰ κατὰ   
[10] τὰς ἐκλείψεων προρρήσεις, ὡρολογίων τε καὶ κλεψυδρῶν   
[11] κατασκευὰς, ὅσα τ᾽ ἄλλα τὰ κατὰ τὴν ἀρχιτεκτονίαν ἐπινενόηται,   
[12] βέλτιον ᾠήθην εἶναι τὸν τύπον τὸν γεωμετρικὸν,   
[13] ἀποδείξει χρῆσθαι· καὶ γὰρ καὶ αὐτοὺς τοὺς διαλεκτικωτάτους   
[14] καὶ φιλοσόφους οὐ μόνον ἀλλήλοις, ἀλλὰ καὶ αὐτοῖς   
[15] ηὕρισκον διαφερομένους ἐπαινοῦντας ὁμοίως ἅπαντας ὡσαύτως   
[16] τὰς γεωμετρικὰς ἀποδείξεις· κατὰ τοῦτο τοίνυν ἔτι καὶ   
[17] μᾶλλον ἔγνων δεῖν ἀποστῆναι μὲν ὧν ἐκεῖνοι λέγουσιν, ἀκολουθῆσαι   
[18] δὲ τῷ χαρακτῆρι τῶν γραμμικῶν ἀποδείξεων·   
[19] ἀλλήλοις μὲν λέγω διαφέρεσθαι τοὺς φιλοσόφους ἐν τῇ λογικῇ [p. 19.41]   
[1] θεωρίᾳ, τοὺς Περιπατητικούς τε καὶ Στωϊκοὺς καὶ   
[2] Πλατωνικοὺς· ἑαυτῶν δὲ πάλιν ἰδίᾳ τοὺς καθ᾽ ἑκάστην   
[3] αὐτῶν· μικρὰ μὲν δή πώς ἐστιν ἡ παρὰ τοῖς Περιπατητικοῖς   
[4] διαφωνία, μεγάλη δὲ παρὰ τοῖς Στωϊκοῖς καὶ Πλατωνικοῖς·   
[5] ὅσοι τοίνυν ἐθέλουσι κατὰ τὰς γραμμικὰς ἀποδείξεις   
[6] ἀσκηθῆναι, παιδευθῆναι μέν τι ἑαυτοὺς ἐν ἐκείναις συμβουλεύω·   
[7] μετ᾽ ἐκείνας δὲ τὴν ἡμετέραν ἀναλέξασθαι περὶ τῆς   
[8] ἀποδείξεως πραγματείαν· ἢν ἐν πεντεκαίδεκα βιβλίοις ἐποιησάμην·   
[9] ἔγραψα δὲ ἄλλα πολλὰ γυμνάζων ἐμαυτὸν, ὧν ἔνια   
[10] μὲν ἀπώλετο κατὰ τὴν γενομένην πυρκαϊὰν, ἡνίκα τὸ τῆς   
[11] Εἰρήνης τέμενος ἐκαύθη, τινὰ δὲ φίλοις δεδομένα διασωθέντα   
[12] παρὰ πολλοῖς ἐστι νῦν· ὥσπερ καὶ τἄλλα τὰ ἡμέτερα·   
[13] καὶ μέντοι καὶ τῶν ὑπομνημάτων ὧν ἔγραψα τὰ μὲν   
[14] ὑπ᾽ ἐμοῦ δοθέντα φίλοις, τὰ δ᾽ ὑπὸ τῶν οἰκετῶν κλεψάντων,   
[15] ἐκδοθέντα παρ᾽ ἄλλων ἔλαβον ὕστερον· ἔστι δ᾽ ἐν αὐτοῖς   
[16] γ’ μὲν, εἰς τὸ περὶ ἑρμηνείας Ἀριστοτέλους· τέτταρα   
[17] δ᾽ εἰς τὸ πρότερον τῶν περὶ συλλογισμῶν· καθάπερ γε καὶ   
[18] εἰς τὸ δεύτερον ἴσα τὸν ἀριθμὸν· ἐπιγράφουσι δ᾽ αὐτὰ [p. 19.42]   
[1] σχεδὸν ἅπαντες οἱ νῦν ἀναλυτικῶν προτέρων. ὥσπερ γε καὶ   
[2] δευτέρων τὰ περὶ τῆς ἀποδείξεως· αὐτὸς ὁ Ἀριστοτέλης   
[3] τῶν μὲν προτέρων ὡς περὶ συλλογισμοῦ γεγραμμένων αὑτῷ   
[4] μέμνηται, τῶν δὲ δευτέρων ὡς περὶ ἀποδείξεως· ὧν ἐστι   
[5] καὶ αὐτῶν ὑπομνήματα διασωζόμενα τῶν ἐμῶν, εἰς μὲν τὸ   
[6] πρότερον στ’, εἰς δὲ τὸ δεύτερον ε’. τούτων τῶν ὑπομνημάτων   
[7] ἁπάντων οὐδὲν ὡς πρὸς ἔκδοσιν ἐγράφη· καθάπερ οὐδὲ   
[8] τὰ στ’ τὰ εἰς τοῦ Θεοφράστου βιβλίον, ὃ περὶ καταφάσεως   
[9] καὶ ἀποφάσεως ἔγραψε· τὰ δ᾽ εἰς τὸ πρότερον λέξεως Εὐδήμου,   
[10] πρότερον ἑτέροις ἀξιώσασιν ἐποίησα· τοῦ δὲ τῶν   
[11] δέκα κατηγοριῶν οὐκ ἐποιησάμην οὔτ᾽ ἐμαυτῷ τι τοιοῦτον   
[12] ὑπόμνημα πρόσθεν οὔθ΄ ἑτέροις ἔδωκα, καὶ διὰ τοῦθ᾽ ὕστερόν   
[13] ποτε τῶν ἑταίρων τινὶ δεηθέντι ὑπομνήματα ἔχειν, ὅσα   
[14] κατὰ τὸ βιβλίον ἥκουσιν, εἰς τὰ τῶν ἐν αὐτῷ ζητουμένων   
[15] λύσεις, κοινωνεῖν ἐκέλευσα τῶν ὑπομνημάτων, ἐκείνοις μόνοις   
[16] τοῖς ἀνεγνωκόσι παρὰ διδασκάλου τὸ βιβλίον· ἢ πάντως γε   
[17] προεισηγμένοις δι᾽ ἑτέρων ἐξηγητικῶν ὁποῖα τά τε Ἀδράστου [p. 19.43]   
[1] καὶ Ἀσπασίου ἐστὶν· ἔτι δὲ παῖς ὢν ἡνίκα πρῶτον   
[2] ὁ πατήρ με τὰ τὴν λογικὴν θεωρίαν Χρυσίππου καὶ τῶν   
[3] ἐνδόξων Στωϊκῶν διδάξαντι παρέδωκεν, ἐποιησάμην ἐν αὐτῷ   
[4] τῶν Χρυσίππου συλλογιστικῶν βιβλίων ὑπομνήματα· καὶ   
[5] ταῦθ’ ὕστερον ἐφάνησαν ἔχοντές τινες ἐν Περγάμῳ μὲν καταλειφ-   
[6] θέντα μετὰ πολλῶν ὑπομνημάτων, ἃ μειράκιον ὢν   
[7] ἐποιησάμην, ἐκδοθέντα δὲ ὑπὸ οἰκέτου τισὶ τῶν αἰτησάντων.

[ed2page:1.47]

## [chapter:13]

[8] Ἅ δ᾽ ἐγὼ μετὰ τὴν περὶ τῆς ἀποδείξεως   
[9] πραγματείαν ἔγραψα, πλατύτερον ἐξειργασμένα τῶν   
[10] ἐν ἐκείνοις συντόμως εἰρημένων ταῦτ᾽ ἐστὶ· περὶ τῶν άναγκαίων   
[11] εἰς τὰς ἀποδείξεις ἓν· περὶ τῶν παραλειπομένων   
[12] προτάσεων ἐν τῇ λέξει τῶν ἀποδείξεων ἓν· περὶ τῶν ἰσοδυναμουσῶν   
[13] προτάσεων ἓν· περὶ τῶν κατὰ διότι ἀποδείξεων   
[14] ἓν· περὶ τοῦ τῶν συλλογισμῶν ἀριθμοῦ ἓν· περὶ παραδείγματος   
[15] δύο· περὶ ἐπαγωγῆς ἓν· περὶ εἰκόνος ἓν· περὶ εἰκότος   
[16] ἓν· περὶ ὁμοιότητος γ’. περὶ ἐξ ὑποθέσεων ἀρχῶν ἕν.   
[17] περὶ τῶν κατὰ τὸ γένος καὶ τὸ εἶδος καὶ τῶν συζυγούντων   
[18] αὐτοῖς σημαινομένων ἡμῖν κατὰ τὴν αὐτόματον φωνὴν ἓν· [p. 19.44]   
[1] περὶ τοῦ δυνατοῦ ἓν· περὶ τῶν πολλαχῶς λεγομένων γ’·   
[2] περὶ τῶν ἐν ταῖς τέχναις κοινῶν καὶ ἰδίων ἓν· περὶ τῶν   
[3] ἑαυτοὺς περιτρεπόντων λόγων ἓν· περὶ τῶν ἐνδεχομένων   
[4] προτάσεων ἓν· περὶ τῶν μικτῶν προτάσεων καὶ συλλογισμῶν   
[5] ἓν· ὅπως χρὴ διακρίνειν τὴν πραγματικὴν ζήτησιν   
[6] τῆς κατ᾽ ὄνομα καὶ τὸ σημαινόμενον ἓν· περὶ Κλειστομάχου   
[7] καὶ τῶν τῆς ἀποδείξεως αὐτοῦ λύσεων ἕν. περὶ τοῦ   
[8] κοινοῦ λόγου β᾽· περὶ τῆς ἀρίστης διδασκαλίας ὑπὲρ Ἐπικτήτου   
[9] πρὸς Φαβουρῖνον ἕν. περὶ χρείας συλλογισμῶν·   
[10] περὶ χρείας τῶν εἰς τοὺς συλλογισμοὺς θεωρημάτων α’   
[11] καὶ β’. περὶ τῆς ἀρίστης αἱρέσεως ἕν. περὶ ὀνομάτων ὀρθότητος   
[12] γ᾽. περὶ τοῦ τῶν ὄντων ἕκαστον ἕν τε εἶναι καὶ   
[13] πολλὰ· περὶ τοῦ ὅτι τοῖς ἀντικειμένοις ἕν καὶ ταυτὸν ἐξ   
[14] ἀνάγκης ἀκολουθεῖν ἀδύνατόν ἐστιν ἓν· περὶ τῆς ἀποδεικτικῆς   
[15] αἱρέσεως ἕν. περὶ τῆς λογικῆς δευτέρας καὶ θεωρίας   
[16] ἕν. διάλογοι πρὸς φιλόσοφον ἰδίως τοῦ κατὰ τὰς κοινὰς   
[17] ἐννοίας· πρὸς τοὺς ἐπηρεαστικῶς ἀκούοντας τῶν ὀνομάτων   
[18] ἕν. περὶ τῶν ἰδίων καὶ κοινῶν ἐν ταῖς τέχναις· περὶ τῆς [p. 19.45]   
[1] τῶν τεχνῶν συστάσεως γ’. περὶ τῶν σημαινομένων ἐκ τῆς   
[2] κατ’ εἶδος καὶ γένος φωνῆς καὶ τῶν παρακειμένων αὐτοῖς.   
[3] σύνοψις τῆς ἀποδεικτικῆς θεωρίας[ed1page:4.368] ἓν· περὶ τῆς   
[4] κρίσεως τῶν διαφωνούντων ἐν τοῖς δόγμασιν· ὅτι τῆς πρώτης   
[5] οὐσίας ἀχώριστος ἡ ποσότης ἓν· περὶ τοῦ προτέρου α’.   
[6] περὶ τῆς δι᾽ ἀδυνάτου ἀποδείξεως ἓν· περὶ τῶν ἕνεκ᾽ αὐτοῦ   
[7] γινομένων ἕν. περὶ τῶν πολλαχῶς λεγομένων β’. περὶ τῆς   
[8] κατ᾽ ὄνομα καὶ σημαινόμενον ζητήσεως.

## [chapter:14]

[9] Περὶ δὲ τῶν τῆς ἠθικῆς φιλοσοφίας ἐζητημένων   
[10] ὅσα μοι δοκεῖ, διὰ τῶν ὑπογεγραμμένων βιβλίων   
[11] ἐπεφηνάμην. περὶ τῶν ἰδίων ἑκάστῳ παθῶν καὶ ἀμαρτημάτων   
[12] τῆς διαγνώσεως β’. περὶ ἠθῶν δ’. πρὸς τὸν Φαβουρῖνον   
[13] κατὰ Σωκράτους. περὶ ἀλυπίας ἕν. περὶ τοῦ   
[14] κατὰ φιλοσοφίαν τέλους ἕν. περὶ τῆς τῶν ἐπιδεικνυμένων   
[15] τοὺς ἀκούοντας συνουσίας ἕν. περὶ τῶν ἀναγινωσκόντων   
[16] λάθρα ἕν. περὶ ἁμαρτημάτων καὶ κολάσεως ἰσότητος ἕν.   
[17] περὶ παραμυθίας ἕν. περὶ τῆς ἐν αὐλῇ Μενάρχου διατριβῆς   
[18] πρὸς Βακχίδην καὶ Κῦρον ἕν. περὶ τῆς ἐν τοῖς διαλόγοις [p. 19.46]   
[1] συνουσίας ἕν. πρὸς τοὺς ἀγοραίους ῥήτορας ἕν. περὶ   
[2] ἡδονῆς καὶ πόνου ἕν. περὶ τῶν ἀκολούθων ἑκάστου τῶν   
[3] βιβλίων ἕν. περὶ τῶν δημοσίᾳ ῥηθέντων πρὸς τοὺς ἀπὸ   
[4] τῶν αἱρέσεων ἕν. περὶ ὁμονοίας ἕν. περὶ αἰδοῦς β’. περὶ   
[5] τῶν δημοσίᾳ ῥηθέντων κατὰ κολάκων β’. περὶ τῆς διαβολῆς,   
[6] ἐν ᾧ καὶ περὶ τοῦ ἰδίου βίου. χρονίσκοι ζ’ ἐν ἑνί.   
[7] πρὸς τοὺς ἀπὸ τῶν αἱρέσεων. περὶ τῶν ἐπὶ Περτίνακος   
[8] δημοσίᾳ ῥηθέντων ἕν. μέχρι πόσου τῆς παρὰ τοῖς πολλοῖς   
[9] τιμῆς καὶ δόξης φροντιστέον ἐστί. περὶ διαθηκῶν ποιήσεως.

[ed2page:1.48]

## [chapter:15]

[10] Περὶ τῆς Πλάτωνος αἱρέσεως ἕν.   
[11] περὶ τῶν ἐν τῷ Πλάτωνος Τιμαίῳ ἰατρικῶς εἰρημένων   
[12] ὑπομνήματα δ’. πρὸς τοὺς ἑταίρους, ἢ Πλάτων. περὶ τῶν   
[13] ἰδίων δόξαντας γ’. περὶ τῆς κατὰ Πλάτωνα λογικῆς θεωρίας.   
[14] Πλατωνικῶν διαλόγων συνόψεως η᾽. περὶ τῶν ἐν   
[15] Φιλήβῳ μεταβάσεων ἕν. περὶ τῶν τῆς ψυχῆς μερῶν καὶ   
[16] δυνάμεων γ᾽. ὅτι ταῖς τοῦ σώματος κράσεσιν αἱ τῆς ψυχῆς   
[17] ἕπονται δυνάμεις β’. καὶ ἄλλο καθ’ ἑτέραν ἔκδοσιν.   
[18] περὶ τῶν Ἱπποκράτους καὶ Πλάτωνος δογμάτων θ’.

[p. 19.47]

## [chapter:16]

[1] Εἰς τὸ περὶ ἑρμηνείας ὑπομνήματα γ᾽.   
[2] προτέρων ἀναλυτικῶν τοῦ προτέρου περὶ στ’. τοῦ δευτέρου   
[3] ὑπομνηματα ε᾽. εἰς τὰς ι’ κατηγορίας ὑπομνήματα δ’.   
[4] εἰς τὸ περὶ καταφάσεως καὶ ἀποφάσεως Θεοφράστου ὑπομνήματα   
[5] στ’. εἰς τὸ περὶ τοῦ ποσαχῶς τὰ ὑπομνήματα γ’.   
[6] εἰς τὸ πρῶτον κινοῦν ἀκίνητον. εἰς τὸ περὶ λέξεως Εὐδήμου   
[7] ὑπομνήματα γ’. περὶ τῶν κατὰ τὸ διότι ἀποδείξεων ἕν.   
[8] περὶ τῶν ἐνδεχομένων προτάσεων καὶ συλλογισμῶν ἕν. περὶ   
[9] τῶν ἐκ μικτῶν προτάσεων συλλογισμῶν ἕν. περὶ τῶν κατὰ   
[10] τὴν λέξιν σοφισμάτων.

## [chapter:17]

[11] Περὶ τῆς κατὰ Χρύσιππον λογικῆς θεωρίας   
[12] γ’. τῆς Χρυσίππου συλλογιστικῆς πρώτης ὑπομνήματα   
[13] γ’. δευτέρας ἕν. περὶ τῆς λογικῆς δυνάμεως καὶ   
[14] θεωρίας ζ᾽. περὶ τῆς χρείας τῶν εἰς τοὺς συλλογισμοὺς   
[15] θεωρημάτων ἕν. ὅτι ἡ γεωμετρικὴ ἀναλυτικὴ ἀμείνων τῆς   
[16] τῶν Στωϊκῶν ἕν. περὶ τῆς χρείας τῶν εἰς τοὺς συλλογισμοὺς   
[17] θεωρημάτων β’.

[p. 19.48]

## [chapter:18]

[1] Περὶ τῆς κατ᾽ Ἐπίκουρον εὐδαίμονος καὶ   
[2] μακαρίου βίου β’. περὶ τῆς κατ᾽ Ἐπίκουρον ἀμαυροῦ ἡδονῆς   
[3] β’. ὅτι τὰ ποιητικὰ τῆς ἡδονῆς ἐλλιπῶς Ἐπικούρῳ λέλεκται   
[4] ἕν. περὶ τῆς ἡδονικῆς αἱρέσεως. εἰ ἡ φιλολογία   
[5] χρήσιμος εἰς τὴν ἠθικὴν φιλοσοφίαν ἕν. περὶ τῶν πρὸς   
[6] τοὺς σοφιστὰς ἕν. Μητροδώρου ἐπιστολὴ πρὸς Κελσὸν   
[7] Ἐπικούρειον. ἐπιστολὴ Πουδεντιανοῦ Ἐπικουρείου.

## [chapter:19]

[8] Τῶν παρὰ τοῖς Ἀττικοῖς συγγραφεῦσιν   
[9] ὀνομάτων μη’. τῶν παρ᾽ Εὐπόλιδι πολιτικῶν ὀνομάτων γ’.   
[10] παρὰ Ἀριστοφάνει πολιτικῶν ὀνομάτων ε’. τῶν παρὰ Κρατίνῳ   
[11] πολιτικῶν ὀνομάτων β’. τῶν ἰδίων κωμικῶν ὀνομάτων   
[12] παραδείγματα ἕν. εἰ χρήσιμον ἀνάγνωσμα τοῖς παιδευομένοις   
[13] ἡ παλαιὰ κωμῳδία. πρὸς τοὺς ἐπιτιμῶντας τοῖς σολοικίζουσι   
[14] τῇ φωνῇ στ’. ἐν ἄλλοις ζ’. Ἀττικῶν παράσημος   
[15] ἕν. περὶ σαφηνείας καὶ ἀσαφείας. εἰ δύναταί τις εἶναι   
[16] κριτικὸς καὶ γραμματικὸς ἕν.