title : De ordine librorum suorum ad Eugenianum

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0057.tlg105.verbatim-grc1

issued : 2023

# [urn:cts:greekLit:tlg0057.tlg105.verbatim-grc1]

[p. 19.49]

## [work:1] ΓΑΛΗΝΟΥ ΠΕΡΙ ΤΗΣ ΤΑΞΕΩΣ ΤΩΝ ΙΔΙΩΝ ΒΙΒΛΙΩΝ ΠΡΟΣ ΕΥΓΕΝΙΑΝΟΝ.

[1] [ed2page:1.29] Καλῶς μοι δοκεῖς, ὦ Εὐγενιανὲ, γενέσθαι τι βιβλίον   
[2] ἠξιωκέναι τὴν τάξιν τῶν ὑπ᾽ ἐμοῦ γεγραμμένων  
[3] ἐξηγούμενον · οὔτε γὰρ εἷς αὐτῶν ἁπάντων ὁ σκοπὸς οὔτε   
[4] δύναμις οὔτ᾽ ἐπαγγελία. τὰ μὲν γὰρ φίλων, ὡς οἶσθα,   
[5] δεηθέντων ἐγράφη τῆς ἐκείνων μόνον ἕξεως στοχαζόμενα,   
[6] τινὰ δὲ μειρακίοις εἰσαγομένοις ὑπηγορεύθη σκοπὸν ἐπ᾽ οὐδετέρων [p. 19.50]   
[1] ἔχοντός μου διαδοθῆναι τοῖς ἀνθρώποις αὐτὰ , φυλαχθῆναί  
[2] τε τῷ μετ’ ἐμὲ χρόνῳ, διὰ τὸ θεάσασθαί με καὶ   
[3] τῶν ἐν τοῖς ἔμπροσθεν γεγραμμένων βιβλίων ὀλίγους πάνυ   
[4] τῶν ἀνθρώπων αἰσθανομένους · θαυμάζουσι γοῦν ἄλλος ἄλλον   
[5] ἰατρῶν τε καὶ φιλοσόφων οὔτε τὰ ἑαυτῶν μεμαθηκότες   
[6] οὔτε ἐπιστήμην ἀσκήσαντες ἀποδεικτικὴν, ᾗ διακρῖναι δυνήσονται   
[7] τοὺς ψευδεῖς λόγους τῶν ἀληθῶν, ἀλλ᾽ ἔνιοι μὲν ὅτι   
[8] πατέρας ἔσχον ἤτοι γ᾽ ἐμπειρικοὺς ἢ δογματικοὺς ἢ μεθοδικοὺς,   
[9] ἔνιοι δὲ ὅτι διδασκάλους, ἄλλοι δ᾽ ὅτι φίλους, ἢ   
[10] διότι κατὰ τὴν πόλιν αὐτῶν ἐθαυμάσθη τις ἀπὸ τῆσδε τῆς   
[11] αἱρέσεως · οὕτω δὲ καὶ τῶν κατὰ τὴν φιλοσοφίαν αἱρέσεων   
[12] ἄλλος κατ᾽ ἄλλην αἰτίαν ἤτοι Πλατωνικὸς ἢ Περιπατητικὸς   
[13] ἢ Στωϊκὸς ἢ Ἐπικούρειος ἐγένετο. νυνὶ δὲ ἀφ᾽ οὗ καὶ   
[14] διαδοχαὶ αἱρέσεών εἰσιν, οὐκ ὀλίγοι κατὰ τήνδε τὴν πρόφασιν   
[15] ἀναγορεύουσιν ἑαυτοὺς ἀπὸ τῆς αἱρέσεως, ὅθεν ἀνατρέφονται   
[16] · μάλισθ᾽ ὅταν ἀπορῶσιν ἀφσρμῆς ἑτέρας βίου · ἐγὼ   
[17] μὲν δή μοι πεπεικὼς ἐμαυτὸν, ὡς οὐδ᾽ ἂν ὑπὸ τῶν Μουσῶν   
[18] αὐτῶν γραφῇ τι βιβλίον, ἐντιμότερον ἔσται τοῦτο τῶν [p. 19.51]   
[1] τοῖς ἀμαθεστάτοις γεγραμμένων, οὐκ ὠρέχθην οὐδεπώποτε   
[2] τῶν ἐμῶν ὑπομνημάτων οὐδὲν ἐν ἀνθρώποις εἶναι · διαδοθέντων   
[3] δ᾽ εἰς πολλοὺς αὐτῶν ἄκοντος ἐμοῦ, καθάπερ οἶσθα,   
[4] πρὸς τὸ διδόναι τι τοῦ λοιποῦ τοῖς φίλοις ὑπόμνημα,   
[5] λίαν ὀκνηρῶς ἔσχον. ἠναγκάσθην δὲ διὰ τοῦτο καὶ βιβλίον   
[6] τι γράψαι περὶ τῆς ἀρίστης αἱρέσεως , οὐ τοιοῦτον οἷον   
[7] πολλοὶ τῶν ἔμπροσθεν ἔγραψαν ἰατρῶν τε καὶ φιλοσόφων,   
[8] ὀνομαστὶ τὴν ἑαυτῶν αἵρεσιν ἐπαινοῦντες, ἀλλὰ τὴν ὁδὸν   
[9] αὐτὴν μόνην ἐνδεικνύμενος , ᾗ τις ἂν χρώμενος ἀρίστην αἵρεσιν   
[10] συστήσαιτο ἢ κατ ᾽ ἰατρικὴν ἢ φιλοσοφίαν ἤ τινα ἄλλην   
[11] τέχνην. εἴρηται δ᾽ ἐν αὐτῷ καὶ δέδεικται τὸ λεγόμενον   
[12] ὀλίγον ἔμπροσθεν, ὡς ἀποδείξεως ἐπιστήμονα χρὴ γε-   
[13] [ed2page:1.30]γονέναι πρότερον ὅστις ἂν μέλλῃ κριτὴς ὀρθὸς ἔσεσθαι τῶν   
[14] αἱρέσεων. οὐκ ἀρκεῖ δ᾽ οὐδὲ τοῦτο μόνον, ἀλλὰ καὶ πάθους   
[15] ἀπηλλάχθαι, καθὸ φιλοῦντες ἢ μισοῦντες τὰς αἱρέσεις · οὐχ   
[16] ὡς οἱ πολλοὶ τυφλώττουσιν ἀμφ᾽ αὐτάς. εἰ γὰρ μὴ τοῦτ᾽   
[17] ἔχων ἐθελήσειεν ἤτοι κατὰ μέθοδον ἐπιστημονικὴν αὐτὸ   
[18] ζητῆσαι τὸ ἀληθὲς ἢ τὰ τοῖς ἄλλοις εἰρημένα κρῖναι, μόνος [p. 19.52]   
[1] ἂν οὗτος ἐξεύροι τὴν ἀρίστην αἵρεσιν · ἐπίστασαι δὲ καὶ σύ   
[2] τοὺς πολλοὺς τῶν ἰατρῶν τε καὶ φιλοσόφων, ὅταν ἐξελέγχωνται,   
[3] ὡς μηδὲν [ed1page:4.369] ἀποδεικτικὴν μέθοδον ἠσκηκότας ἐπ’   
[4] ἐναντίας ὁδοὺς ἐκτρεπομένους · καὶ τοὺς μὲν αὐτῶν μηδ᾽   
[5] εἶναι φάσκοντας ἀπόδειξιν, ἐνίους δ᾽ οὐ μόνον ὑπάρχειν  
[6] ἀπόδειξιν, ἀλλὰ καὶ γινώσκεσθαι φύσει πᾶσιν, ὡς μηδὲν εἰς   
[7] τοῦτο μήτε μαθήσεως δεῖσθαί τινα μήτ᾽ ἀσκήσεως · οἷς πῶς   
[8] ἂν ἔτι διαλέγοιτό τις, εἰς τοσοῦτον ἐμπληξίας ἥκουσιν ,· ἀλλά   
[9] τις ἴσως αὐτῶν ἐρεῖ, καὶ γὰρ τολμηρότατοί πώς εἰσι περὶ   
[10] ὧν οὐκ ἴσασιν ἀποφαίνεσθαι, τὴν τόλμαν ἐν ἐμοὶ μᾶλλον   
[11] εἶναι. ἵνα οὖν μήτ᾽ αὐτὸς ἀκούω ταῦτα μήτε πρὸς ἑτέρους   
[12] ἀναγκάζωμεν λέγειν, ἐγνώκειν μηδὲν ἐκδιδόναι βιβλίον. ἀλλὰ   
[13] τῶν γε τοῖς φίλοις δοθέντων ἐκπεσόντων εἰς πολλοὺς ἐγράφη   
[14] μὲν ἐξ ἀνάγκης δι᾽ ἐκεῖνα καὶ τὸ περὶ τῆς ἀρίστης αἱρέσεως·   
[15] εἴρηται δ᾽ ἐν αὐτῷ καὶ ἡ τῆς γραφῆς αἰτία. ταῦτά   
[16] τε οὖν εἴ τις ἀναγινώσκειν ἐθέλοι πρῶτα πάντων, ὀρθῶς   
[17] ποιήσει, καὶ εἰ πεισθεὶς αὐτοῖς ἀποδεικτικὸς γενέσθαι βουληθείη [p. 19.53]   
[1] πρὶν ἐπὶ τὴν μάθησίν τε καὶ κρίσιν ἥκειν ἁπάντων   
[2] τῶν αἱρέσεων, ἔχει πραγματείαν τὴν ὑφ᾽ ἡμῶν γεγραμμένην,   
[3] τὴν περὶ ἀποδείξεως · ἧς ἐὰν μὴ μόνας μάθῃ τὰς μεθόδους,   
[4] ἀλλὰ κἂν γυμνάσηται κατ᾽ αὐτὰς, ἐπὶ πάσης ὕλης πραγμάτων   
[5] ἐξευρήσει τὴν ἀλήθειαν, ἐάν γ᾽ ἐραστὴς ὑπάρχῃ καὶ   
[6] μὴ κατὰ πάθος ἄλογον αἱρήσηταί τι, καθάπερ οἱ περὶ τὰς   
[7] διαφορὰς τῶν χρωμάτων ἐν ταῖς ἱπποδρομίαις ἐσπουδακότες·   
[8] ὁ δ᾽ αὐτὸς οὗτος ἐπὶ τοῖς ἔμπροσθεν εἰρημένοις παραγενόμενος,   
[9] ἐξευρήσει τ᾽ ἀληθῶς αὐτοῖς ἐγνωσμένα καὶ   
[10] ψευδῶς ὑπειλημμένα. μία μὲν οὖν ἥδε τῶν ἡμετέρων ὑπομνημάτων   
[11] ἐστὶν ἀρχὴ τῆς ἀναγνώσεως ἐκείνοις τῶν ἀνδρῶν,   
[12] ὅσοι καὶ φύσει συνετοὶ καὶ ἀληθείας ἑταῖροι. χωρὶς   
[13] δὲ ταύτης ἐάν τις ἡμῶν αὐτῶν ᾖ πεπειραμένος ἐπί τε τοῦ   
[14] βίου παντὸς καὶ κατὰ τῆς τέχνης ἔργα, τάχα ἐπ᾽ αὐτῶν   
[15] τῶν νοσούντων, ὥστε πεπεῖσθαι περὶ μὲν τοῦ τρόπου τῆς   
[16] ψυχῆς, ὅτι χωρὶς ἔχθρας ἢ φιλονεικίας ἢ φιλίας ἀλόγου   
[17] πρὸς αἵρεσίν τινα πάντα πραττόμεθα · ἢ περὶ τῶν ἔργων   
[18] τῶν κατὰ τὴν τέχνην, ὅπως μαρτυρῇ τῇ τῶν δογμάτων [p. 19.54]   
[1] ἀληθείᾳ καὶ χωρὶς τῆς ἀποδεικτικῆς θεωρίας , οὗτος ὠφελεῖσθαι   
[2] δυνήσεται πρὸς τῶν ἡμετέρων ὑπομνημάτων, οὐ   
[3] κατ᾽ ἐπιστήμην ἀκριβῆ τῶν πραγμάτων, τοῦτο γὰρ ὑπάρχει   
[4] μόνοις τοῖς ἀποδεικτικοῖς, ἀλλὰ κατὰ δόξαν ὀρθὴν ὑπὲρ ἧς   
[5] εἰκότως εἴρηται τοῖς παλαιοῖς · ὧν εἰς μὲν τὰς πράξεις   
[6] οὐδὲν ἐπιστήμης ἀπολείπεται, τὸ νόμιμον δ᾽ αὐτῇ καὶ βέβαιον   
[7] οὐ πρόσεστιν. ἀναγνώσεται τοιγαροῦν οὗτος ἁπάντων   
[8] πρῶτα τὰ τοῖς εἰσαγομένοις γεγραμμένα, τό τε περὶ   
[9] τῶν αἱρέσεων; ὅ δὴ καὶ κατὰ τήνδε τὴν λέξιν ἐπιγέγραπται   
[10] περὶ αἱρέσεως τοῖς εἰσαγομένοις, καὶ τῇ περὶ σφυγμῶν, ὃ δὴ   
[11] καὶ αὐτὸ παραπλησίως ἐπιγέγραπται, περὶ σφυγμῶν τοῖς   
[12] εἰσαγομένοις · καὶ τρίτον ὃ περὶ τῶν ὀστῶν τοῖς εἰσαγομένοις   
[13] ἐπιγέγραπται, τῆς ἀνατομικῆς πραγματείας ὑπάρχον   
[14] πρῶτον · ἣν δὴ καὶ πᾶσαν εἴ τις βούλοιτο διελθεῖν ἐπὶ τὴν   
[15] τῶν ἀνατομικῶν ἐγχείρησιν ἡκέτω πρὸ τῶν ἄλλων, αὕτη γὰρ   
[16] διδάσκει τὰ φαινόμενα μόρια κατὰ τὰς ἀνατομὰς ὡς ἔχει   
[17] μεγέθους τε καὶ θέσεως καὶ διαπλάσεως καὶ πλοκῆς καὶ   
[18] χροιᾶς καὶ τῆς πρὸς ἄλληλα κοινωνίας. ὁ δ᾽ ἐν τῇ τούτων [p. 19.55]   
[1] θέᾳ κατὰ τὰς ἀνατομὰς γυμνασάμενος ἑξῆς αὐτῶν τὰς   
[2] ἐνεργείας μαθήσεται, τὰς μὲν φυσικὰς ἐν τρισὶν ὑπομνήμασι   
[3] γεγραμμένας , ἃ περὶ φυσικῶν δυνάμεων ἐπιγέγραπται,   
[4] τὰς ψυχικὰς δ᾽ ὀνομαζομένας ἐν ἄλλοις πλείοσιν, ὧν προηγεῖται   
[5] τό τε [ed2page:1.31] περὶ τῆς ἐπὶ τῶν τεθνεώτων ἀνατομῆς   
[6] καὶ δύο ἐφεξῆς τῇδε, τὰ τῆς ἐπὶ τῶν ζώντων καὶ δύο ἐπ’   
[7] αὐτοῖς ἄλλα τὰ περὶ τῆς ἀνατομικῆς διαφωνίας. ἐφεξῆς   
[8] δὲ τούτοις ἐστὶ τρία μὲν περὶ θώρακος καὶ πνεύμονος, δύο   
[9] δὲ περὶ τῶν τῆς ἀναπνοῆς αἰτίων καὶ τούτων ἐφεξῆς περὶ   
[10] φωνῆς. ἐκ ταὐτοῦ δὲ γένους ἐστὶ καὶ τὰ περὶ μυῶν κινήσεως   
[11] καὶ ἃ περὶ τῶν ὀνομάτων ἐπιδέδεικται. καὶ αὐτὰ δὲ   
[12] τὰ περὶ τῆς ἀποδείξεως τῶν στοιχείων οὐ πάντα εἴρηται   
[13] κατὰ τὸ βιβλίον, ἀλλ᾽ ὅσοις αὐτὸς Ἱπποκράτης ἐχρήσατο.   
[14] πρὸς δὲ τὸ τελεώτατον τῆς ἐπιστήμης τῶν τοῦ σώματος   
[15] στοιχείων ἀναλέξαι προσήκει τὰ ἐν τῷ τρισκαιδεκάτῳ περὶ   
[16] ἀποδείξεως εἰρημένα καὶ τὰ κατὰ τὸ πέμπτον καὶ ἕκτον περὶ   
[17] τῶν Ἀσκληπιάδου δογμάτων. ἀλλὰ καὶ τὰ περὶ τῆς τῶν   
[18] καθαιρόντων φαρμάκων δυνάμεως · εἴρηται μέν τινα κἀν [p. 19.56]   
[1] τῷ περὶ τῶν καθ᾽ Ἱπποκράτην στοιχείων, γέγραπται δὲ καὶ   
[2] κατὰ μόνας ἐν ἑτέρῳ βιβλίῳ. τῷ δὲ περὶ τῶν καθ΄ Ἱπποκράτην   
[3] στοιχείων ἕπεται τὰ περὶ κράσεων ὑπομνήματα γ᾽,   
[4] καὶ τούτοις ἡ περὶ τῆς τῶν ἁπλῶν φαρμάκων δυνάμεως   
[5] πραγματεία, κἀκείνῃ πάλιν ἡ περὶ συνθέσεως φαρμάκων.   
[6] ἐν μὲν οὖν τοῖς πρώτοις ζῶοις λέγονται μετὰ τῶν ἰδίων   
[7] ἑκάστης γνωρισμάτων· ἐν δὲ τῷ δ᾽ περὶ τῆς τῶν φαρμάκων   
[8] κράσεως ὁ λόγος ἐστίν. ἐάν τε οὖν μετὰ δύο βουληθείη   
[9] τις ἐάν τε μετὰ τρία, τό τε περὶ τῆς ἀρίστης κατασκευῆς   
[10] τοῦ σώματος ἀναγνῶναι καὶ τὸ περὶ τῆς εὐεξίας καὶ   
[11] τὸ περὶ τῆς ἀνωμάλου δυσκρασίας ἐν τῇ προσηκούσῃ τάξει   
[12] πράξει τοῦτο. μικρὰ δέ ἐστι πάνυ τὰ τρία ταῦτα βιβλία,   
[13] φίλοις ἀξιώσασιν ὑπαγορευθέντα κἄπειτ᾽ ἐκδοθέντα   
[14] ἐκείνων. ἐπεί τοι καὶ τούτων ἡ δύναμις ἐν τῇ τῶν ὑγιεινῶν   
[15] πραγματείᾳ περιέχεται, καθ΄ ἣν αἱ διαφοραὶ τῆς τοῦ   
[16] σώματος ἡμῶν κατασκευῆς \* \* \* ( 370 ) τῶν ἐξηγήσεων,   
[17] ὅσαι τ᾽ ὀρθῶς λέγονται καὶ ὅσαι μὴ προγεγυμνασμένῳ   
[18] κατὰ τὰς ἡμετέρας πραγματείας. ἕξεις δ᾽ εἰς ἔνια [p. 19.57]   
[1] τῶν Ἱπποκράτους καὶ τὰ ἡμετέρα. καὶ ἐπειδὴ ταῦτ᾽ εἴδη   
[2] γέγραπται, προσθεῖναι πειράσομαι τὰ λοιπά. τοῦτο μὲν   
[3] ἐὰν ζήσωμεν ἔσται, φθάσαντος δ᾽ ἀποθανεῖν ἐμοῦ πρὶν   
[4] ἐξηγήσασθαι τὰ καιριώτατα τῶν Ἱπποκράτους συγγραμμάτων,   
[5] ἕξουσιν οἱ βουλόμενοι τὴν γνώμην αὐτοῦ καὶ τὰς ἡμετέρας   
[6] μὲν, ὡς εἴρηται, πραγματείας, ἅμα τοῖς ἤδη γεγονόσιν   
[7] ὑπομνήμασι. καὶ τῶν ἐξηγησαμένων γε τὸν ἄνδρα τοῦ   
[8] γε διδασκάλου Πέλοπος εἴ πού τι καὶ τῶν Νουμισιανοῦ   
[9] ἔχοιεν, ἔστι δ᾽ ὀλίγα τὰ διασωζόμενα · καὶ πρὸς τούτοις τά   
[10] τε Σαβίνου καὶ Ῥούφου τοῦ Ἐφεσίου · Κόϊντος δὲ καὶ οἱ   
[11] Κοΐντου μαθηταὶ τὴν Ἱπποκράτους γνώμην οὐκ ἀκριβῶς   
[12] ἐγνώκασι · διὸ καὶ πολλαχόθι τὰς ἐξηγήσεις οὐκ ὀρθῶς   
[13] ποιοῦνται. Λύκος δὲ ἐνίοτε καὶ προσεγκαλεῖ τῷ Ἱπποκράτει,   
[14] καί φησι ψεύδεσθαι τὸν ἄνδρα, μὴ γινώσκων αὐτοῦ τὰ   
[15] δόγματα, καίτοι τά γε τοῦ Λύκου βιβλία φανερῶς πάντα   
[16] γέγονεν. ὁ δ᾽ ἡμέτερος διδάσκαλος Σάτυρος, τούτῳ γὰρ   
[17] πρώτῳ συγγενόμενοι μετὰ ταῦτ᾽ ἠκούσαμεν Πέλοπος, οὐ   
[18] τὰς αὐτὰς ἐξηγήσεις ἐποιεῖτο τῷ Λύκῳ τῶν Ἱπποκρατείων [p. 19.58]   
[1] βιβλίων. ὁμολογεῖται δὲ Σάτυρος ἀκριβέστατα διασώζειν τὰ   
[2] Κοΐντου δόγματα μήτε προσθεὶς αὐτοῖς τι μήτ᾽ ἀφελών.   
[3] Ἐφικιανὸς μὲν γάρ τι καὶ μετεῤῥύθμησεν ἐπὶ τὸ Στωϊκώτερον.   
[4] ἡμεῖς οὖν ἑτέρως μὲν ἔμπροσθεν ἠκηκοότες Σατύρου   
[5] τὰς ἐξηγήσεις Κοΐντου, μετὰ χρόνον δ᾽ ὕστερον ἀναγνόντες   
[6] τινὰ τῶν τοῦ Λύκου κατέγνωμεν ἀμφοτέρων, ὡς οὐκ ἀκριβῶς   
[7] ἐγνωκότων τὴν Ἱπποκράτους γνώμην, ἄμεινον γὰρ ἔγνωσαν   
[8] οἱ περὶ Σαβῖνόν τε καὶ Ῥοῦφον. ὁ δὲ ἐν ταῖς ἡμετέ-,   
[9] ραις πραγματείαις προγεγυμνασμένος ἱκανὸς καὶ τὰ τοίτων   
[10] κρίνειν καὶ φωράσαι τά τε καλῶς ὑπ αὐτῶν εἰρημένα καὶ   
[11] εἴ που τύχοιεν ἐσφαλμένοι. ἀλλ᾽ ἐπεὶ καὶ περὶ τῶν Ἱπποκράτους   
[12] ἐξηγήσεων αὐτάρκως εἴρηται, μεταβῶμεν ἐπὶ τὰ   
[13] λοιπὰ τῶν ἡμετέρων ὑπομνήματα ὅσα τῆς λογικῆς ἐστι   
[14] πραγματείας. [ed2page:1.52] ἔστι δ᾽ ἐξ αὐτῶν σοὶ μὲν, ὦ Εὐγενιανὲ,   
[15] καὶ ὅσοι τὴν ἰατρικὴν μόνην ἐσπουδάκατε περὶ τῆς ἀποδείξεως   
[16] αὐτάρκη, τοῖς δ᾽ ἄλλοις ὅσοι φιλοσοφία σχολάζουσι   
[17] καὶ τἄλλα · πλὴν εἴ τις ἀμφοτέρας δύναιτο καλῶς μετέρχεσθαι [p. 19.59]   
[1] τὰς θεωρίας ἰατρικῆς τε καὶ φιλοσοφίας. εἶναι δὲ   
[2] χρὴ τοῦτον ἀγχίνουν τε ἅμα καὶ μνήμονα καὶ φιλόπονον,   
[3] ἔτι δὲ πρὸς τούτοις εὐτυχηκότα τοιαύτην εὐτυχίαν οἵαν   
[4] ἡμεῖς εὐτυχήσαμεν, ὑπὸ πατρὶ παιδευθέντες, ὃς ἀριθμητικῆς   
[5] τε καὶ λογιστικῆς καὶ γραμματικῆς θεωρίας ἐπιστήμων   
[6] ἡμᾶς ἐν τούτοις τε καὶ ἐν τοῖς ἄλλοις ὅσα παιδείας μαθήματα   
[7] θρέψας, ἡνίκα πεντεκαιδέκατον ἔτος ἤγομεν, ἐπὶ τὴν   
[8] διαλεκτικὴν θεωρίαν ἦγεν, ὡς μόνῃ φιλοσοφίᾳ προσέξοντας   
[9] τὸν νοῦν. εἶτ᾽ ἐξ ὀνειράτων ἐναργῶν προτραπεὶς ἑπτακαιδέκατον   
[10] ἔτος ἄγοντα καὶ τὴν ἰατρικὴν ἐποίησεν ἐμὲ ἀσκεῖν   
[11] ἅμα τῇ φιλοσοφίᾳ. ἀλλὰ καὶ τοιαύτην ἐγὼ τὴν εὐτυχίαν   
[12] εὐτυχήσας ἐκμανθάνων τε καὶ θᾶττον ἁπάντων τῶν ἄλλων,   
[13] ὅ τι περ ἂν ἐδιδασκόμην, εἰ μὴ τὸν ὅλον μου βίον εἰς τὴν   
[14] τῶν ἐν ἰατρικῇ τε καὶ φιλοσοφίᾳ θεωρημά- [ed1page:4.371] των   
[15] ἄσκησιν καθεστήκειν, οὐδὲν ἂν ἔγνων μέγα. μηδὲν τοίνυν   
[16] μηδὲ τοῦτο θαῦμα , διότι πολὺ πλῆθος ἀνθρώπων ἀσκούντων   
[17] ἰατρικήν τε καὶ φιλοσοφίαν ἐν οὐδετέρᾳ κατορθοῦσιν ·   
[18] ἢ γὰρ οὐκ ἔφυσαν καλῶς ἢ οὐκ ἐπαιδεύθησαν, ὡς προσῆκεν, [p. 19.60]   
[1] ἢ οὐ κατέμειναν ἐν ταῖς ἀσκήσεσιν, ἀλλ᾽ ἐπὶ τὰς πολιτικὰς   
[2] πράξεις ἀπετράποντο. ταῦτα μὲν οὖν μοι κατὰ τὸ πάρεργον   
[3] εἰρήσθω, καίτοι οὐκ ὄντα πάρεργα. τὰ γοῦν τῆς φιλοσόφου   
[4] θεωρίας ἡμέτερα βιβλία μετὰ τὴν περὶ τῆς ἀποδείξεως   
[5] πραγματείαν ἀναγινώσκειν χρή. τίνες δ᾽ αὐτῶν εἰσιν   
[6] αἱ ὑποθέσεις καὶ πόσαι καθ᾽ ἑκάστην μὲν αὐτῶν γέγραπται,   
[7] δι᾽ ἐκείνου δὲ δειχθήσεται τοῦ γράμματος, ἐν ᾧ τὴν   
[8] γραφὴν ποιήσομαι ἁπάντων τῶν ἐμῶν βιβλίων. ἐπεὶ δ᾽   
[9] ἐπύθου μου καὶ περὶ τῆς πραγματείας ἐν ᾗ τὰ παρὰ τοῖς   
[10] Ἀττικοῖς γραφεῦσιν ὀνόματα κατὰ τὴν τῶν πρώτων ἐν   
[11] αὐτοῖς γραμμάτων ἤθροισται τάξιν, ἅπερ ἀπεκρινάμην σοι,   
[12] βέλτιον ἡγοῦμαι κἀνταῦθα γράψαι σοι · πρόδηλον γὰρ ὅτι   
[13] καὶ ἄλλοι πολλοὶ ζητοῦσιν ἥτις ποτ᾽ ἐστὶν αὐτῶν ἡ ὑπόθεσις.   
[14] οὐ γὰρ δὴ τοῦτο ἀξιοῦμεν ἡμεῖς ὅπερ ἔνιοι τῶν νῦν   
[15] κελεύουσιν, ἅπαντας ἀττικίζειν τῇ φωνῇ, κἂν ἰατροὶ τυγχάνωσιν   
[16] ὄντες ἢ φιλόσοφοι καὶ γεωμετρικοὶ καὶ μουσικοὶ   
[17] καὶ νομικοὶ κἂν μηδὲν τούτων, ἀλλ᾽ ἁπλῶς ἤτοι πλουτοῦσί   
[18] τινες ἢ μόνον εὔποροι · τοὐναντίον γὰρ ἀπαξιῶ μηδενὶ μέμφεσθαι [p. 19.61]   
[1] τῶν σολοικιζόντων τῇ φωνῇ μηδ᾽ ἐπιτιμᾷν · ἄμεινον   
[2] γάρ ἐστι τῇ φωνῇ μᾶλλον ἢ τῷ βίῳ σολοικίζειν τε καὶ βαρβαρίζειν.   
[3] ἐγράφη δέ μοί ποτε καὶ πραγματεία πρὸς τοὺς   
[4] ἐπιτιμῶντας τοῖς σολοικίζουσι τῇ φωνῇ , τοσούτου δέω παιδείας   
[5] τι μόριον ὑπολαμβάνειν τὸ ἀττικίζειν. ἀλλὰ διὰ τὸ   
[6] πολλοὺς ἰατροὺς καὶ φιλοσόφους, ἐν οἷς αὐτοὶ νομοθετοῦσι   
[7] καινὰ σημαινόμενα τῶν Ἑλληνικῶν, ἐν τούτοις ἑτέροις χρῶνται,   
[8] διὰ τοῦτο καὶ τῶν ὀνομάτων τὴν ἐξήγησιν ἐποιησάμην   
[9] ἐν ὀκτὼ καὶ τεσσαράκοντα βιβλίοις ἀθροισάμενος ἐξ Ἀττικῶν   
[10] συγγραφέων αὐτὰ, καθάπερ ἐκ τῶν κωμικῶν ἄλλα. γέγραπται   
[11] μὲν οὖν, ὡς ἔφην, ἠ πραγματεία διὰ τὰ σημαινόμενα·   
[12] σὺν τούτῳ δ᾽ εὐθέως ὑπάρχει τοῖς ἀναγνωσομένοις   
[13] αὐτὰ καὶ ἡ τῶν Ἀττικῶν ὀνομάτων γνῶσις, οὐδὲν αὐτὴ   
[14] καθ΄ ἑαυτὴν ἄξιον ἔχουσα μεγάλης σπουδῆς. ἀλλά γε διὰ   
[15] τοὺς κακῶς χρωμένους τοῖς ὀνόμασιν, ἄλλη μοι γέγραπται   
[16] πραγματεία περὶ τῆς ὀρθότητος αὐτῶν, ἣν δὴ καὶ πρώτην   
[17] ἁπασῶν ἄμεινον ἀναγινώσκειν.