title : \*Quomodo morbum simulantes sint deprehendendi

creator : Galen

editor : Karl Gottlob Kühn

publisher : Sorbonne Université

idno : urn:cts:greekLit:tlg0057.tlg115.verbatim-grc1

issued : 2023

# [urn:cts:greekLit:tlg0057.tlg115.verbatim-grc1]

[p. 19.1]

[ed2page:8.916]

[ed1page:3.368]

## [work:1] ΓΑΛΗΝΟΥ ΠΩΣ ΔΕΙ ΕΞΕΛΕΓΧΕΙΝ ΤΟΥΣ ΠΡΟΣΠΟΙΟΥΜΕΝΟΥΣ ΝΟΣΕΙΝ.

[1] Διὰ πολλὰς αἰτίας ἄνθρωποι πλάττονται   
[2] νοσεῖν. δοκεῖ δ᾽ ἰατρῷ προσήκειν ἡ τῆς ἀληθείας   
[3] εὕρεσις ἐν τοῖς τοιούτοις ἅπασι. καὶ τοῦτον οἱ ἰδιῶται   
[4] ἀξιοῦσι διακρίνειν τοὺς ψευδομένους τῶν ἀληθευόντων. καὶ   
[5] γὰρ φλεγμονὴ καὶ ἐρυσίπελας καὶ οἰδήματα γεγονότα ἐξεπίτηδες   
[6] διὰ τῶν ἔξωθεν φαρμάκων ἔνεστι φωράσαι καὶ διακρῖναι [p. 19.2]   
[1] τοῖς ἰατροῖς ἀπὸ τῶν ἐξ αὐτοῦ τοῦ σώματος ὁρμωμένων   
[2] παθῶν. οὕτω δὲ καὶ πτύσιν αἵματος ἐκ τῶν κατὰ   
[3] τὸ στόμα χωρίων γινομένην ἀπὸ τῆς ἐκ στομάχου καὶ κοιλίας   
[4] ἤ τινος τῶν ἀναπνευστικῶν ὀργάνων. ἐφωράθησαν   
[5] γοῦν ἤδη τινὲς ἑκόντες ἀναβήττοντες ἐπὶ τῇ τελευτῇ τῆς   
[6] βηχὸς, ἀναπτύοντες αἷμα, φλεβὸς αὑτοῖς ἑτοίμως ἀναστομουμένης   
[7] κατά τι μέρος τῶν οὔλων, ἣν ὁπότε βουληθεῖεν   
[8] μυζήσαντες τὴν γλῶτταν καὶ βήξαντες δῆθεν ἀπέπτυον ὡς   
[9] κάτωθεν ἀνηνεγμένον αἷμα καὶ παραληρεῖν προσεποιήσαντο   
[10] καὶ μωραίνεσθαι καὶ μωραίνειν ἑτέρους. ταῦτα ἅπαντα   
[11] προσήκειν τοῖς ἰατροῖς ἐξευρίσκειν τε καὶ διακρίνειν ἀλλήλων   
[12] οἱ ἰδιῶται νομίζουσιν. ἐν δὲ δὴ τούτοις καὶ πόνον   
[13] ἰσχυρόν, ὡς δὴ δοκεῖν δυσέκδεκτον εἶναι. καὶ καλούμενον   
[14] γέ τινα πρὸς τῶν πολιτῶν εἰς ἐκκλησίαν οἶδα πλασάμενον   
[15] ὀδύνην κωλικὴν, ὅπως μὴ παραγένοιτο, δόξαν αὐτῷ συμφέρειν   
[16] οὕτως ἐφ᾽ [ed1page:3.369] οὗ κατὰ μὲν αὐτὸν τὸν καιρὸν   
[17] ὑπενόησα ψεύδεσθαι τὸν ἄνθρωπον, ὕστερον δὲ καὶ αὐτὸς   
[18] ὡμολόγησέ μοι. πυριάματα δ᾽ οὖν αὐτῷ προσφέρειν ἐκέλευσα. [p. 19.3]   
[1] πλὴν οὐκ ἐδεῖτο λιπαρῶς βοηθῆσαι αὐτῷ καίτοι   
[2] φοβερώτατος ἔμπροσθεν ὢν, ἐπὶ τοῖς μικροτέροις καὶ ἐπίστατο   
[3] μὲν πρὸ ἡμερῶν ὀλίγων ὀδυνώμενόν τε κωλι-   
[4] [ed2page:8.917]κῶς, εἶτα πίνοντα τοῦ φιλωνείου φαρμάκου γενόμενον ἀνώδυνον,   
[5] ὅπερ ᾔτησέ με πάντως, εἴπερ ὠδυνᾶτο. τούτῳ δὲ   
[6] μαρτυρήσει καὶ τὰ μετὰ ταῦτα, παυσαμένης τῆς ἐκκλησίας   
[7] ἐπαύσατο κεκραγώς, ὡς οὐκ ἔτι ὀδυνώμενος. καὶ μέντοι καὶ   
[8] ἡ προηγησαμένη δίαιτα τοιαύτη τις ἦν, ὡς μὴ δύνασθαι   
[9] κωλικὴν ἐν αὐτῇ συστῆναι διάθεσιν. ἐξ ἀπεψιῶν γὰρ καὶ   
[10] ψύξεων εἴωθε γίνεσθαι τὰ τοιαῦτα παθήματα, τῷ δὲ οὐδὲν   
[11] τοιοῦτον προηγήσατο. τὸ μὲν οὖν γνῶναι τὸ πάθημα μὴ   
[12] κατὰ λόγον εἶναι τῆς ἔμπροσθεν διαίτης, ἰατρικῆς ἐμπειρίας   
[13] ἔργον ἐστὶ, τὸ δὲ ὑπονοῆσαι διὰ τὴν ἐκκλησίαν αὐτὸν   
[14] οὕτω πλάσασθαι οὐκ ἔστι τῆς ἰατρικῆς ἴδιον, ἀλλὰ τοῦ   
[15] καλουμένου κοινοῦ λόγου, ὅν καὶ τῷ κοινὸν εἶναι πᾶσιν   
[16] ὀλίγοι τέλεον ἔχουσιν, ὡς εὐπορεῖν ἐφ᾽ ἑκάστῳ πράγματι [p. 19.4]   
[1] τῶν ποιητέων τε καὶ λεκτέων. ἀναμνηστέον δὲ τῶν εἰρημένων  
[2] ὡς ἐμπειρία μετὰ τῆς εὐπορίας εὑρίσκει μὲν καὶ τοὺς   
[3] ἄλλα τινὰ πλαττομένους, εὑρίσκει δὲ καὶ τοὺς ἀλγεῖν προσποιουμένους   
[4] σφοδρῶς. ἐφ᾽ ἑκατέρου γὰρ αὖ τις φάσκων   
[5] ὀδυνᾶσθαι σφοδρότατα γόνυος, δοῦλος δ᾽ ἦν οὗτος τῶν παρατρεχόντων   
[6] ἐν ταῖς ὁδοῖς τῷ δεσπότῃ, τὸ προσποιητὸν τῆς   
[7] ὀδύνης ἐφώρασα, τὴν μὲν ὑπόνοιαν λαβὼν ἔκ τε τοῦ τὸν   
[8] δεσπότην αὐτοῦ κατ᾽ ἐκείνην τὴν ἡμέραν ἐξορμᾷν καὶ τοῦ   
[9] ἔθους τοῦ νεανίσκου. τοιοῦτος γὰρ ἦν οἷος καὶ ψεύσασθαι   
[10] τὰ τοιαῦτα. καὶ μὲν δὴ καί τινος τῶν φιλούντων αὐτὸν   
[11] ὁμοδούλων ἐρόμενος, εἴ τις ἐρωτικὴ συνήθεια πρός τι γύναιον   
[12] ᾖ τῷ νεανίσκῳ, δι’ ἤν εἰκὸς ἦν αὐτὸν εἰς ἀποδημίαν   
[13] μακροτέραν κατὰ χώραν τοῦ δεσπότου στελλομένου θελῆσαι   
[14] μεῖναι, καὶ ἦν οὕτως ἔχον. ἔξωθεν μὲν οὖν εὐπόρει τοσαῦτα,   
[15] κατὰ δὲ αὐτὸ τὸ γόνυ μέγιστος ἦν ὄγκος, ἰδιώτην ἐκπλῆξαι   
[16] δυνάμενος, ἐμπείρῳ δὲ τοῦ πράγματος ἐναργῶς φαινόμενος [p. 19.5]   
[1] ὑπὸ θαψίας γεγενημένος. τοῦτο δὴ τῆς ἰατρικῆς ἐμπειρίας   
[2] ἔργον ἐστὶν, οὐκ ἐκ τῶν ἔξωθεν εὐπορουμένων, ἐκ δὲ τῆς αὐτῆς   
[3] ἐμπειρίας καὶ τοῦ μηδὲν αὐτῷ προηγήσασθαι τῶν τοιοῦτον   
[4] ὄγκον ἐξαίφνης ἐργάζεσθαι δυναμένων. οὔτε γὰρ ἐδεδραμήκει   
[5] πλέον τοῦ δέοντος οὔτ ἐπεπλήγει πρός τινος οὔθ᾽ ἁλλόμενος   
[6] ἢ ἀναπηδῶν τάφρον ἐπεπόνθει, πληθώρας τε σημεῖον   
[7] οὐδὲν ἦν αὐτῷ, πρὸς τῷ μὴ δεδιῃτῆσθαι πρόσθεν ἀργῶς   
[8] καὶ πλησμονωδῶς. ἀλλὰ καὶ τὸ τῆς ὀδύνης εἶδος ἐρωτῶσιν   
[9] ἡμῖν ὁποῖόν ἐστιν, οὐκ εὐθέως οὐδὲ ἑτοίμως οὐδὲ ἑαυτῷ   
[10] συμφώνως ἀπεκρίνατο. καὶ τοίνυν ἐξελθόντος τοῦ δεσπότου   
[11] φάρμακον ἐπιθεὶς οὐδὲν μὲν ἀνώδυνον ἔχον, ψῦξαι δὲ τὴν   
[12] ἀπὸ τῆς θαψίας ποιότητα δυνάμενον, μετὰ μίαν ὥραν ἔσχον   
[13] ὁμολογοῦντα τελέως ἀνώδυνον εἶναι. ὅπερ, εἴπερ ἦν ὄντως   
[14] ἄλγημα διὰ φλεγμονὴν, οὐ μόνον οὐκ ἂν ἐπαύσατο διὰ φαρμάκου   
[15] ψύχοντος, ἀλλὰ καὶ σφοδρότερον ἂν ἐγένετο. εὔδηλον   
[16] οὖν ἤδη πῶς τὰ τῆς ἰατρικῆς ἐμπειρίας μιγνύμενα τοῖς [p. 19.6]   
[1] εὐπορουμένοις λογικῶς, ὅπερ ταὐτόν ἐστι τοῖς ὑπονοουμένοις,   
[2] εἰς διάγνωσιν ὀδύνης ἰσχυρᾶς ἐστιν ἐπιτήδεια. δύναται δέ   
[3] τις καὶ τὴν εὐφορίαν γνώρισμα τίθεσθαι τοῦ μὴ σφοδρῶς   
[4] ὀδυνᾶσθαι, τίθεται γὰρ ἀμέλει καὶ τοῦτο πολλάκις οὐκ ἐννοησάντων   
[5] τῶν προσποιουμένων ὀδυνᾶσθαι σφοδρῶς, μεταῤῥίπτειν   
[6] ἑαυτοὺς ἄλλοτε εἰς ἄλλο σχῆμα δυσφοροῦντας δῆθεν   
[7] ἐπὶ τῷ μεγέθει τῆς ὀδύνης. ἔτι δὲ ἐὰν μὲν σφοδρῶς ὀδυνῶνται,   
[8] πᾶν ὑπομένειν ἕτοιμοι γίνονται βοήθημα καὶ πρότεροί   
[9] γ᾽ αὐτοὶ παρακαλοῦσι τοὺς ἰατροὺς, ὅτι περ ἂν βουληθεῖεν   
[10] πράττειν, ἕνεκα τοῦ θεραπευθῆναι τὸ πάθος. ἐὰν   
[11] δὲ μετρίως ἢ μηδ᾽ ὅλως ὀδυνῶνται, τὰ τοιαῦτα τῶν βοηθημάτων   
[12] ἀποδιδράσκουσιν, οὔτ᾽ ἀσιτίας μακρὰς ὑπομένοντες   
[13] [ed2page:8.918] οὔτε δριμέων φαρμάκων προσαγωγήν. ἂ χρὴ λέγειν   
[14] ἡμᾶς αὐτοῖς, ὡς ἰασόμενα μόνα τὰς τοιαύτας διαθέσεις,   
[15] ἡνίκα φασὶν ὀδυνᾶσθαι σφοδρῶς. καὶ πρὸς τούτοις ἐκτομὰς   
[16] καὶ καύσεις καὶ παντὸς ἀποχὴν πόματός τε καὶ ἐδέσματος,   
[17] οὗπερ ἂν ἴδωμεν αὐτοὺς ἡττημένους. τοὺς τοίνυν   
[18] σκηπτομένους ὀδυνᾶσθαι σφοδρῶς τὸ μέγεθος τοῦ πόνου [p. 19.7]   
[1] καὶ τοῖς ἀπὸ τῆς ἰατρικῆς ἐμπειρίας γνωρίσμασιν, ἐν οἷς   
[2] ἐστι καὶ τὸ δυσφορεῖν καὶ καταψύχεσθαι τὰ ἄκρα καὶ   
[3] ὠχριᾷν, ἐνίοτε δὲ καὶ ψυχρὸν ἐφιδροῦν καὶ τοὺς σφυγμοὺς   
[4] ἔχειν οὐ μόνον ἀνωμάλους, ὅπερ καὶ τοῖς μετρίως ὀδυνωμένοις   
[5] ὑπάρχει, ἀλλὰ καὶ πλείους τούς μικροὺς τῶν μεγάλων   
[6] καὶ τοὺς ἀμυδροὺς τῶν σφοδρῶν, ἐρωτωμένους τε τὸ τῆς   
[7] ὀδύνης εἶδος, οἰκεῖον ἀποκρίνασθαι τῷ πεπονθότι μορίῳ.   
[8] τινὰ μὲν γάρ αὐτῶν εἰς πολὺ διατείνοντας ἔχει τοὺς πόνους,   
[9] τινὰ δὲ οἷον ἐμπεπαρμένους τε καὶ καθ᾽ ἕν μέρος ἐρηρεισμένους,   
[10] ἔνια δὲ νυγματωδῶς σφύζει, ἀλλὰ καί τινα διασπᾶσθαι   
[11] δοκεῖ, τὰ δὲ οἷον ναρκώδη φαίνεται, τὰ δὲ βαρέα,   
[12] καὶ τὰ μὲν ἐμέτους ἐπιφέρει, τὰ δὲ γαστρὸς ταραχὴν,   
[13] τὰ δὲ σκοτόδινον.