title : De pulsibus ad Antonium disciplinae studiosum et philosophum

creator : Galen

editor : Karl Gottlob Kühn

publisher : Sorbonne Université

idno : urn:cts:greekLit:tlg0530.tlg026.verbatim-grc1

issued : 2023

# [urn:cts:greekLit:tlg0530.tlg026.verbatim-grc1]

[p. 19.629]

## [work:1] ΓΑΛΗΝΟΥ ΠΕΡΙ ΣΦΥΓΜΩΝ ΠΡΟΣ ΑΝΤΩΝΙΟΝ ΦΙΛΟΜΑΘΗ ΚΑΙ ΦΙΛΟΣΟΦΟΝ.

[1] [ed2page:8.333] Σκοπὸν ἔχομεν ἐν τῷ παρόντι συγγράμματι   
[2] περὶ τῆς τῶν σφυγμῶν πραγματείας σύντομον ἐκθέσθαι   
[3] παράδοσιν, καὶ εἰπεῖν πρῶτον μὲν τί ἐστι σφυγμός · καὶ   
[4] διὰ τί εἴρηται σφυγμός · καὶ τίς ἡ χρεία τοῦ σφυγμοῦ · καὶ   
[5] τί ἐστιν ἡ ἀρτηρία. καὶ ἔλθωμεν ἐπὶ τὸν σκοπὸν καὶ ἀρκτέον   
[6] ἀπὸ τοῦ πρώτου. σφυγμός ἐστι κίνησις καρδίας καὶ   
[7] ἀρτηρίας κατὰ διαστολὴν καὶ συστολὴν γινομένη, πρὸς ἔμψυξιν   
[8] τοῦ ἐμφύτου θερμοῦ καὶ ἀπόκρισιν τῶν λιγνυωδῶν [p. 19.630]  
[1] περιττωμάτων. εἴρηται δὲ σφυγμὸς παρὰ τὸ σφύζειν καὶ   
[2] κινεῖσθαι. τριχῶς δὲ διαιροῦσιν αὐτοῦ, δύναμις ἡ ποιοῦσα   
[3] τὴν κίνησιν, χρεία κατεπείγουσα, καὶ ὄργανον ὑπήκοον. ἔλθωμεν   
[4] δὲ ἐπὶ τὴν ἀρτηρίαν. ἀρτηρία ἐστὶ σώματος ἐπίμηκες   
[5] κυκλικὸν, δίκην σωλῆνος διχῆ διαιρούντων ἀπὸ καρδίας   
[6] ἐρχόμενον καὶ ἐπὶ τὸ πᾶν σῶμα καταμεριζόμενον, ἀέρα   
[7] καὶ πνεῦμα ζωτικὸν περιέχον. ἀρτηρία δὲ εἴρηται παρὰ   
[8] τὸ τηρεῖν τὸν ζωτικὸν ἀέρα · αὕτη δὲ ἐκ τοῦ ἀριστεροῦ   
[9] ὠτίου τῆς καρδίας ἐκ τῆς λεγομένης ἀορτῆς ἐκφύεται, ἥτις   
[10] σχίζεται διχῆ, καὶ τὸ μὲν κάτω φέρεται διὰ τῶν ἔνδοθεν   
[11] κάτω, καὶ μερίζεται δεξιὰ καὶ ἀριστερὰ ἐπὶ μηροὺς καὶ ἕως   
[12] περάτων τῶν ποδῶν καὶ δακτύλων · τὸ δὲ ἕτερον αὐτῆς   
[13] πάλιν ἄνω φερόμενον διαιρεῖται ὁμοίως δεξιὰ καὶ ἀριστερὰ   
[14] εἰς χεῖρας καὶ κεφαλὴν φερόμενον, ποιεῖ τὰς καρωτίδας λεγομένας   
[15] ἀρτηρίας. τὸ δὲ ἐπὶ δεξιὰ καὶ ἀριστερὰ ἔσωθεν   
[16] φερόμενον · ἔρχεται ἐπὶ βραχίονας καὶ πήχεις καὶ μέχρι   
[17] καρπῶν καὶ ἄκρων χειρῶν καὶ δακτύλων. εἶτα μετὰ τὸ εἰπεῖν   
[18] ἡμᾶς ταῦτα εἴπωμεν καὶ περὶ τοῦ σκοποῦ · σκοπὸν [p. 19.631]  
[1] ἔχει τὸ παρὸν σύγγραμμα διαγνώσεις εἰπεῖν, καὶ οἱονεὶ αἰτίας   
[2] ἀπὸ τῆς τῶν σφυγμῶν κινήσεως ποιήσωμεν τῶν κατὰ φύσιν   
[3] καὶ παρὰ φύσει καὶ τῶν οὐ φύσει, οἷον κράσεων, ἀνδρῶν   
[4] τε καὶ γυναικῶν καὶ ἡλικιῶν καὶ ἄλλων συστοίχων.   
[5] τῶν γὰρ ἀνθρώπων οἱ μὲν ἄῤῥενες, αἱ δὲ θήλειαι · καὶ τούτων   
[6] αὐτῶν οἱ μὲν γὰρ θερμότεροι κατὰ φύσιν, οἱ δὲ ψυχρότεροι.   
[7] καὶ οἱ μὲν ἰσχνοὶ φύσει, οἱ δὲ πιμελώδεις καὶ   
[8] πολύσαρκοι · καὶ οἱ μὲν ἄνδρες τῶν γυναικῶν ὡς ἐπίπαν   
[9] θερμότεροι καὶ ἐῤῥωμενέστεροι κατὰ φύσιν εἰσίν. εἰκότως   
[10] οὖν ἐπ᾽ αὐτῶν οἱ σφυγμοὶ ταχύτεροι καὶ σφοδρότεροι · τῶν   
[11] δὲ γυναικῶν ὡς ψυχροτέρων βραδύτεροι καὶ ἀμυδρότεροι ·   
[12] ἐφ᾽ ἑκατέρων δὲ τούτων ἢ καθ᾽ ἑτέρων, λέγω δὴ ἀνδρῶν   
[13] τε καὶ γυναικῶν, ἐπιταθεῖσα ἡ κρᾶσις ἐπιτείνει καὶ τοὺς   
[14] σφυγμούς · εἰ μὲν ἐπὶ τὸ θερμότερον, μείζονας καὶ σφοδροτέρους   
[15] ποιοῦσα. τὸ μὲν θερμὸν ταχυκίνητον. εἰ ἐπὶ τὸ   
[16] ψυχρότερον, μικροτέρους καὶ βραδυτέρους · τὸ γὰρ ψυχρὸν   
[17] βραδυκίνητον. τὸ δὲ τῆς ἕξεως τοῦτ᾽ ἔστιν ἐπ᾽ ἀμφοῖν   
[18] εὑρίσκεται, οἷον τὸ ἰσχνὸν καὶ τὸ πολύσαρκον. ἐπὶ γὰρ [p. 19.632]  
[1] τῶν ἰσχνῶν ὑψηλότεροι ὑποπίπτουσι τῇ ἁφῇ οἱ σφυγμοὶ,   
[2] ἐπὶ δὲ τῶν πιμελωδῶν καὶ πολυσάρκων ταπεινότεροι. ἐπισκεπτέον   
[3] οὖν καὶ τὰ σύστοιχα οἷον ὡρῶν, χω[ed2page:8.334]ρῶν,   
[4] ἡλικιῶν μερικῶν καταστήματα, καὶ ἔτι εἰπεῖν ἐπὶ μὲν τῶν   
[5] ὡρῶν τοῦ ἔτους τεσσάρων ὄντων, οἷον ἔαρος, θέρους, φθινοπώρου,   
[6] χειμῶνος · ὅτι τούτων εὔκρατοί εἰσι δύο, ἔαρ καὶ   
[7] φθηνόν · δύσκρατοι δὲ δύο, χειμὼν καὶ θέρος. εἰκότως οὖν   
[8] ἐν τῷ ἔαρι καὶ τῷ φθινοπόρῳ οἱ σφυγμοὶ μεγάλοι τέ εἰσι   
[9] καὶ σφοδροὶ διὰ τὸ εὔκρατον τοῦ καταστήματος · δῆλον ὅτι   
[10] κατὰ τὸ τῆς ἡλικίας ἀνάλογον. ἐν δὲ τῷ θέρει ταχύτεροι   
[11] καὶ πυκνότεροι διὰ τήν τοῦ περιέχοντος ἡμᾶς ἔξωθεν ἀέρος   
[12] θερμότητα · ἐν δὲ τῷ χειμῶνι μικροὶ μὲν διὰ τὸ βαρῦσθαι   
[13] τὴν δύναμιν, πυκνοὶ δὲ καὶ ταχεῖς διὰ τήν κατεπείγουσαν   
[14] χρείαν τῆς ἐγκυμονούσης καὶ τοῦ βρέφους, ἐπὶ δὲ   
[15] τοῦ ὕπνου ἐπινενευκότες. πῶς γίνονται οἱ σφυγμοὶ καὶ μικροὶ   
[16] καὶ ἀμυδρότεροι ; δῆλον ὅτι τῆς ἐμφύτου θερμότητος   
[17] εἰσδυνούσης ἐπὶ τὸ βάθος · ἐπὶ δὲ τῶν ἐπικτήτων κράσεων   
[18] πρὸς τὰ ἐπελθόντα μεταβάλλονται καὶ αἱ κράσεις. ὡσαύτως [p. 19.633]  
[1] καὶ ἐπὶ τῶν ἰσχνώσεων, ὡς ὅταν ἡ κατὰ φύσιν δύναμις πάσχῃ   
[2] κατ᾽ οὐσίαν τινὸς κυρίου μορίου ἢ ὑπό τινος αἰτίου   
[3] ποιοῦντος καὶ βαίνοντος αὐτήν. ἔλθωμεν οὖν καὶ ἐπὶ τὰ   
[4] οὐ φύσει, ταῦτά εἰσι γυμνάσια, λουτρὰ, σιτία πολλὰ, οἴνου   
[5] πόσις, ὕδατος πολλοῦ πόσις · ὡσαύτως δὴ καὶ ἐπὶ τὰ παρὰ   
[6] φύσει, τουτέστιν αἴτια, νοσήματα, ἅπερ ὁμοίως κατὰ τὰ   
[7] προλεχθέντα ἐπισκέπτεσθαι δεῖ. ἰστέον δὲ ὅτι τὰ κατὰ   
[8] φύσιν καὶ οὐ φύσει ἀμέτρως γινόμενα εἰς τὸ παρὰ φύσιν   
[9] τρέπουσι τοὺς σφυγμούς. περὶ δὲ τῆς τῶν ἁπάντων ἀπολογίας   
[10] τε καὶ διαφορᾶς τῶν κινήσεων. ὅταν οὖν ἐπ᾽ ἄῤῥωστον   
[11] κληθεὶς ὃν οὔπω τεθέασαι, ἐπισκόπει πρῶτον μὲν   
[12] ἢ ἄρσεν ἢ θῆλύ ἐστι · καὶ εἰ μὲν ἄρσεν, ἐννόει τὸν σφυγμὸν   
[13] τοῦ ἄῤῥενος · εἰ δὲ θῆλυ, τῆς θελείας · εἶτα τὴν φύσιν τοῦ   
[14] κάμνοντος καὶ τὴν ἡλικίαν αὐτοῦ καὶ μετὰ ταῦτα τὴν ὥραν   
[15] τοῦ ἔτους καὶ τὴν χώραν καὶ συγκρίνας ἅπαντα καὶ στοχασάμενος   
[16] ὁποῖον ἔδει σφυγμὸν ἔχειν τὸν κάμνοντα, ὁπότε ἦν   
[17] ὑγιὴς, τότε γνώσεις ἀκριβῶς τὸ μέγεθος τῆς παρὰ φύσιν [p. 19.634]  
[1] γινομένης παρατροπῆς τοῦ σφυγμοῦ · τούτων οὕτω προτεθέντων   
[2] εἴπωμεν καὶ τὰ γένη τῶν σφυγμῶν. γένη τῶν σφυγμῶν   
[3] εἰσι δέκα. πρῶτον μὲν γένος τῶν σφυγμῶν ἐστι τὸ παρὰ   
[4] τὸ ποσὸν τῶν διαστάσεων · τὸ δὲ ποσὸν κατὰ τὸ τρίτον   
[5] διάστατον θεωρεῖται τυχὸν, κατά τε πλάτος καὶ μῆκος καὶ   
[6] βάθος. εἰκότως οὖν ὁ οὕτως αὐξυνθεὶς κατὰ τὰς τρεῖς διαστάσεις   
[7] καὶ ὑπερβὰς τὸ μέτρον λέγεται μέγας. δεύτερον   
[8] γένος σφυγμῶν τὸ παρὰ τὸ ποσὸν τῆς κινήσεως τῆς ἀρτηρίας   
[9] τῆς τε διαστολῆς καὶ συστολῆς, ἐν ᾧ θεωρεῖται ὁ ταχὺς   
[10] καὶ ὁ βραδὺς καὶ ὁ σύμμετρος. τρίτον γένος τῶν   
[11] σφυγμῶν τὸ περὶ τὸν τόνον τῆς δυνάμεως ἐν ᾧ θεωρεῖται   
[12] σφοδρὸς καὶ ὁ ἀμυδρὸς καὶ ὁ σύμμετρος. ἡ γὰρ πυκνότης   
[13] προλαβοῦσα τὸ μέγεθος ποιεῖ τὸν σφυγμὸν σφοδρόν · ὅτε   
[14] γὰρ ἐπικρατήσει ἡ δύναμις τῶν αὐτῶν, τότε μᾶλλον γίνεται   
[15] σφοδρὸς καὶ τὸ ἀνάπαλιν. τέταρτον γένος σφυγμῶν τὸ παρὰ   
[16] τὴν σύστασιν τοῦ ὀργάνου, λέγω δὴ τοῦ τῆς ἀρτηρίας σώματος,   
[17] ἐν ᾧ θεωρεῖται ὁ σκληρὸς καὶ ὁ μαλακὸς καὶ ὁ   
[18] σύμμετρος. πέμπτον γένος σφυγμῶν τὸ παρὰ τὸ ποσὸν [p. 19.635]  
[1] τῶν ἡρεμιῶν, ἐν ᾧ θεωρεῖται ὁ πυκνὸς καὶ ὁ ἀραιός · ὁ   
[2] γὰρ βραχὺς χρόνος τῆς ἠρεμίας σημαίνει τὸ πυκνόν · ὁ δὲ   
[3] μακρὸς τὸ ἀραιόν · ἀραιότεροι καὶ βραδύτεροι σφυγμοὶ γίνονται  
[4] διὰ τὴν τοῦ περιέχοντος ψύξιν ἤγουν πίλησιν. ὁμοίως   
[5] δὲ καὶ ἐπὶ τῆς ἑκάστης χώρας κατὰ τὴν ἐκείνης κρᾶσιν καὶ   
[6] οἱ σφυγμοὶ μεταβάλλονται · εἰ μὲν γὰρ θερμοτέρα ἐστὶ, μεγάλους   
[7] τε καὶ παχεῖς ποιεῖ τοὺς σφυγμούς · εἰ δὲ καὶ ψυχροτέρα,   
[8] ποιεῖ τὸ ἀνάπαλιν. εἴπωμεν καὶ περὶ τῶν ἡλικιῶν,   
[9] ἐπεὶ οὖν καὶ αἱ ἡλικίαι διάφοροί εἰσι καὶ οἱ σφυγμοὶ   
[10] ἐπὶ τούτων διάφοροι κινηθήσονται. οἱ μὲν γὰρ τῶν παίδων  
[11] σφυγμοὶ ταχεῖς εἰσιν, ἀμυδροὶ καὶ πυκνοί · κατὰ δὲ   
[12] μέγεθος καὶ σφοδρότητα μέσοι · καὶ ταχεῖς μὲν ὅτι κατ᾽   
[13] οὐσίαν πλεονάζει ἐν αὐτοῖς [ed2page:8.335] τὸ ἔμφυτον θερμόν ·   
[14] πυκνοὶ δὲ διὰ τὴν ὑπερβάλλουσαν αὐτοῖς κατὰ τὸ ποσὸν   
[15] θερμότητα · ἀμυδροὶ δὲ καὶ ἀτελεῖς ἐπ᾽ αὐτῶν αἱ δυνάμεις.   
[16] μεμαθήκαμεν γὰρ ὅτι οἱ ἀμυδροὶ ἐπ᾽ ἀῤῥωστίας δυνάμεως   
[17] γίνονται. οἱ δὲ τῶν γερόντων τοὐναντίον βραδύτεροι καὶ   
[18] ἀραιότεροι πρὸς τοὺς παῖδας διὰ τὴν ἐν ἑαυτοῖς ψυχρότητα. [p. 19.636]  
[1] οἱ δὲ τῶν ἀκμαζόντων μεγάλοι τε καὶ σφοδρότατοι   
[2] διὰ τὸ ἐῤῥῶσθαι ἐπ᾽ αὐτῶν μᾶλλον τὰς δυνάμεις · ὁμοίως   
[3] δὲ καὶ τὰ καταστήματα συμμεταβάλλουσι τὰς κράσεις καὶ   
[4] τοὺς σφυγμοὺς, ὡς γὰρ προείρηται, τὸ περιέχον συμμεταβάλλει   
[5] τὸ περιεχόμενον πρὸς τὴν οἰκείαν αὐτοῦ κρᾶσιν.   
[6] ἐπεὶ δὲ τῶν ἐγκυμονουσῶν γυναικῶν οἱ σφυγμοὶ μικροί τέ  
[7] εἰσι καὶ πυκνοὶ καὶ ταχεῖς. ἕκτον γένος σφυγμῶν τὸ παρὰ   
[8] τὴν ὁμαλότητα καὶ τὴν ἀνωμαλίαν, ἥτις θεωρεῖται καὶ ἐν   
[9] ἑνὶ σφυγμῷ καὶ ἐν πλείοσιν. ἐν ἐνὶ μὲν ὡς ἐπὶ δορκαδίζοντος   
[10] καὶ τοῦ δικρότου · ἡ δὲ ἐν πλείοσι γινομένη λέγεται   
[11] συστηματικὴ ἀνωμαλία · ὅπου δέ ἐστιν ἀνωμαλία, ἐκεῖ καὶ   
[12] ἀταξία ὡς ἐπίπαν. εἰ γὰρ διαπίπτει ἡ μία πληγὴ ἢ παρεμπίπτει   
[13] καὶ τοῦτο γίνεται βαρυνομένης τῆς δυνάμεως καὶ   
[14] θλιβομένης ὑπό τινος αἰτίας. ἕβδομον γένος σφυγμῶν ἐστι   
[15] τὸ παρὰ τὴν τάξιν καὶ ἀταξίαν. τμηθέντος γὰρ τοῦ ἀνωμάλου   
[16] σφυγμοῦ εἰς τὸ κατὰ περιόδους ἴσον τε καὶ ἄνισον   
[17] ὁ ἄτακτος γίνεται, καὶ οὕτως θεωρεῖται πάλιν κατὰ μίαν   
[18] πληγὴν καὶ κατὰ τὰς ἀνταποδόσεις. ὄγδοον γένος σφυγμῶν [p. 19.637]  
[1] τὸ παρὰ τὸ πλῆρες καὶ κενὸν, τουτέστι τῷ παρὰ τῆς ἀρτηρίας   
[2] χύματι, πᾶν γὰρ ἀγγεῖον ἢ πλῆρες ἢ κενόν ἐστιν.   
[3] ἔννατον γένος σφυγμῶν τὸ παρὰ τὸν ἀριθμὸν, ἐν ᾧ μετρεῖται   
[4] ἀναλογία χρόνου πρὸς χρόνον, ὅθεν οἱ παρεμπίπτοντες,   
[5] οἱ διαλείποντες. δέκατον γένος σφυγμῶν ἐστι τὸ παρὰ τὴν   
[6] θερμασίαν τὴν ἀναδιδομένην διὰ τοῦ σώματος τῆς ἀρτηρίας, ἐν   
[7] ᾧ θεωρεῖται τὸ ποιὸν τῆς ὑποκειμένης ὕλης τοῦ σώματος διὰ τῆς   
[8] ἁφῆς οἷον τὸ δύσκρατον καὶ τὸ δακνῶδες. εἰποντες οὖν τὰ δέκα   
[9] γένη τῶν σφυγμῶν εἴπωμεν καὶ ἐν ἐπιτόμῳ ὀλίγας αἰτίας   
[10] καὶ διαφορὰς αὐτῶν διὰ τὸ μηκῦναι τὴν πραγματείαν, ἵνα   
[11] μὴ γένηται εἰς ὄγκον τῶν εἰσαγομένων. εἰ γάρ τις ἐπὶ τὸ   
[12] ἀκριβέστερον αὐτῶν ἔρχεσθαι βούλοιτο ἓξ καὶ δέκα εἰσὶ βίβλοι   
[13] περὶ τῆς τῶν σφυγμῶν πάσης πραγματείας. ἐγὼ δὲ   
[14] τοῦ μήκους φειδόμενος ἐν ὀλίγοις κεφαλαίοις ὀλίγας τινὰς   
[15] διαφορὰς καὶ αἰτίας σφυγμῶν ἐν ἐπιτόμῳ εἴπω. διὰ ποίαν   
[16] αἰτίαν σφύζουσιν αἱ ἀρτηρίαι ; διὰ τὸ φυλάττεσθαι σύμμετρον   
[17] τὴν κατὰ φύσιν θερμότητα τῇ τε καρδίᾳ καὶ πᾶσι  
[18] τοῖς μέρεσι. τί διαφέρει παλμὸς σφυγμοῦ ; ὅτι ὁ μὲν παλμὸς [p. 19.638]  
[1] δι᾽ ἔκπτωσιν τοῦ πνεύματος γίνεται καὶ ἐν παντὶ τῷ   
[2] σώματι · ὁ δὲ σφυγμὸς ἐνεργείᾳ δυνάμεως κινεῖται καὶ ἐν   
[3] ἀρτηρίαις μόναις. τί διαφέρει ὁ μέγας σφυγμὸς τοῦ σφοδροῦ ;  
[4] ὅτι ὁ μὲν μέγας κατὰ τὰς τρεῖς διαστάσεις θεωρεῖται,   
[5] ὁ δὲ σφοδρὸς κατὰ τὴν κίνησιν, τόνον γὰρ δυνάμεως   
[6] σημαίνει. τί διαφέρει ὁ πυκνὸς σφυγμὸς τοῦ ταχέος ; κατὰ   
[7] τὸ συνεχὲς καὶ διωρισμένον, τὸ γὰρ πυκνὸν ὃ καὶ συνεχὲς   
[8] λέγεται, τὸ δὲ ταχὺ διωρισμένον, οἷον τρέχει τις ὀξέως καὶ   
[9] ἵσταται. τί διαφέρει ὁ ἀραιὸς σφυγμὸς τοῦ βραδέος ; ὅτι   
[10] ὁ ἀραιὸς ἐπὶ ἀσθενεστέρας μᾶλλον δυνάμεως γίνεται καὶ οἱ   
[11] ἀραιοὶ σφυγμοὶ χαλεπώτεροι. πόσαι γε διαφοραὶ γίνονται   
[12] ἐν τῇ διαστολῇ τοῦ σφυγμοῦ ; ὀκτὼ, μέγεθος, σμικρότης,   
[13] σφοδρότης, ἀμυδρότης, ταχύτης, βραδύτης, σκληρότης, μαλακότης.   
[14] πόσα ἐστὶ ποιητικὰ αἴτια σφυγμοῦ ; δύο, ἡ δύναμις   
[15] ἡ ποιοῦσα καὶ κινοῦσα τὸ σῶμα τοῦ ἀγγείου καὶ ἡ   
[16] χρεία δι᾽ ἣν κινοῦται τὸ κινούμενον. πόσα κριτήρια σφυγμῶν ;   
[17] δύο · νοῦς καὶ αἴσθησις, καὶ ἡ μὲν αἴσθησις κρίνει   
[18] τὰ παρόντα, ὁ δὲ νοῦς τὰ προγεγονότα καὶ τὰ μέλλοντα. [p. 19.639]  
[1] [ed2page:8.336] ποσαχῶς θεωρεῖται ὁ σύμμετρος σφυγμός ; τετραχῶς,   
[2] κατὰ τὸ μέγεθος, κατὰ τὸ τάχος, κατὰ σφοδρότητα καὶ πυκνότητα.   
[3] τί διαφέρει ὁ ἀνώμαλος σφυγμὸς τοῦ ἀτάκτου ;   
[4] ὅτι ὁ μὲν ἀνώμαλος καὶ ἐν ἑνὶ σφυγμῷ θεωρεῖται καὶ ἐν   
[5] πλεῖοσιν · ἢ γὰρ κατὰ μίαν διαστολὴν πρὸς συστολὴν ἢ κατὰ   
[6] πλείονας συναθροιζομένας, ἥτις λέγεται συστηματικὴ ἀνώμαλία   
[7] ἐν πλήθει σφυγμῶν θεωρουμένη, ὁ δὲ ἄτακτος γίνεται   
[8] κατὰ ῥυθμόν. τί διαφέρουσιν οἱ διαλείποντες σφυγμοὶ   
[9] τῶν παρεμπιπτόντων ; ὅτι οἱ διαλείποντες σφυγμοὶ ἐπὶ τῇ   
[10] ἀσθενεστέρᾳ δυνάμει γίνονται, βαρυνομένης γὰρ καὶ ἐκλυομένης   
[11] τῆς δυνάμεως γίνονται οἱ διαλείποντες · οἱ δὲ παρεμπίπτοντες   
[12] μαχομένης ἔτι καὶ ἀνθισταμένης. συντείνει γὰρ   
[13] ἑαυτὴν ἐπαναστῆναι βουλομένην ἐξωθεῖν τὰ λυποῦντα · καὶ   
[14] δοκοῦσιν εἶναι οἱ διαλείποντες σφυγμοὶ τῶν παρεμπιπτόντων.   
[15] τί διαφέρει ὁ σπασμώδης σφυγμὸς τοῦ κλονώδους ;   
[16] ὅτι ἐπὶ μὲν τοῦ σπασμώδους τείνεται ἡ ἀρτηρία δίκην χορδῆς   
[17] τεταμένης, ἐπὶ δὲ τοῦ κλονώδους μεταφέρεται ἐπὶ δεξιὰ   
[18] καὶ ἀριστερά. πῶς γίνονται κυματώδεις οἱ σφυγμοὶ ; ἐκ [p. 19.640]  
[1] πλεονεξίας τοῦ περιεχομένου ὑγροῦ, διατρέχοντος τὸ σῶμα   
[2] τῆς ἀρτηρίας ὡς ἐπὶ τῶν ἀσάρκων. τί διαφέρει ὁ δορκαδίζων   
[3] τοῦ δικροτίζοντος ; ὅτι ὁ μὲν δορκαδίζων ἐν μιᾷ συστολῇ   
[4] διαφόρους ποιεῖται τὰς κινήσεις, ὡς ἡ δορκὰς ἀναπηδῶσα   
[5] ἅλλεται τοῖς ποσὶν εἰς τὸν ἀέρα · τοῦτο δὲ γίνεται   
[6] βαρυνομένης τῆς δυνάμεως καὶ βαρυνομένης ὑπὸ τοῦ αἰτίου   
[7] τοῦ θλίβοντος αὐτήν. ὁ δὲ δικροτίζων δὶς ἐν τῷ αὐτῷ   
[8] κρούει τὴν πληγήν · τοῦτο δὲ γίνεται διὰ σκληρότητα τοῦ   
[9] σώματος τῆς ἀρτηρίας, ἀνακρούοντος γὰρ καὶ παλινδρομοῦντος   
[10] καὶ βίᾳ φερομένου τοῦ πνεύματος ἐπὶ δευτέραν   
[11] ἔρχεται πληγὴν ὡς ἐπὶ ἀγκῶνα σφαῖρα. τί διαφέρει ὁ   
[12] σκωληκίζων σφυγμὸς τοῦ μυρμηκίζοντος ; ὅτι ὁ μὲν σκωληκίζων   
[13] πολλάκις ἀνακάμπτει καὶ ἔρχεται ἐπὶ τὸ κρεῖττον   
[14] καὶ φανερὰν μᾶλλον ἔχει τὴν ἀνωμαλίαν. ὁ δὲ μυρμηκίζων   
[15] δυσχερῶς ἀνακάμπτει ἐπὶ τὰ μείζονα ὑποκειμένων τῶν λειποθυμιῶν,   
[16] ἀφανῆ δὲ ἔχει τὴν ἀνωμαλίαν, διὰ τὴν ὑπερβάλλουσαν   
[17] τούτῳ κατάπτωσιν τῆς δυνάμεως, ἔτι δ’ ὅτι καὶ   
[18] θάνατον σημαίνει. ποῖοι σφυγμοὶ κάκιστοι ; οἱ ἀραιοὶ καὶ [p. 19.641]  
[1] οἱ διαλείποντες, ἐπιτεινομένης γὰρ ἀραιότητος οἱ διαλείποντες   
[2] γίνονται, χαλεπωτέρα δέ ἐστιν ἡ ἀραιότης τοῦ σφυγμοῦ   
[3] καὶ μάλιστα ἐπὶ τῶν ἀκμαζόντων. περὶ τοῦ γνῶναι   
[4] σφυγμῶν. κράτησον τὸν σφυγμὸν καὶ εἰ μὲν ῥίπτει πυκνὰ   
[5] καὶ πολλὰ, ἕως ὀψὲ τελευτᾷ · κράτησον τὸν σφυγμὸν καὶ εἰ   
[6] μὲν ῥίπτει δύο ἔξω καὶ μίαν ἔσω, ἕως ἡμέρας δύο ἐστὶν ἡ   
[7] ζωὴ αὐτοῦ · εἰ δὲ ῥίπτει μίαν ἔξω καὶ δύο ἔσω, ἀδυναμίαν   
[8] ἔχει τὸ σῶμα καὶ ὑγιαίνει · εἰ δὲ γαληνόν ἐστι τὸ σύνολον,   
[9] εἰς τὰς πύλας τοῦ θανάτου ἐστίν. περὶ σφυγμῶν · οἱ σφυγμοὶ   
[10] τῶν χυμῶν · τοῦ αἵματος κάθυγρος, μέγας, πυκνὸς καὶ   
[11] γέμων · καὶ τὰ μὲν συμπτώματα αὐτοῦ κεφαλῆς ὀδύναι   
[12] σφοδρόταται καὶ ὅλον τὸ σῶμα πυρῶδες. τῆς ξανθῆς χολῆς   
[13] ὁ σφυγμὸς λεπτὸς, ξηρὸς πίπτων · συμπτώματα δὲ αὐτοῦ   
[14] γαστρὸς στένωσις καὶ στρόφος περὶ τὴν κοιλίαν. τῆς   
[15] μελαίνης χολῆς ὁ σφυγμὸς λεπτότερος καὶ ξηρότερος καὶ   
[16] ἀραιὸς, συμπτώματα δὲ αὐτοῦ γονάτων βάρος καὶ πόνοι   
[17] περὶ τὴν ψυχήν. τοῦ φλέγματος ὁ σφυγμὸς μέγας καὶ   
[18] σπαραγμώδης, ὑγρὸς, ὑδατώδης, ἀραιὸς καὶ ἰσόσταθμος · [p. 19.642]  
[1] συμπτώματα δὲ τούτου πλευρῶν πόνοι καὶ ὑγρὰ τὰ διὰ   
[2] γαστρὸς φερόμενα καθ’ ἑκάστην ἡμέραν καὶ ὀδύναι σφοδραὶ   
[3] τὴν κεφαλὴν αὐτοῦ λαμβάνουσι καὶ ὁ πυρετὸς ἐπὶ πλεῖον   
[4] μακρύνει, καὶ ἐπὶ μὲν τοῦ αἵματος φλεβοτομείτω ὁ νοσῶν ·   
[5] ἐπεὶ δὲ αἷμα θερμὸν καὶ ὑγρὸν ὑπάρχει, μεταλύει ἡ τροφὴ  
[6] αὐτοῦ ψυχρὰ καὶ ὑγρὰ καὶ γλυκεῖα · ἡ χολὴ μέλαινά ἐστι   
[7] ψυχρὰ καὶ ξηρὰ καὶ μεταλύει ἡ τροφὴ αὐτῆς κάτω ἄνωθεν ·   
[8] εἴπομεν θερμὰ καὶ ὑγρὰ καὶ γλυκέα ὁμοίως καὶ τῶν   
[9] ἑτέρων χυμῶν.