title : De urinis ex Hippocrate, Galenoaliisquequibusdam

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0530.tlg035.verbatim-grc1

issued : 2023

# [urn:cts:greekLit:tlg0530.tlg035.verbatim-grc1]

[p. 19.609]

[ed2page:8.352]

## ΠΕΡΙ ΟΥΡΩΝ ΕΚ ΤΩΝ ΙΠΠΟΚΡΑΤΟΥΣ ΚΑΙ ΓΑΛΗΝΟΥ ΚΑΙ ΑΛΛΩΝ ΤΙΝΩΝ.

[chapter:1]

[1] Οὖρον δὲ ἄριστόν ἐστιν, ὅταν λευκή   
[2] τε ἡ ὑπόστασις εἴη καὶ λείη καὶ ὁμαλὴ περὶ πάντα τὸν   
[3] χρόνον ἔστ᾽ ἂν κριθῇ ἡ νοῦσος. σημαίνει γὰρ τὴν ἀσφάλειάν   
[4] τε καὶ τὸ νόσημα ὀλιγοχρόνιον ἔσεσθαι. ἢν δὲ καὶ   
[5] διαλείπει καὶ ποτὲ μὲν καθαρὸν οὐρεῖ, ποτὲ δ᾽ ὑφίσταται   
[6] τὸ λευκόν τε καὶ λεῖον, καὶ χρονιωτέρα γίνεται ἡ νοῦσος   
[7] καὶ ἧττον ἀσφαλής. εἰ δὲ εἴη τό τε οὖρον ὑπέρυθρον καὶ[p. 19.610]  
[1] ἡ ὑπόστασις ὑπέρυθρός τε καὶ λείη πολυχρονιώτερον μὲν   
[2] τοῦτο τοῦ προτέρου, σώτερον δὲ κάρτα. κριμνώδεις δὲ ἐν   
[3] τοῖς οὔροις αἱ ὑποστάσεις πονηραί. τούτων δὲ ἔτι κακίους   
[4] καὶ πεταλώδεις· λεπταὶ δὲ καὶ λευκαὶ κάρτα φαῦλαι · τούτων   
[5] δ᾽ ἔτι κακίους αἱ πιτυρώδεις. νεφέλαι δὲ ἐναιωρούμεναι   
[6] καὶ ἐμφερόμεναι τοῖς οὔροις λευκαὶ μὲν ἀγαθαὶ, μέλαιναι   
[7] δὲ φαῦλαι. ἢν δὲ λεπτὸν οὖρον εἴη καὶ πυῤῥὸν ἄπεπτον   
[8] εἶναι δηλοῖ τὸ νόσημα καὶ πολυχρόνιον. τὸ δὲ οὖρον   
[9] τοιοῦτον ὂν ἀκινδύνως μὲν οὐ δυνήσεται ὁ ἄνθρωπος διαρκέσαι   
[10] ἔστ᾽ ἂν πεπανθῇ τὸ οὖρον, θανατωδέστερα δὲ τῶν   
[11] οὔρων τά τε δυσώδη καὶ ὑδατώδη καὶ μέλανα καὶ παχέα.   
[12] τοῖσι μὲν ἀνδράσι καὶ τῇσι γυναιξὶ τὰ μέλανα τῶν οὔρων   
[13] κάκιστα · τοῖσι δ᾽ αὖ παιδίοισι τὰ ὑδατώδεα. ὁκόσοισι δὲ   
[14] τὰ οὖρα λεπτά τε καὶ ὠμὰ πολυχρόνια ἂν καὶ τὰ ἄλλα σημεῖα   
[15] ὡς περιεσόμενα εἴη, τουτέους ἂν ὑπόστασιν δεῖ προσδέχεσθαι   
[16] εἰς τὰ κάτω τῶν φρενῶν χωρία καὶ τὰς λιπαρότητας   
[17] δὲ τὰς ἄνω ὑφισταμένας ἀραχνοειδεῖς μέμφεσθαι χρὴ,   
[18] συντήξεως γὰρ σημεῖόν ἐστι. σκοπεῖν δὲ δεῖ τῶν οὔρων ἐν   
[19] οἷς εἰσιν αἱ νεφέλαι ἄν τε κάτω ὦσιν ἄν τε ἄνω, καὶ τὰ [p. 19.611]  
[1] χρώματα ὁκοῖα ἔχωσι καὶ τὰς μὲν κάτω φερομένας σὺν τοῖς   
[2] χρώμασιν οἷς εἰρήκαμεν ἀγαθὰς εἶναι νομίζειν καὶ ἐπαινέειν·  
[3] τὰς δὲ ἄνω [ed2page:8.353] ξὺν τοῖσι χρώμασιν οἷσιν εἴρηται·  
[4] κακὰς εἶναι καὶ μέμφεσθαι. μὴ ἐξαπατάτω δέ σε   
[5] αὐτὴ ἡ κύστις νόσημα ἔχουσα τῶν οὔρων τι ἀποδιδῶ τούτων ·   
[6] οὐ γὰρ τοῦ ὅλου σώματος σημεῖόν ἐστιν, ἀλλ’ αὐτῆς   
[7] καθ᾽ ἑαυτήν. ὁκόσοισιν οὖρα παχέα, θρομβώδη, ὀλίγα, οὐκ   
[8] ἀπυρετοῖσι πλῆθος ἐλθὸν ἐκ τούτων λεπτὸν ὠφελέει, μάλιστα   
[9] δὲ τοσαῦτα ἔρχεται οἷσιν ἐξ ἀρχῆς ἢ διὰ ταχέων ὑπόστασιν   
[10] ἴσχει. οἷσι δὲ οὖρα ἀνατεταραγμένα οἷον ὑποζυγίου,   
[11] τουτέοισι κεφαλαλγίαι ἢ πάρεισιν ἢ παρέσονται. οἷσιν   
[12] ἑβδομαῖα κρίνεται, τουτέοισιν ἐπὶ νεφέλῃ ἴσχει τὸ οὖρον τῇ  
[13] τετάρτῃ ἐρυθρὸν ὂν καὶ τὰ ἄλλα κατὰ λόγον. ὁκόσοισιν   
[14] οὖρα διαφανέα, λευκὰ, πονηρὰ, μάλιστα δὲ ἐν τοῖσι φρενιτικοῖς   
[15] ἐπιφαίνεται. οἷσιν ἐλπὶς ἐς ἄρθρα ἀφίστασθαι ῥύεται   
[16] τῆς ἀποστάσεως οὖρον παχὺ καὶ πολὺ καὶ λευκὸν γιγνόμενον   
[17] οἷον ἐν τοῖσι κοπιώδεσι πυρετοῖσι τεταρταίοισιν ἄρχεται   
[18] ἐνίοισι γίγνεσθαι. ἢν δὲ καὶ ἐκ ῥινῶν αἱμοῤῥαγήσῃ,[p. 19.612]  
[1] καὶ πάνυ ταχέως λύεται. ὁκόσοισιν ἢ αἷμα ἢ πῦον οὐρῇ  
[2] τῶν νεφρῶν ἢ τῆς κύστιος ἕλκωσιν σημαίνει. ὁκόσοισιν   
[3] ὑποχόνδρια μετέωρα διαβορβορύζοντα ὀσφύος ἀλγήματος   
[4] ἐπιγενομένου, τουτέοισι κοιλίαι καθυγραίνονται ἢ μὴ φῦσαι   
[5] καταῤῥαγῶσιν ἢ οὔρου πλῆθος ὑπέλθῃ · ἐπὶ πυρετοῖς δὲ   
[6] ταῦτα. οἷσιν ἐν τῷ οὔρῳ παχὺ ἐόντι σαρκία σμικρὰ ὥσπερ   
[7] τρίχες συνεξέρχονται, τουτέοισιν ἀπὸ τῶν νεφρῶν ἐκκρίνεται.   
[8] ὁκόσοισι δὲ ἐν τῷ οὔρῳ παχὺ ἐόντι πιτυρώδεα συνεξουρεῖται,  
[9] τούτων ἡ κύστις ψωριᾷ. ὁκόσοισι ἀπὸ ταὐτομάτου   
[10] αἷμα οὐρέουσι, τουτέοισιν ἀπὸ τῶν νεφρῶν σημαίνει   
[11] φλεβίου ῥῆξιν. οἷσιν ἐν τοῖς οὔροις ψαμμώδεα ὑφίσταται,   
[12] τούτοις ἡ κύστις λιθιᾷ. ἢν δὲ ψαμμῶδες αἷμα οὐρέει καὶ   
[13] θρόμβους καὶ στραγγουρίην ἔχῃ καὶ ὀδύνη ἐμπίπτῃ πρὸς   
[14] τὸ ἐπιγάστριον καὶ τὸν κτένα καὶ τὸ περιναῖον τὰ περὶ   
[15] τὴν κύστιν πονέει. ἢν δὲ αἷμα καὶ πῦον οὐρέῃ καὶ λεπίδας   
[16] καὶ ὀδμὴ βαρείη τῆς κύστεως ἕλκωσιν σημαίνει. οὔρησις   
[17] νύκτωρ πολλὴ γιγνομένη σμικρὴν τὴν διαχώρησιν   
[18] σημαίνει. ὁκόσοισι πυρέσσουσιν ἐν τοῖς οὔροισι κριμνώδεες [p. 19.613]  
[1] ὑποστάσεις γίνονται μακρὴν τὴν ἀῤῥωστίην σημαίνουσιν.   
[2] ὁκόσοισι δὲ χολώδεις αἱ ὑποστάσιες, ἄνωθεν δὲ λεπταὶ,   
[3] ὀξείην τὴν ἀῤῥωστίην σημαίνουσιν. ὁκόσοισι διεστηκότα   
[4] τὰ οὖρα γίγνονται, τουτέοισι ταραχὴ ἐν τῷ σώματι   
[5] ἰσχυρή ἐστιν. ὁκόσοισι δὲ ἐν τοῖσιν οὔροισιν ἐφίστανται   
[6] πομφόλυγες νεφριτικὴν σημαίνει καὶ μακρὰν τὴν ἀῤῥωστίην  
[7] ἔσεσθαι. ὁκόσοισι δὲ λιπαρὴ ἡ ὑπόστασις καὶ ἀθρόη, τούτοισι   
[8] νεφριτικὰ ὀξέα σημαίνει. ὁκόσοισι δὲ τῶν πυρετῶν   
[9] δεῖνοί τε ἀπ᾽ ἀρχῆς εἰσι καὶ σφυγμοὶ κεφαλῆς καὶ οὖρον   
[10] λεπτὸν, τουτέοισι δεῖ προσδέχεσθαι πρὸς τὰς κρίσιας   
[11] παροξυνθησόμενον τὸν πυρετόν · οὐ θαυμάσαι μηδ᾽ ἂν οὐ  
[12] δεῖ παραφρονήσειν ὅταν ἡ κεφαλὴ περιφέρεσθαι φαντάζηται.   
[13] ὁκόσοισι δὲ νεφριτικοῖς ἐοῦσι προειρημένα συμβαίνει   
[14] σημεῖα πόνοι τε περὶ τοὺς μύας τοὺς ῥαχιαίους γίνονται ·   
[15] εἰ μὲν οὖν περὶ τοὺς ἔξω τόπους γίγνονται καὶ τὰ ἀποστήματα   
[16] προσδέχου ἔξω ἐσόμενα · ἢν δὲ μᾶλλον οἱ πόνοι περὶ   
[17] τοὺς ἔσω τόπους γίγνονται καὶ τὰ ἀποστήματα προσδέχου   
[18] εἴσω. ἢν οὐρέῃ αἷμα καὶ θρόμβους καὶ στραγγουρίην ἔχῃ [p. 19.614]  
[1] καὶ ὀδύνη ἐμπίπτῃ εἰς τὸ περιναῖον καὶ τὸ ὑπογάστριον   
[2] καὶ τὸν κτένα τὰ περὶ τὴν κύστιν νοσέειν σημαίνει. οἷσιν   
[3] ἐν ἀρχῇ τὰ οὖρα νεφελοειδέα ἢ καὶ παχέα, τοὺς τοιούτους   
[4] δεῖ ὑποκαθαίρειν ἢ καὶ τἄλλα ξυμφέρει. ὁκόσοις δὲ ἐν ἀρχῇ   
[5] τὰ οὖρα λεπτὰ, μὴ φαρμάκευε τοὺς τοιούτους · ἀλλ᾽ ἢν   
[6] δοκεῖ κλύσε τούτους, ξυμφέρει οὕτω θεραπεύεσθαι. τεκμαίρεσθαι   
[7] δεῖ ἐκ τῶν οὔρων τὸ μέλλον ἔσεσθαι ἐν τοῖσι πυρετοῖσι.   
[8] ἢν μὲν γὰρ παχύτερα καὶ ὠχρότερα, ἦν βελτίω ·   
[9] ἢν δὲ λεπτότερα καὶ μελάντερα, πονηρότερα. σωτηρίην μὲν   
[10] γὰρ δηλοῖ τὰ παχύτερα καὶ ὠχρότερα. ταῦτα δέ τοῦ Ἱπποκράτους   
[11] οὕτως ἐξηγεῖται ὁ [ed2page:8.354] Γαληνός. σαφῶς δὲ νῦν   
[12] τὰ παχύτερα τοῖς λεπτοῖς παραβάλλων εἶπεν · οὐ τοῖς κατὰ   
[13] φύσιν, τά γε μὴν λεπτὰ καὶ μέλανα χείριστα. πρὸς γὰρ   
[14] τῶν λεπτῶν μόνων γινομένων ἄπεπτον δηλοῦται τὸ νόσημα ·   
[15] τὸ γὰρ ἀκριβῶς λεπτὸν ὑδατῶδές ἐστιν, ὥστε καὶ λευκόν.   
[16] ἢν δὲ μεταβολὰς ἔχει, χρόνον τε σημαίνει καὶ ἀνάγκη τῷ   
[17] νοσήματι μεταβάλλειν καὶ ἐπὶ τὰ χείρω καὶ ἐπὶ τὰ βελτίω   
[18] τὴν ἀνωμαλίαν · ἐπὶ τῶν πυρεκτικῶν μάλιστα νοσημάτων, [p. 19.615]  
[1] εἶπέν που ὁ Ἱπποκράτης, ἡ ἐκ τῶν οὔρων σημείωσις   
[2] χρησιμωτάτη καθέστηκε.

## [chapter:2]

[3] Ἐπειδὴ δὲ πᾶν τὸ παρὰ φύσιν ἀπὸ τοῦ   
[4] κατὰ φύσιν εὑρίσκεται ἀπὸ τῶν κατὰ φύσιν ἀρξώμεθα.   
[5] οὖρον μὲν οὖν ἄριστον ἐπὶ τῶν ἐν ὑγείᾳ καὶ εὐεξίᾳ διακειμένων   
[6] ἀνθρώπων ὑπόπυῤῥόν τε ἢ ὑπόξανθον καὶ τῷ πάχει   
[7] σύμμετρον κείμενον, τοιοῦτον τῇ χροιᾷ οἷον ἀπουρηθῇ, λείαν   
[8] δὲ καὶ λευκὴν καὶ ὁμαλὴν ὑπόστασιν ἔχον παρὰ πάντα τὸν   
[9] χρόνον, πλὴν δὲ κατὰ λόγον τοῦ πινομένου. ἐπὶ δὲ τῶν   
[10] γυναικῶν τὸ κατὰ φύσιν οὖρον τῇ χροιᾷ λευκότερον τοῦ   
[11] ἀνδρὸς εἶναι χρὴ καὶ ὑπόστασιν ἔχον πλείονα. τῶν δὲ   
[12] παιδίων ἱκανῶς ἔχειν παχεῖαν αὐτοῦ ὑπόστασιν χρὴ διὰ   
[13] τὴν τῶν παίδων. ἀδηφαγίαν καὶ ἄτακτόν τε καὶ ἄκαιρον   
[14] κίνησιν. λείαν δὲ ὑπόστασιν Ἱπποκράτης καλεῖ καὶ τὸ   
[15] συνεχὲς καὶ ἀδιάσπαστον δηλῶσαι βουλόμενος. τὸ γὰρ λεῖον   
[16] ἀντίκειται τῷ τραχύνοντι. ὁμαλὴν δὲ, ἵνα δι’ ὅλου ἀεὶ   
[17] ὅμοιον οὐρῆται καὶ μεταπεπεμμένον καὶ μὴ τὸ ἑξῆς ἄπεπτον   
[18] μήτε τὴν ὑπόστασιν ἢ τὸ χῦμα ὅλον ἔχει ἀνώμαλον. [p. 19.616]  
[1] ζητῶμεν οὖν ἐπὶ τοῦ κατὰ φύσιν οὔρου χρῶμα καὶ σύστασιν   
[2] τοῦ χύματος καὶ τὰ παρεμφερόμενα ἐν τῷ χύματι οἷον   
[3] νεφέλην · ὑπὸ νεφέλης ἐναιώρημα καὶ τὴν ἐν τῷ πυθμένι   
[4] ὑπόστασιν. εὔδηλον γὰρ ὅτι κατὰ τούτων τρεπόμενον τὸ   
[5] οὖρον ἀπεψίαν τὴν ἐν ταῖς φλεψὶν ἐνδείκνυται.

## [chapter:3]

[6] Ἄριστον μὲν οὖν ἐστιν οὖρον ἐπὶ τῶν νοσούντων   
[7] τὸ τοῖς ὑγιαίνουσιν ὁμοιότατον ὕπωχρον ἢ ὑπόξανθον   
[8] καὶ λευκὸν καὶ λείαν καὶ ὁμαλὴν ὑπόστασιν ἔχον ·   
[9] ὑποδεέστερον δὲ τὸ ἔχον ἐναιώρημα λευκὸν καὶ λεῖον καὶ   
[10] ὁμαλόν. ἔστι δὲ τούτου ἀπεπτότερον τὸ νεφέλην τοιαύτην   
[11] ἔχον ἢ ὑπονέφελον. ἐφ᾽ ὧν γὰρ πνεῦμά ἐστιν ἐν τῷ βάθει   
[12] παχὺ καὶ ἄπεπτον, ἢν μὲν ὀλίγον εἴη, συνεχώρησε τὴν ὕλην   
[13] λοιπὸν ἐπὶ τὸν πυθμένα φέρεσθαι τοῦ ἀγγείου · διαμερίζον   
[14] δὲ αὐτὴν οὐ συγχωρεῖ ἑνοῦσθαι. εἰ δέ τι πλεονάσῃ τὸ   
[15] ἄπεπτον ἐν τῷ βάθει πνεῦμα ἐωρίζει τὴν ὑπόστασιν κατὰ   
[16] τὸ μέσον τοῦ χύματος καὶ ποιεῖ τὸ καλούμενον ἐναιώρημα.   
[17] εἰ δὲ ἔτι καὶ μᾶλλον εἴη πλεῖον τὸ ἄπεπτον πνεῦμα, πρὸς   
[18] τὴν ἄνω ἐπιφάνειαν τοῦ χύματος φέρει τὴν ὑπόστασιν τὴν [p. 19.617]  
[1] καλουμένην νεφέλην ἢ ὑπονεφέλην. ἐφ᾽ ὅσον οὖν ἰσχείη τὸ   
[2] πνεῦμα μερίζειν καὶ μετεωρίζειν τὴν ὑπόστασιν, ἐπὶ τοσοῦτον   
[3] ἀπεπτότερον νόμιζε εἶναι τὸ οὖρον. ἢν δὲ μήθ᾽ ὑπόστασιν   
[4] μήτε ἐναιώρημα μήτε ὑπονεφέλην μήτε νεφέλην ἴσχει   
[5] τὸ οὖρον εἰδέναι χρὴ ὅτι ὑπὸ τῶν νοσοποιῶν χυμῶν ἔπεψεν   
[6] ἡ φύσις. εἰ δὲ ποτὲ μὲν ἔχει ὑπόστασιν ἢ ἐναιώρημα   
[7] ἢ ὑπονεφέλην ἢ νεφέλην, ποτὲ δὲ οὒ, μάχην δηλοῖ τῆς φύσεως  
[8] πρὸς τὸ νόσημα. ἐπὶ μὲν γὰρ τῶν ἀκριβῶν τριταίων   
[9] καὶ ἐφημερίνων νεφέλη [ed2page:8.355] μόνον ἢ ἐναιώρημα πολλάκις   
[10] ἤρκεσε πρὸς λύσιν τοῦ νοσήματος, ἐνίοτε δὲ καὶ τὸ εὔχρουν  
[11] γενέσθαι τὸ οὖρον μόνον. πολλάκις δὲ τὸ λευκὸν   
[12] χρῶμα τοῦ παραφερομένου ἐν τῷ χύματι ἀπατᾷ τοὺς ἰδιώτας,   
[13] ὡς ὑπόστασιν χρηστὴν νομίζεσθαι μὴ οὖσαν χρηστήν ·   
[14] συμβαίνει γὰρ ὠμὸν χυμὸν καὶ λευκὸν συνεκκρινόμενον τῷ   
[15] οὔρῳ ὑφίστασθαι καὶ φαντασίαν ὑποστάσεως χρηστῆς   
[16] παρέχειν · ἐνίοτε δὲ ἥπατος ἢ νεφρῶν πεπονθότων πύον   
[17] ἐκκρίνεται σὺν τῷ οὔρῳ καὶ ὑφιστάμενον ἀπατᾷ καὶ τὸν   
[18] τεχνίτην · ἀλλὰ πρότερον διορίζεσθαι χρὴ τῷ προπεπονηκέναι[p. 19.618]  
[1] τὸν ἄνθρωπον ἢ νευρὸν ἢ ἧπαρ ἢ ἕτερόν τι μόριον   
[2] τῶν εἰωθότων διὰ τῶν οὔρων καθαίρεσθαι. ἔπειτα δὲ καὶ   
[3] δυσῶδες εὑρίσκεται τὸ μετέχον πύου · ὁ δὲ ὠμὸς χυμὸς   
[4] διορίζεται διὰ τῶν χρηστῶν ὑποστάσεων τῇ ἀνωμάλῳ συστάσει   
[5] τοῦ παρυφισταμένου. οὐ γὰρ συνεχὲς ἑαυτῷ μένει   
[6] ἀλλὰ διαμερίζεται εἰς μικρὰ οἷον ψαμμία καὶ οὐδ᾽ ὅλως   
[7] λεῖόν ἐστι καθὼς ἡ ἀληθὴς ὑπόστασις. καὶ ἐπὶ μὲν οὖν  
[8] τῶν χρηστῶν οὔρων πρῶτον μὲν ἐπιφαίνεται νεφέλη, ἔπειτα   
[9] ὑποκαταβαίνουσα ποιεῖ τὸ ἐναιώρημα. ἐπὶ τέλος δὲ   
[10] ὑφιζάνουσα ἐν τῷ πυθμένι τοῦ ἀγγείου ποιεῖ τὴν ὑπόστασιν,   
[11] δηλονότι ὅταν τελείως πεφθῇ · ἐπὶ δὲ τῶν ὠμῶν χυμῶν   
[12] εὐθὺς ἐξ ἀρχῆς εἰς τὸν πυθμένα τοῦ ἀγγείου ὑποχωρεῖ   
[13] πλῆθος πολὺ μετὰ τοῦ εἶναι κακόχρουν καὶ τὸ χῦμα ὅλον.   
[14] ἔπειτα δὲ κατὰ βραχὺ πεττόμενον καὶ λεπτυνόμενον αἰωρεῖται   
[15] κατὰ τὸ μέσον τοῦ χύματος καὶ ποιεῖ τὸ ἐναιώρημα.   
[16] ὅταν δὲ ἐπὶ πλέον λεπτυνθῇ καὶ πεφθῇ, ὑφίσταται ἐπὶ τὸ   
[17] χῦμα καὶ ποιεῖ τὴν νεφέλην καὶ πλανᾷ δηλονότι τοὺς ἰδιώτας,  
[18] ὡς ὑπολαμβάνειν ἐπὶ τὸ χεῖρον προβαίνειν τὴν ἀῤῥωστίην.

[p. 19.619]

## [chapter:4]

[1] Εἰ μὲν γὰρ τὸ οὖρόν ἐστι χολωδέστερον καὶ   
[2] ἡ ὑπόστασις ὁμοία, ὀφείλεις κενῶσαι εἴτε δι’ οὔρων εἴτε   
[3] καθάρσει. εἰ δὲ τὸ χρῶμα εἶεν χολῶδες, ἡ ὑπόστασις δὲ   
[4] λευκὴ, χολὴ μετὰ φλέγματος εἶεν καὶ κένωσον καὶ τὰ ἀμφότερα.   
[5] ἢν δὲ τὸ χρῶμα χολῶδες καὶ ἡ ὑπόστασις ἐρυθρὰ   
[6] εἴτε σαφῶς ἢ ἀμυδρῶς ἢ πλείονος γινομένης. εἰ μὲν ἔῤῥωται  
[7] ἡ δύναμις φλεβοτόμει, εἰ δὲ ἀσθενεῖ, κάθαρον τὸν τοιοῦτον   
[8] ἢ διαίτη ἀρκέσει μόνον.

## [chapter:5]

[9] Ἕτερόν τι δηλονότι τὸ λεπτὸν καὶ ὠχρὸν   
[10] οὖρον ἄπεπτον μὲν τῇ συστάσει, τῷ δὲ χρώματι πεπεμμένον ·   
[11] ἀσθένειαν δὲ δηλοῖ τουτέῳ τῆς φύσεως · τῷ μὲν γὰρ   
[12] χρώματι ὅ τι ἔπεψεν ὡς ῥᾴδιον ὄν · οὐκ ἔτι δὲ καὶ τῇ   
[13] συστάσει διὰ τὸ δυσκολώτερον. εἰ δὲ καὶ πολὺν χρόνον φέρεται   
[14] τοῦτο ἀκίνδυνος μὲν οὐ δυνήσεται διαρκέσαι ὁ ἄνθρωπος   
[15] ἕως ἂν πεφθῇ ἡ νόσος · τὸ γὰρ πάνυ λεπτὸν φαῦλον.   
[16] δηλοῖ γὰρ ἀπεψίαν παρ᾽ ὅσον χρὴ τὸ θερμὸν ἐκβόσκεσθαι   
[17] τὸ λεπτομερέστερον.  
[18] Τί δηλοῖ τὸ λεπτὸν καὶ πυῤῥὸν οὖρον ; τὸ λεπτὸν τῇ[p. 19.620]  
[1] συστάσει καὶ πυῤῥὸν τῷ χρώματι βέλτιον τοῦ ὠχροῦ · ὅμως   
[2] ἄπεπτον διὰ τὴν σύστασιν.  
[3] Τί δηλοῖ τὸ ἐρυθρὸν οὖρον ; ἀπεψίαν, οὐ θάνατον, ἀλλὰ   
[4] χρόνον [ed2page:8.356] δεῖσθαι εἰς πέψιν. ἔστι γὰρ ἐξ αἵματος   
[5] ἰχωροειδοῦς μήπω τελείαν πέψιν λαβόντος μηδὲ τὴν ἰδίαν   
[6] χρόαν καὶ διὰ τοῦτο χρονιώτερον σημαίνει τὸ νόσημα. ἐπὶ   
[7] δὲ τῶν συνόχων πυρετῶν ἐπὶ πλῆθος αἵματος συνισταμένων   
[8] ἐκκρίνεται οὖρον ἐρυθρὸν καὶ παχὺ μετὰ ὑποστάσεως   
[9] ἐρυθρᾶς · καὶ δῆλον ὅτι τοῦτο καὶ τῷ χρώματι καὶ τῇ συστάσει   
[10] τοῦ χύματος καὶ τῷ παρυφισταμένῳ ἄπεπτον. τοῦ   
[11] δὲ ἀπέπτου νοσήματος τὸ οὖρον πυῤῥὸν μὲν τῷ χρώματι,   
[12] τὸ δὲ τῇ συστάσει λεπτόν.  
[13] Τί δηλοῖ τὸ λεπτὸν οὐρούμενον καὶ ἔξω ἀναθολούμενον ;   
[14] ἄπεπτον μὲν διὰ περιουσίαν πνεύματος παχέος, δηλοῦν   
[15] δὲ τὴν φύσιν ἄρχεσθαι πέττειν.  
[16] Τί δηλοῖ τὸ παχὺ οὐρούμενον καὶ μένον παχύ ; τὸ   
[17] τοιοῦτον οὐρούμενον καὶ αὖθις μένον οἷα τὰ τῶν ὑποζυγιῶν   
[18] ἀκμάζειν δηλοῖ τὴν τῶν παχέων χυμῶν καὶ πνευμάτων οἷον [p. 19.621]  
[1] ζύμωσιν · ἐπὶ τούτων κεφαλαλγίαι ἢ πάρεισιν ἢ παρέσονται   
[2] διὰ τὴν ἐν τοῖς χυμοῖς ταραχὴν καὶ τὰς ἀναθυμιάσεις.  
[3] Τί δηλοῖ τὸ παχὺ οὐρούμενον καὶ μετὰ ταῦτα καθιστάμενον ;  
[4] παύεσθαι μὲν τὴν ἐν τοῖς χυμοῖς ζύμωσιν καὶ   
[5] λεπτύνεσθαι μεμετρημένον δηλοῖ τὸ ποσὸν, ἐντεῦθεν καὶ   
[6] ἄρχεσθαι τὴν διάκρισιν.  
[7] Τί δηλοῖ τὸ λεπτὸν οὐρούμενον καὶ μένον τοιοῦτον ;   
[8] ἐσχάτην ἀπεψίαν τὸ τοιοῦτον σημαίνει. εἰ γὰρ ἐνεχείρησεν   
[9] ἡ φύσις ἐπὶ τὴν πέψιν ἐγκύπτειν οὐκ ἂν τοιοῦτον ἀπέκρινε.   
[10] τοῦτο δὲ γίνεται ἢ δι᾽ ἀσθένειαν τῆς δυνάμεως ἢ   
[11] δι’ ἔμφραξιν ἢ διὰ τὸ χρόνιον εἶναι τὸ νόσημα. ἐπὶ γὰρ   
[12] τῶν τεταρταίων χρόνων ὄντων ἐν ἀρχῇ διὰ τὸ πλῆθος καὶ   
[13] τῆς ὕλης τὸ δυσπειθὲς διηθούμενον τὸ οὖρον λεπτὸν οὐρεῖται   
[14] οὐρεῖται λεπτὸν καὶ δι’ ἔμφραξιν ἥπατος ἢ νεφρῶν, ἀλλ᾽ ἐκ   
[15] τῆς ὀδύνης διαγινώσκεται δηλονότι τῆς τοπικῆς. οὐρεῖται   
[16] δὲ λεπτὸν καὶ λευκὸν καὶ ἐπὶ τῶν διακαῶν πυρετῶν καὶ   
[17] σημαίνει φρενίτιδα ἀπηλοῦν μεγάλην. καὶ γὰρ ὁ καῦσος [p. 19.622]  
[1] πυρετὸς πλῆθος δηλοῖ χολῆς, οὐ χρώννυται δὲ τὸ οὖρον ·   
[2] καὶ εὔδηλον ὅτι οὐ μένει ἐν τοῖς ἀγγείοις ἡ χολὴ, ἀλλὰ τῇ   
[3] κουφότητι ἀνέδραμε εἰς τὸν ἐγκέφαλον · καὶ ἢν μὲν ἡ φρενῖτις   
[4] οὐ πάρεστιν, γίνωσκε αὐτὴν ἤδη ἔσεσθαι. ἢν δὲ καὶ  
[5] πάρεστι καὶ οὐρεῖται λεπτὸν καὶ λευκὸν μετὰ διακαεστάτου   
[6] πυρετοῦ, δηλονότι θάνατον προαγγέλλει. οὐ γὰρ ὑποφέρει   
[7] ἡ ἐν τῷ ἐγκεφάλῳ δύναμις ἤδη καταπροβεβλημένη τῷ διακαεῖ   
[8] πυρετῷ ἐνέγκαι δριμύτητα καὶ δῆξιν χολῆς ἤδη σεσηπυίας.

## [chapter:6]

[9] Πόθεν τὰ ἐλαιώδη γίνονται οὖρα ; εἴωθεν   
[10] ὁ πυρετὸς πρότερον μὲν τὴν πιμελὴν ἐκτήκειν, ἔπειτα δὲ   
[11] τὴν σάρκα · ἔσχατον δὲ αὐτῶν τῶν στερεῶν σωμάτων καθάπτεται.   
[12] τῆς μὲν οὖν πιμελῆς τηκομένης τὰ ἐλαιώδη οὖρα   
[13] ἐκκρίνεται, κατὰ βραχὺ δὲ ἡ πιμελὴ τήκεται · ὅθεν ἀρχὴν   
[14] ἔχει καὶ ἀνάβασιν καὶ ἀκμήν. ἐν ἀρχῇ μὲν οὖν τῆς   
[15] συντήξεως ἐλαιόχροα τὰ οὖρα ποιεῖ, ὥστε εἶναι ἀμφίβολα   
[16] εἴτε ὑδατώδη εἴτε ἐλαιώδη εἶναι · ἐν δὲ τῇ ἀναβάσει γίνονται   
[17] ἐλαιοφανῆ, ὥστ᾽ ἐπισημειοτέραν τὴν μίξιν τοῦ ἐλαίου [p. 19.623]  
[1] ἔχειν · ἐν δὲ τῇ ἀκμῇ καὶ ἐν χρώματι καὶ ἐν συστάσει οἷον   
[2] ἔλαιόν ἐστι. καὶ ἢ τῶν νεφρῶν ἐστι τοῦτο μόνον ἢ τοῦ   
[3] παντὸς σώματος · καὶ εἰ μὲν τῶν νεφρῶν μόνον ᾖ, ἀθρόως   
[4] ἐκκρίνεται πλῆθος τοιοῦτον μετὰ πλείονος θερμασίας αἰσθήσεως   
[5] περὶ τοὺς νεφρούς · εἰ δὲ τοῦ παντὸς σώματος, κατὰ   
[6] βραχὺ τὴν προσθήκην ποιεῖται.

## [chapter:7]

[7] [ed2page:8.357]Τί σημαίνουσιν αἱ ὀροβοειδεῖς ὑποστάσεις ;   
[8] ὅταν δαπανηθεῖσα ᾖ πιμελὴ, λοιπὸν ἡ σὰρξ τήκεται   
[9] καὶ ὀροβοειδεῖς ὑποστάσεις ἐν τοῖς οὔροις ἐκκρίνει,   
[10] ἀλλὰ ἢ τῶν νεφρῶν ἐστιν ἢ τοῦ παντὸς σώματος. εἰ μὲν   
[11] οὖν ἐν πυρετοῖς φανείη τοιοῦτον οὖρον, τοῦ παντὸς σώματος   
[12] δηλοῖ τὸ πάθος εἶναι · εἰ δὲ μὴ, τῶν νεφρῶν μόνων.   
[13] καὶ πάλιν εἰ μέν ἐστιν ἀπεψία τῶν οὔρων, ὅλου τοῦ σώματός  
[14] ἐστι τὸ κακόν. εἰ δὲ πέψις μὲν ᾖ καὶ ὀροβοειδεῖς   
[15] ὑποστάσεις ἐκκρίνει τῶν νεφρῶν τὸ πάθος δηλοῖ.  
[16] Τί δηλοῦσιν αἱ πιτυρώδεις ὑποστάσεις ; ὅταν ὁ πυρετὸς   
[17] δαπανήσῃ τὴν πιμελὴν καὶ τὸ πλέον τῆς σαρκὸς καὶ ἐν τῷ  
[18] βάθει τῶν ἀγγείων ἐγκατασκήψῃ γίνονται πιτυρώδεις αἱ   
[19] ὑποστάσεις, στεγνότεραι μὲν τῶν πεταλωδῶν, παχύτεραι δ᾽ [p. 19.624]  
[1] ὅμως τούτων · ἐκκρίνεται δὲ ἐνίοτε κἀκ τοῦ παντὸς σώματος   
[2] κἀκ τῆς κύστεως, ἀλλ᾽ εἰ μὲν πυρετὸς παρείη ὅλου   
[3] τοῦ σώματος τὸ κακόν. ἢν δὲ μὴ, τῆς κύστεως μόνης · καὶ   
[4] εἰ μὲν ἄπεπτον εἴη τὸ οὖρον, τοῦ παντὸς σώματος τὸ πάθος   
[5] ἐστίν. εἰ δὲ πεπεμμένον, τῆς κύστεως, ἀλλὰ καὶ τοπικὴ   
[6] ὀδύνη ἐστί.  
[7] Τί δηλοῦσιν αἱ πεταλώδεις ; ὅταν αὐτὰ πάθωσι τὰ   
[8] στερεὰ πρῶτον μὲν ἐπιπολῆς διεξέονται καὶ εἰ μὲν μετὰ   
[9] πυρετοῦ, τὸ ὅλον κεκάκωται δηλονότι σῶμα. εἰ δ᾽ οὖν ἐκ   
[10] μόνης τῆς κύστεως, ἔστι δὲ τὰ μὲν ἐκ τῆς κύστεως πεπεμμένα,   
[11] τὰ δὲ τοῦ παντὸς σώματος ἄπεπτα.  
[12] Τί δηλοῦσιν αἱ ἐν τοῖς οὔροις κριμνώδεις ὑποστάσεις ;  
[13] ἐπειδὰν ὁ πυρετὸς ἐς τὸ βάθος τῶν ἀγγείων καταληφθῇ   
[14] καὶ μεῖζον πλάτος ἐπιλάβῃ καὶ μῆκος ἁδρότερον, γίγνονται   
[15] τῶν πιτύρων αἱ ὑπόστασεις καὶ καλοῦνται κριμνώδεις · ἀλλὰ   
[16] τὰ κριμνώδη δύο σημαίνουσιν · ἢ γὰρ ὑπερόπτησιν δηλοῦσι   
[17] τοῦ αἵματος ἢ σύντηξιν ἰσχυρὰν τῶν στερεῶν δηλονότι σωμάτων, [p. 19.625]  
[1] καὶ εἰ μὲν λευκὴ ἡ ὑπόστασις εἴη, τῶν στερεῶν σωμάτων   
[2] ἐστὶ τὸ πάθος, εἰ δὲ ἐρυθρὰ, τοῦ αἵματος.  
[3] Τί δηλοῖ τὸ δυσῶδες ; σῆψιν καὶ νέκρωσιν τῆς φύσεως.

**[chapter:8]**

[4] Τί δηλοῦσι τὰ μέλανα δηλονότι οὖρα ; πάντα   
[5] ταῦτα εὐθὺς καὶ παχέα πάντως εἰσὶ καὶ ὀλέθρια. σπάνιον   
[6] γὰρ ἢ οὐδ᾽ ὅλως εὑρεθήσεται μέλαν λεπτόν. τὸ γὰρ μέλαν   
[7] χρῶμα ἢ δι’ ὑπερόπτησιν γίνεται αἵματος ἢ διὰ ψύξιν ὅλου   
[8] τοῦ σώματος ἢ τοῦ μελαγχολικοῦ καθαιρομένου χυμοῦ. αἱ   
[9] τρεῖς γοῦν αὐταὶ διαφοραὶ παχυτάταςκέκτηνται τὰς συστάσεις ·   
[10] καὶ ἐξ ἀνάγκης παχέα εὑρίσκονται τὰ μέλανα δηλονότι   
[11] τῶν οὔρων. ἐπὶ μὲν τῶν ὀξέων νοσημάτων ὀλέθριον ἐς   
[12] τοὐπίπαν τὸ μέλαν οὖρόν ἐστιν · ὅταν καὶ δυσῶδες ὑπάρχῃ  
[13] καὶ ἡ ὑπόστασις μέλαινα. ἀδύνατον γὰρ τὸν ὀξέως νοσοῦντα  
[14] τοιοῦτον οὐρήσαντα μὴ ἀποθανεῖν · ἢν δὲ ἡ ὑπόστασις   
[15] μέλαινα εἴη, ὀλεθριώτερον, ἢν δὲ ἐναιώρημα μὲν ἴσχῃ,   
[16] ἧττον κακόν. ὁμοίως καὶ ἢ νεφέλην ἔχει ὁμοίαν ἢ ὑπονεφελίζει,   
[17] τὸ κακὸν ἡπιώτερον. τὸ δὲ μέλαν ποτὲ μὲν ἐνδείκνυται [p. 19.626]  
[1] ψύξιν, ποτὲ δὲ θέρμην, εἴτουν ὑπερόπτησιν. καὶ εἰ   
[2] μὲν οὖν πρότερον πελιδνὸν οὐρηθῇ, εἴθ᾽ οὕτω γένηται μέλαν,   
[3] ψύξιν ἔχει. εἰ δὲ τὸ ξανθὸν προηγήσατο, ἔπειτα μετετράπη  
[4] μέλαν, [ed2page:8.358] ὑπὸ πλείονος θερμοῦ ἐξυπεροπτηθὲν   
[5] μέλαν γέγονε. γνωστέον δὲ καὶ ἐπὶ τῇ παρακμῇ τοῦ τεταρταίου   
[6] καὶ τῆς μελαγχολικῆς παρανοίας λυομένης οὖρα μέλανα   
[7] ἐκκρίνονται καὶ παχέα. τοῖς γὰρ σπληνώδεσι τὰ πολλὰ   
[8] τοιοῦτον οὐρεῖται ἡνίκα ἄῤῥωστος ὁ σπλὴν διακείμενος φαίνηται ·   
[9] οὐδεμίαν γὰρ διοίκησιν καὶ κατεργασίαν ποιεῖται τοῦ   
[10] μελαγχολικοῦ περιττώματος · ἡμεῖς δὲ ὀλέθρια ἔφαμεν εἶναι   
[11] ταῦτα ἐπὶ τῶν ὀξέων ἀῤῥωστημάτων. τοῖς μὲν ἀνδράσι καὶ   
[12] τῇσι γυναιξὶ τὰ μέλανα τῶν οὔρων κάκιστα, τοῖσι δ᾽ αὖ   
[13] παιδίοισι τὰ ὑδατώδεα, ἧττον δὲ ὀλέθρια γίνονται τὰ μέλανα   
[14] τῶν ἐχόντων τὸν σπλῆνα ἄῤῥωστον καὶ οὐκ ἐκ διακαύσεως.   
[15] τὸ δὲ ἐκ καταψύξεως μελαινόμενον πελιοῦταί πως   
[16] τὸ αἷμα, καθάπερ ἐπ᾽ ἄλλων τινῶν. ἀλλ᾽ ἐξ ἀναχύσεως τοῦ   
[17] μελαγχολικοῦ.

## [chapter:9]

[18] Ὥσπερ ἐπὶ τῶν διαχωρημάτων, οὕτω κἀπὶ [p. 19.627]  
[1] τῶν οὔρων κανόνι τῷ τῶν ὑγιαινόντων κεχρημένοι κατὰ   
[2] τῶν νοσούντων σημειωσόμεθα · οὖρον τοίνυν ἄριστόν ἐστι   
[3] τὸ τῶν ὑγιαινόντων ὁμοιότατον · τοιοῦτον δέ ἐστι τὸ ὑπόπυῤῥόν  
[4] τε ἅμα καὶ ὑπόξανθον, εὐθὺς δὲ λεπτοῦ καὶ πάχους   
[5] συμμέτρως ἔχον. οὔσης δὲ τριττῆς τῆς τῶν θολερῶν   
[6] οὔρων διαφορᾶς, ἢ γὰρ οὐρηθέντα τὰ τοιαῦτα καθίστανται   
[7] μὴ ὀλίγον ἢ μένει παραπλήσια ἄχρι παντός. ἢ καθαρὰ μὲν   
[8] ἐκκρίνεται, μετὰ ταῦτα δὲ ἀναθολοῦται, μοχθηρὸν μὲν τὸ   
[9] τρίτον εἰρημένον, ἐπιεικὲς δὲ τὸ πρῶτον, ἐν μέσῳ δ᾽ ἀμφοῖν   
[10] ἐστι τὸ δεύτερον. τὸ δὲ ἐς κύτος ἄπεπτον · ὅπερ ἐστὶ τὸ   
[11] ὑδατῶδες ἀκριβῶς οἷον ἀπαγνωσμένης πέψεως σύμπτωμα   
[12] τοῦ φλεβώδους γένους ὑπάρχον · ὅταν δὲ καὶ ταχέως διεξέρχηται,   
[13] ὁ καλούμενος διαβήτης γίνεται · ἀλλὰ τοῦτο μὲν ἀπέπτων  
[14] οὔρων τὸ χείριστόν ἐστιν, ἐφεξῆς δὲ αὐτῶν τὸ λεπτὸν   
[15] καὶ λευκὸν οἷον τὸ ὕδωρ · τούτων ἐγγύς ἐστιν ἕτερον οὖρον   
[16] ἐν πολλαῖς νόσοις φαινόμενον, ἐγγὺς ἱκανῶς τοῦ λεπτοῦ καὶ   
[17] λευκοῦ · τὸ δὲ ὕπωχρον ἐφεξῆς ἐστι τούτου · τὸ δὲ ὠχρὸν   
[18] εἴη μὲν ἤδη τοῦτο καὶ ὑπόπυῤῥον, πέττεται δὲ ἤδη τῆς [p. 19.628]  
[1] χροιᾶς γε ἕνεκα · χρὴ δὲ αὐτὸ καὶ τῷ πάχει τοσοῦτον ἀποκεχωρηκέναι   
[2] τοῦ ὕδατος, εἰ μέλλει πεπέφθαι καλῶς ὅσον   
[3] καὶ τῷ χρώματι. εἰ δὲ τὴν κατὰ φύσιν χροιὰν ἀκριβῶς   
[4] φυλάττων ὑπόστασιν λευκὴν καὶ λείαν καὶ ὁμαλὴν καὶ πολλὴν  
[5] ποιεῖ, πέψεως μὲν ἂν εἴη ἀκριβοῦς γνώρισμα. τὰ πλείονα   
[6] δὲ τὸν ὠμὸν χυμὸν ἐκκαθαίρεσθαι δηλοῖ. κἂν παχύτερον   
[7] δὲ ᾖ μετρίου καὶ ἔχῃ τινὰ ὑπόστασιν, οὐ πάντως ἤδη ἄπεπτον ·   
[8] εἰ γὰρ ἤτοι κριμνώδεις ἢ πιτυρώδεις ἢ μελαίνας ἢ   
[9] πελιδνὰς ἢ χλωρὰς ἢ δυσώδεις ὑποστάσεις ἔχει, πρὸς τὸ   
[10] πᾶν τὸ τοιοῦτον ἄπεπτον εἶναι καὶ ἄλλο ὀλέθριον ὑπάρχει.   
[11] τὰ δὲ εὔχροά τε ἅμα καὶ ἤτοι τὰς ὑποστάσεις λευκὰς καὶ   
[12] λείας καὶ ὁμαλὰς ἢ νεφέλας τινὰς ὁμοίας ἢ ἐναιωρήματα   
[13] ποιούμενα πάντων ἐστὶν οὔρων χρηστότατα, καὶ μάλιστα   
[14] μὲν ὧν ἡ ὑπόστασις εἴη τοιαύτη · δεύτερα δὲ ὧν ἂν ἐναιωρήματα ·  
[15] τρίτα δὲ ὧν νεφέλη καὶ ἁπλῶς τὰ τοῖς οὔροις ἐμφερόμενα   
[16] χρηστῶς · ὅσῳπερ ἂν ὑφιζάνῃ κάτω, τοσούτῳ   
[17] βελτίω γίνεται.