title : Quod qualitates incorporeae sint

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0057.tlg111.verbatim-grc1

issued : 2023

# [urn:cts:greekLit:tlg0057.tlg111.verbatim-grc1]

[p. 19.463]

[ed2page:2.60]

[ed1page:5.403]

## [chapter:1] ΓΑΛΗΝΟΥ ΟΤΙ ΑΙ ΠΟΙΟΤΗΤΕΣ ΑΣΩΜΑΤΟΙ ΤΟ ΒΙΒΛΙΟΝ ΠΡΟΣΓΕΓΡΑΜΜΕΝΟΝ.

[1] Οὐδὲν τῶν ἐμῶν ἀγνοεῖν βουλόμενος, οὐδ’   
[2] ἂν πάνυ τι σμικρὸν εἶναι δοκῇ, αὐτὸ γὰρ τὸ λανθάνειν   
[3] τι τὸν φίλον οὐ σμικρόν ἐστιν, ὁμιλίαν μοι γενομένην πρός   
[4] τινα δηλῶσαί σοι βούλομαι μετὰ τῆς ἐνδεχομένης ἀκριβείας   
[5] ἐργασάμενος· ὁ γὰρ ἒξ ὑπογύου λόγος περαινόμενος τῆς   
[6] ἀκριβείας λείπεται, ἄλλως τε καὶ εἰ τύχοιεν κοινωνοῦντες   
[7] τῷ λόγῳ ἀντιφιλοτιμούμενοί τε καὶ φιλόνεικοι. ἦν δὲ ὁ περὶ [p. 19.464]   
[1] τῶν ποιοτήτων λόγος καὶ τῶν συμβεβηκότων ἁπάντων ἅ   
[2] φασιν εἶναι Στωϊκῶν παῖδες σώματα· πρὸς οὓς χρὴ τάδε   
[3] λέγειν· ἆρ’ οὐχὶ σῶμά τινος φήσαντος εὐθὺς νοεῖν ἡμῖν   
[4] συμβέβηκε τριχῆ τινα διαστὰν τὴν οὐσίαν ἀντίτυπον; αὐτὸ   
[5] δὲ μόνον εἰ φαίη τὴν τριχῇ διαστατὸν, οὐ μᾶλλον σῶμα   
[6] νοῆσαι τὸ λεγόμενον ἢ καὶ τὸ κενὸν καὶ τὸν τόπον, χρὴ δὲ   
[7] τοὺς ὅρους καὶ τὰς ὑπογραφὰς καὶ τὰς λογικὰς δηλώσεις   
[8] τινῶν αὐτῶν εἶναι καὶ μόνων ἐκείνων δηλωτικὰς, ἃ δηλοῦν   
[9] βουλόμεθα καὶ μὴ κοινὰς πρὸς ἑτέρας, ὅτε γε μὴν τὸν περὶ   
[10] τῶν κοινῶν λόγον ἀπαιτούμεθα· ὅτι δὲ κοινόν ἐστιν, τοῦτο   
[11] δῆλον. λέγω δὲ τὸ τριχῆ διαστατὸν σώματός τε καὶ κενοῦ   
[12] καὶ τόπου, Στωϊκοὺς μὲν ὁμολογεῖν ἀναγκαῖον, ἅτε κενὸν   
[13] ἀπολιπόντας ἐν τῇ τῶν ὄντων πραγματείᾳ φύσει, κἂν ἐν τῷ   
[14] κόσμῳ τοῦθ’ ὑπάρχειν μὴ λέγωσι τοὺς ἄλλους φιλοσόφους,   
[15] νοεῖν γε πάντως ἀναγκαῖον, πῶς γὰρ ἀπέφασκον τοῦ κενοῦ   
[16] τὴν φύσιν, εἰ μηδὲ ἓν ἐνόουν τὸ σύνολον, εἰ δὲ νοοῦσιν, οὐκ   
[17] ἄλλο τι [ed2page:2.61] νοεῖν φήσουσι τἀληθὲς ὁμολογεῖν βουλόμενοι [p. 19.465]   
[1] πάντες σῶμα· καθάπερ οὐ δίχα χρόνου· δῆλον ὡς οὐδὲ δίχα   
[2] τόπου καὶ τούτου καὶ οἱ τοῦ τριχῆ διαστατοῦ, ἵνα δέξηται   
[3] τὸ τριχῆ διαστατὸν εἰς ἑαυτὸ, μαρτύριον τούτων τῶν αἰσθητῶν   
[4] σωμάτων ἕκαστον. πηχυαῖον γάρ τι φέρε τῷ μήκει,   
[5] σπιθαμιαῖον δὲ τῷ πλάτει καὶ βάθει τετραδάκτυλον σῶμα   
[6] ἀναλόγου δεῖται τόπου τοῦ χωρήσαντος αὐτό. τοῦθ’ ἡμῖν   
[7] ἔστω διάταγμα καὶ περὶ τοῦ λόγου θεωρητὸν παντὸς σώματος.

## [chapter:2]

[8] Τοιαύτης δὲ οὔσης τῆς τοῦ σώματος νοήσεως   
[9] καὶ τοῦ κατ’ αὐτὴν ὁριστικοῦ λόγου, πᾶς ὁμολογήσει   
[10] δῆλον ὡς οὐκ ὢν δύσερις μὴ τὸν αὐτὸν ἐπιδέχεσθαι λόγον   
[11] καὶ νοεῖται ὡς οὐχὶ τούτων ἑκάστη, λέγω δὲ τῶν τριῶν διαστάσεων,   
[12] τὴν ἴσην ἔχει φύσιν οὐδὲ τὸν αὐτὸν ἐπιδέχεται   
[13] λόγον οὔθ’ ὅλον ἐστὶ λέγειν σῶμα τοῦ σώματος τὸ μῆκος,   
[14] πλὴν εἰ μὴ ἄρα κατὰ συμπλοκὴν, συμβεβηκὸς δὲ τῷ σώματι·   
[15] οὔθ’ ὅμοιος ἐπὶ τοῦ πλάτους καὶ βάθους καὶ βάρους καὶ   
[16] τοῦ σχήματος λόγος καὶ τῶν λοιπῶν ἁπαξαπλῶς ποιοτήτων   
[17] τε καὶ συμβεβηκότων· ἀλλὰ κατά τινας τὸ μὴ δίχα σώματος [p. 19.466]   
[1] ταῦτ’ εἶναι μὴ δὲ νοεῖσθαι, ὅπερ εἰ σκοποίημεν ὥραν μίαν   
[2] πάντα ποιεῖν μηκύνειν καὶ μηδὲν ἕτερον εἶναι λέγειν, ἀλλ’   
[3] ἓν μόνον τὸ σῶμα· εἰ δὲ τοῦτ’ ἄτοπον, ἀναρίθμητοι γάρ εἰσιν   
[4] οὐσιῶν τε κατ’ ἰδιότητα φύσεις καὶ ποιοτήτων καὶ συμβεβηκότων   
[5] διαφόρων τε καὶ ποικίλων καὶ ἐναντίων· μὴ δ’   
[6] οὖν ἕτερον ἑτέρῳ τούτων ταυτὸν λέγωμεν, ἔνθα τίς έστιν   
[7] ἡμῖν λόγος περὶ διαφορᾶς, ἔτι καὶ τὸ συμβεβηκὸς τῷ σώματι   
[8] σχῆμα φήσομεν σῶμα , σῶμα σώματι συμβεβηκέναι   
[9] δῆλον ὡς ἐροῦμεν ὅπερ ἄτοπον· τί γὰρ μᾶλλον αὐτῶν οὐσίαν;   
[10] τί δὲ συμβεβηκὸς φήσομεν; εἴτε μίαν ἔχομεν νόησιν   
[11] σώματος ὡς σώματός ὁ τὸ σχῆμα σῶμα λέγων ἢ κενὸν νοήματος   
[12] ὄνομα προσφέρεται τοῦ συμβεβηκότος ἢ [ed1page:5.404] συνωνύμως   
[13] ὀνομάζει τῷ σώματι· εἰ δὲ ἐστιν ἄτοπον ἑκάτερον,   
[14] καὶ γὰρ καὶ σημαίνει τι καὶ διὰ τοῦτο ἐστὶν ὄνομα καὶ δηλοῖ   
[15] τι νόημα τοῦ σώματος ἕτερον, εἰ καὶ μὴ χωριστικῶς,   
[16] οὐκ ἔστι σχήματος σῶμα· ὁ δ’ ὅμοιος οὖν τῶν λοιπῶν   
[17] συμβεβηκότων λόγος χρωμάτων τε καὶ χυμῶν καὶ τῶν πρὸς   
[18] ὄσφρησιν καὶ τῶν πρὸς ἀκοὴν φωνῶν, λόγων, συριγμῶν, [p. 19.467]   
[1] νυγμῶν, ποππυσμῶν, στεναγμῶν, ῥυγμῶν, ῥογχασμῶν, βόμβων,   
[2] ἤχων, ψόφων· εἰ δὲ λέγοι τις ταῦτά τε καὶ τὰ τοιαῦτα   
[3] πάντα ὑπάρχειν ἀέρα πεπληγμένον πως, καλὸν ἐπειπεῖν αὐτῷ   
[4] τὸ Μενάνδρειον, ταῦτά τε ἀπολώλεκεν ὦ πονηρέ· τὸ μὴ   
[5] δίχα σώματος νοεῖσθαί τι τοιοῦτο ὅπερ ὁμολογῶ καὶ αὐτὸς,   
[6] οὔ φημι δὲ δεῖν ἓν καὶ ταὐτὸν εἶναι νομίζειν τὸ ἔχειν τῷ   
[7] ἐχομένῳ· οὔτε γὰρ Κλεάνθης ἦν φῦμα, ἐπεὶ συμβεβήκει τοῦτ’   
[8] αὐτῷ κατ’ αὐτὸ νόσημα, οὔτε Χρύσιππος ἔτι δ’ Ἐπίκουρος   
[9] στραγγουρία, ἐπειδὴ ἐκ τούτου τοῦ πάθους αὐτοῖς συνέβη   
[10] καταστρέψαι τὸν βίον. οὔκουν οὐδὲ πληγὴ τοῦ ἀέρος ἀήρ   
[11] ἐστιν, ἀλλὰ διαφέρει καὶ τῇ φύσει καὶ τῇ νοήσει καὶ τῷ   
[12] δηλοῦντι λόγῳ, τί ποτ’ ἐστὶ τούτων ἑκάτερον· ὅτι δέ ἐστιν   
[13] ἀλλήλων τε καὶ τοῦ σώματος ἕτερα τὰ σχήματα, αἰτήσω   
[14] γοῦν ἐπὶ τοῦτον νῦν τὸν λόγον μάρτυρας· γεωμέτραι ἕτερον   
[15] κύκλου τε καὶ τῶν ἄλλων σχημάτων ὅρον ἀποδιδόντες καὶ   
[16] ἕτερον τοῦ σώματος, [ed2page:2.62] ὦν οἱ λόγοι τε τυγχάνουσιν   
[17] ἕτεροι ὄντες καὶ τὰ σημαινόμενα καὶ πολὺ πρότερον αἱ νοήσεις.   
[18] ταῦτα πάντα πως ἂν ἓν εἶναι λέγοι τις σωφρονῶν, [p. 19.468]   
[1] εἴτε καὶ τὰ συμβεβηκότα φήσομεν τῷ σώματι σώματα, ὧν   
[2] ἐροῦμέν τινι συμβεβηκέναι, πότερα ταῦτα τῶν συνηθῶς ὑφ’   
[3] ἀπάντων καλουμένων σώματ’ εἴη τούτοις ἅπασι κοινωνήσει   
[4] καὶ κατ’ ἰδίαν ἑκάστῳ τῷ σώματι· ἑκάτερον γὰρ ἄτοπον   
[5] εἴτε γὰρ ταῦτα σωματικὴν οὐσίαν ἔχει ἢ λεγόμενα συμβέβηκε   
[6] τῷ σώματι· εἰ μὲν οὖν σώματα ἐστιν συμβεβηκότα,   
[7] καλοῦμεν πάντα γε ὄντα σώματα καὶ οὐχὶ τὰ μὲν συμβεβηκότα,   
[8] τὰ δὲ σώματα· εἰ δ’ οὐχὶ σώματα, ἀλλὰ ἄλλα τινὰ,   
[9] οὐκ ἄρα τὸ συμβεβηκὸς σῶμά ἐστιν, εἴτε τούτοις ἅπασι   
[10] σώμασιν οὖσι σῶμα ὄντως συνηθῶς ὑφ’ ἁπάντων καλούμενον   
[11] συμβέβηκε, τὸ δὲ παραπλήσιόν ἐστι λέγειν κἀκεῖνο πυνθάνεσθαι,   
[12] εἰ μένειν ἀδιαίρετον πᾶσιν αὐτοῖς συμβεβηκέναι   
[13] λέγοιτο μὴ μεριζόμενον ἰσαρίθμοις αὐτοῖς· τοῦτο γὰρ οὐδὲ   
[14] τι τοῦ χρόνου μεμένηκεν ἀναμφισβήτητον οὐχ ἔτι σμικρότατον.

## [chapter:3]

[15] Ἀνάπαλίν φασί τινες τοῖς οὖσι συμβεβηκέναι   
[16] πράγμασιν. εἰ δέ τις τουτὶ φεύγων ὡς ἄτοπον ἰσαρίθμως   
[17] ἐρεῖ τοῖς καλουμένοις συμβεβηκόσιν, ἃ καὶ αὐτὰ καλεῖ [p. 19.469]   
[1] σώματα, συμβεβηκέναι τὴν οὐσίαν πολλά τε ὧν ἀγνοεῖ,   
[2] ἐπεὶ μεταπλάττει τῶν πραγμάτων τὴν φύσιν καὶ τὴν νόησιν   
[3] οὐ τὸ σῶμα, εἰ τὰ συμβεβηκότα λέγων συμβεβηκέναι. τὸ   
[4] δὲ σῶμα τοῖς συμβεβηκόσι καὶ εἰ σῶμα σώμασι ποιεῖ συμβεβηκὸς   
[5] ὥστε καὶ ἀπορεῖν εἰκότως τέ τινί φημι χρῆναι   
[6] λέγειν συμβέβηκεν εἴτε ἰσαρίθμως τοῖς συμβεβηκόσι· μερισθὲν   
[7] τὸ συνηθῶς λεγόμενον σῶμα ἑκάστῳ, τούτων ἴδιόν τι   
[8] συμβέβηκεν ἄλλο μέρος τοῦ σώματος, ἄλλῳ μέρει τοῦ συμβεβηκότος   
[9] συμβήσεται· εἴτε καὶ συμβεβήκοτα σώματα ἐστι   
[10] πᾶν καὶ σῶμα ἐπ ἄπειρον τέμνεται, ἕκαστον τῶν ἀπείρων   
[11] τούτων σωμάτων πᾶσι τοῖς ἄλλοις συμβεβηκόσι σωματικοῖς   
[12] οὖσι καὶ αὐτοῖς συμβέβηκεν· σκόπει τὸ πλῆθος τῶν ἀτόπων·   
[13] τὸ δὲ σῶμα σώματι συμβέβηκεν ἂν καὶ τὸ ἒν εἶναι   
[14] νομιζόμενον τοῖς ἀπείροις καὶ τὸ ἅμα τε ὅλον καὶ μὴ ὅλον·   
[15] ὅλον μὲν εἰ παμφερὲς τὸ σχῆμα καὶ τὸ ποσὸν τῆς τοῦ μήλου   
[16] στρογγυλότητος πᾶσι τοῖς ἄλλοις συμβεβηκόσι τῷ μήλῳ   
[17] συμβέβηκεν· οὐχ ὅλον δὲ ἢ ἕκαστον τῶν ἀπείρων τμημάτων   
[18] οὐκ ἔστι ταυτὸν τῷ ἀφ’ οὗ τέτμηται, εἴτε καὶ τὸ [p. 19.470]   
[1] σῶμα τοῦ μήλου σῶμά ἐστι καὶ τὸ σχῆμα καὶ ἡ χρόα καὶ   
[2] ἡ ὁσμὴ καὶ ὁ πρὸς γεῦσιν χυμὸς καὶ ἕκαστον τούτων ἐπ’   
[3] ἄπειρον τέμνεται μόνον, οὐκ ἐξ ἀπείρων μήλων ἐστὶ συνεστηκὸς   
[4] ὧν ἕκαστον καὶ στρογγύλον ἔσται παραπλησίως ὅλῳ   
[5] τῷ μήλῳ. εἴ γε ταυτοῦ κεκοινώνηκε σχήματος καὶ ὠχρὸν   
[6] καὶ γλυκὺ φέρε ἢ αὐστηρὸν καὶ τοιοῦτον ᾖ πρὸς ὄσφρησιν,   
[7] καὶ πάλιν ἕκαστον τῶν ἀπείρων τμημάτων μῆλον ἔσται, εἰ   
[8] πάντα ταῦτα ἔχει. ἐξ ἀπείρων οὖν σωμάτων, μᾶλλον δὲ μήλων   
[9] τὸ ὀφθαλμοφανὲς μῆλον ἔσται συνεστηκὸς, ὅπερ γελοῖόν   
[10] γε πολλαχῶς. ἀτὰρ δὴ καὶ τὸ τῶν τμημάτων ἕκαστον οὐκ   
[11] ἔχον τὴν στρογγυλότητα μηκέτι εἶναι μῆλον, μήλου δὲ μέρος·   
[12] μετὰ γὰρ στρογγύλου φέρε σχήματος ἦν τὸ μῆλον, εἰ   
[13] δὲ ἓν μῆλον μόνον· ἔσται μὲν ἐκ μιᾶς οὐσίας σωματικῆς,   
[14] πολλῶν δὲ καὶ διαφόρων συμβεβηκότων συνεστηκὸς, οὐκ ἔστι   
[15] τοῦτο δῆλον ὡς οὐδὲν σῶμα; πότερόν τε τούτων ἕκαστον   
[16] ἴδιον ἐπέχει τόπον ἢ πάντα τὸν αὐτόν; εἰ μὲν γὰρ ἴδιον,   
[17] οὔτε συμμεταλαμβάνειν δῆλον ὡς τῆς [ed2page:2.63] ἀλλήλων ἰδιότητος   
[18] καὶ ποιότητος, οὐδὲ μῆλον ἔσται ἐσχηματισμένον [p. 19.471]   
[1] στρογγύλον καὶ κεχρωσμένον ὠχρότητι καὶ πεποιημένον κατα   
[2] γεῦσιν ὧδέ πως καὶ κατ’ ὄσφρησιν οὕτως· εἰ δ’ ἅμα πάντ’   
[3] ἐστὶ καὶ ἕνα κατέχειν τόπον, σύγχυσίς ἐστι τῶν ἰδιωμάτων,   
[4] καθάπερ οὖν τῶν συνθέτων καὶ ἐκ πλειόνων καὶ διαφόρων   
[5] εἰδῶν μεμιγμένων φαρμάκων, ἐφ’ ὧν ἡ ἑκάστου τῶν μεμιγμένων   
[6] ὑλῶν ἰδιότης καὶ ποιότης εἰλικρινὴς οὐ σώζεται. ἓν   
[7] δέ τι γίνεται παρ’ ἑκάτερον. οὐκοῦν εἰλικρινής ἐστι γνῶσις   
[8] ἑκάστου ὡς εἰπεῖν εἴδους· τουτὶ τὸ στρογγύλον σχῆμα τοῦ   
[9] μήλου καὶ τουτὶ τὸ χρῶμα καὶ τῶν ἄλλων συμβεβηκότων   
[10] ἕκαστον. εἴ τι δὲ μᾶλλον, εἰ μὴ παρατεθεικῶς ἀλλήλων   
[11] ἅπτεται ταῦτα τὰ μόρια ἀλλ’ ὅλα δι’ ὅλων μέμικται, ἡ ἑκάστου   
[12] ἰδία ποιότης ἀπόλλυται· ἀλλ’ οὐδὲ μίξιν ἐστὶν εἰπεῖν   
[13] ταύτην κυρίως· πῶς γὰρ ἂν καθ’ ἑαυτάς τινες ἰδιότητες   
[14] οὐκ εἰσὶν ἡνωμέναι καὶ κατειλημέναι; ταῦτ’ ἔστι φάναι μεμίχθαι·   
[15] ἐπιτείνεται δὲ τὸ ἄπειρον τοῦ λόγου, εἰ καὶ τὸ μῆκος   
[16] τοῦ σώματος σῶμά ἐστι καὶ τὸ πλάτος καὶ τὸ βάθος·   
[17] ἄμα γὰρ ἄπειροί φημι σωμάτων ἀπειρίαι γενήσονται ἐν βραχεῖ [p. 19.472]   
[1] κατὰ περιγραφὴν πρὸς αἴσθησιν τόπου· τό τε τῶν πολλῶν   
[2] τούτων, μᾶλλον δὲ ἀπείρων σωμάτων πλῆθος.

## [chapter:4]

[3] Ἆρά γε οὖν ἀΐδιον καί πως ἔτι φήσουσιν   
[4] ἄποιον τὴν πρώτην οὐσίαν; ἐξ ἧς φασι τόν τε κόσμον καὶ   
[5] τῶν ἐπὶ μέρους εἰδῶν ἕκαστον γεγονέναι; ἢ γέγονεν ἔκ τινος   
[6] χρόνου καὶ συνῆλθεν εἰς ταυτὸν ἅπαντα, ἵνα ἐκ συνεργείας   
[7] γένηται τὰ συγκρίματα, ἀλλὰ καὶ τοῦτ’ ἀτοπώτατον εἶναι   
[8] λέγομεν καὶ κατὰ πλείους τρόπους· πρῶτον μὲν ὅτι μὴ μιᾶς   
[9] ἦν ὕλης φύσεως ἔοικεν ἀποσωματική· πολλαὶ δὲ καὶ ἄπειροι   
[10] καὶ διάφοροι ἡμῖν σχήματος τῆς κοινῆς οὐσίας· ἡ μὲν τῶν   
[11] ἐπ’ εἴδους μυρίων σχημάτων, ἡ δὲ χροιᾶς καὶ ταύτης ἀριθμοῦ   
[12] κατ’ εἶδος, ἡ δὲ χυμοῦ τοῦ πρὸς γεῦσιν, οὗ πάλιν ἀτερμάτιστός   
[13] τίς ἐστιν διαφορά· ἡ δὲ τοῦ πρὸς ὄσφρησιν καὶ   
[14] τούτου πολύχουν ἔχοντος ἐξαλλαγήν· ἄπειροι τοιγαροῦν ἔσονται  
[15] κατ’ αὐτοὺς ἀπορίαι καὶ διαφοραὶ ποιοτήτων σωματικῶν·   
[16] μία δὲ ἦν ἡ πεποιημένη· ἐπιμερισθῆναι χρὴ τοῖς ἀδήλοις   
[17] δηλαδὴ, καίτοι τινά ποτέ τι χρείαν ταύτην ἔχουσιν ἵνα [p. 19.473]   
[1] σωματικαὶ γένωνται, φθάνουσί γε καὶ σῶμα εἶναι καὶ πεποιημέναι   
[2] τινὲς οὐσίαι· ἕκαστόν τε τῶν ἀπείρων τούτων   
[3] σωμάτων εἰ ἐπ’ ἄπειρον τέμνεται, ἄπειροι ἀπορίαι πῶς   
[4] συνέλθουσι καὶ πότε. τὸ γὰρ ἄπειρον ἀδιεξήτητον [ed1page:5.405] καὶ   
[5] τὸ φῶς ἐστι σῶμα καὶ ἡ λευκότης· πᾶν δὲ σῶμα ποσόν ἐστι   
[6] καὶ πηλίκον καὶ συναυξητικὴν φύσιν ἔχειν κατ’ αὐτὸ θεώμεθα   
[7] καὶ θερμανθὲν ὕδωρ ὑπὸ ἡλίῳ πλεῖόν τε καὶ μεῖζον   
[8] γίγνεται καὶ διὰ τοῦτο μείζονος δεῖται τόπου· πῶς δὲ καὶ   
[9] εἰς βραχὺν τόπον καὶ κεγχριαῖον ἂν οὕτω τύχοι συνίασιν   
[10] ἥ τε σχηματότης καὶ τῶν λοιπῶν συμβεβηκότων ἕκαστον, ἅμα   
[11] τε πνεῖν καὶ ἐξ ἀϊδίου· οὔτε μεταβάλλειν ὤφειλε τὸ σύνολον   
[12] οὔτε φθείρεσθαι· τὸ γὰρ ἀΐδιον ἀμετάβλητον, καθάπερ   
[13] τῶν θεῶν αἱ φύσεις· εἰ δὲ τοῦτ’ ἔστιν ἀληθὲς, πῶς τινα   
[14] μετασχηματίσομεν φέρε εἰπεῖν, τὸν κηρὸν καὶ τί ποτε γίγνεται;   
[15] ἐὰν τετράγωνον ὄντα τε ἐὰν ποιήσωμεν στρογγύλον·   
[16] ἆρά τε ἦν [ed2page:2.64] τετράγωνον τῇ οὐσίᾳ; εἰ γὰρ ἦν τῇ τοῦ   
[17] κηροῦ, τέως νῦν ἐστιν ἡ στρογγυλότης πόθεν ἐλήλυθεν καὶ [p. 19.474]   
[1] μετὰ ποίας αἰτίας τό τε ἄγουσιν καὶ εἴτε διὰ σώματος ἄτοπον·   
[2] σῶμα γὰρ διὰ σώματος χωρεῖν ἀδιανόητον· εἰ ἐπιστήσειέ  
[3] τις τὴν ἀντιτυπίαν, ἔστιν ἴδιον σώματος ὡς ὁ περὶ  
[4] αὐτοῦ διδάσκει λόγος προηγούμενος· εἴτε διὰ κενοῦ ὅτι τε  
[5] μηδὲν εἶναί φασιν ἐν τῷ κόσμῳ κενὸν οἱ Στωϊκοὶ καὶ διότι  
[6] δὲ σῶμα οὖσαν τὴν στρογγυλότητα καὶ τὰ λοιπὰ δὲ ἔχειν  
[7] συμβεβηκότα καὶ σχῆμα ὅ καὶ αὐτὸ πάλιν ἐξ ἑτέρου δῆλον  
[8] ὡς εἰς σωματικοῦ συνεστὸς ἔσται σχήματος· κἀκεῖνο ἐξ ἄλλου  
[9] καὶ τοῦτ’ εἰς ἄπειρον καὶ εἴτε ἐκ στρογγύλων τῶν ἐπ’  
[10] ἄπειρον τεμνομένων σχημάτων, τὸ ἀθρόον τοῦτο κατὰ ὄψιν  
[11] τὴν ἡμετέραν ἀποτετελεσμένον στρογγύλον συνέστηκεν· σκόπει  
[12] τὸν μῦθον καὶ πόσα τῷδέ τῷ πλάσματι παρακολουθεῖ  
[13] τὰ ἄπειρα· εἴτε μὴ ἐκ στρογγύλων πῶς ἐξ αὐτῶν γένηταί  
[14] τι στρογγύλον; γελοῖον δὲ καὶ τὸ λέγειν εἰς στρογγύλα σχήματα,  
[15] τὸ στρογγύλον σχῆμα τέμνεσθαι ἀντιμαρτυρούσης  
[16] τέμνεται οὔτε τὸ τετράγωνον εἰς τετράγωνα· τί δι’ ἐπὶ τοῦ   
[17] παρακαλέσαι μετασχηματισμοῦ κηροῦ φήσουσιν; πότερον   
[18] ἀντιπαραχωλοῦσιν ἀλλήλοις, ἅμα νοήματι αἱ τῶν διαφόρων [p. 19.475]   
[1] σωμάτων σχηματότητες; καὶ πῶς οὐ γελοῖον καθάπερ ἐμψύχους   
[2] καὶ λογικὰς οὐσίας ἐξίστασθαι καὶ παραχωρεῖν ἀλλήλαις   
[3] ὡς ἐκ συνθήματος; καὶ μᾶλλον ἄπειρον ἐπιγίγνεται   
[4] τὸ λεγόμενον εἰ ἐκτείνομεν μὲν ἅμα νοήματος τούς δακτύλους   
[5] καὶ συστέλλομεν· εἰ γὰρ μὴ συμβεβηκός ἐστιν ἡ πυγμὴ   
[6] μηδὲ ἡ ἔκτασις, ἀλλὰ ἀσώματα, ἀπείρους ἅμα σχηματικὰς   
[7] σχηματότητας χρὴ λέγειν ἀφίστασθαι καὶ παραγίγνεσθαι,   
[8] κἂν δύο δὲ μόνας εἶναι φήσεις καὶ μὴ ἰσαρίθμους ταῖς ἐκτάσεσιν   
[9] καὶ συστολαῖς, ἔτι ποικίλως ἐστὶν ἄπορον τὸ λεγόμενον,   
[10] ἔτι δὲ μᾶλλον ἀπορώτερον εἰ μηδὲ παραγίγνονται αἱ   
[11] τῆς συστολῆς καὶ ἐκτάσεως σχηματότητες, ἀλλ’ ἑτέρα ἐφ’   
[12] ἑτέρας τῆς χειρὸς ἀποῤῥέουσιν. ἐχρῆν γὰρ ἐν ἀκαρεῖ χρόνῳ   
[13] τὸν ὀρχηστὴν διαπεφορεῖσθαι ἀλλήλων ἐπ’ ἄλλοις ἀδήκτως   
[14] ἀπ’ αὐτοῦ σωμάτων ἀποχωρούντων· ἐπὶ δὲ τούτου φήσουσιν   
[15] εἴτε μὲν αἴτια τῆς κοινότητος ἀποτελεσματικὰ σώματα   
[16] ὅπως ὄξος γίγνεται. πῶς δὲ ἀπεπτεῖ; πῶς δὲ οἴχεται; καὶ   
[17] πόθεν ἥκει τὰ τῆς τοῦ ὄξους ποιότητος ἀποτελεσματικὰ   
[18] σώματα; εἰ δὲ ἓν ὑπῆρχε τῷ οἴνῳ καὶ τέως πῶς ἦν οἶνος, [p. 19.476]   
[1] ἀλλ’ οὐκ ὄξος; σημεῖόν τις ἐξ ἀμφοῖν τρίτη ποιότης οὔτε   
[2] οἶνος οὖσα οὔτε ὄξος· εἴγε κατὰ μίξιν ἐστὶν ἡ κρᾶσις εἴτε   
[3] κατὰ παράθεσιν.

## [chapter:5]

[4] Πρὸς οἷς ἔφην ἀτόποις οὐδὲν ὧν μένειν ἔτι   
[5] χρὴ λέγειν ὑπάρχειν τὴν οὐσίαν, ἐκ πολλῶν τε καὶ ποικίλων   
[6] καὶ διαφόρων καὶ ἐναντίων καὶ ἀπείρων ἢ μόνων οὐκ ἀπείρων   
[7] κατ’ ἀριθμὸν συγκρίσεων συνεστηκυῖαν καὶ εἰς ἀπείρους   
[8] πάλιν συγκρίσεις τεμνομένην, τὴν μίαν, τὴν δέ τινα τὴν   
[9] ὁρωμένην, φέρε τοῦ μήλου φύσιν, ἥν τε λέγουσιν οἱ Στωϊκοὶ   
[10] πρώτην ὕλην καὶ πρώτην οὐσίαν, ἐξ ἧς φασι τόν τε   
[11] κόσμον καὶ τῶν ἐν αὐτῷ πραγμάτων ἕκαστον πεποιημένον   
[12] ἀεὶ καθάπερ αἱ ποιότητες σῶμα ἦν, πῶς οὐκ ἦν καὶ αὕτη   
[13] ποιότης εἰ εἶχέ γε ποιότητα· εἴτε τὰς ἄλλας ποιότητας οὐκ   
[14] εἶχε δηλαδὴ, πάντως ὑπῆρχε βάρος, ἅπερ φασὶν εἶναι σώματος·   
[15] πῶς ἁπλῆν ἔτι φασὶ τὴν πρώτην οὐσίαν, ἀλλ’ οὐχὶ   
[16] σύγκριμα. εἰ δὲ [ed2page:2.65] πεπερασμένην εἶναί φασι καὶ πέρασι   
[17] κεχρημένην· καὶ σχῆμα δῆλον ὡς ἐκέκτητο· ἄτοπον γάρ ἐστιν [p. 19.477]   
[1] ἰδίοις περικλινόμενον σῶμα πέρασι μὴ κατὰ σχῆμα πάντως   
[2] ὑπάρχειν, εἰ καὶ μὴ συνοῖτο τοῦτ’ αὐτὸ καθ’ ὑπόθεσιν· ὡς   
[3] εἴπερ εἶδεν ἐνταῦθα ἅπαντα ταῦτα δ’ ἐστὶ, καθάπερ αὐτοί   
[4] φασι, σώματα· οὔτε ἄποιος ἦν δηλαδὴ οὔτε ἁπλῆ· πολλῶν   
[5] δὲ καὶ διαφόρων σύνοδος ἦν σωμάτων καὶ σύγκριμα· ταύτῃ   
[6] δὲ οὐδὲν ἀμιγὲς ἦν κατ’ αὐτούς· εἰ δὲ μηδὲν εἶχεν τούτων·   
[7] πρῶτον μὲν ἀδιανόητον καὶ πλὴν ὀνόματος οὐδὲν, εἴτε γὰρ   
[8] μὴ δεῖ τοῖον εἶναι ὅτι οὐδέν ἐστιν, εἴτε ποῖον, οὐχὶ δὲ καὶ   
[9] τὰς τρεῖς διαστάσεις ἔχειν καὶ σχήματα πάντως αὐτῷ συμβεβηκὸς   
[10] ἴδιον ἀδιανόητόν τε καὶ τὸ μήτε βαρὺ τοῦθ’ ὑπάρχειν   
[11] μήτε κοῦφον· οὐχ ἦττον ἄτοπον εἰ λέγοι τις ἅμα τοῦτ’   
[12] ἔχειν ἀμφότερα καὶ κατὰ τὰ αὐτὰ καὶ μὴ πρὸς ἄλλο καὶ   
[13] ἄλλο κρινόμενον· τοῦτο μηδὲ ἐκείνης ἐχούσης οὐσίαν τῆς ἐξ   
[14] αὐτῶν ὥς φασι γεγονότων· πρῶτον τεττάρων ἕκαστον ἔχειν   
[15] ποιότητα· εὐλογώτερον γὰρ ἐστιν, εἴπερ ἦν ἄποιος, καὶ τὰ δι’   
[16] αὐτῆς ἔχειν γιγνόμενα καὶ πλαττόμενα· εἰ δὲ μὴ δ’ αὐτὸς   
[17] εἶχε τοῦτον μηδὲ ἓν καθ’ ὑπόθεσιν· τὸ αἰθέριον δ’ ἦν [p. 19.478]   
[1] ἐκεῖνο πῦρ, ὑφ’ οὗ πᾶσι τά τε στοιχεῖα καὶ τὸν κόσμον γεγονέναι·  
[2] πῶς ταῦτ’ ἔχει τὰ γεννήματα καὶ ποιήματα καὶ   
[3] πλάσματα οὐ μᾶλλον χρυσοῦ περιθήσει, πόθ’ ὁ κεραμεὺς   
[4] ποιότητα τοῖς ἐκ πηλοῦ πλαττομένοις ὑπ’ αὐτοῦ.

## [chapter:6]

[5] Ὁ μὲν οὖν ἰατρὸς αἴτιος εἶς ἐκ πολλῶν   
[6] φαρμάκων ἕτερον φάρμακον, ἴσην ποιότητα πάντων ἐχόντων   
[7] ποῖον ἕτερον ἐκ τῆς μίξεως ποιεῖ. τὸν Δία δ’ οὔ φασι μῖξαι   
[8] τῇ πρώτῃ οὐσίᾳ καὶ σχηματότητα, οὐδὲ μηκότητα οὐδὲ   
[9] τῶν ἄλλων τι συμβεβηκότων· εἰ δὲ μιγνύειν ὄντα καὶ αὐτὰ   
[10] δῆλον ὡς ἀΐδια ταῦτά ἐστιν· πῶς ἔτι λέγουσι μόνην τὴν   
[11] πρώτην ὕλην ἀΐδιον τὴν ἄποιον; οὐχὶ δὲ καὶ τὰς ἄλλας   
[12] ποιότητας καὶ πάντα τὰ συμβαίνοντα· οὔτε γὰρ ποιητὴν   
[13] εἶναί φασι καθάπερ τινὰ χειροτέχνην τὸν Δία, ἀλλ’ ὅλον   
[14] δι’ ὅλης τῆς ὕλης διεληλυθότα πάντων δημιουργὸν γεγονέναι·   
[15] τήν τε πηλικότητα τοῦ θείου πυρὸς καὶ τὰ ἐπὶ μέρους τῇ   
[16] πηλικότητι συμβεβηκότα, τό τε μῆκος καὶ πλάτος καὶ βάθος   
[17] καὶ πρὸς τούτοις τὸ λογικὸν αὐτοῦ καὶ τὴν μακαριότητα, [p. 19.479]   
[1] εἰ μὲν οὐσίας εἶναι φήσουσι καὶ σωματικὰς αὐτὰς   
[2] ἐροῦσιν ἐκ σωμάτων, ὡς δῆλον ἦν ὁ Ζεὺς συνεστηκὸς καὶ   
[3] οὐχ ἀπλοῦν ἦν, ἀλλὰ καὶ σύγκριμα· εἰ δὲ ἀνουσίως αὐτὰς   
[4] τοῖς συμβεβηκόσι φύσει ἐροῦσι, τὸ λεγόμενον ὑφ’ ἡμῶν κρατύνεται   
[5] τὸ μὴ σωματικὴν ἔχειν φύσιν τὰ συμβεβηκότα μηδὲ   
[6] τὰς ποιότητας· εἰ δὲ μεταποιήσας αὐτὸν ὁ Ζεὺς ἰσαρίθμως   
[7] οἶς ἔφην συμβεβηκόσι, τροπὰς ἔχει ποιοτήτων μυρίας χείρων   
[8] ἐστὶ τοῦ μυθολογουμένου Πρωτέως· ὁ μὲν γὰρ εἰς ὀλίγας   
[9] φύσεις ἑαυτὸν μετεποίει καὶ μετεμόρφου καὶ ταύτας οὐκ   
[10] ἀπρεπεῖς.

[11] Ἀλλ’ ἤτοι πρώτιστα λέων γένετ’ ἠϋγένειος,   
[12] Αὐτὰρ ἔπειτα δράκων καὶ πάρδαλις ἠδὲ μέγας σῦς.   
[13] Γίγνετο δ’ ὑγρὸν ὕδωρ καὶ δένδρεον ὑψιπέτηλον.   
[14] ὁ δὲ οὐκ ἔστιν ὅ τι μηδὲ τῶν αἰσχίστων γίγνεται· διὰ μὲν   
[15] ἀνδρὸς ἄφρονος ἄφρων ἐστὶν δηλαδὴ, διὰ δὲ αἰσχροῦ γνώμης   
[16] αἰσχροποιός· [ed2page:2.66] διὰ δὲ ζώων ἀλόγων ἀποθηριούμενος·  
[17] διὰ δὲ λίθων καὶ ξύλων ἄψυχος γενόμενος· διὰ δὲ κοπρίου [p. 19.480]   
[1] βδελυρὰ φύσις, ἔτι δ’ ἀχρεῖον. εἰ δ’ αὐτὸν μὲν οὖν   
[2] ἅτε τὴν ὕλην [ed1page:5.406] μεταπλάττειν καὶ σχηματίζειν καὶ ποιεῖν   
[3] ζητῶν, πῶς ἐστιν οἷός τε ταῦτα ποιεῖν, οὐ μᾶλλον ἢ πλάστης   
[4] ποτ’ ἀνδριάντα ποιεῖν χρυσοῦν ἐκ μολύβδου. κἀκεῖνα   
[5] φιλεῖν τοῖς φιλονείκοις ἀνδράσιν οὐκ ἄτοπον· καὶ γάρ τοι   
[6] κινήσεις εἰ προσγίγνεται τοῖς σώμασι καὶ πάλιν ἀπογίγνεται,   
[7] σώματ’ εἶναί φασιν, ὥρα λέγειν προϊόντων ἡμῖν σωμάτων   
[8] κινεῖσθαι καὶ πάλιν ἀπ’ αὐτῶν ἠρεμεῖν, εἶτα πάθη προσγίγνεται   
[9] καὶ πάλιν ἀπογίγνεται, καί φασι ταῦθ’ ὑπάρχειν σώματα·   
[10] πῶς οὐ γελοῖον τὸ κνίσμα λέγειν σῶμα καὶ μὴ μόνον   
[11] τὸ κνῆσαν, ἀλλὰ καὶ το κνησόμενον.

## [chapter:7]

[12] Ἀλλ’ ἐπεὶ δίχα σώματος τοῦ τε δρῶντος καὶ   
[13] τοῦ πάσχοντος οὐδὲν πάθος προσγίνεται, τοῦτ’ αὐτοὺς ἠπάτησε   
[14] πρὸς τὸ καὶ τὰ πάθη καλεῖν σώματα. ἀλλ’ εἰ μὲν τῷ   
[15] κατὰ ἀναφορὰν τρόπῳ τῆς κλίσεως οὕτως ἐκάλουν, οὐδ’ ἂν   
[16] οὐδ’ αὐτὸς ἐχαλέπαινον αὐτοῖς, οἶδα γὰρ οὕτω καὶ ἄμπελον   
[17] λεγομένην λευκὴν κατὰ τὴν ἐπὶ τοὺς γιγνομένους ἀπ’   
[18] αὐτῆς λευκοὺς βότρυας ἀναφορὰν καὶ χρόνον κακὸν, διὰ τὰς [p. 19.481]   
[1] ἐν αὐτῷ γιγνομένας συμφορὰς καὶ νύκτα ἀβοήθητον, ἐν ᾗ   
[2] τῆς ἐπικουρίας οὐκ ἔτυχον· εἰ δὲ καὶ πρώτως καὶ κυρίως   
[3] ἁμαρτάνουσιν. ἐσχηματισμένον γοῦν σῶμα λέγομεν καὶ πεπονθὸς   
[4] καὶ κινούμενον, οὐ τὸ σχῆμα σῶμα καὶ τὸ πάθος   
[5] καὶ τὴν κίνησιν· οὐδὲ τὴν πυγμὴν σῶμα, ἀλλὰ χεῖράς πως   
[6] ἐσχηματισμένας· ἔτι δὲ ποιήσουσιν πρὸς τὸ μηδὲ ποιεῖν   
[7] φάσκοντας τὰ σώματα, μόνα δὲ τὰ ἀσώματα. τί δεῖ πρὸς   
[8] Ἀριστοτέλην, ὡς καὶ αὐτὸς γενικὴν τῶν ὄντων διαίρεσιν   
[9] ποιούμενος τὰ μὲν εἶναί φησιν οὐσίας, τὰ δὲ συμβεβηκότα.

## [chapter:8]

[10] Τί δὲ καὶ αὐτοὶ βουλόμενοι λέγουσιν οὐσίας   
[11] τε καὶ συμβεβηκότα, εἰ καὶ αὐτὰ φησι σώματα καὶ ταῦτα   
[12] μήθ’ ὡς τὰ μέρη τοῦ σώματος ὀνομάζονται σώματα, καθάπερ   
[13] χεῖρα καὶ δάκτυλον, μήθ’ ὡς ἡ μνᾶ ἐν τῷ ταλάντῳ·   
[14] εἴ γε τὸ σχῆμα τοῦ ἀνθρώπου σῶμά φασιν, ὥρα καὶ τὴν   
[15] ζωότητα σῶμα λέγειν καὶ τὸ γεννητὸν εἶναι καὶ φθαρτὸν   
[16] καὶ τὴν λογικότητα καὶ φρονιμότητα καὶ τὴν Ἀθηναιότητα   
[17] καὶ τὸ φιλοσοφεῖν καὶ Σωφρονίσκου παῖδας εἶναι καὶ τὸ σιμὸν [p. 19.482]   
[1] καὶ τὸ φαλακρὸν καὶ προγάστορα καὶ τοῖς ἄλλοις συμβεβηκόσιν   
[2] ἰσαρίθμους λέγειν σωματότητας, ὑπερ τὸν Βριάρεά   
[3] τε καὶ Τύφωνα λέγειν αὐτὸν πολυπλοκώτερον καὶ πολυσωματώτερον   
[4] εἶναι ζῶον· εἴτε ζωότης σῶμά ἐστι πῶς πᾶσι   
[5] τοῖς ζώοις συμβέβηκεν; πῶς δὲ τὸ εἶναι; πῶς δὲ τὸ ἐν τόπῳ   
[6] εἶναι; καὶ εἰ καθάπερ ἴδιον ἐπέχει τόπον πᾶς ὀφθαλμὸς   
[7] διαφανὲς σῶμα, οὕτω καὶ τῶν συμβεβηκότων ἕκαστον·   
[8] ἄτοπον. οὕτω γὰρ ἥ τε τούτων ἐπιμιξία οὐδεμία τις αὐτῶν   
[9] ἀποτελεσθήσεται φύσις. ἄπορον δὲ, καθάπερ ἔφην, καὶ τὸ   
[10] ἕνα τόπον ἐπέχειν ἅπαντα φάναι· συγχυθέντα γὰρ εἰς   
[11] μισγαγγίαν τὴν ἑτερότητα οὐ φυλάξειεν οὐδὲ τὴν ἑαυτοῦ   
[12] φύσιν ἕκαστον· [ed2page:2.67] καθάπερ ἐπὶ τῶν μιγνυμένων φαρμάκων   
[13] ἔφην μίγνυσθαι. πότερον ὅλον φημὶ τὸ σῶμα τῆς   
[14] ζωότητος ἑκάστῳ τῶν τοσούτων συμβεβηκότων συμβέβηκεν   
[15] ἢ κατὰ διαιρούμενον ἰσαρίθμως; ἑκάτερον γὰρ ἄτοπον ὁ   
[16] προηνυσμένος λόγος ἔδειξε· τί δὲ δεῖται, φημὶ, σωματότητος   
[17] ἕκαστον αὐτῶν εἰ φανεῖ καὶ αὐτὸ σῶμα ὄν.

[p. 19.483]

## [chapter:9]

[1] Ὅτι δὲ οὐκ ἔστι τῶν συμβεβηκότων ἕκαστον   
[2] σῶμα κἀκ τούτου τις ἀν μάθοι. μύοντες γὰρ σῶμα μὲν   
[3] τῇ θίξει χρόνῳ καταλαμβάνομεν χρόαν· δὲ ἢ χυμὸν οὐ   
[4] συγκαταλαμβάνομεν, οὐδὲ σχῆμα κατὰ τὴν θίξιν τοῦ σώματος·   
[5] ἐχρῆν δὲ καὶ τούτων ἕκαστον ὑπὸ τῆς ὕλης καὶ μὴ   
[6] κατὰ περίληψιν θίξεως καταλαμβάνεσθαι. οὐδὲ γάρ ἐστι   
[7] λόγῳ θεωρητή· φέρ’ ἔστι τοῦ μήλου στρογγυλότης. ὁ δ’   
[8] ὅμοιος περὶ τοῦ χυμοῦ λόγος. εἴτε καὶ τῶν συμβεβηκότων   
[9] ἕκαστον σῶμά ἐστι· τί βουλόμενοι; τὸ σῶμα μόνον φασὶν   
[10] ἐπ’ ἄπειρον τέμνεσθαι, οὐχὶ δὲ καὶ τὸ σχῆμα· φέρε καὶ τὴν   
[11] γλυκύτητα καὶ τῶν ἄλλων ἕκαστον. οὕτω κατὰ συμπλοκὴν   
[12] τρόπῳ φημὶ οὐδὲ κατὰ ἀναφορὰν ἐπὶ τὸ συνήθως καλούμενον   
[13] σῶμα, ἀλλ’ ἀπ’ εὐθείας· διὰ τί δὲ μόνου, καθάπερ ἔφην,   
[14] τοῦ σώματος τοῦτον ὅρον φασὶν εἶναι τὸ τριχῆ διαστατὸν   
[15] μετὰ ἀντιτυπίας, οὐχὶ δὲ καὶ χρόαν καὶ χυλὸν καὶ χυμὸν   
[16] καὶ τῶν λοιπῶν συμβεβηκότων ἕκαστον οὕτως ὁρίζονται·   
[17] εἰ δὲ σῶμα πάντα ταῦτ’ εἶναί φασι, κἀν γὰρ ἐπ’ εἴδους   
[18] διαφέρῃ κοινῶς γε καὶ πάντα σώματα εἶναί φασιν, ὥσπερ [p. 19.484]   
[1] οὖν κἂν ἄνθρωπον ὁρίζομαι κἂν ἵππον κἂν βοῦν, ζῶον   
[2] γενητὸν καὶ θνητὸν ἐρῶ· ἅπερ ἐστι κοινά. προσαποδώσω   
[3] δὲ τὴν ἑκάστου ἰδιότητα. οὕτω καὶ τῶν συμβεβηκότων ἕκαστον   
[4] ὁριζόμενοι, λεγέτωσαν οὐσίαν διαστατὴν σωματικὴν τριχῆ   
[5] μετὰ ἀντιτυπίας. ταῦτα τοὺς Στωϊκοὺς, φίλε Πίνδαρε,   
[6] λύειν ἀξίου, μὴ συγκατασπᾷν ἑαυτοῖς ἄλλους ὡς τοῖς αὐτοῖς   
[7] ἐνεχομένους πταίσμασιν· ἀλλ’ ἀποσκευαζομένους τὰ ἐγκλήματα.   
[8] οὐ γάρ ἐστιν ἡ ἀντιλογία τῶν ψευδοδόξων ἡ κοινωνία   
[9] πρὸς ἑτέρους, ἀλλ’ ἡ λύσις.