title : De humoribus

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0530.tlg009.verbatim-grc1

issued : 2023

# [urn:cts:greekLit:tlg0530.tlg009.verbatim-grc1]

[p. 19.485]

[ed2page:3.150]

## [work:1] ΓΑΛΗΝΟΥ ΠΕΡΙ ΧΥΜΩΝ.

[1] [ed2page:3.150] Ὅπερ ἐν κόσμῳ στοιχεῖον, τοῦτο ἐν ζώοις χυμὸς,   
[2] ὥσπερ δὴ καὶ ἐν χρόνῳ καιρός. οὐ παντελῆ ταυτότητα   
[3] ἢ ὁμοιότητα ἔχοντα. ἀλλὰ μὲν ταυτὰ ταῖς δραστικαῖς   
[4] τε καὶ παθητικαῖς ποιότησιν, αἷς ταῦτα τὸ εἶναι ἔχει καὶ   
[5] συντεθέντα ἐστὶ καὶ ἀρχαὶ τῶν ἐν ἡμῖν, διενηνοχότα δὲ ἀλλήλων   
[6] καὶ πολλοῖς μὲν ἄλλοις καὶ αὐτοῖς ὀνόμασιν. αὐτίκα   
[7] γὰρ στοιχεῖα μὲν ὁ κόσμος ἐξ ὧν ἀήρ τε καὶ πῦρ καὶ ὕδωρ   
[8] καὶ γῆ. καιροὶ δὲ δι’ ὧν ὁ χρόνος ἔαρ καὶ θέρος καὶ χειμὼν   
[9] καὶ φθινόπωρον. χυμοὶ δὲ χολὴ καὶ αἷμα φλέγμα τε [p. 19.486]   
[1] καὶ ἡ μέλαινα, ἐξ ὧν τὰ ζῶα συνέστηκε καὶ ὁ ἄνθρωπος.   
[2] ὑγρότητι δὲ πάντα συγκέκραται καὶ θερμότητι, ξηρότητί γε   
[3] καὶ ψυχρότητι. αἷμα γὰρ μὲν καὶ ἀὴρ καὶ μὲν δὴ καὶ τὸ   
[4] ἔαρ ὑγρὰ καὶ θερμὰ, κἂν ἄλλοις ἄλλως περὶ τοῦ ἀέρος δοκῇ.   
[5] χολῶν δὲ ἡ ξανθὴ καὶ θέρος καὶ πῦρ θερμὰ καὶ ξηρά.   
[6] μέλαινα δὲ καὶ γῆ καὶ φθινόπωρον ξηρὰ καὶ ψυχρά. φλέγμα   
[7] δὲ καὶ ὕδωρ ἀλλὰ δὴ καὶ χειμῶν ψυχρὰ καὶ ὑγρά. ἑνοῦται   
[8] δὲ καὶ πρὸς ἑαυτὰ χυμὸς καὶ στοιχεῖον καὶ καιρὸς καὶ διίσταται.   
[9] ἀὴρ γὰρ καὶ πῦρ διενήνοχε τῇ ξηρότητι καὶ ὑγρότητι,   
[10] ἑνοῦται δὲ θερμότητι. πῦρ δὲ καὶ γῆ τῇ ψυχρότητι καὶ θερμότητι.   
[11] ξηρὰ δὲ πάντως ἀμφότερα. ὥσπερ γῆ καὶ ὕδωρ ψυχρὰ,   
[12] διίσταται δὲ ξηρότητι καὶ ὑγρότητι. ὕδωρ καὶ ἀὴρ, ὑγρὰ   
[13] μὲν, θερμότητι δὲ καὶ ψυχρότητι διαφέρετον. οὕτω καὶ χυμοὶ   
[14] καὶ καιροὶ συνίστανται καὶ ἀλλήλων διίστανται. καὶ τὴν   
[15] καλουμένην φίλεχθρον μίξιν ἀποτελοῦσιν. ἀλλὰ τὰ μὲν στοιχεῖα   
[16] τὰ αὐτὰ πάντως εἰσὶ καὶ ἐπὶ τῷ αὐτῷ ἕκαστον μένει   
[17] τόπῳ· καὶ τῇ πρὸς ἄλληλα μεταβολῇ τὴν διαμονὴν ἔχει καὶ [p. 19.487]   
[1] τῇ ἀναλόγῳ τροφῇ προνοητικῷ τινι λόγῳ τρεφομένων καὶ καιρὸς   
[2] ὡσαύτως ταῖς πρὸς νότον καὶ βοῤῥᾶν τοῦ ἡλίου κινήσεσι   
[3] γίνεται καὶ λέγεται. χυμοὶ δὲ οὐχ ὡσαύτως οὐδ’ οἱ αὐτοὶ   
[4] πάντῃ εἰσὶν, ἀλλὰ διενηνόχασιν ἀλλήλων καὶ τόπῳ καὶ χροίᾳ   
[5] καὶ δυνάμει συστάσει τε καὶ ποιότητι. καὶ μεταβάλλειν μὲν   
[6] ἀνάγκη καὶ τοὺς χυμοὺς, ὥσπερ δὴ καὶ τὰ στοιχεῖα μεταβάλλειν   
[7] πρὸς ἄλληλα, οὐκ ἀεὶ δὲ τὸν αὐτὸν διατηρεῖν τρόπον   
[8] τῆς μεταβολῆς οὐδ’ ἐπίσης αὔξιν αὐτοὺς, ἀλλ’ ἐνίοις   
[9] μὲν ἀπὸ τοῦ γεώδους εἰς τὸν ὑδατώδη τάξει τινὶ καὶ ἀπ’   
[10] ἐκείνου εἰς τὸν ἀερώδη, ἀφ’ οὗ εἰς τὸν πυρώδη γίνεται ἡ   
[11] μεταβολὴ, [ed2page:3.151] ἐνίοις δὲ ἀτάκτως ἀπὸ τοῦ φλέγματος   
[12] εἰς ξανθὴν καὶ ἀπὸ τοῦ αἵματος εἰς τὴν μέλαιναν. μαρτύρια   
[13] δὲ τοῦ λόγου τὸ γεῶδες αἷμα καὶ μελαγχολικὸν, τὸ ἁλικὸν   
[14] φλέγμα ἐγγὺς που τῆς ἰσατώδους τυγχάνον χολῆς καὶ   
[15] ῥᾳδίως εἰς αὐτὴν μεταβαλλόμενον. φαίνεται δὲ καὶ φλεγματώδης   
[16] χολὴ καὶ μυξώδης καὶ αἷμα τοιοῦτο, καθάπερ κἀπὶ   
[17] τῶν ὑδαλέων καὶ καχεκτικῶν, ὥσπερ δῆτα κἀπὶ τῶν θερμοτέρων [p. 19.488]   
[1] καὶ ξηροτέρων ἀμιγὴς ξανθή. καὶ τούτων αὐτῶν   
[2] ἀπεπτησάντων ἡ πρασώδης ἐμουμένη τε καὶ διαχωρουμένη   
[3] φαίνεται. τῇ μὲν οὖν τάξει τῶν μεταβολῶν καὶ ἠ τάξις   
[4] πρόεισι τῆς ἐπικρατήσεως, τοὐναντίον δὲ τοῖς κατ’ αὐτὴν   
[5] μεταβάλλουσιν. αὔξει δὲ ἄλλῳ ἄλλος ἄλλοτε χυμὸς κράσει   
[6] καὶ ὥρᾳ καὶ χώρᾳ καὶ ἡλικίᾳ καὶ διαίτῃ γεννώμενος, ὥσπερ   
[7] ἅπασιν ἅπαντες τεταγμέναις περιόδοις καὶ καιροῖς τοῖς ἑαυτῶν   
[8] γεννώμενοί τε καὶ ἐπίδοσιν ἔχοντες. θέρει γὰρ αὔξει   
[9] πικρὰ, ἡλικίᾳ δὲ καὶ κράσει καὶ διαίτῃ παραπλησία καὶ   
[10] μάλιστα, ἔτι τε καὶ τοῖς ἔξωθεν. καὶ γὰρ καὶ φροντίδες   
[11] καὶ θυμοὶ καὶ λῦπαι καὶ πόνοι καὶ γυμνάσια καὶ ἀγρυπνίαι   
[12] καὶ ἀσιτίαι καὶ ἔνδειαι πλείονα τὸν τῆς ξανθῆς χολῆς ἀθροίζουσι   
[13] χυμόν. ὥσπερ δῆτα ὕπνοι καὶ ὑδροποσίαι καὶ ἡ τῶν   
[14] θαλασσίων καὶ τῶν ὑγροτέρων πάντων καὶ παχυμερῶν καὶ   
[15] γλίσχρων ἐδωδὴ τὸν φλεγματικόν. κρέα τε καὶ πτηνῶν σάρκες   
[16] καὶ ὠὰ καὶ εὔπεπτα πάντα καὶ εὔχυμα τὸν αἱματικὸν,   
[17] εἰ μή πού τις ἰδιότης μετατρέπει τὸ προσφερόμενον. ὡσαύτως [p. 19.489]   
[1] καὶ τὸν μελαγχολικόν. ἀλλὰ δὴ καὶ συμπεπλεγμένως.   
[2] ὀρθῶς καὶ ὅτε συμπεπλεγμέναις χρώμεθα ταῖς τροφαῖς καὶ   
[3] τὰ ἀκόλουθα ἕπεται. αὔξει δὲ μειρακίῳ μὲν τὸ αἷμα. διὸ   
[4] καὶ χαρίεντες οἱ τοιοῦτοι καὶ μανικῶς περὶ τὸ παίζειν διακείμενοι.   
[5] χολὴ δὲ τῷ νεανίσκῳ ὀργίλον αὐτὸν καὶ θυμώδη   
[6] καὶ πικρὸν παρασκευάζουσα. τῷ ὑπερήβῳ δὲ μέλαινα · χείριστος   
[7] οὗτος ὁ χυμὸς καὶ ὅπου ἂν ὁρμήσῃ δυσκάθεκτος   
[8] τυγχάνων καὶ δυσμετάστρεπτος. ὕφαλόν τε τὴν ἑαυτοῦ ἡλικίαν   
[9] καὶ μνησίκακον καί πως δυσδιόρθωτον ἐργαζόμενος.   
[10] ἔστι δὲ καὶ τῷ γέροντι φλέγμα. νωθρὰ ἡλικία αὐτὴ καὶ   
[11] ληθαργικὴ καὶ κωματώδης. ὑγρὰ γὰρ καὶ ψυχρά. ὥσπερ ἡ   
[12] παρηβῶσα ξηρὰ καὶ ψυχρά. καὶ ἡ μειρακιώδης θερμὴ καὶ   
[13] ὑγρά · καὶ τῶν νεανίσκων ἡ τοῦ ἀναλογοῦντος χυμοῦ καὶ   
[14] ἀμείνονος. τόποι δὲ αὐτῶν γεννήσεώς τε καὶ διαμονῆς καὶ   
[15] κινήσεως, αἵματος μὲν ἧπαρ καὶ φλέβες καὶ ἀμφότεραι τῶν   
[16] ῥινῶν. ξανθῆς δὲ κύστις ἡ ἰδία καὶ περὶ τὸ ἧπαρ καὶ δι’ [p. 19.490]   
[1] ὤτων, ὅπερ καὶ φαίνεται. φλέγματος δὲ στόμαχος καὶ ψόαι   
[2] καὶ διὰ στόματος. ὥσπερ τῆς μελαίνης ὑπὸ τὸ ἧπαρ καὶ   
[3] σπλῆνα καὶ δι’ ὀφθαλμῶν ὥσπερ λέγεται. χροιὰ δὲ αὐτῶν   
[4] αἵματος μὲν ἐρυθρὰ, φλέγματος δὲ λευκή. ξανθῆς δ’ εἴδη   
[5] ἑπτά. ἡ μὲν γάρ τίς ἐστι ξανθὴ, ἥτις καὶ στοιχειώδης λέγεται,  
[6] ἡ δὲ ὠχρὰ, ἡ δ’ ἐρυθρὰ, ἡ δὲ πρασώδης, ἡ δὲ λεκιθώδης,   
[7] ἡ δὲ ἰώδης, ἡ δὲ ἰσατώδης. μελαίνης τὸ ἐλαιῶδες   
[8] χρῶμα οἰκεῖον καὶ τοῦθ’ ὅπερ λέγεται μέλαινα. ἔστι   
[9] δὲ καὶ κατὰ τὴν γεῦσιν τὸ αἷμα γλυκύ. πικρὰ ἡ ξανθὴ καὶ   
[10] ὀξεῖα ἡ μέλαινα. τὸ δὲ φλέγμα ἄποιον μὲν πρώτως, εἶθ’   
[11] ἁλυκὸν, εἶτ’ ὀξὺ καὶ προσέτι γλυκύ. εἰσὶ δὲ καὶ τῆς μελαίνης   
[12] τέσσαρες αἱ διαφοραί. ἡ μὲν γάρ ἐστιν ἀπὸ τῆς τρυγίας   
[13] τοῦ αἵματος, ἡ δὲ ἐξ ὑπεροπτήσεως τῆς ξανθῆς, ἡ   
[14] δ’ ἀσφαλτώδης διὰ τὸ στίλβειν ἀσφάλτου δίκην, ἡ δὲ αἱματώδης.   
[15] ἔστι δ’ ἐπὶ τούτοις τόθ’ αἷμα τότε φλέγμα παχέα   
[16] τὴν σύστασιν καὶ ἡ μέλαινα. λεπτὴ δὲ καὶ κουφὴ καὶ   
[17] ἀνωφερὴς ἡ ξανθὴ, [ed2page:3.152] ὥσπερ οἱ ἕτεροι δύο χυμοὶ βαρεῖς.   
[18] τὸ δὲ αἷμα μεσάζει τῷ μετέχειν θερμότητος. ἔοικε [p. 19.491]   
[1] δὲ τὴν ὑγίειαν χαρακτηρίζεσθαι τῇ τούτων ἰσότητί τε καὶ   
[2] συμμετρότητι. ἐνδεόντων δὲ αὐτῶν ἢ πληθυνόντων παρὰ   
[3] τὸ δέον ἢ ποσότητι ἢ ποιότητι ἢ τόπων μεταστάσει ἢ συμπλοκῇ   
[4] ἀτάκτῳ ἢ σήψει κακωθέντων αἱ νόσοι συμβαίνουσιν.   
[5] ὥσπερ καὶ λέγεται τὰς νόσους συμβαίνειν τῇ τῶν χυμῶν   
[6] ἀμετρίᾳ· καθὰ καὶ τὴν ὑγίειαν ἐπανέρχεσθαι ἀφαιρέσει καὶ   
[7] προσθέσει καὶ λεπτότητι καὶ παχύτητι τῶν χυμῶν καὶ ἁπλῶς   
[8] τῇ εὐκρασίᾳ καὶ συμμετρίᾳ αὐτῶν. ὡς ἐν τῷ ἕκτῳ τῶν   
[9] ἐπιδημιῶν τῷ Ἱπποκράτει ἄριστα λέγεται. χυμοὺς τοὺς μὲν   
[10] ἐξῶσαι, τοὺς δὲ εὐθεῖναι, λεπτῦναι, κατακεράσαι τῇ μὲν,   
[11] τῇ δὲ μή. κατὰ γάρ τοι τὴν αἰτίαν τῶν παθῶν τὴν ἀκολουθίην   
[12] τῶν βοηθημάτων πορίζονται. χρὴ γὰρ ἀκριβῶς   
[13] εἶναι κεκραμένους ποιότητι καὶ ἴσους ποσότητι τοὺς χυμοὺς,   
[14] ἵν’ ὑγίειά τε διαμένῃ καὶ μὴ οὖσα ἐπανελεύσηται. ὅθεν καὶ   
[15] τῆς ὀνομασίας ἔτυχον ὄντες χυμοὶ παρὰ τὸ χεῖσθαι ἅμα   
[16] λεγόμενοι. δῆλον γὰρ ὡς εἰ τοῦτο ὑγίεια, τὸ μὴ τοιοῦτο   
[17] νόσος ἂν εἴη, ὥσπερ καὶ δέδεικται. ἐπεὶ δὲ ἡ νόσος γένος [p. 19.492]   
[1] εἰς διάφορα εἴδη διαιρουμένη, ἀνάγκη τὰς διαφορὰς ἀπό   
[2] τινων διαφορῶν αἰτιῶν προβαίνειν. αἰτία δὲ χυμοὶ καὶ   
[3] συμπτώματα. τὰ μὲν τοῖς ἔξωθεν ἐπισυμβαίνουσιν · οἱ δὲ   
[4] ταῖς αὐξήσεσι καὶ μειώσεσιν ἐπί τε ἡλικίαις καὶ καιροῖς καὶ   
[5] διαίτης καὶ κράσεσιν, ἐξαλλαττόμενοι, ὡς προείρηται. τοῦτο   
[6] δὲ καὶ Ἱπποκράτης σημαίνειν ἔοικεν, ἄλλους κατ’ ἄλλην ὥραν   
[7] ἀνθεῖν τε καὶ δυναστεύειν τοῖς σώμασι χυμοὺς, καὶ τὰ   
[8] χρώματα διάφορα εἶναι λέγων τοῖς ἀνθρώποις κατὰ τὴν   
[9] ἐπικράτειαν τῶν ἐν τῇ κράσει δυναστευόντων χυμῶν, καὶ   
[10] τά νοσήματα κατὰ τὴν τοῦ πλεονάζοντος χυμοῦ φύσιν πεφυκότα   
[11] γίγνεσθαι. καὶ μὲν δὴ καὶ ἐν προοιμίῳ; τοῦ περὶ   
[12] χυμῶν. τὸ χρῶμα, φησὶ, τῶν χυμῶν, ὅπου οὐκ ἔστι ταραχὴ   
[13] αὐτῶν ὡσπερ τῶν ἀνθῶν, κατ’ ἐπικράτειαν τῶν χυμῶν εἴωθεν   
[14] ἐν τῇ διαδοχῇ τῶν ἡλικιῶν ὑπαλλάττεσθαι τοῖς ἀνθρώποις,   
[15] καθάπερ ἄρα καὶ τὰ ἤθη τῆς ψυχῆς. ἠθοποιοῦσι   
[16] γὰρ οἱ χυμοὶ καὶ ταύτην. καὶ τὸ μὲν αἷμα ἱλαρωτέραν   
[17] ἀπεργάζεται, ἡ δὲ ξανθὴ ὀργιλωτέραν ἢ θρασυτέραν ἢ γοργοτέραν   
[18] ἢ καὶ ἀμφότερα. τὸ δὲ φλέγμα ἀργοτέραν καὶ ἠλιθιωτέραν. [p. 19.493]   
[1] ἡ δὲ μέλαινα ὀργιλωτέραν καὶ ἰταμωτέραν. ὑπαλλάττεται   
[2] δὲ τὸ τῆς ψυχῆς ἦθος καὶ ἐν ταῖς νόσοις πρὸς   
[3] τὸ εἶδος τοῦ περιττεύοντος χυμοῦ, ὡς ἐπὶ τῶν παρακοπῶν.   
[4] ὅσαι γὰρ αὐτῶν εἰσιν ἐφ’ αἵματος μετ’ ᾠδῆς προσπίπτουσί   
[5] τε καὶ γέλωτος, ὅσαι δ’ ἀπὸ ξανθῆς θρασύτεραι καὶ πικρότεραι.   
[6] διὰ τοῦτο καὶ Ἱπποκράτης φησὶν, αἱ μὲν μετὰ   
[7] γέλωτος γινόμεναι παραφροσύναι ἀσφαλέστεραι, αἱ δὲ μετὰ   
[8] σπουδῆς ἐπισφαλέστεραι, σπουδὴν τὴν θρασύτητα λέγων.   
[9] ὅσαι δ’ αὖ ἀπὸ μελαίνης σκυθρωπότεραι καὶ σιωπηλότεραι   
[10] καὶ ἀστειότεραι. ὅσαι δ’ αὖ ἀπὸ φλέγματος ληρώδεις καὶ   
[11] ἀσταταίνουσαι. καὶ ἀλλαχῆ αὐτός μαρτυρεῖ, ὡς ἐν τῷ πρώτῳ   
[12] τῶν ἐπιδημιῶν φησι. Σειλήνου μὲν παρακόψαντος μετ’   
[13] ᾠδῆς καὶ γέλωτος. ἐπὶ δὲ Φιλίσκου ἐν τῇ τρίτῃ ἐπιδημίᾳ   
[14] γενέσθαι θρασεῖαν τὴν παρακοπήν· ἐξεμάνη γὰρ, φησὶ, περὶ   
[15] τὸ μέσον τῆς ἡμέρας. ξανθὴ γὰρ ἦν ἡ πρόφασις τῆς νόσου.   
[16] ἐν Κυζικῷ δὲ τὰς Διδύμου θυγατέρας τικτούσας μανῆναί   
[17] φησιν, εἶναι δὲ σκύθρωπον καὶ δύσθυμον τὸ εἶδος   
[18] τῆς παρακοπῆς. σιωπῶσα γὰρ ἦν καὶ οὐδενὸς πυθομένη· [p. 19.494]   
[1] μέλαινα δὲ ἦν αἰτία τῆς νόσου. Πιθίωνα δὲ τὸν παρὰ τὸ   
[2] τῆς γῆς ἱερὸν οἰκοῦντα λῆρον, [ed2page:3.153] γενέσθαι μανέντα.   
[3] φλεγματικὴ ἡδὲ ἦν ἐκείνῃ πρόφασις τοῦ πάθους. ἐπὶ τούτοις   
[4] δεῖ καὶ τὸν θεραπεύσοντα τὰς ποικιλίας τῶν νοσημάτων   
[5] προγινώσκειν τὰς αἰτίας αὐτῶν. ἦν γάρ τις, ὡς Ἱπποκράτης   
[6] λέγει, τὴν αἰτίαν τοῦ νοσήματος εἰδοίη, οἶός τ’ ἂν   
[7] εἴη τὰ ξυμφέροντα προσάγειν τῷ σώματι ἐκ τῶν ἐναντίων   
[8] ἱστάμενος τῷ νοσήματι. καὶ ἐν τῷ περὶ νούσων ὃς ἂν περὶ   
[9] ἰήσεως ἐθέλῃ ἐρωτᾷν τε ὀρθῶς καὶ ἐρωτῶντι ἀποκρίνεσθαι   
[10] καὶ ἀντιλέγειν ὀρθῶς, ἐνθυμέεσθαι χρὴ τάδε. πρῶτον ἀφ’   
[11] ὧν αἱ νοῦσοι γένονται τοῖσιν ἀνθρώποις πᾶσι. γνωρίζονται   
[12] τοίνυν αἱ τῶν νοσημάτων προφάσεις. πρῶτον μὲν ἀπὸ τῆς   
[13] ἡλικίας. εἰ γάρ μειράκιον τὸ νοσοῦν, μάλιστα ἄν ἀφ’ αἵματος   
[14] νοσοίη, ὥς γε ἀνωτέρω δεδήλωται καὶ ἑξῆς ὁμοίως. δεύτερον   
[15] ἀπὸ τῶν ὡρῶν. εἰ γὰρ ἐαρινὴ ἦν ὥρα αἷμα μάλιστα   
[16] τὸ λυποῦν. τρίτον ἀπὸ τῆς διαίτης. τῶν γὰρ βρωτῶν καὶ   
[17] ποτῶν ἄλλο ἄλλου χυμοῦ ποιητικόν ἐστι καὶ ταῖς οἰνοφλυγίαις [p. 19.495]   
[1] καὶ ἀδηφαγίαις αἱματικαὶ διαθέσεις παρέπονται. οὕτω   
[2] διέγνω Ἱπποκράτης τὸν Σειληνὸν ἐκ ποτοῦ μαθὼν αὐτὸν   
[3] νενοσηκότα. καὶ τὴν τοῦ κηπωροῦ γυναῖκα κρύψεως γεγεννημένης   
[4] αὐτῇ ἐπιμηνίων. ἄφθονον γὰρ εἶχε τὴν πολυφαγίαν.   
[5] τέταρτον ἀπὸ τῆς χώρας. εἴ γε θερμὴ θερμότερα   
[6] προξενοῦσα πάθη. πέμπτον ἀπὸ τῶν ἐξανθημάτων. τὰ γὰρ   
[7] ἐρυθρὰ καὶ στογγύλα αἱματώδη · τὰ δὲ πλατέα φλεγματώδη   
[8] καὶ ἄλλως ἄλλα, ὥσπερ ἐν ἀφορισμοῖς δείκνυσιν ἱδρωτήρια   
[9] ἔαρος καὶ θέρους γινόμενα λέγων, ὡς ἀφ’ αἵματος καὶ χολῆς   
[10] ὄντα. καὶ μὲν δὴ καὶ ἀπὸ τοῦ χρώματος ὥσπερ ἐπὶ   
[11] τοῦ χυμοῦ ἐπικράτεια, οὕτω καὶ τοῦ νοσήματος διαγινώσκεται.   
[12] ἔστι δὲ καὶ αὕτη οὐδὲν ἦττον τῶν μεγίστων διαγνώσεων   
[13] ἀκριβεστάτη καὶ Διογένει καὶ τοῖς κατ’ ἐκείνου καιροῦ σοφοῖς   
[14] ὡς μαντική τις νομιζομένη. πολὺν μὲν γὰρ οἱ ἄνδρες   
[15] ἐκεῖνοι περὶ χρωμάτων ἐποιήσαντο λόγον, ταῖς διαφοραῖς   
[16] αὐτῶν καὶ τὰ νοσήματα μεριζόμενοι ἐρυθρόχρους τε τοὺς   
[17] αἱματώδεις καὶ πυρόχρους, οἷς ὁ πικρὸς πλεονάζει χυμὸς,   
[18] καὶ μελανόχρους οἷς μέλας καὶ λευκόχρους τοὺς φλεγματίας [p. 19.496]   
[1] ἀποκαλοῦντες. ἐρυθρόχροά τε καὶ πυρόχροα τὰ ἐπὶ τούτοις   
[2] νοσήματα καὶ μελανόχροα καὶ λευκόχροα λέγοντες, οὐκ οἶδα   
[3] ἄνθ’ ὅπου τὰ πολλὰ τῆς τέχνης καταλιπόντες μαρτύρια   
[4] κᾀκεῖνα μᾶλλον ἀδύναται τοῦ νοσήματος τὴν ἀκριβῆ διάκρισιν   
[5] παρασχεῖν, τοῖς χρώμασι μόνοις τὴν ἐντελῆ διάκρισιν   
[6] τῆς ἀσθενείας ἀνέθεντο.