title : De urinis

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0530.tlg033.verbatim-grc1

issued : 2023

# [urn:cts:greekLit:tlg0530.tlg033.verbatim-grc1]

[p. 19.574]

[ed2page:8.337]

[ed1page:4.410]

## [chapter:1] ΓΑΛΗΝΩ ΠΡΟΣΓΡΑΦΟΛΙΕΝΟΝ ΒΙΒΛΙΟΝ ΠΕΡΙ ΟΥΡΩΝ.

[1] [ed2page:8.337] Τῶν οὔρων αἱ διαφοραὶ πολλαὶ   
[2] μὲν κατὰ μέρος, αἱ δὲ πρῶται δύο, χῦμά τε καὶ παρυφιστάμενον.   
[3] καλῶ δὲ χῦμα αὐτὸ τὸ οὖρον παρὰ τὸ κεχῦσθαι,   
[4] παρυφιστάμενον δὲ τὸ ἐν αὐτῷ ἑτεροίως ἐμφαινόμενον. ἀλλὰ   
[5] τοῦ χύματος πάλιν ἰσάριθμοι τυγχάνουσιν αἱ διαφοραί. δύο   
[6] γάρ ἐστι τούτου, τὸ μὲν σύστασις, τὸ δὲ χροιά. ἑκάτερον   
[7] δὲ τούτων εἰς ἕτερα διαιρεῖται. εἰ μὲν οὖν σύστασις   
[8] εἰς λεπτότητα, παχύτητα καὶ τὸ ἐξ ἀμφοτέρων σύμμετρον.   
[9] ἀλλὰ τὸ μὲν σύμμετρον ἐπειδὴ κατὰ φύσιν ἐστὶν ἀδιαίρετον [p. 19.575]   
[1] ὑπάρχει. τὸ δὲ λεπτὸν καὶ παχὺ τέμνεται διχῆ. τὸ μὲν   
[2] λεπτὸν ἢ οὐρεῖται λεπτὸν καὶ μένει λεπτὸν ἢ οὐρεῖται λεπτὸν   
[3] καὶ ἀναθολοῦται καὶ παχὺ γίνεται.

## [chapter:2]

[4] Τούτων τὸ μὲν πρότερον ἐσχάτην ἀπεψίαν   
[5] δηλοῖ. οὐ γὰρ ἐνεχείρησεν ὅλως ἡ φύσις ἐπὶ τούτου πρὸς   
[6] τὴν πέψιν· τὸ δὲ δεύτερον ὅ ἐστιν λεπτὸν, ἀναθολούμενον   
[7] δὲ, δηλοῖ τὴν φύσιν ἄρχεσθαι πέττειν. τὸ μὲν λεπτὸν οὕτως   
[8] διαιρεῖται καὶ ταῦτα σημαίνει.

## [chapter:3]

[9] Τὸ δὲ παχὺ καὶ αὐτὸ παραπλησίως τῷ λεπτῷ   
[10] ἢ οὐρεῖται παχὺ καὶ μένει παχύ· καθίσταται δὲ καὶ   
[11] γίνεται λεπτόν. [ed2page:8.338] καὶ δηλοῖ τὸ μὲν πρότερον ἀκμάζειν,   
[12] τὸ δὲ δεύτερον τὴν τῶν παχέων χυμῶν ζύμωσιν, ἄρχεσθαι   
[13] δὲ τὴν διάκρισιν. καὶ αὗται μὲν αἱ τοῦ χύματος   
[14] ἐν συστάσει διαφοραί· ἀλλ’ ἐπειδὴ τούτου ποιούμενοι τὴν   
[15] διαίρεσιν, ἐλέγομεν οὖν καὶ ἐν χρώματι διαφορᾶς αὐτῶν,   
[16] φέρε δὴ καὶ ταύτας ἐφεξῆς ἐκθώμεθα. ἔστιν οὖν πρῶτον   
[17] τὸ λευκόν. εἶτα τὸ ὠχρόν. ἐφεξῆς δὲ τούτων τὸ πυῤῥόν. [p. 19.576]   
[1] τέταρτον δὲ τὸ ξανθόν. μετὰ δὲ τούτων ἐστὶ τὸ ἐρυθρόν.   
[2] ὕστατον δὲ τὸ μέλαν. καὶ ἔστιν ἄκρα μὲν δύο τὸ λευκὸν   
[3] καὶ τὸ μέλαν, τὰ δὲ λοιπὰ τούτων μεταξὺ τέτακται. ἔστιν   
[4] μὲν οὖν τὸ ὠχρὸν ἐγγὺς τοῦ λευκοῦ, τὸ δὲ πυῤῥὸν τοῦ   
[5] μὲν λευκοῦ πόῤῥωθεν, τοῦ δὲ ὠχροῦ συνέγγυς. πάλιν δὲ   
[6] τὸ ἐρυθρὸν συνέγγυς μὲν τοῦ μέλανος, τοῦ δὲ πυῤῥοῦ καὶ   
[7] ὠχροῦ ποῤῥωτάτω. τὸ δὲ ξανθὸν ἴδιον ἔχει ἐξαίρετον τὸ   
[8] μίγμα, ὡς εἶναι δύο χρωμάτων τοῦ τε πυῤῥοῦ καὶ τοῦ ἐρυθροῦ,   
[9] ὅθεν καὶ στίλβον αὐτὸ κέκληκεν ὁ Γαληνὸς ἐν τῷ   
[10] περὶ κρίσεων. εἰκότως γὰρ καὶ στίλβει. κατάλαμπρον γὰρ   
[11] ὑπὸ τοῦ πυῤῥοῦ. φαιδρύνεται δὲ ὑπὸ τοῦ ἐρυθροῦ. ἐφεξῆς   
[12] οὖν ἐστιν ἀλλήλων ἐν χρώματι οὖρα ταῦτα, λευκὸν, ὠχρὸν,   
[13] πυῤῥὸν, ξανθὸν, ἐρυθρὸν, μέλαν. γίνεται μὲν τὸ ὠχρὸν  
[14] ὅταν ὀλίγη χολὴ τὸ ὑδατῶδες ἐπιχρώσῃ, τὸ δὲ πυῤῥὸν ὅταν   
[15] πλείων, τὸ δὲ ἐρυθρὸν ἀπὸ αἵματος, τὸ δὲ μέλαν ἀπὸ   
[16] ὑπεροπτήσεως καὶ ἑτέρων τινῶν, καθὰ μετ’ ὀλίγον εἰρήσεται.   
[17] τὸ δὲ λευκὸν ἔσχατον ἀπεψίαν δηλοῖ. αὗται μὲν οὖν   
[18] εἰσιν αἱ ἁπλαῖ τοῦ ὑποχύματος διαφοραὶ ἔν τε συστάσει [p. 19.577]   
[1] καὶ χροιᾷ. λοιπὸν δ’ ἂν εἴη καὶ τὰς τούτων συμπλοκὰς   
[2] εἰπεῖν καὶ θεάσασθαι, ποῖαι μὲν δύνανται συναφθῆναι, τίνες   
[3] δὲ οὔ. καὶ συμπλεκόμεναι τί σημαίνουσιν.

## [chapter:4]

[4] Ἔστω οὖν πρότερον ἐν τῇ συστάσει ἄπεπτον   
[5] καὶ γινέσθω λεπτὸν καὶ τούτου μένοντος λεπτοῦ ἀμειφθείτω   
[6] τὸ χρῶμα καὶ ἔστω τελέως λευκὸν, ὡς εἶναι αὐτὸ   
[7] λεπτὸν καὶ λευκόν. τὸ τοιοῦτον οὖρον πολλὰ σημαίνει. ἢ   
[8] γὰρ ἀσθένειαν δυνάμεως, καθάπερ καὶ ἐπὶ τῶν γερόντων   
[9] ἐπιφαινόμενον δηλοῖ, καὶ ἐπὶ τῶν χρονίων δὲ νοσημάτων   
[10] ὡς ἐπὶ τὸ πλεῖστον φαίνεται λεπτὸν καὶ λευκὸν διὰ τὴν   
[11] ἀσθένειαν, ὁμοίως καὶ ἐπὶ τούτων τῆς φύσεως. σημαίνει δὲ   
[12] καὶ ἔμφραξιν, ὡς ἐπὶ τοῖς φρενιτικοῖς ἐπιφαινόμενον ἐνδείκνυται.   
[13] καὶ ἐπὶ τῶν τεταρταίων πάλιν ἐν ταῖς ἀρχαῖς τοιοῦτον   
[14] οὐρούμενον ἔμφραξιν σημαίνει. τὸ γὰρ τῶν μελαγχολικῶν   
[15] τῇ παχύτητι τὰς ὁδοὺς σφῆνον, [ed1page:4.411] ὥσπερ διηθισμένον   
[16] τὸ οὖρον, φαίνεται λεπτὸν καὶ λευκόν. ἕτερον   
[17] δὲ μέγιστον σημαίνει κακὸν καὶ τὸ τοιοῦτον οὖρον. κἂν γὰρ [p. 19.578]   
[1] ἐπὶ διακαεῖ καὶ καυσώδει πυρετῷ ἐπιφανῇ λευκὸν καὶ λεπτὸν,   
[2] σημαίνει φρενῖτιν. εἰ γὰρ ὁ πυρετὸς πλῆθος δηλοῖ   
[3] χολῆς, οὐκ ἐπιχρώννυται δὲ τὸ οὖρον, εὔδηλον ὡς ὅτι οὐ   
[4] μένει ἐν τοῖς ἀγγείοις χολὴ, ἀλλ’ ὅτι οἰκείᾳ κουφότητι περὶ   
[5] τὸν ἐγκέφαλον ἀνέδρασεν. εἰ μὲν οὖν μὴ πάρεστιν ἡ φρενῖτις   
[6] τοῦ οὔρου τυγχάνοντος λεπτοῦ καὶ λευκοῦ, ἀλλ’ εἴη   
[7] πυρετὸς καυσώδης, μαντευόμεθα φρενῖτιν. εἰ δὲ τοιοῦτον   
[8] μὲν εἴη τὸ οὖρον, πάρεστι δὲ ἡ φρενῖτις, προσαγγέλλει θάνατον   
[9] ὡς ἐπὶ τὸ πολύ. οὐ γὰρ ὑπομένει ἡ δύναμις ἡ ἐγκεφάλου   
[10] σώζεσθαι κατὰ τῆς χολῆς ἀνιώσης καὶ δακνούσης τῇ   
[11] δριμύτητι. τοσαῦτα μὲν δηλοῖ τὸ λεπτὸν καὶ λευκὸν οὖρον.

## [chapter:5]

[12] [ed2page:8.339] Ἔστω πάλιν τῇ συστάσει ἄπεπτον, τουτέστι   
[13] τὸ λεπτὸν, ἐν δὲ τῷ χρώματι μετρίως πεπεμμένον, ὡς εἶναι   
[14] αὐτὸ ὠχρόν· τὸ τοιοῦτον ἀσθένειαν δηλοῖ. τῷ μὲν γὰρ   
[15] χρώματι τῶν οὔρων ἔπεψεν ὡς ἂν ῥᾴδιον ὑπάρχον, οὐκέτι   
[16] δὲ καὶ τῇ συστάσει διὰ τὸ δυσκολώτερον.

## [chapter:6]

[17] Πάλιν δὲ λεπτὸν ἔστω, ἀλλ’ ἀμειβέσθω τῷ [p. 19.579]   
[1] χρώματι καὶ ὑπαρχέτω πυῤῥὸν, βέλτιον μὲν τοῦ προτέρου   
[2] τὸ τοιοῦτον τυγχάνει, ἔστι δὲ ἄπεπτον διὰ τὴν σύστασιν.

## [chapter:7]

[3] Ἀλλ’ ἔστω λεπτὸν ὡς ὑπόκειται, ἀλλὰ ξανθόν·   
[4] τοῦτο σημαίνει οὐ μόνον ἀπεψίαν, ἀλλὰ καὶ ὕλης ἔνδειαν   
[5] δηλοῖ, ὡς νεώτερος ἀσιτήσας. ἐκδιδάσκει δὲ καὶ θερμότητα   
[6] πολλὴν ἐν τῷ βάθει τίκτειν χολὴν, ὡς ὁ τριταῖος.   
[7] δηλοῖ καὶ ἀγρυπνίαν καὶ φροντίδα. ἅπαντα ταῦτα ξανθὰ   
[8] τὰ οὖρα ποιεῖ.

## [chapter:8]

[9] Ἔστω δὲ πάλιν ἄπεπτον τῇ συστάσει λεπτὸν,   
[10] ἀλλ’ ἐρυθρόν. τὸ τοιοῦτον οὐ συνίσταται. εἰ γὰρ τὸ   
[11] ἐρυθρὸν ἀφ’ αἵματος γίνεται, τὸ δ’ αἷμα πάλιν ἀπὸ πέψεως   
[12] γίνεται, ἡ δὲ πέψις παχύνει τὴν σύστασιν· εὔδηλον ὅτι τὸ   
[13] ἐρυθρὸν οὐ συνίσταται μετὰ τοῦ λεπτοῦ. εἰ γὰρ καί ποτε   
[14] μιγῇ μετὰ τοῦ ἐρυθροῦ χρώματος τὸ λεπτὸν, ἀλλ’ οὐκ ἀπ’   
[15] ἀκριβῶς ἐρυθροῦ, ἀλλὰ καὶ ἰχωροειδοῦς.

## [chapter:9]

[16] Ἡ δὲ τελευταία ἐστὶ συμπλοκὴ ἡ τοῦ λεπτοῦ   
[17] καὶ μέλανος, οὐδ’ αὐτὴ δυναμένη συστῆναι. ἔστι γὰρ τὸ [p. 19.580]   
[1] μέλαν χρῶμα ἢ διὰ τὸ ἐκκαθαίρεσθαι τὸν μελαγχολικὸν χυμὸν   
[2] ἢ διὰ ψύξιν ἢ δι’ ὑπερόπτησιν τοῦ αἵματος. ἔστι δὲ   
[3] καὶ τὰ τρία παχέα.

## [chapter:10]

[4] Ὅτι δὲ τοῦ μέλανος αἱ τρεῖς εἰρημέναι διαφοραὶ   
[5] παχυτάτης κέκτηνται συστάσεως ἐντεῦθεν κατάδηλον.   
[6] ἐπὶ τῇ παρακμῇ γὰρ τοῦ τεταρταίου καὶ τῇ λύσει τῆς μελαγχολίας   
[7] οὖρα φαίνεται μέλανα γινόμενα. γίνονται δὲ μέλανα   
[8] διὰ τὸ ἐκκαθαίρεσθαι τὸν μελαγχολικὸν χυμόν. οὗτος   
[9] δὲ γεώδης τῇ οὐσίᾳ καὶ παχὺς κατὰ σύστασιν. οὐκοῦν καὶ   
[10] τὰ οὖρα ποιεῖ παχέα. ὁμοίως δὲ καὶ τὰ ἐξ ὑπεροπτήσεως   
[11] αἵματος μέλανα γινόμενα [ed2page:8.340] οὖρα παχέα τυγχάνει.   
[12] εἰ γὰρ ὄπτησις ἀνικμᾶται τὴν ὑγρότητα τοῦ αἵματος, εὔδηλον   
[13] ὡς παχύνει τὴν σύστασιν. καὶ φανερὸν ὅτι καὶ τὰ οὖρα  
[14] παχέα γίνεται. ἢ γὰρ τοῦ χρώματος μεταλαμβάνει καὶ   
[15] γίνεται μέλανα καὶ τῇ συστάσει ὡς ἀποκαύσει τοῦ αἵματος·   
[16] καὶ ἡ ψύξις δὲ φανερῶς τῇ πήξει παχύνει τὴν ὕλην καὶ   
[17] τὴν σύστασιν τοῦ οὔρου, ὁμοίαν ἀπεργάζεται τῇ τοῦ χύματος [p. 19.581]   
[1] συστάσει, καὶ πάλιν τὰ οὖρα γίνονται παχέα, ὥσπερ   
[2] ἐδίδαξα.

## [chapter:11]

[3] Καὶ περὶ μὲν τὸ πλοκὸν τοῦ λεπτοῦ πρὸς   
[4] τὰ χρώματα τοῦ οὔρου τὰ προειρημένα ἀρκείτω, νῦν δὲ λοιπὸν   
[5] τὴν σύστασιν ἀμείψωμεν καὶ ἔστω τὸ οὖρον παχὺ καὶ   
[6] τούτου μένοντος παχέος ἀναλλαττέσθω τὸ χρῶμα καὶ ἔστω   
[7] λευκόν. τὸ τοιοῦτον δηλοῖ τὸν ὠμὸν χυμὸν πολὺν συνάγεσθαι   
[8] κατὰ τὸ σῶμα.

## [chapter:12]

[9] Ἀλλὰ δὴ ἔστω παχὺ καὶ ὠχρὸν, αὐτὸ οὐ   
[10] δύναται συνελθεῖν εἰς συμπλοκὴν, οὔτε γὰρ παχὺ καὶ πυῤῥὸν  
[11] οὔτε παχὺ καὶ ξανθὸν συνελθεῖν δύνανται. τὰ τοιαῦτα   
[12] γὰρ χρώματα δι’ ἔνδειαν ὕλης γίνεται καὶ δυνάμεως ἀσθένειαν.   
[13] τὸ δὲ παχὺ διὰ τὰ ἐναντία· φανερὸν ὅτι καὶ πυῤῥὸν   
[14] ἢ ὠχρὸν ἢ ξανθὸν οὐ δύνανται ἅμα συστῆναι.

## [chapter:13]

[15] Ἀλλὰ δὴ ἔστω παχὺ καὶ ἐρυθρὸν, τὸ τοιοῦτον   
[16] οὖρον συνίσταται καὶ σημαίνει πλῆθος αἵματος, ὡς ἐν   
[17] συνόχοις πυρετοῖς.

[p. 19.582]

## [chapter:14]

[1] Ἔστω δὴ παχὺ καὶ μέλαν λοιπόν. καὶ   
[2] αὐτὴ δὲ συνίσταται καὶ σημαίνει τὸν μελαγχολικὸν χυμὸν   
[3] ἐκκενοῦσθαι πολὺν, ὡς ἐπὶ τῇ παρακμῇ τοῦ τεταρταίου καὶ   
[4] ἐπὶ τῇ λύσει τῆς μελαγχολίας. περὶ δὲ τῶν διὰ ψύξιν καὶ   
[5] ὄπτησιν γινομένων μελάνων ὕστερον ἐροῦμεν· καὶ αὗται μὲν   
[6] τοῦ παχέος μετὰ τῶν ἐνδεχομένων χρωμάτων αἱ συμπλοκαί.   
[7] ἀρξόμεθα δὴ περὶ τῶν παρυφισταμένων.

## [chapter:15]

[8] Ἔστω δὴ πρότερον λευκὸν καὶ τὴν ἄνω   
[9] χώραν ἔχον καὶ λεῖον, μηκέτι δὲ ὁμαλὸν, ἀλλὰ σήμερον μὲν   
[10] πεπεμμένον, αὔριον δὲ οὔ· τὸ τοιοῦτον ἀσθένειαν δηλοῖ καὶ   
[11] μὴ δύνασθαι διὰ παντὸς ὁμοτίμως πέττειν τὴν ὕλην.

[ed2page:8.341]

## [chapter:16]

[12] Ἀλλὰ δὴ ἔστω λευκὸν μὲν καὶ τὸν   
[13] κάτω κεκτημένον τόπον, μηκέτι δὲ λεῖον, ἀλλὰ διεσπασμένον.   
[14] τοῦτο χεῖρον τοῦ προτέρου ὑπάρχον. ἐκεῖνο μὲν γὰρ ἐδείκνυε   
[15] τὴν φύσιν διὰ πολλῶν τὴν ἀνωμαλίαν ὑπομένειν, τοῦτο δὲ   
[16] ἐν μιᾷ πέψει ὅπερ ἐστὶ μοχθηρότατον, ὥσπερ καὶ τὸ φθινόπωρον   
[17] κακὸν, ὅτι ἀνώμαλον. ἀλλ’ ἐὰν μὲν διὰ τεττάρων [p. 19.583]   
[1] ἢ πέντε ἡμερῶν γίνοιτο, ἔλαττον τὸ κακόν· ἐὰν δὲ ἐν μιᾷ   
[2] ἡμέρᾳ, χεῖρον ὑπάρχει. τὸν αὐτὸν τρόπον καὶ τὰ διεσπασμένα   
[3] τῶν πρώτων χείρονα, εἴ γ’ ἐν μιᾷ πέψει διακοπὴν   
[4] φύσεως δηλοῖ. διακόπτει δὲ τὴν φύσιν πνεῦμα παρεμπεσὸν   
[5] [ed1page:4.412] καὶ διασπᾷ τὴν συνέχειαν τοῦ πεμπομένου χυμοῦ.   
[6] ἐπεὶ οὖν ὑπεθέμεθα κατὰ φύσιν τὸ παρυφιστάμενον   
[7] ἔν τε χροιᾷ καὶ ἐν τόπῳ, παρὰ φύσιν δὲ ἐν τῇ συστάσει,   
[8] δῆλον ὅτι τοῦ ταῦτ’ ἔχοντος οὕτως ἐν τῇ συστάσει ἡ ὁμαλότης   
[9] ἐστὶν ἢ ἀνωμαλία.

## [chapter:17]

[10] Τὸ οὖν πρότερον ὁμαλὸν διεσπασμένον κακόν.   
[11] πλῆθος γὰρ ἐνδείκνυται πνεύματος παχέος ἐν τῷ βάθει   
[12] μὴ δυναμένου λεπτυνθῆναι ὑπὸ φύσεως.

## [chapter:18]

[13] Ἀλλὰ δὴ ἔστω διεσπασμένον ἀνώμαλον.   
[14] τουτέστι ποτὲ μὲν φαινόμενον τοιοῦτον, ποτὲ δὲ οὒ, τοιοῦτον   
[15] τοῦ προτέρου τυγχάνει ἄμεινον. ὀλίγον γὰρ δηλοῖ πνεῦμα   
[16] καὶ τοῦτο λεπτὸν ἔσεσθαι ταχέως. καὶ θαυμαστὸν ὑπὸ   
[17] τῆς φύσεως ἀκολουθεῖ τὸ τὴν μὲν ὁμαλότητα εἶναι κακὸν, [p. 19.584]   
[1] τὴν ἀνωμαλίαν δὲ ἀγαθόν. καὶ μάλιστα δὲ εἰκότως τὸ   
[2] τοιοῦτον συμβαίνει. τὰ γὰρ κατὰ τὴν αὐτὴν ἔχοντα δύναμιν   
[3] μοχθηρὰ τυγχάνει. οὕτως οὖν καὶ ὁ διαλείπων σφυγμὸς   
[4] ἀεὶ μὲν ὁ αὐτὸς φαινόμενος μοχθηρότατός ἐστι, ποτὲ   
[5] δὲ φαινόμενος τοιοῦτος ἄλλοτε δὲ οὒ, ἔλαττον κακὸν τοῦ   
[6] προτέρου δηλοῖ. οὕτως οὖν καὶ τὸ διεσπασμένον ἀνώμαλον   
[7] τοῦ διεσπασμένου μὲν, ὁμαλῶς δὲ φαινομένου μετριώτερόν   
[8] ἐστι κακόν. καὶ περὶ μὲν ταύτης τῆς συμπλοκῆς ἱκανὰ   
[9] τὰ προειρημένα.

## [chapter:19]

[10] Ἔστω δὲ ἑτέρα ἥδε. τὸ παρυφιστάμενον   
[11] πεπεμμένον ἔστω τῷ χρώματι καὶ ὑπαρχέτω λευκὸν, μηκέτι   
[12] δὲ τὴν κάτω χώραν ἐχέτω, ἀλλὰ τὴν μέσην. καὶ τὸ ἔχον   
[13] τὴν μέσην χώραν ἔστω πρότερον καὶ λεῖον ἐν συστάσει   
[14] καὶ ὁμαλὸν ἐν χρόνῳ· τὸ τοιοῦτον πέψιν σημαίνει, ἀλλ’ οὐ   
[15] τελείαν, οὐ γὰρ ὑπόστασίς ἐστιν, ἀλλὰ μέση πέψις ἤτοι σαφῆ   
[16] δηλοῦσα, τὸ γὰρ ἐν μέσῳ ἐποχούμενον ὑπόστασίς ἐστι   
[17] τῇ φύσει, τῷ τόπῳ δὲ διαφέρουσα. τὸν δὲ τόπον ἀμείβουσα   
[18] διὰ πνεύματος περιουσίαν. ἐὰν γὰρ μήτε τελείως ἐν τῇ [p. 19.585]   
[1] πέψει λεπτυνθῇ τὸ πνεῦμα, ἀλλὰ τοῦ παρισταμένου ὄντος   
[2] ἀποκλυσθῇ διὰ παχύτητα, ὠθεῖ τοῦτο καὶ φέρει μετέωρον   
[3] πρὸς ἄκραν ἐπιφάνειαν καὶ καλεῖται νεφέλη. ἢ πρὸς μέσην   
[4] χώραν [ed2page:8.342] καὶ καλεῖται ἐναιώρημα. ἢ οὐδ’ ὅλως ἐστὶ   
[5] πνεῦμα καὶ τῷ βάθει φαίνεται κάτω καὶ ὀνομάζεται ὑπόστασις.   
[6] περὶ μὲν ἐναιωρήματος εἴρηται τοσαῦτα.

## [chapter:20]

[7] Τὰ γὰρ τοιαῦτα εἰρημένα τῇ θέσει μὲν   
[8] διαλλάττουσι, τὴν δὲ χροιὰν ἀμείβει ἡ τοῦ πνεύματος παρέμπτωσις.   
[9] ἀλλὰ τὸ πνεῦμα ἀπὸ τῆς πέψεως γίνεται καὶ εἰ   
[10] μὲν τελεία πέψις εἴη, καὶ ἡ φύσις τὸ πνεῦμα λεπτύνει. διὸ   
[11] καὶ ὑπόστασις τελεία δηλοῖ τὴν πέψιν. εἰ δὲ μὴ δυνηθείη   
[12] τὸ πνεῦμα λεπτυνθῆναι, ἀλλὰ τῇ παχύτητι, καὶ μὴ διαφορούμενον   
[13] ἐκ τοῦ χυμοῦ, διὸ καὶ ἀκατέργαστον ἔχει τὸν χυμὸν,   
[14] ὅθεν καὶ οὐ τελείαν πέψιν δηλοῖ, ἀλλ’ ἀσαφῆ καὶ μέσην,   
[15] διὸ καὶ τὴν μέσην καταλαμβάνει χώραν, οὐ γάρ ἐστι   
[16] πολὺ, εἰ γὰρ τὴν ἄνω πέψιν κατεῖχε καὶ ἐγίνετο νεφέλη   
[17] πέψιν μὲν σημαίνει ὅτι ἐγεννήθη. ἀμυδρὰν δὲ ὅτι πολὺ [p. 19.586]   
[1] καὶ παχύ ἐστι τὸ τοιοῦτον. καὶ δῆλον ὅτι ἐκ τοῦ τόπου   
[2] οὐδὲν πλέον μανθάνωμεν ἢ μέτρα τῶν δηλουμένων. εἰ μὲν   
[3] γὰρ μέλαν εἴη τὸ παρυφιστάμενον, κακόν. ἀλλ’ ἐὰν μέντοι   
[4] εἴη νεφέλη, ἀμυδρὸν τὸ κακόν. ἐὰν δὲ ἐναιώρημα, ἔλαττον   
[5] κακὸν, ἐὰν δὲ ὑπόστασις εἴη, τέλειον. περὶ μὲν τῆς θέσεως   
[6] ἱκανὰ τὰ εἰρημένα. δεδήλωται γὰρ οὔτε ἀγαθὸν οὔτε κακὸν,   
[7] ἀλλὰ μέτρια ἀγαθοῦ τε καὶ κακοῦ. ἀλλ’ ἐπειδὴ τέσσαρα   
[8] ζητοῦμεν ἐν τῷ παρυφισταμένῳ, χρῶμά τε καὶ τόπον   
[9] σύστασίν τε καὶ χρόνον, εἴρηται δὲ περὶ τοῦ χρόνου καὶ   
[10] τῆς συστάσεως καὶ τοῦ τόπου, τὸ λοιπὸν προσθήσωμεν ὅ   
[11] ἐστι περὶ τοῦ χρώματος, ἀλλ’ ἐπειδὴ λευκὸν ἦν τὸ κατὰ   
[12] φύσιν, τοῦτο δὴ ἔστω λευκὸν, τὸ δὲ παρὰ φύσιν περὶ ὧν   
[13] ἔρωμεν μέλαν ἢ πελιδνὸν ἢ ὠχρὸν ἢ ἐρυθρόν.

## [chapter:21]

[14] Τὸ μὲν οὖν ἐρυθρὸν ἀπὸ ἰχωροειδοῦς αἵματος   
[15] γίνεται καὶ ἀπεψίαν σημαίνει, ἀλλ’ οὐ θάνατον, ὅτι   
[16] μὲν οὖν κίνδυνον οὐκ ἐπάγει τὸ χρηστὸν καὶ οἰκεῖον τῆς [p. 19.587]   
[1] ὕλης ἐνδείκνυται. εἰ δὲ ἀπεψίαν σημαίνει, καὶ διὰ τοῦτο   
[2] καὶ χρόνιον. ἐκ τοῦδε φανερὸν τῶν χυμῶν οἱ μὲν ἐκ τοῦ   
[3] φλέγματος γίνονται ὡς τὸ φλέγμα καὶ ἰχὼρ, οἱ δὲ μετὰ   
[4] τοῦ αἵματος ὡς ἡ ξανθὴ χολὴ καὶ ὁ μέλας χυμός. ὅταν   
[5] οὖν τὸ οὖρον ἐρυθρὸν φανῇ, σημαίνει ἀπὸ ἰχῶρος ἔχειν τὸ   
[6] χρῶμα, ὁ δὲ ἰχώρ ἐστι πρὸ τοῦ αἵματος, οὐ γὰρ ἡ φύσις   
[7] τελείαν ἐπέθηκε τῷ αἵματι τὴν βαφὴν, εὔδηλον ὡς οὐδέπω   
[8] ἐπέφθη. εἰς δὲ τοῦτο τοῦ χρόνου χρῄζει ἡ φύσις πρὸς   
[9] τὴν πέψιν τοῦ αἵματος. τί μὲν οὖν σημαίνει τὸ ἐρυθρὸν   
[10] οὖρον εἰρήκαμεν.

## [chapter:22]

[11] Τὸ δὲ μέλαν ποτὲ μὲν ἐνδείκνυται ψύξιν,   
[12] ποτὲ δὲ θερμότητα. διωρίσθη δ’ ἂν οὕτως. εἰ μὲν οὖν   
[13] προηγήσατο πελιδνὸν, εἶθ’ οὕτως ἐγένετο μέλαν, ψύξιν ἔχει   
[14] τὴν πρόφασιν. εἰ δὲ τὸ χλωρὸν προεγένετο, ἠκολούθησε δὲ   
[15] τὸ μέλαν, φανερὸν ὅτι ἀπὸ θερμότητος ἐγένετο. καὶ τέτταρα   
[16] μὲν ἐπὶ τοῦ παρυφισταμένου ἐζητοῦμεν, χρῶμά τε καὶ [p. 19.588]   
[1] τόπον καὶ σύστασιν καὶ χρόνον. ἁπάντων δὲ τούτων πεποιήμεθα   
[2] τὴν σύγκρισιν.

## [chapter:23]

[3] [ed2page:8.343] Τὸ δὲ πελιδνὸν ψύξιν καὶ νέκρωσιν   
[4] ἐμφαίνει τῆς δυνάμεως.

## [chapter:24]

[5] Τῶν ἐλαιωδῶν οὔρων τὰ μέν ἐστιν ἐλαιόχροα,   
[6] τὰ δὲ ἐλαιοφανῆ, τὰ δὲ ἐλαιώδη. ταῦτα δὲ σημαίνει   
[7] ἀρχὴν τῆς συντήξεως πιμελῆς ὅλου τοῦ σώματος, ἔστι δὲ   
[8] καὶ ἐλαιόχρουν αὐτό. τὰ δὲ ἐλαιοφανῆ ἀκριβεστέραν μὲν   
[9] ἔχει τὴν μίξιν τοῦ ἐλαίου πρὸ τοῦ οὔρου, σημαίνει δὲ τοῦ   
[10] πάθους ἐπίδοσιν. τὰ δὲ ἐλαιώδη ὅλα δι’ ὅλων τὰ οὖρα   
[11] καὶ ἐν χρώματι καὶ ἐν συστάσει οἷον ἔλαιόν ἐστι καὶ σημαίνει   
[12] ταῦτα ἀκμὴν τῆς ἐπιδόσεως. ἀλλ’ ἤδη καὶ τὰ τῶν   
[13] νεφρῶν πιμελῆς ἀναλυομένης γίνεται, τὰ δὲ ἐλαιώδη διορίσωμεν   
[14] διά τινων γνωρισμάτων. μέμνηται δὲ καὶ Ἱπποκράτης   
[15] ἐν ἀφορισμῷ περὶ τῆς τῶν νεφρῶν πιμελῆς ἀναλυομένης   
[16] ἐν τῷ φάναι. ὁκόσοισι λιπαρὴ ἡ ὑπόστασις καὶ   
[17] ἀθρόη, τουτέοισι νεφριτικὰ σημαίνει. αὐτὸς δὲ καὶ τοὺς   
[18] διορισμοὺς ἐχαρίσατο προσθεὶς τὸ ἀθρόη. ἐπὶ μὲν γὰρ [p. 19.589]   
[1] τῶν νεφρῶν ταχέως ἐκκρίνεται. ἐπὶ δὲ τῆς ἐν ὅλῳ τῷ σώματι   
[2] πιμελῆς οὐκ ἔτι ταχέως, ἀλλὰ καὶ βραδέως. τὸ γὰρ   
[3] διαδίδοσθαι αὐτὴν ἀπὸ τῶνδε τῶν φλεβῶν ὑπὸ τὰ συνέγγυς   
[4] κἀκεῖθεν ὑπὸ τὰ πλησίον καὶ μετὰ χρόνον ὑπὸ τοὺς νεφροὺς   
[5] καὶ τὴν κύστιν εὔδηλον ὅτι μετὰ πολὺν ἐκκρίνεται   
[6] χρόνον. ἐπὶ δὲ τῶν [ed1page:4.413] νεφρῶν διὰ τὸ συνέγγυς ταῖς   
[7] διεξόδοις ταχέως ἐκκρίνεται, τὸ γὰρ ἀθρόη παρὰ τῷ Ἱπποκράτει   
[8] νῦν ἐπὶ τοῦ ταχέως εἴρηται. καὶ περὶ μὲν ἐλαιωδῶν   
[9] οὔρων ἱκανῶς διώρισται.

## [chapter:25]

[10] Ὅταν δ’ ἡ σὰρξ τήκηται, ὀροβοειδεῖς ὑποστάσεις   
[11] γίνονται, ὁρίζονται δὲ ταῦτα πέψει τε καὶ ἀπεψίᾳ   
[12] καὶ τὸ παρεῖναι ὀξὺν πυρετὸν, εἰ μὲν γάρ ἐστι πυρετὸς,   
[13] ὅλου τοῦ σώματός ἐστι τὸ πάθος· εἰ δὲ μὴ, τῶν νεφρῶν.   
[14] καὶ πάλιν εἰ μέν ἐστιν ἀπεψία τῶν οὔρων τοῦ ὅλου σώματος   
[15] κακόν. εἰ δὲ πέψις μὲν ᾖ, ὀροβοειδεῖς δὲ ὑποστάσεις,   
[16] τῶν νεφρῶν δηλοῖ πάθος. εἰκότως δὲ ἀπεψία κρατεῖ, ὅταν   
[17] ὅλου τοῦ σώματος πάθος ἐστί. τὰ γὰρ ποιοῦντα τὴν πέψιν [p. 19.590]   
[1] ἀγγεῖα νενόσηκεν. ἐπὶ δὲ τῶν νεφρῶν οὐκ ἔστιν ἀπεψία.   
[2] οὐ γὰρ ὁ νεφρὸς πέττει τὸ οὖρον. καὶ περὶ μὲν τῆς   
[3] πιμελῆς καὶ τῆς σαρκὸς ἱκανὰ τὰ εἰρημένα.

## [chapter:26]

[4] Ὅταν δ’ ἂν πάθωσι τὰ στερεὰ, πρῶτον   
[5] μὲν ἐπὶ πολὺ διαζέονται καὶ γίνονται πεταλώδη τὰ οὖρα.   
[6] ἀλλὰ καὶ τῆς κύστεως τοιαῦτα δηλωτικά. τοῖς δὲ προειρημένοις   
[7] ἐπὶ τῶν νεφρῶν διορίζεται. εἰ μὲν εἴη πυρετὸς, ὅλον   
[8] κεκάκωται· εἰ δὲ μὴ ᾖ πυρετὸς, τῆς κύστεως τὸ πάθος. καὶ   
[9] εἰ μὲν ἀπεψία, τοῦ ὅλου, εἰ δὲ πέψις, τῆς κύστεως.

## [chapter:27]

[10] [ed2page:8.344]Ὅταν δὲ ὁ πυρετὸς ἐν τῷ βάθει   
[11] τῶν ἀγγείων καταδῇ, γίνονται πιτυρώδεις αἱ ὑποστάσεις,   
[12] στενώτεραι μὲν τῶν πεταλωδῶν, ἀλλὰ παχύτεραι. καὶ τὰ   
[13] τοιαῦτα δὲ πάλιν τῆς κύστεως σημαντικά. ἀλλὰ καὶ τοῖς   
[14] εἰρημένοις τὸ πάθος διακρίνεται. εἰ μὲν γὰρ παρῇ πυρετὸς,   
[15] τοῦ ὅλου τὸ πάθος, εἰ δὲ μή, τῆς κύστεως.

## [chapter:28]

[16] Ἐπειδὰν δὲ ὁ πυρετὸς μετὰ τοῦ καταληφθῆναι   
[17] τὸ πάθος μεῖζον ἐπιλάβῃ μῆκος καὶ πλάτος, ἁδρομερέστερα [p. 19.591]   
[1] δὲ γίνονται τὰ τοιαῦτα τῶν πιτύρων καὶ καλεῖται   
[2] κριμνώδη. ἀλλὰ καὶ τὰ κριμνώδη δύο σημαίνει, εἰ μὲν   
[3] ὄπτησιν αἵματος ἢ σύντηξιν ἰσχυρὰν τῶν στερεῶν, εἰ δὲ   
[4] λευκὰ μὲν εἴη τὰ παρυφιστάμενα, τῶν στερεῶν ἐστι πάθος,   
[5] εἰ δ’ ἐρυθρὰ τοῦ αἵματος.

## [chapter:29]

[6] Ἧπαρ ἡλκωμένον καὶ αὐτὴν τὴν οὐσίαν   
[7] ἀναλύεσθαι καὶ τὸ μὲν λεπτομερὲς αὐτῶν τὴν ἰχωρώδη   
[8] χροιὰν, τὸ δὲ παχυμερὲς τὴν σανδαραχίζουσαν καὶ ὡς ἐπὶ   
[9] τὸ πολὺ θάνατον μηνύουσαν, εἰ δὲ περισώζοιντο, ὕδρωπα.

## [chapter:30]

[10] Τὸ δυσῶδες οὖρον τὴν σῆψιν δηλοῖ καὶ τῆς   
[11] φύσεως νέκρωσιν.

## [chapter:31]

[12] Λείπει δὲ τῷ λόγῳ λοιπὸν θεωρῆσαι τὰς   
[13] τοῦ χύματος καὶ τοῦ παρυφισταμένου συμπλοκὰς καὶ τί   
[14] συμαίνουσιν. αἱ γὰρ ἔμπροσθεν συζυγίαι αἱ μὲν πρότερον   
[15] τοῦ χύματός ἐστι μόνου, αἱ δὲ ἕτεραι παρυφισταμένου.   
[16] νυνὶ δὲ τὰς τοῦ χύματος καὶ τὰς τοῦ παρυφισταμένου συμπλέξωμεν. [p. 19.592]   
[1] καὶ τί σημαίνει τούτων ἑκάστη διαφορὰ παραθώμεθα.   
[2]

## [chapter:32]

[2] Ἔστω οὖν πρῶτον ἐν τῇ συστάσει τοῦ χύματος   
[3] ἄπεπτον, τουτέστι λεπτὸν καὶ ἐν τῇ χροιᾷ λευκόν.   
[4] ἐπὶ τῷ τοιούτῳ οὔρῳ οὐ δύναται ἐνστῆναι παρυφιστάμενον.   
[5] ἡ γὰρ λεπτότης ἔνδειαν ὕλης σημαίνει, πῶς ὑπὸ τούτων   
[6] ἔχομεν ὑποθέσθαι γινομένην ὑπόστασιν; ἀλλ’ οὐδ’ ἂν ὠχρὸν   
[7] γένηται ἢ πυῤῥὸν ἢ ξανθὸν, μένον δὲ λεπτὸν ὑφίσταταί τε.   
[8] [ed2page:8.345] ἐπὶ τούτων γὰρ ἡ φύσις ἀποροῦσα ὕλης εἰς χρῶμα   
[9] μεταβάλλει τὸ οὖρον, ὥστε θέλοντας ἐργάσασθαι συμπλοκὰς   
[10] ὁμοῦ τε τοῦ χύματος καὶ τοῦ παρυφισταμένου, τὸ λεπτὸν   
[11] ἐκβάλλωμεν καὶ ὑποθώμεθα τὸ παχύ.

## [chapter:33]

[12] Ἔστω δὲ τῇ χροιᾷ λευκὸν, τῇ συστάσει   
[13] παχύ· ἐπὶ τούτου ὑφίσταται, καὶ τὸ ὑφιστάμενον ἔστω λευκὸν,   
[14] ἀλλ’ οὐ λεῖον. ὁ γὰρ ὠμὸς χυμὸς ἐπὶ τῶν τοιούτων   
[15] ἀθροίζεται πολὺς, ὡς τῇ μὲν χροιᾷ πέττεται, τῇ δὲ συστάσει   
[16] ἄπεπτον ὑπάρχει.

[p. 19.593]

## [chapter:34]

[1] Ἀλλ’ ἔστω πάλιν παχὺ καὶ συναπτέσθω   
[2] τῷ ἐρυθρῷ. τῷ γὰρ ὠχρῷ καὶ πυῤῥῷ καὶ ξανθῷ τὸ παχὺ   
[3] οὐ μίγνυται διὰ τὰς ἔμπροσθεν εἰρημένας αἰτίας. ἐὰν τοίνυν  
[4] τῷ ἐρυθρῷ μιγῇ τὸ παχὺ, καθάπερ ἐπὶ τῶν συνόχων,   
[5] ἔσται σημεῖον ἀπεψίας καὶ ἐν τῷ χύματι καὶ ἐν τῷ παρυφισταμένῳ   
[6] καὶ κατὰ τὴν σύστασιν καὶ τὴν χροιὰν ἀμφοτέρων,   
[7] τοῦ τε χύματος καὶ τοῦ παρυφισταμένου.

## [chapter:35]

[8] Ἀλλὰ δὴ ἔστω παχὺ μὲν, ἀλλὰ μέλαν.   
[9] ἐνταῦθα δὲ καὶ αὐτὸ πέπονθεν ἀπεψίαν καὶ ἐν τῷ χρώματι   
[10] καὶ ἐν τῇ συστάσει τοῦ τε χύματος καὶ τοῦ παρυφισταμένου.   
[11] καὶ αὗται μὲν αἱ συμπλοκαὶ τοῦ οὔρου μένοντος   
[12] παχέος.

## [chapter:36]

[13] Ἔστω δὲ σύμμετρον ἐν συστάσει, ἀμειβέσθω   
[14] δὲ τοῖς χρώμασιν. ἀλλὰ λευκὸν τὸ τοιοῦτον οὐ δύναται   
[15] εἶναι. εἰ γὰρ λευκόν ἐστιν, ἄπεπτον ὑπάρχει. εἰ δὲ   
[16] τοῦτο φαίνεται καὶ τὸ χρῶμα πέψαι φύσις οὐ δεδύνηται,   
[17] πῶς τὴν σύστασιν ἐπάχυνε μείζονος καμάτου δεομένου;   
[18] οὐκοῦν τὸ σύμμετρον μετὰ λευκοῦ συστῆναι οὐ δύναται, [p. 19.594]   
[1] σπανίως δὲ μετὰ ὠχροῦ, εἰ μὴ πλείων ᾖ δεδωκὼς καὶ τῇ   
[2] περιουσίᾳ τῆς ὑγρότητος. ἡ χολὴ τὸ μὲν χρῶμα μὴ λάβοι   
[3] πυῤῥὸν ἢ ξανθὸν, τὴν δὲ σύστασιν σχοίη σύμμετρον. ἀλλ’   
[4] ὅμως κἂν συστοιχῇ, οὐδὲ ἐπὶ τούτων ὑφίσταται, ὥστε καὶ   
[5] ταύτην ἐκβάλλομεν τὴν συμπλοκὴν μιγνυμένην μετὰ ὑποστάσεως.   
[6]

## [chapter:37]

[7] Χλωρὰ ἢ πελιδνὰ, μέλανα, αἱματώδη καὶ   
[8] λίαν παχέα, τὰ πυῤῥὰ, λίαν ἄκρατα, τὰ πυῤῥὰ καὶ λεπτὰ   
[9] καὶ μηδεμίαν ὑπόστασιν ἔχοντα. μοχθηρὰ δὲ τὰ δυσώδη.   
[10] κακὰ δὲ τὰ λιπαρὰ καὶ ἐλαιώδη καὶ ὑπερβάλλοντα τὸ πλῆθος   
[11] τοῦ πινομένου.

## [chapter:38]

[12] [ed2page:8.346]Πελιδναὶ καὶ μέλαιναι καὶ ζοφώδεις,  
[13] ποικίλαι, διεσπασμέναι, κριμνώδεις, δίαιμοι, πυρετώδεις   
[14] καὶ χολεραὶ, φλεγματώδεις καὶ δυσώδεις. τὰ δὲ ἀνυπόστατα   
[15] οὖρα πονηρὰ πάντως. καὶ ταῦτα μὲν τὰ εἴδη   
[16] τῶν οὔρων σημαίνουσι πλῆθος αἰτιῶν διαφόρων νοσημάτων   
[17] καὶ αὔξησιν τούτων καὶ μείωσιν, διάκρισίν τε καὶ σύγκρισιν,   
[18] πέψιν τε καὶ ἀπεψίαν καὶ τρόπους κινδύνων γενησομένων. [p. 19.595]   
[1] σκοπεῖν δὲ δεῖ τὸν ἰατρὸν ἐπὶ τούτων ἁπάντων τὸ   
[2] πλῆθος καὶ τὴν δύναμιν τῶν αἰτίων καὶ τὴν ὑπεροχὴν ὑπὲρ   
[3] τὸ ἀδιαμάρτητον φυλαχθῆναι.

## [chapter:39]

[4] Ἐπὶ τῶν πυρεκτικῶν μάλιστα νοσημάτων   
[5] ἡ ἐκ τῶν οὔρων σημείωσις χρησιμωτάτη καθέστηκεν. ἐπειδὴ  
[6] δὲ πᾶν τὸ παρὰ φύσιν ἀπὸ τοῦ κατὰ φύσιν εὑρίσκεται,   
[7] ἀπὸ τῶν κατὰ φύσιν ἀρξώμεθα. οὖρον οὖν ἄριστόν ἐστιν   
[8] ἐπὶ τῶν ἐν ὑγείᾳ καὶ εὐεξίᾳ τελούντων ἀνθρώπων, ὑπόπυῤῥόν   
[9] τε καὶ ξανθὸν ἢ ὑπόξανθον καὶ τῷ πάχει σύμμετρον   
[10] καὶ μένον τοιοῦτον τῇ χροιᾷ οἷον ἀπουρηθῇ. λείαν δὲ καὶ   
[11] ὁμαλὴν καὶ λευκὴν ἔχον ὑπόστασιν παρὰ πάντα τὸν χρόνον.   
[12] πλῆθος δὲ πρὸς λόγον τοῦ πινομένου. ἐπὶ δὲ τῶν γυναικῶν   
[13] τὸ κατὰ φύσιν οὖρον τῇ χροιᾷ λευκότερον τοῦ ἀνδρείου   
[14] εἶναι χρὴ καὶ ὑπόστασιν ἔχειν πλείονα. ἐπὶ δὲ τῆς   
[15] παιδικῆς ἡλικίας ἱκανῶς παχεῖαν ἔχειν αὐτὰ ὑπόστασιν   
[16] χρὴ διὰ τὰς τῶν παίδων ἀδηφαγίας καὶ ἀτάκτους καὶ ἀκαίρους   
[17] κινήσεις. λείαν δὲ ὑπόστασιν Ἱπποκράτης καλεῖ τὸ [p. 19.596]   
[1] συνεχὲς καὶ ἀδιάσπαστον δηλῶσαι βουλόμενος, ὁμαλὸν δέ   
[2] φησιν εἶναι ὃ δι’ ὅλου ἀεὶ ὅμοιον οὐρεῖται καὶ μὴ σήμερον   
[3] πεπεμμένον, τῇ δ’ ἑξῆς ἄπεπτον. καὶ ὃ μὴ τὴν ὑπόστασιν   
[4] ἢ τὸ χῦμα ἔχει ὅλον ἀνώμαλον. ζητοῦμεν οὖν ἐπὶ τοῦ κατὰ   
[5] φύσιν οὔρου χρῶμα καὶ σύστασιν τοῦ σώματος καὶ τὰ   
[6] παρεμφαινόμενα τῷ χύματι, οἷον νεφέλην, ἐναιώρημα καὶ   
[7] τὴν ἐν τῷ πυθμένι ὑπόστασιν. εὔδηλον οὖν ὅτι κατά τι   
[8] τούτων τρεπόμενον τὸ οὖρον ἀπεψίαν τὴν ἐν ταῖς φλεψὶν   
[9] ἐνδείκνυται.

## [chapter:40]

[10] Ἄριστον μὲν οὖν οὖρόν ἐστιν ἐπὶ τῶν νοσούντων   
[11] τὸ τοῖς ὑγιαίνουσιν ὁμοιότατον ὕπωχρον ἢ ὑπόξανθον,   
[12] λευκὴν καὶ λείαν καὶ ὁμαλὴν ἔχον ὑπόστασιν. ὑποδεέστερον   
[13] δὲ τὸ ἔχον ἐναιώρημα λευκὸν καὶ λεῖον καὶ ὁμαλόν.   
[14] ἕτερον δὲ τούτου ἀπεπτότερον τὸ νεφέλην τοιαύτην   
[15] ἔχον. ἐφ’ ὧν γὰρ τὸ πνεῦμά ἐστιν ἐν τῷ βάθει παχὺ καὶ   
[16] ἄπεπτον, εἰ μὲν ὀλίγον εἴη, συγχωρεῖ μὲν τὴν ὕλην ἐπὶ τὸν   
[17] πυθμένα τοῦ ἀγγείου καταφέρεσθαι. εἰ δέ τι πλεονάσαν τὸ   
[18] ἄπεπτον ἐν τῷ βάθει πνεῦμα πρὸς τὴν ἄνω ἐπιφάνειαν τοῦ [p. 19.597]   
[1] χύματος φέρει τὴν ὑπόστασιν καὶ ποιεῖ τὴν καλουμένην νεφέλην.   
[2] [ed2page:8.347] ἐφ’ ὅσον οὖν ἰσχύει τὸ πνεῦμα καὶ μερίζει καὶ   
[3] μετεωρίζει τὴν ὑπόστασιν, ἐπὶ τοσοῦτον ἀπεπτότερον γίνεται   
[4] τὸ οὖρον. ἐπὶ δὲ τῶν ἀκριβῶν τριταίων καὶ τῶν ἐφημέρων   
[5] πυρετῶν ἡ νεφέλη μόνη ἢ ἐναιώρημα πολλάκις ἤρκεσε πρὸς   
[6] λύσιν τοῦ νοσήματος. ἐνίοτε καὶ τὸ εὔχρουν γίνεσθαι τὸ   
[7] οὖρον μόνον.

## [chapter:41]

[8] Πολλάκις δὲ καὶ τὸ λευκὸν χρῶμα τοῦ   
[9] παρεμφαινομένου ἐν τῷ χύματι ἀπατᾷ τοὺς ἰδιώτας, ὡς   
[10] ὑπόστασιν χρηστὴν νομίζεσθαι οὐκ οὖσαν χρηστήν. συμβαίνει   
[11] γὰρ ὠμὸν καὶ λευκὸν χυμὸν συνεκκρινόμενον τὸ οὖρον   
[12] ὑφίστασθαι καὶ φαντασίαν ὑποστάσεως χρηστὴν παρέχειν.   
[13] ἐνίοτε δὲ καὶ ἥπατος ἢ νεφρῶν πεπονθότων πύον   
[14] ἐκκρίνεται σὺν τῷ οὔρῳ ὑφιστάμενον καὶ ἀπατᾷ τὸν τεχνήτην,   
[15] ἀλλὰ τοῦτο μὲν πρῶτον διορίζεται προπεπονημένον τὸν   
[16] ἄνθρωπον τοὺς νεφροὺς ἢ τὸ ἧπαρ ἤ τι ἕτερον μόριον τῶν   
[17] εἰωθότων ἐκκαθαίρεσθαι διὰ τῶν οὔρων. ἔπειτα δὲ καὶ   
[18] δυσῶδες εὑρίσκεται τὸ μετέχον πύου. ὁ δὲ ὠμὸς χυμὸς [p. 19.598]   
[1] διορίζεται τῆς χρηστῆς ὑποστάσεως τῇ ἀνωμάλῳ συστάσει   
[2] τοῦ παρυφισταμένου. οὐ γὰρ συνεχὲς ἑαυτῷ μένει, ἀλλὰ   
[3] διορίζεται εἰς μικρὰ οἷον ψαμμία καὶ οὐδ’ ὅλως λεῖόν ἐστι,   
[4] καθὼς ἡ ἀληθὴς ὑπόστασις. ἐπὶ μὲν τῶν χρηστῶν οὔρων   
[5] πρῶτα μὲν ἐπιφαίνεται νεφέλη. ἔπειτα ὑποκαταβαίνουσα   
[6] ποιεῖ τὸ ἐναιώρημα. ἐπὶ τέλει δὲ ὑφιζάνουσα ἐν τῶ πυθμένι   
[7] τοῦ ἀγγείου ποιεῖ τὴν ὑπόστασιν, δηλονότι ὅταν τελείως πεφθῇ.   
[8] ἐπὶ δὲ τῶν ὠμῶν χυμῶν εὐθὺς ἐξ ἀρχῆς εἰς τὸν   
[9] πυθμένα τοῦ ἀγγείου ὑποχωρεῖ πλῆθος πολὺ μετὰ τοῦ εἶναι   
[10] κάκωχρον καὶ τὸ χῦμα ὅλον. ἔπειτα κατὰ βραχὺ πεττόμενον   
[11] καὶ λεπτυνόμενον αἰωρεῖται κατὰ τὸ μέσον τοῦ χύματος   
[12] καὶ ποιεῖ τὸ ἐναιώρημα. ὅταν δ’ ἐπὶ πλεῖστον λεπτυνθῇ   
[13] καὶ πεφθῇ, ἐφίσταται ἐπὶ πολὺ τοῦ χύματος καὶ   
[14] ποιεῖ τὴν νεφέλην καὶ πλανᾷ τούς ἰδιώτας, ὡς ὑπολαμβάνειν   
[15] ἐπὶ τὸ χεῖρον προβαίνειν τὴν νόσον.

## [chapter:42]

[16] Τὸ δὲ λεπτὸν καὶ ὠχρὸν οὖρον ἄπεπτον   
[17] μέν ἐστι τῇ συστάσει, πεπεμμένον δὲ μετρίως τῇ χροιᾷ. [p. 19.599]   
[1] ἀσθένειαν δὲ καὶ τοῦτο δηλοῖ τῆς φύσεως, τῷ μὲν χρώματι   
[2] γὰρ ἔπεψεν ὡς ἂν ῥᾴδιον ὑπάρχον, οὐκέτι δὲ καὶ τῇ συστάσει   
[3] διὰ τὸ δυσκολώτερον.

## [chapter:43]

[4] Τὸ δὲ λεπτὸν τῇ συστάσει καὶ πυῤῥὸν τῷ   
[5] χρώματι βέλτιον τοῦ ὠχροῦ, ὅμως ἄπεπτον διὰ τὴν σύστασιν.   
[6]

## [chapter:44]

[7] Ἀπεψίαν σημαίνει, οὐ θάνατον, ἀλλὰ χρόνου   
[8] δεῖται εἰς πέψιν. ἔστι δὲ ἐξ αἵματος ἰχωροειδοῦς μή   
[9] ποτε λείαν πέψιν [ed2page:8.348] λαβόντος μηδὲ τὴν ἰδίαν χροιὰν   
[10] καὶ διὰ τοῦτο χρονιώτερον σημαίνει τὸ νόσημα. ἐπὶ δὲ   
[11] τῶν συνεχῶν πυρετῶν ἐπὶ πλήθει αἵματος συνιστάμενον ἐκκρίνεται   
[12] οὖρον ἐρυθρὸν καὶ παχύ. δηλονότι τοιοῦτόν ἐστι   
[13] καὶ τῷ χρώματι καὶ τῇ συστάσει τοῦ χρώματος καὶ τὸ   
[14] παρυφιστάμενον ἅπτεται.

## [chapter:45]

[15] [ed1page:4.414] Τὸ δὲ λεπτὸν οὐρούμενον καὶ   
[16] μετὰ ταῦτα ἔξω ἀναθολούμενον ἄπεπτόν ἐστι διὰ περιουσίαν   
[17] αἵματος παχέος. δηλοῖ δὲ τὴν φύσιν ἄρχεσθαι πέπτειν.   
[18]

## [chapter:46]

[19] Τὸ δὲ παχὺ οὐρούμενον καὶ καθιστάμενον [p. 19.600]   
[1] οἷον ὑποζυγίου δηλοῖ τὴν τῶν παχέων πνευμάτων τε   
[2] καὶ χυμῶν ζύμωσιν. ἐπὶ τούτων κεφαλαλγίαι πάρεισιν ἢ   
[3] παρέσονται διὰ τὴν ἐν τοῖς χυμοῖς ταραχὴν καὶ τὰς ἀναθυμιάσεις.

[4]

## [chapter:47]

[5] Παύεσθαι μὲν τὴν ἐν τοῖς χυμοῖς ζύμωσιν   
[6] καὶ δηλοῖ πως ἄρχεσθαι τὴν διάκρισιν.

## [chapter:48]

[7] Ἐσχάτην ἀπεψίαν. οὐ γὰρ ἐνεχείρησεν   
[8] ἐπὶ τούτων οὐχ ὡς πρὸς τὴν πέψιν. γίνεται δὲ τοῦτο ἢ   
[9] δι’ ἀσθένειαν τῆς δυνάμεως ἢ δι’ ἔμφραξιν ἢ διὰ τὸ χρόνιον   
[10] εἶναι τὸ νόσημα, ἐπὶ γὰρ τῶν τεταρταίων χρονιωτάτων   
[11] ὄντων ἐν ἀρχαῖς διὰ τὸ πλῆθος καὶ δυσπαθὲς τῆς ὕλης   
[12] διορθούμενον τὸ οὖρον γίνεται λεπτὸν καὶ δι’ ἔμφραξιν ἥπατος   
[13] ἢ νεφρῶν, ἀλλὰ διαγινώσκεται ἐκ τῆς τοπικῆς ὀδύνης.   
[14] οὐρεῖται δ’ ἐνίοτε λεπτὸν καὶ λευκὸν καὶ ἐπὶ τῶν διακαῶν   
[15] πυρετῶν καὶ σημαίνει φρενῖτιν. καὶ γὰρ ὁ καυσώδης   
[16] πυρετὸς πλῆθος δηλοῖ χολῆς. οὐ χρώννυται δὲ τὸ οὖρον,   
[17] εὔδηλον ὅτι οὐ μένει ἐν τοῖς ἀγγείοις ἡ χολὴ, ἀλλὰ τῇ κουφότητι   
[18] εἰς τὸν ἐγκέφαλον ἀνέδρασεν, εἰ μὲν οὐ πάρεστι [p. 19.601]   
[1] φρενῖτις ἐπὶ τούτων γίνωσκε αὐτὴν ἤδη ἔσεσθαι. εἰ δὲ   
[2] καὶ παρούσης φρενίτιδος οὐρεῖται λεπτὸν καὶ λευκὸν ἐπὶ   
[3] διακαεστάτου πυρετοῦ προσαγγέλλει θάνατον ὡς ἐπὶ πολύ.   
[4] οὐ γὰρ ὑπομένει ἡ ἐγκεφάλου δύναμις ἤδη προκαταβεβλημένη   
[5] τῷ διακαεῖ πυρετῷ ἐνέγκαι δριμύτητα καὶ δῆξιν χολῆς   
[6] ἤδη σεσηπυίας.