title : De diaeta Hippocratis in morbis acutis

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0530.tlg037.verbatim-grc1

issued : 2023

# [urn:cts:greekLit:tlg0530.tlg037.verbatim-grc1]

[p. 19.182]

[ed2page:11.184]

## [chapter:1] ΓΑΛΗΝΟΥ ΠΕΡΙ ΤΗΣ ΚΑΤΑ ΤΟΝ ΙΠΠΟΚΡΑΤΗΝ ΔΙΑΙΤΗΣ ΕΠΙ ΤΩΝ ΟΞΕΩΝ ΝΟΣΗΜΑΤΩΝ.

[1] [ed2page:11.184] Ὁ παροξυσμὸς οὐ μὲν τὴν βίαν τε   
[2] καὶ κίνησιν, ἀλλὰ τὴν ἠρεμίαν καὶ παρηγορίαν ἐνδείκνυται,   
[3] καὶ τὸ πείθειν μᾶλλον ἢ βιάζεσθαι πάντων ἀπεχομένων   
[4] τῶν κινητικῶν βοηθημάτων. ὅταν δὲ καθαιγίζωσιν αἱ νοῦσοι   
[5] ἡσυχάζειν καὶ τὸν κάμνοντα καὶ τὸν ἰητρὸν τῇσι θεραπείῃσι,   
[6] ὅκως μὴ κατεργάζηταί τι κακόν. καὶ περὶ τῶν μερικῶν   
[7] ἐθέσπισε παροξυσμῶν εἰπών· τοῖσιν ἐν τῇσι περιόδοισι [p. 19.183]   
[1] παροξυνομένοισι μηδὲν διδόναι μηδ ἀναγκάζειν ὅπερ   
[2] ἐστὶ, μηδ’ ἀναγκαστικῷ μηδενὶ χρῆσθαι. οὔτε γὰρ προσθετικὸν,   
[3] οὔτε βίαιον οὐδὲν ἐν τοῖς παροξυσμοῖς ἀξιοῖ παραλαμβάνεσθαι.   
[4] τάχα δὲ καὶ ταὐτὸν δηλοῖ ὅταν φῇ· τὰ κρινόμενα   
[5] καὶ τὰ κεκριμένα ἀρτίως μὴ κινέειν μήτε νεωτεροποιεῖν   
[6] μήτε φαρμακίῃσι μήτ’ ἄλλοισιν ἐρεθισμοῖσιν, ἀλλ’   
[7] ἐᾷν. ἱκανὸν ἔστω τοῦ παροξυσμοῦ κακὸν μὴ συνελθεῖν τόδε   
[8] τοῦτο καὶ τὸ ἀπὸ τῆς τέχνης. ἀλλὰ περὶ μὲν τῶν ἐνδείξεων   
[9] καὶ ὕστερον διασκεψόμεθα.

## [chapter:2]

[10] [ed2page:11.185] Ἴδωμεν δὲ καὶ τὰς τοιαύτας τῶν   
[11] καιρῶν ἔπειτα τὰς διαφοράς· καὶ τὰς φῶμεν ὡς ἄρα τῶν   
[12] νοσημάτων τὰ μὲν ὀξυθηγεῖς ἔχει φύσει τοὺς τέσσαρας καιροὺς,   
[13] τὰ δ’ οὐδὲ τέσσαρας ἀναβεβλημένους· ἔνια δ’ αὐτῶν   
[14] ἀμείβει τὴν βραχύτητα πρὸς τὸ τάχος, τὰ μὲν ἐν ἀρχῇ,   
[15] τὰ δ’ ἐπὶ τέλος, τὰ δ’ ὡς ἔτυχε. προσθεὶς ἐν ἐπιδημίοις   
[16] τὰς κατὰ σχήματα πυρετῶν διαφορὰς συνεχῶν, ἡμιτριταίων [p. 19.184]   
[1] ἢ ἀμφημερινῶν, τεταρταίων καὶ τῶν λοιπῶν λέξεσιν ἐπιφέρει   
[2] ταῦτα. εἰσὶ δὲ τρόποι καὶ καταστάσιες καὶ παροξυσμοὶ   
[3] τουτέων ἑκάστου τῶν πυρετῶν ὁμοίως ξυνεχέων καὶ διαλειπόντων.   
[4] αὐτίκα γὰρ ξυνεχὴς ἔστιν οἷσιν ἀρχόμενος ἀνθεῖ   
[5] καὶ ἀκμάζει μάλιστα καὶ ἀνάγει ἐπὶ τὸ χαλεπώτερον·   
[6] περὶ δὲ κρίσιν καὶ ἅμα κρίσει ἀπολεπτύνεται. ἔστι δὲ   
[7] οἷσιν ἄρχεται μαλακῶς καὶ ὑποβρύχιος, ἐπαναδιδοῖ δὲ καὶ   
[8] παροξύνεται καθ’ ἡμέρην ἑκάστην, περὶ δὲ κρίσιν καὶ ἅμα   
[9] κρίσει ἅλις ἐξέλαμψεν· ἔστιν οἷσιν ἀρχόμενος πρηέως ἐπιδιδοῖ   
[10] καὶ παροξύνεται καὶ μέχρι τινὸς ἀκμάσας πάλιν ὑφίησιν   
[11] μέχρι κρίσιος καὶ περὶ κρίσιν. ξυμπίπτει δὲ ταῦτα   
[12] καὶ γίνεται ἐπὶ παντὸς πυρετοῦ καὶ παντὸς νουσήματος.   
[13] ἔστω, τὰ μέν φησι τῶν λόγων ἐπὶ τῶν συνεχέων πυρετῶν   
[14] διὰ τὸ εὔσημον· τὰ δ’ εἰρημένα τῶν καιρῶν κινήματα οὐ   
[15] μόνον ἐπὶ παντὸς συμπίπτει πυρετοῦ, ἀλλὰ καὶ ἐπὶ παντὸς   
[16] νοσήματος. ὥστε μηδὲ παρ’ Ἐρασιστράτου μηδὲ παρά τινος   
[17] τῶν νεωτέρων μανθάνειν ἡμῖν, ὡς καὶ ὀφθαλμία καὶ [p. 19.185]   
[1] ὠταλγία περιοδίζουσιν, ἀλλὰ παρὰ τοῦ εὑρόντος ἅμα καὶ   
[2] τελειώσαντος τὴν ἰατρικήν. ξυμπίπτει γὰρ ταῦτα, φησὶ,   
[3] γίγνεσθαι ἐπὶ παντὸς πυρετοῦ καὶ ἐπὶ παντὸς νουσήματος.   
[4] συνεμφερομένου καὶ τοῦ πᾶν νόσημα τοὺς τέσσαρας ἔχειν   
[5] καιρούς ἐνήγαγε τὸν λόγον ἐπὶ τὴν χρείαν εἰπών. δεῖ δὲ   
[6] τὰ διαιτήματα σκοπεύμενον ἐκ τουτέων προσφέρειν. ἐπεὶ   
[7] δ’ οὐ μόνον ἐκ τούτων τὰ διαιτήματα λαμβάνει, διὰ τοῦτο   
[8] προσέθηκε. πολλὰ δὲ καὶ ἄλλα ἐπίκαιρα σημεῖα τούτοισίν   
[9] ἐστιν ἠδελφισμένα, περὶ ὧν τὰ μέν που γέγραπται, τὰ δὲ   
[10] γεγράψεται· πρὸς ἅ δεῖ διαλογιζόμενον δοκιμάζειν καὶ σκοπεῖσθαι   
[11] τίνι τουτέων ὀξὺ καὶ θανατῶδες ἢ περιεστικὸν καὶ   
[12] τίνι προσακτέον ἢ οὒ, καὶ πότε καὶ πόσον καὶ τί τὸ προσφερόμενον   
[13] ἔσται. καὶ τίς ὁ φιλοσυντομωτέρῳ λόγῳ τοὺς   
[14] τῶν βοηθημάτων σκοποὺς παραδῷ ἢ αὐτὸς Ἱπποκράτης, ὅτε   
[15] φησὶ δοκιμαστέον τὸ τί καὶ τὸ πόσον καὶ τὸ πότε. καὶ   
[16] γάρ ἡ τάξις ἐν τούτῳ καὶ ὁ καιρός. ὁ γοῦν πρότερον τρέφων,   
[17] εἶτ’ ἀποθεραπεύων ἐν τῷ πότε διαμαρτάνει, ὅ τι γὰρ [p. 19.186]   
[1] ὁ παρὼν ἀπαιτεῖ καιρὸς οὐ προσφέρει· ὅ τι μὴ δεῖται,   
[2] τοῦτο παραλαμβάνει. μεταθέντι δ’ αὖ τὸν καιρὸν τὰ τῆς   
[3] τάξεως μὴ εὖ στοχάζεται. ἀλλὰ περὶ τούτων ἐν ἄλλοις τά.

## [chapter:3]

[4] Νῦν δὲ περὶ τῶν καιρῶν διαληψόμεθα διδάσκοντες   
[5] ὡς ἀπ’ ἀρχῆς μέχρι τέλους τὸν τύπον ἐκπεριοδεῦσαι   
[6] πάντα, πρώτας τὰς ἐκ περὶ τῶν νούσων παραθησόμεθα   
[7] λέξεις, ἐν αἷς προμηνύσας ὡς ἀναγκαῖον [ed2page:11.186] ἐπίστασθαι   
[8] τί καιρὸς καὶ τί ἀκαιρία, τότ’ ἐπιζεύγνυσι ταῦτα.   
[9] καιροὶ δὲ, τὸ μὲν καθάπαξ εἰπεῖν, εἰσιν ἐν τῇ τέχνη πολλοὶ   
[10] καὶ παντοῖοι, ὥσπερ καὶ τὰ νουσήματα καὶ τα παθήματα   
[11] καὶ τούτων αἱ θεραπεῖαι. ὀξύτατοι μέν εἰσιν ὅσοις ἢ ἐκψύχουσι   
[12] δεῖ τι ὠφελῆσαι ἢ οὐρῆσαι ἢ ἀποπατῆσαι μὴ δυναμένοισιν   
[13] ἢ ἀποπνιγομένοισιν ἢ γυναῖκα τίκτουσαν ἢ τιτρωσκομένην   
[14] ἀπαλλάξαι καὶ ὅσα τοιαῦτά ἐστι. καὶ οὗτοι   
[15] μὲν οἱ καιροὶ ὀξέες καὶ οὐκ ἀρκέει ὀλίγῳ ὕστερον· ἀπόλλυνται   
[16] γὰρ οἱ πουλλοὶ ὀλίγῳ ὕστερον. ὁ μέντοι καιρός ἐστιν   
[17] ἐπὴν πάθῃ τι τούτων ὁ ἄνθρωπος, ὅ τι ἤν τις πρὸ τοῦ [p. 19.187]   
[1] τὴν ψυχὴν μεθιέναι ὠφεληθῇ, τοῦτο ἐπὰν ἐν καιρῷ λάβῃ,   
[2] ὠφελεῖται, τοῦτο δὲ πράττων ὠφελείας ἐπίσταται τὸν καιρόν.   
[3] πᾶν γὰρ ὅ τι ἄν τις ἐν καιρῷ παραλάβῃ τοῦτο ὅσον   
[4] ἐπὶ τὸ νῦν παραληφθῆναι ὠφέλησεν. εἰπὼν δὲ περὶ τῶν   
[5] ὀξυτάτων καὶ τῶν ἀνυπερθέτως ἀπαιτούντων τὴν βοήθειαν,   
[6] ἑξῆς καὶ περὶ τὸν ἀναβεβλημένων διδάσκει καιρόν. ἕτερα   
[7] δὲ νουσήματά ἐστιν οἷσι καιρός ἐστι θεραπεύεσθαι τὸ πρωΐ   
[8] τῆς ἡμέρης, διαφέρει δὲ οὐδὲν ἢ πάνυ πρωΐ ἢ ὀλίγῳ ὕστερον·   
[9] ἕτερα δὲ νουσήματά ἐστιν, οἷσι καιρὸς θεραπευθῆναι   
[10] ἅπαξ τῆς ἡμέρης καὶ ὁπηνίκα γε οὐδὲν διαφέρει. ἕτερα δὲ   
[11] διὰ τρίτης ἢ τετάρτης ἡμέρης, καὶ ἕτερα ἅπαξ τοῦ μηνὸς   
[12] καὶ ἕτερά γε διὰ τριῶν μηνῶν καὶ τοῦ τρίτου ἱσταμένου ἢ   
[13] φθίνοντος οὐδὲν διαφέρει ἢ τῆς νέας ἢ φθινούσης σελήνης   
[14] μεταύριον. τοιοῦτοι δὲ οἱ καιροί εἰσιν, ἐν οἷσι καὶ ἀκριβείην   
[15] οὐκ ἔχουσιν ἄλλην ἢ ταύτην. ἤρξατο μὲν ἀπὸ τῆς   
[16] στιγμιαίας τῶν καιρῶν ὑποστάσεως· εἶθʼ οὕτω παρῆλθεν [p. 19.188]   
[1] ἐπὶ τὰς ὥρας· καὶ ἀπὸ τῶν ὡρῶν ἐπὶ τὰς ἡμέρας· ἀπὸ δὲ   
[2] τούτων ἐπὶ τοὺς μῆνας τοὺς κατ’ αὔξησιν ἢ μείωσιν τῆς   
[3] σελήνης ἀριθμουμένους. ὅπερ δοκεῖ τισιν ἴσως παράδοξον   
[4] εἶναι, δείξω μέγα τι πρὸς τῶν νοσημάτων ἀνασκευὴν δυνάμενον   
[5] καὶ μάλιστα τῶν χρονίων, ἐν οἷς ἐπιτέτραπται τῷ   
[6] τεχνίτῃ τοὺς προσήκοντας ἀναμένειν καιρούς· ἔστι δὲ τοῦτο   
[7] συμπάσχειν καὶ συμμεταβάλλειν τοῖς οὐρανίοις τὰ ἐπίγεια.   
[8] σύμπνοια γὰρ μία καὶ ξύῤῥοια μία οὐ μόνον ἐν τοῖς ἡμετέροις   
[9] σώμασιν, ἀλλὰ κἀν τοῖς ὅλοις. ἀντιλαμβάνεται γοῦν   
[10] τῆς ἐν τῷ περιέχοντι ἀέρι μεταβολῆς τά τε φυτὰ καὶ τὰ   
[11] ζῶα καὶ πλεῖον περὶ τὸν τῆς σελήνης μετασχηματισμὸν, ἐγγυτέρω   
[12] γὰρ τῆς γῆς τὸ ἀπ’ αὐτῆς θερμὸν, ὅθεν καὶ σάρκες   
[13] ἐνίων ζώων καὶ τὰ σπλάγχνα συναύξονται καὶ καθόλου τὰ   
[14] μὲν μέρη φθίνει, τὰ δὲ τήκεται. συνεπισημαίνει δὲ καὶ τὰ   
[15] τῶν ἀνθρώπων σώματα καὶ πολὺ πλεῖον ἐν νόσοις· ἱκανὴ   
[16] γὰρ ή τῆς ὑγείας ἰσχὺς συγκρύπτειν τὰ τοιαῦτα νοσήματα.   
[17] νόσοι δὲ αἱ μὲν κατὰ ἀφαίρεσιν φθίνοντος τοῦ μηνὸς συνεπισημαίνουσι [p. 19.189]   
[1] πρὸς τὸ χεῖρον· αἱ δὲ κατὰ περιουσίαν δὲ   
[2] καὶ πλημμυρίδα αὐξανομένου πιέζουσι τὰ μάλιστα. καλὸν   
[3] οὖν ἐπίστασθαι τὸν τεχνίτην ὡς οὐ μόνον ἐν ταῖς ὠκεανείοις   
[4] θαλάτταις ἀναχώρησίς τε καὶ ἔφοδος γίνεται τῶν ὑδάτων   
[5] παρὰ τοὺς ποιοὺς τῆς σελήνης μετασχηματισμούς· ἀλλὰ κἀν   
[6] τοῖς ἡμετέροις σώμασίν ἐστί τις ἄμπωτις ὑγρῶν, ἐφ’ ὧν   
[7] δύναται αὐξανομένου τοῦ μηνὸς τὰ πληρωτικὰ μᾶλλον τῶν   
[8] βοηθημάτων παραλαμβάνειν, φθίνοντος δὲ ἀφαιρέσει χρῆσθαι.   
[9] τὰ ἐναντία τῷ ὅλῳ μαχόμενα οὐ μόνον τῶν νοσεόντων   
[10] τινὰς κρατεῖ, ἀλλὰ καὶ τοὺς ἰατρούς. οὕτω γὰρ τῇ   
[11] τέχνῃ συνεργάζεται καὶ το θεῖον· διὸ δὴ καὶ τὰ τοῖς εἰρημένοις   
[12] ἀκόλουθον ἀναφέρει τὸν λόγον καὶ μέχρι τῆς τῶν   
[13] ὡρῶν περιτροπῆς ὅτε φησίν· ἀκαιρίη δέ ἐστι τὰ τοιάδε.   
[14] ὅσα μὲν τῶν παθῶν πρωΐ δεῖ θεραπεύεσθαι,ἢν μεσημβρίῃ   
[15] θεραπευόμενα ἀκαίρως θεραπεύεται· ἀκαίρως δὲ ταύτῃ, ἐπεὶ   
[16] ῥοπὴν ἴσχει· ἐς τὸ κάκιον διὰ τὴν μὴ ἐν καιρῷ θεραπείην.   
[17] ὅσα δὲ ἐς τάχα ἤν τε [ed2page:11.187] μεσημβρίης, ἤν τε ὀψὲ, ἤν τε   
[18] τῆς νυκτὸς θεραπεύηται, ἀκαίρως θεραπεύεται. καὶ ἢν τοῦ [p. 19.190]   
[1] ἦρος δέοι θεραπευθῆναι, θεραπεύοιτο δὲ χειμῶνος· ἢ τοῦ   
[2] μὲν χειμῶνος δέοι, τοῦ θέρεος δὲ θεραπεύηται· ἢ ὅ τι ἤδη   
[3] δεῖ θεραπεύεσθαι, τοῦτο δὲ ἀναβάλληται· ἢ ὅ τι ἀναβάλλεσθαι   
[4] δεῖ, τοῦτ’ ἤδη θεραπεύηται. τὰ τοιαῦτα ἀκαίρως   
[5] θεραπεύεται. καὶ ταῦτα μὲν ἐν παρέργῳ τοῦ λόγου τοῦ   
[6] μέλλοντος εἰρήσθω.

## [chapter:4]

[7] Βούλομαι δὲ ἤδη καιριώτερα γράφειν. ἔστι   
[8] δὲ ταῦτα. τινας διττοὺς ἐπίσταται καιροὺς Ἱπποκράτης,   
[9] τούς μὲν τῶν ὅλων νοσημάτων, τοὺς δὲ τῶν ἐπὶ μέρους   
[10] παροξυσμῶν. λέγει οὖν ἐν ἐπιδημίοις ὡς ἀναγκαῖόν τε θεωρεῖσθαι   
[11] καὶ τῆς ὅλης νόσου ἡ ἐπίδοσις καὶ χάλασις ἀκμῆς·   
[12] πρὸς ἑκατέρους δ’ ἀπὸ τῶν βλεπόντων τοὺς καιροὺς ἀεὶ   
[13] προσφέρειν τὰ βοηθήματα· καὶ τοῦτο ῥᾴδιον μὲν ἐπὶ πάντων   
[14] διδάξαι· δειχθήσεται δ’ ἐπὶ τῆς τροφῆς. τροφὴ γὰρ   
[15] τὸ κάλλιστον ἐν διαίτῃ βοήθημα· μόνον γοῦν τοῖς λοιποῖς   
[16] συγκρινόμενον ἰσοσθενεῖ καὶ καθέλκει τὰ πάντα. τούτου   
[17] μάρτυς ὢν διαίτας καλέσας τὰς τροφὰς, τῇ γὰρ τοῦ παντὸς [p. 19.191]   
[1] προσηγορίᾳ τὸ μέρος ἐκόσμησεν. ἐστι δὲ πᾶς οἶτος ὁ   
[2] λόγος ἐναντιώτατος μὲν τοῖς νεωτέροις, ἀκόλουθος δὲ τῆς   
[3] ἰατρικῆς. ἀξιοῖ γὰρ Ἱπποκράτης ἀπὸ τῶν προτέρων ἑκάστου   
[4] νοσήματος ἡμερῶν ἐπίστασθαι τὸν ἰατρὸν τί μὲν ταχέως,   
[5] τί δὲ βραδέως ἀκμάσει· καὶ τοῦτο προκαταμαθόντα   
[6] προσεπισκοπεῖν τοῦ κάμνοντος δύναμιν καὶ ὡσπερ ἐν ζυγῷ   
[7] τινι τῆς ἑαυτοῦ διανοίας περὶ ἑκατέρων σταθμίσεσθαι, πότερον   
[8] ἀγόμενος ἀπὸ τῆς ἀρχῆς λεπτῶς ἐξαρκέσει ὁ κάμνων·   
[9] ὥστε καὶ μετὰ τὸν τῆς ἀρχῆς χρόνον μέχρι τῆς ἀκμῆς ἀεὶ   
[10] λεπτῶς διαιτηθῇ· ὅταν γὰρ ἀκμάζῃ τὸ νούσημα, τότε καὶ   
[11] τῇ λεπτοτάτῃ διαίτῃ ἀναγκαῖον χρέεσθαι, ἢ προσαπαυδήσει   
[12] καὶ οὐχ ὑπομενεῖ λεπτῶς ἀρχῆθεν ἀγόμενος καὶ κατὰ τὴν   
[13] ἀκμὴν. εἰ δὲ μέλλει προκαταλύεσθαι πρὸ τῆς ἀκμῆς, περὶ   
[14] δὲ τὰς πρώτας ἡμέρας ἀναλαμβάνειν τὴν δύναμιν, ἵν’ ἰσχύσῃ   
[15] παρούσης τῆς ἀκμῆς λεπτῶς διαιτᾶσθαι. οὐ γὰρ ἐπὶ   
[16] πάντων εἴρηται τὸ κατὰ τὴν ἀρχὴν ἠπιωτέρως διαιτᾷν,   
[17] ἀλλ’ ἐπὶ τῶν μελλόντων καταλύεσθαι περὶ τὴν ἀκμήν. μανθάνωμεν [p. 19.192]   
[1] δὲ καὶ τὸν λόγον τοῦ δόγματος· οὕτω γὰρ μᾶλλον   
[2] αὐτοῦ τεθαῤῥηκότως χρησόμεθα πρὸς τὰ ἔργα. ἡ φύσις   
[3] σώζουσα τὴν ἀρχέγονον καὶ τὴν πρώτην ἑαυτοῦ εὐκρασίαν,   
[4] ὀρέγεται εὐκαίρως τῶν προσφερομένων, διοικεῖ δὲ καλῶς τὰ   
[5] ληφθέντα καὶ διαδίδωσιν εἰς ὅλον τὸ σῶμα, τάς τε προσθέσεις   
[6] καὶ τὰς ἀφαιρέσεις ποιεῖται συμμέτρους. ὅταν δ’   
[7] ἐπιπεσόντα τὰ νοσήματα στάσιν τινὰ καὶ ἀναρχίαν ἐργάσηται,   
[8] ἐφ’ ὅσον ἂν ἰσχύσῃ τὰ πάθη, ἐπὶ τοσοῦτον ἡ φύσις   
[9] καταπονεῖται. περὶ μὲν οὖν τὰς τῶν νοσημάτων ἀρχὰς βραχεῖά   
[10] τις ἡ τοῦ κατὰ φύσιν ἐκτροπὴ, πολὺ δὲ τὸ τῆς φύσεως   
[11] σθένος· περὶ δὲ ἀκμὰς ἡ τοῦ παρὰ φύσιν ἰσχύς μεγάλη   
[12] πολὺ τῆς φύσεως ἀσθενές. διόπερ εἰ μέλλει τις ἐξ   
[13] ἀρχῆς λεπτῶς ἀγόμενος περὶ τὴν ἀκμὴν ὁλοσχερεστέρας   
[14] ἀπαιτεῖ τροφὰς προαναλωθείσης τῆς δυνάμεως τοῦτον ἀξιοῖ  
[15] στηρίξαι κατὰ τὴν ἀρχὴν, ἵνα τῆς ἀκμῆς παραγενομένης λεπτῶς   
[16] διαιτᾷν. καὶ γὰρ εὔλογον ἐν τῷ χαλεπωτάτῳ [ed2page:11.188]  
[17] τῆς νόσου καιρῷ καὶ ἐν ᾧ μάλιστα ἡ φύσις μάχεσθαι [p. 19.193]   
[1] πεπίστευται ὀλίγον σιτίον εἶναι καὶ λεπτότατα τρέφειν   
[2] προσφερόμενον, μήτε σπαράξαι κατὰ τὴν ἀνάδοσιν μήτε   
[3] πολλὴν ποιήσασθαι τὴν πρόσθεσιν· ἀλλ’ ἐμβροχαῖς μὲν παραπλησίως   
[4] παραμυθήσεσθαι, διαπορεύεσθαι δ’ ὅλον τὸ σῶμα   
[5] μήτε πόνου μήτε χρόνου πρὸς τὴν οἰκονομίαν δεηθέν. οὐ   
[6] γὰρ ἐν μὲν τῇ τῶν μερικῶν παροξυσμῶν ἀκμῇ φυλάσσεσθαι   
[7] χρὴ τὰς τῆς τροφῆς παρενθέσεις, ἐν δὲ ταῖς τῶν ὅλων νοσημάτων   
[8] ἀκμαῖς ὁλοσχερεστέρας διδόναι τροφάς. παράκειται   
[9] γὰρ, φησὶ, παρακμή. ἐγὼ δ’ οὐ ζητῶ τί τὸ μέλλον,   
[10] ἀλλὰ τί τὸ παρὸν, οὐ γὰρ ἀκμὴ διδάσκει τὸ φιλανθρωπότερον,   
[11] ἀλλὰ παρακμή. τοῦ νοσήματος ἰσχὺς τοσοῦτόν ἐστιν   
[12] ἀνυπέρθετος ὡς μὴ αὐτὴ συλλαμβάνεσθαι δύνηται. ἢ πολλάκις   
[13] τὸ μέγεθος οὐκ ἴσμεν κἂν δύναμις ἀκμάσαι; ταῦτα   
[14] γάρ ποτε τὰ πλεῖστα. ὅτι δ’ οὐ πάντας περὶ τὴν ἀρχὴν   
[15] βούλεται τρέφειν ἠπιώτερον, ἀλλὰ τοὺς μέλλοντας περὶ τὴν   
[16] ἀκμὴν καταλύεσθαι, δῆλον ἐκ τῶν ἐπιφερομένων. τί γάρ   
[17] φησι; οὐδὲ δὴ οἷόν τε παρὰ καιρὸν οὔτε σφοδροτάτας κενεαγγείας   
[18] ποιεῖσθαι οὔτ’ ἀκμαζόντων τῶν νοσημάτων καὶ ἐν [p. 19.194]   
[1] φλεγμασίῃ ἐόντων προσφέρειν. καὶ πάλιν· τοῦτ οὖν ἡγοῦμαι   
[2] μέγιστον διδακτήριον, ὅτι οὐ στερητέαι αἱ πρῶται ἡμέραι   
[3] τοῦ ῥοφήματος ἢ τοίου ἢ τοίου τοῖσι μέλλουσιν ὀλίγον   
[4] ὕστερον ῥοφήμασιν ἢ τοίοις ἢ τοίοις χρέεσθαι. προειληφέναι   
[5] δὲ τοῦτο διότι περὶ τῶν ὀξέων ὁ λόγος ἐστι καὶ   
[6] μετ’ ὀλίγον παρίστησιν ὡς οὐκ ἐφ’ ὅλοις , ἀλλ’ ἐπί τινων   
[7] ἐκτάσσειν τὴν τοιαύτην ἀγωγὴν λέγων. πάντ’ οὖν ταῦτα μεγάλα   
[8] μαρτύρια ὅτι οὐκ ὀρθῶς ἄγουσιν εἰς τὰ διαιτήματα   
[9] οἱ ἰητροὶ τοὺς κάμνοντας· ἀλλ’ ἐν ᾗσί τε νούσοισιν οὐ χρὴ   
[10] κενεαγγέειν τοὺς μέλλοντας ῥοφήμασι διαιτᾶσθαι κενεαγγέουσιν·   
[11] ἐν ᾗσί τε οὐ χρὴ μεταβάλλειν ἐκ κενεαγγείης εἰς ῥοφήματα,   
[12] ἐν ταύτῃσι μεταβάλλουσι καὶ ὡς ἐπὶ τὸ πολὺ ἀπαρτί.   
[13] ἐνίοτε δὲ ἐν τοῖσι τοιούτοισι καιροῖσι μεταβάλλουσιν ἐς τὰ   
[14] ῥοφήματα ἐκ τῆς κενεαγγείης, ἐν οἷς πολλάκις ἀρήγει ἐκ.   
[15] τῶν ῥοφημάτων πλησιάζειν τῇ κενεαγγείῃ, ἢν οὕτως τύχῃ   
[16] παροξυνομένη ἡ νοῦσος. οὕτος δ’ ἐστὶν ὁ κατὰ τὴν ἀκμὴν,   
[17] ἐν ᾧ ἀναγκαζόμενοι διὰ τὴν τῆς δυνάμεως κατάλυσιν ἐκ τῶν   
[18] λεπτοτέρων ἐπὶ τὰ ὁλοσχερέστερα διαιτήματα παραγίνονται, [p. 19.195]   
[1] ἤδη τῶν σωμάτων ὑπὸ τῆς φλεγμονῆς κατεχομένων. οὐδὲ   
[2] δὴ οἶόν τε παρὰ καιρὸν οὔτε σφοδροτάτας κενεαγγείας   
[3] ποιέειν, οὔτε ἀκμαζόντων τῶν νοσημάτων καὶ ἐν φλεγμασίῃ   
[4] ἐόντων προσφέρειν. μηδὲ προσήκει, φησὶ, εἰς τὰς ἀσυμμέτρους   
[5] ἀναστάσεις ἀνεῖσθαι μήτε παρακαίρως διαιτᾷν.   
[6] ἐπὶ πολλῶν δ’ ἀκαιρότατά ἐστι ἡ μέχρι τρίτης ἀνάβασις.   
[7] βλαβερὰ δὲ καὶ ἡ παρὰ μίαν ἡμέραν τῆς τροφῆς προσφορά.   
[8] πρὸς γὰρ τοὺς οὕτω διαιτῶντας ἀποβλέπων ταῦτα πάντα   
[9] γράφει. ἐν ἀρχαῖς γὰρ πάνυ ἁμάρτημα ἡ διατρίτη, καὶ   
[10] ἐχρῶντο πρὸς Ἱπποκράτην αὐτόν. μάρτυς αὐτὸς Ἱπποκράτης   
[11] πάλιν ἐν τῷ πρὸς Κνιδίας γνώμας εἰπών· οἶδα δὲ καὶ   
[12] τοὺς ἰητροὺς τὰ ἐναντιώτατα ἢ ὡς δεῖ ποιέοντας. βούλονται   
[13] γὰρ ἅπαντες ὑπὸ τὰς ἀρχὰς τῶν νούσων προταριχεύσαντες   
[14] τοὺς ἀνθρώπους ἢ δύο ἢ τρεῖς ἡμέρας ἢ καὶ πλείονας,   
[15] οὕτω προσφέρειν τὰ ῥοφήματα καὶ τὰ ποτά. καὶ οὐ   
[16] μέμφεται ὅτι τινὰς ἀνέτεινον μέχρι τῶν εἰρημένων ἡμερῶν   
[17] ἀριθμῶν, ἀλλ’ ὅτι πάντας. καὶ γὰρ αὐτὸς ἀνατείνει καὶ [p. 19.196]   
[1] μέχρι τριῶν καὶ τεττάρων ἡμερῶν, ἀλλὰ τοὺς δεομένους.   
[2] τοὺς δ’ ἀκαταστάτους τῶν πυρετῶν ἐᾷν μέχρις ἂν καταστῶσιν·   
[3] ὁκόταν δὲ καταστῶσιν, ἀπαντῆσαι διαίτῃ καὶ θεραπείῃ.   
[4] οὕτως γὰρ προσφέρει ῥοφήματα καὶ τὰ ποτὰ καὶ ἔτι   
[5] ἐπὶ προσηκούσῃ καὶ ἀξιοῖ τὴν τρίτην καὶ τὴν τετάρτην εὐλαβεῖσθαι·  
[6] αὗται [ed2page:11.189] γὰρ αἱ ἡμέραι, ὡς αὐτός φησι,   
[7] μάλιστα τίκτουσι τὰς παλιγκοτήσιας καὶ ὅσα ἐς φλεγμονὴν   
[8] καὶ ἀκαθαρσίην ὁρμᾷ καὶ ὅσα ἂν ἐς πυρετοὺς εἶσι καὶ ἑτεροῤῥεπέας   
[9] ποιεῖ τοὺς κάμνοντας. καὶ μάλα πολλοῦ ἄξιον   
[10] τοῦτο μάθημα, εἴπερ τι καὶ ἄλλο. τίνι γὰρ οὐκ ἐπικοινωνέει   
[11] τῶν ἐπικαιροτάτων ἐν ἰητρικῇ; οὐ κατὰ τὰ ἕλκεα μόνον,   
[12] ἀλλὰ καὶ κατὰ ἄλλα πολλὰ νουσήματα, εἰ μή τις φήσειε   
[13] καὶ τἄλλα νουσήματα ἕλκεα εἶναι· ἔχει γάρ τινα καὶ   
[14] οὗτος ὁ λόγος ἐπιείκειαν. ἴδωμεν οὖν καὶ τὰ ἑξῆς δι’ ὧν   
[15] συνηγορεῖ τοῖς ἀνατείνουσιν ἐπὶ πλείους ἡμέρας. καὶ ἴσως   
[16] τι καὶ εἰκὸς δοκέει αὐτέοισιν εἶναι μεγάλης τῆς μεταβολῆς   
[17] γενομένης τῷ σώματι μέγα τι κάρτα καὶ ἀντιμεταβάλλειν· [p. 19.197]   
[1] τὸ δὲ μεταβάλλειν μὲν εὖ ἔχει μὴ ὀλίγον, ὀρθῶς μέντοι γε   
[2] μεταβιβαστέη καὶ ἡ μεταβολὴ καὶ ἔκ γε τῆς μεταβολῆς ἡ   
[3] πρόσαρσις τῶν γευμάτων ἔτι μᾶλλον. ὀρθῶς γὰρ τῆς μεταβολῆς   
[4] γενομένης τῷ σώματι τὸν ἀνατείνοντα καὶ μέχρι   
[5] τρίτης ἡμέρας ἐπαίνει. ἀλλ’ ὀρθῶς τεχνικῶς τοῦτο ποιεῖ   
[6] ὅταν τὸ μὲν γένος καὶ τὸ μέγεθος τῆς διαθέσεως καὶ τὴν   
[7] ὥραν καὶ χώραν καὶ ἡλικίαν καὶ τῆς προηγησαμένης διαίτης   
[8] ἰδέαν σκοπεῖν ὑποβάλλῃ· καὶ αἱ δῆλαι τῆς διαίτης μεταβολῆς   
[9] καὶ βεβαιόταταί εἰσιν ἐνδείξεις. τῇ μεταβολῇ τηρείσθω   
[10] τοῦτο τὸ μὴ παρὰ τὰς πρώτας ἡμέρας οὕτως ἀφελεῖν   
[11] τὰς προσφοράς· ὅτε καὶ ὁ κάμνων λαμβάνειν ἠδύνατο   
[12] καὶ ἡ φύσις διώκειν καὶ συμπέπτειν τὰ ληφθέντα, ὥστε περὶ   
[13] τὴν ἀκμὴν μεταβολῇ ἐγχειρεῖν καταλυομένην ὁρῶντα τὴν   
[14] δύναμιν· εἶτα μαχομένην αὐτὴν ποιεῖς ὅτι μὴ δύναται μηδὲ   
[15] ῥοφήματα διώκειν ὁ κάμνων, εἴ ποτε πείσαντος αὐτοῦ καὶ   
[16] πνίγοντος τροφαῖς. ἰδεῖν γοῦν ἐστι τοὺς λόγῳ μὲν μεθοδικοὺς,   
[17] ἔργῳ δὲ ἀμεθόδους τῶν ἰατρῶν τὸν οἶνον τότε καὶ [p. 19.198]   
[1] τὰ κρέα διδόντας καὶ ὥσπερ εἰς ἄψυχον ἄγγος ἐκχέοντας   
[2] τὰς τροφάς. τῷ μὲν οὖν καλῶς κατὰ τὴν ἀρχὴν ἀνατείνοντι   
[3] μένει καὶ κατὰ τὴν ἀκμὴν ἡ δύναμις ἑστῶσα· τῷ δὲ   
[4] παρὰ τὸ δέον ταῖς ἀνατάσεσι χρησαμένῳ περὶ τὴν ἀρχὴν   
[5] κατάγνυται τὰ μὲν ὑπὸ τῆς νόσου, τὰ δ’ ὑπὸ τῆς ἀτεχνίας   
[6] βιασθεῖσα. ἐμέμψατο καὶ ἐν ἄλλοις τοὺς τοιούτους τῶν   
[7] ἰατρῶν εἰπών· τί γὰρ ἂν ἦν κακὸν, ἢν τὰ ἐπιχείρια τῆς   
[8] ἀμαθείας ἐκομίζοντο οἱ τὰ τῆς ἰητρικῆς ἔργα κακῶς δημιουργέοντες;   
[9] νῦν δὲ τοῖσιν ἀναιτίοισιν ἐοῦσι τῶν καμνόντων   
[10] ὁκόσοισιν οὐχ ἱκανὴ ἐφαίνετο ἐοῦσα τοῦ νοσέειν βίη, εἰ μὴ   
[11] ξυνέλθοι ἡ τοῦ ἰητροῦ ἀπειρίη. χρὴ οὖν οὕτως ἀεὶ περὶ   
[12] τὰς ἀρχὰς καὶ ταῖς ἀνατάσεσι χρῆσθαι, ὡς μὴ μὲν νοεῖν   
[13] περὶ τὰς ἀκμὰς εἶναι ἐπιεικεστάτας νόσους, κἂν μετὰ τὰς   
[14] ἀνατάσεις προσφοραῖς καὶ μάλιστα ταῖς πολυημέροις χρᾶται.   
[15] ἐμάθομεν δὲ κἀκ τῶν ἐπιφερομένων· καὶ γὰρ συνῆψε   
[16] τὸν λόγον. τὸ δὲ μεταβάλλειν μὲν εὖ ἔχει μὴ ὀλίγον, ὀρθῶς   
[17] μέντοι γε μεταβιβαστέη καὶ ἡ μεταβολὴ καὶ ἔκ γε τῆς [p. 19.199]   
[1] μεταβολῆς ἡ πρόσαρσις τῶν γευμάτων ἔτι μᾶλλον. ἀπὸ   
[2] κοινοῦ τοῦ λογισμοῦ ὀρθῶς τῆς μεταβολῆς γινομένης καὶ   
[3] τὸ βεβαίως ὠφέλημα γίγνεσθαι χρή. κακὸν μέν γὰρ τὸ ἐν   
[4] ὁποτέρῳ διαμαρτάνειν, κάκιον δὲ ἐν τῇ προσθέσει. ἀκούωμεν   
[5] τὰ ἀπὸ τοῦ λέγοντος καθ’ ἑξῆς. προστεκμαρτέα δὴ καὶ   
[6] ἡ ἰσχὺς καὶ ὁ τρόπος τοῦ νουσήματος ἑκάστου καὶ τῆς φύσιος   
[7] τοῦ τε ἀνθρώπου καὶ τοῦ ἔθεος καὶ τῆς διαίτης τοῦ   
[8] κάμνοντος οὐ μόνον σιτίων, ἀλλὰ καὶ ποτῶν. πολλῷ δὲ ἧττον   
[9] ἐπὶ τὴν πρόσθεσιν ἰτέον, ἐπεὶ τήν γε ἀφαίρεσιν ὅλως   
[10] ἀφελεῖν πολλαχοῦ λυσιτελέει, ὅκου διαρκέειν μέλλει ὁ κάμνων   
[11] μέχρις ἂν τῆς νούσου ἡ ἀκμὴ πεπανθῇ. οὐ γὰρ ἐνταῦθα   
[12] σκεπτέον τὴν δύναμιν, εἰ οἵα τε φέρειν φλεβειοτομίαν ἢ   
[13] λάπαξιν ἢ ἄλλο τι [ed2page:11.190] ἰσχυρὸν βοήθημα παντάπασι,   
[14] ἀλλὰ καὶ προσβλέπειν, εἰ ἐκ τούτων παροφθέντων ἐκ τῆς   
[15] διαίτης ὑπερθέσεως εἰ ὑπομένειν ἱκανὴ καὶ βαστάζειν τῆς   
[16] νόσου τὴν ἀκμήν. ὥστε μή μοι λέγε κἀγώ βλέπω τὴν δύναμιν.   
[17] οὐ γὰρ οὕτως βλέπεις ὡς ἐχρῆν. ὅπως τ’ ἂν ἐπιβλέπῃς   
[18] πρὸς τῷ μηδὲν λέγειν καινὸν ἀνατρέπεις καὶ αὐτοῦ [p. 19.200]   
[1] τὰ καθολικὰ θεωρήματα. τίς οὖν ὁ τεχνικὸς λόγος; συντεκμαίρεσθαι   
[2] δὲ χρὴ τὸν νοσέοντα εἰ ἐξαρκέσει τῇ διαίτῃ   
[3] πρὸς τὴν ἀκμὴν τῆς νούσου, καὶ πότερον ἐκεῖνος ἀπαυδήσει   
[4] πρότερον καὶ οὐκ ἐξαρκέσει τῇ διαίτῃ ἢ ἡ νοῦσος πρότερον   
[5] ἀπαυδήσει καὶ ἀμβλυνεῖται.

## [chapter:5]

[6] Ἐπιστάμενος δ’ ὡς οὐ τοῦ τυχόντος ἰατροῦ   
[7] ἀπὸ τῆς πρώτης εἰσβολῆς τῶν νοσημάτων εἰδέναι τίνα μὲν   
[8] ταχέως, τίνα δὲ βραδέως ἀκμάζει, πολλὰς ἔδωκε τὰς εἰς   
[9] τοῦτο ἀφορμὰς διὰ πάσης μὲν τῆς συντάξεως, μάλιστα καὶ   
[10] διὰ τῆς δευτέρας ἐπιδημίας εἰπών· πρὸς τὰς ἀρχὰς τῶν   
[11] νούσων σκεπτέον εἰ αὐτίκα ἀνθεῖ· δῆλον δὲ τῇ ἐπιδόσει.   
[12] γνώσῃ, φησὶ, τὴν αὐτὴν ἀκμὴν ἐγγὺς οὖσαν ἢ εἰς μακρὰν,   
[13] ἐὰν καλῶς ἐπισκοπήσῃς τὴν ἐπίδοσιν. τὰ μὲν γὰρ βραδέως   
[14] καὶ κατὰ μικρὸν ἐπιδιδόντα βραδεῖαν, τὰ δὲ ταχέως ἐπαναβαίνοντα   
[15] ταχεῖαν διδάσκει τὴν ἀκμὴν· αἱ δὲ τῶν νοσημάτων   
[16] ἐπιδόσεις τῇσι περιόδοισι καὶ αἱ κρίσεις ἐντεῦθεν δῆλαι.   
[17] διὰ μὲν τῆς ἐπιδόσεως γνωρίσεις τὴν ἀκμὴν, τὴν δ’ [p. 19.201]   
[1] ἐπίδοσιν διὰ τῶν περιόδων. ἄλλο γὰρ τὸ καθ’ ἡμέραν ἐπισημαίνεσθαι   
[2] καὶ ἄλλο τὸ παρὰ μίαν ἢ δύο. καὶ τοῦτο   
[3] μόνον οὐκ ἠρκέσθη, προσέθηκε δὲ τὰ τεχνικώτερα. καὶ τοῖσιν   
[4] ἐν τῇσι περιόδοισι παροξυσμοῖσιν σκεπτέον, εἰ πρωϊαίτερον   
[5] ἢ οὔ· καὶ εἰ πλείονα χρόνον ἢ οὔ· καὶ εἰ μᾶλλον ἢ   
[6] οὔ. βούλεται καὶ πρὸς τὴν ταχύνουσαν ἢ βραδύνουσαν   
[7] ἀκμὴν προδιαγνῶναι, παρατηρεῖν μὲν καὶ τὰ προειρημένα,   
[8] τουτέστι πότερον ἠπειγμένη ἢ σχεδὸν πρόεισιν ἡ ἐπίδοσις·   
[9] καὶ πότερον ὅτε τρόπος ἐγγὺς συνεχείας ἢ μακράν. σὺν δὲ   
[10] τούτοις καὶ οἱ ἐν ταῖς περιόδοις παροξυσμοὶ εἰ πρωϊαίτερον   
[11] ἢ οὒ, τουτέστι εἰ ταχύτερον προλαμβάνωσιν ἢ βραδύτερον   
[12] ἐπακολουθῶσι. οἱ μὲν γὰρ προληπτικοὶ τῆς ταχύτητος, οἱ   
[13] δ’ ἐφυστερητικοὶ τῆς βραδύτητος μᾶλλόν ἐστι σημεῖα. ἐπεὶ   
[14] δ’ ἐδύνατο προλαβὼν ὁ παροξυσμὸς καὶ προκαταλῆξαι, προσέθηκε,   
[15] καὶ εἰ πλείονα χρόνον ἢ οὔ. ἔτι δ’ ἐπιστάμενος ὡς   
[16] οὐκ ἐν τῷ μήκει μόνον τῶν παροξυσμῶν καὶ τῇ βραδύτητί   
[17] ἐστιν ἡ διαφορὰ, ἀλλὰ ἅμα καὶ ἐν τῇ σφοδρότητι καὶ ἀμυδρότητι·  
[18] καὶ δυνατὸν ἐν ἴσῳ τῆς ἐπισημασίας διαστήματι [p. 19.202]   
[1] χαλεπώτερόν τινα ἢ κουφότερον παροξυνθῆναι, διὰ τοῦτο   
[2] προσέθηκε καὶ εἰ μᾶλλον ἢ οὔ. ὅταν ἴδῃς μεγάλην διαβαίνουσαν   
[3] τὴν ἐπίδοσιν καὶ τὸν ἑξῆς παροξυσμὸν ἀεὶ τοῦ προηγησαμένου   
[4] πολλῷ μὲν ἐπιμηκέστερον, πολλῷ δὲ χαλεπώτερον,   
[5] γίνωσκε ὅτι αὐτίκα ἀνθεῖ. καὶ γὰρ τῶν παραχρῆμα ἀπολλυμένων   
[6] ταχύτεραι αἱ κρίσιες, ὅτι ταχέες οἱ πόνοι καὶ   
[7] ξυνεχέες καὶ ἰσχυροί. ἐκ δὲ τῶν ἐναντίων τὸ ἐναντίον. ἴσως   
[8] δὲ καὶ ἄλλων πρηγμάτων κοινῶν τὰ μὲν θᾶσσον βραχύτερα,   
[9] τὰ δὲ βραδύτερον μακρότερα. οὐ μόνον ἐν ταῖς ἐπιδημίοις,   
[10] ἀλλὰ καὶ ἐν τοῖς ἀφορισμοῖς δίδωσι τὰς ἐφόδους, δι’ ὧν   
[11] τήν τε ἐγγὺς οὖσαν ἀκμὴν τήν τε πόῤῥω προκαταλήψῃ.   
[12] τοὺς δὲ παροξυσμοὺς καὶ τὰς καταστάσιας δηλώσουσιν αἱ   
[13] νοῦσοι, καὶ γὰρ τούτων αἱ μὲν ὀξεῖαι φύσει, αἱ δὲ φύσει   
[14] χρόνιαι, καὶ ὧραι τοῦ ἔτεος. ὅσαι [ed2page:11.191] γὰρ αὐτῷ ἀνάλογοι,   
[15] συλλαμβάνονται τοῖς νοσήμασιν· οὐδαμῶς μαχόμεναι   
[16] ταχέως ποιήσονται καὶ τὰς ἐπιδόσεις καὶ τὰς ἀκμάς. διόπερ   
[17] δεῖ καταμανθάνειν ἀκριβῶς ἀγαθὸν εἶναι, ὅ τι κοινὸν   
[18] ἐν τῇ καταστάσει ἢ ἐν τῇ νούσῳ ἐστὶ καὶ τὰς τῶν περιόδων [p. 19.203]   
[1] πρὸς ἀλλήλας ἐπιδόσεις. ταῦτα κοινὰ ταῖς ἐπιδημίοις. προσθήσει   
[2] δέ σοι καὶ ἄλλην τινὰ περιουσίαν δι’ ἧς ἐπιστήσῃ   
[3] τὴν ἀκμήν. ἀτὰρ καὶ τοῖσιν ἐπιφαινομένοισιν οἷον ἐν πλευριτικοῖσιν   
[4] πτύελον, ἢν αὐτίκα ἐπιφαίνηται ἀρχομένου βραχύνει·   
[5] ἢν δὲ ὕστερον ἐπιφαίνηται, μηκύνει. πεπασμοὶ γὰρ   
[6] ταχύτητα κρίσεως καὶ ἀσφάλειαν ὑγιείης σημαίνουσι. καὶ   
[7] οὖρα καὶ ὑποχωρήματα καὶ ἱδρῶτες καὶ εὔκριτα καὶ δύσκριτα   
[8] καὶ βραχέα καὶ μακρὰ τὰ νοσήματα ἐπιφαινόμενα   
[9] δηλοῖ. ἔχεις, φησὶ, λόγων ἀφθονίαν ἐντυγχανόμενος ταῖς   
[10] συντάξεσι· καὶ οὐ μόνον ὀξεῖαν καὶ ἀναβεβλημένην ἀκμὴν,   
[11] ἀλλὰ καὶ ἄλλα πολλὰ τῶν μελλόντων προσεπιγνώσῃ. μόνον   
[12] πρόλαβε καὶ πιστοῦ ὅτι τὸν ἰητρὸν ἄριστόν ἐστι τὴν πρόνοιαν   
[13] ἐπιτηδεύειν οὐ μόνον εἰς τὴν δόξαν, ἀλλὰ καὶ πολὺ   
[14] πλέον εἰς θεραπείαν. ταῦτα προκαταστησάμενος οἴσει τὸν   
[15] λόγον ἐπὶ τὰ ἔργα.

[p. 19.204]

## [chapter:6]

[1] Ὁκόσοισι μὲν οὖν αὐτίκα ἡ ἀκμὴ αὐτίκα   
[2] λεπτῶς διαιτᾷν. οὐ γὰρ δέδοικας τὴν τῆς δυνάμεως κατάλυσιν   
[3] ἐντεῦθεν τῆς ἀκμῆς ἐπιπεσούσης ὥσπερ ἐπὶ συνάγχῃ   
[4] ἔτυχεν. ἐξῆν γὰρ τὸν ὅλως τῇ τοῦ πάθους ἀναστατώσει   
[5] ἐπίκεισθαι μηδὲν περὶ τῆς δυνάμεως εὐλαβούμενον. ὁκόσοισι   
[6] δὲ ἐς ὕστερον ἡ ἀκμὴ ἐς ἐκεῖνο τὸ τῆς ἀκμῆς καὶ  
[7] πρὸ ἐκείνου μικρὸν ἀφαιρετέον· ἔμπροσθεν δὲ πιωτέρως   
[8] διαιτᾷν ὡς ἀν ἐξαρκέσῃ ὁ νοσέων. ἐνθάδε γὰρ ἀμφοτέρων   
[9] ἅμα καὶ τοῦ πάθους καὶ τῆς δυνάμεως χρὴ στοχάζεσθαι.   
[10] τὸ δὲ πιωτέρως διαιτᾷν ἐστι τῆς ἐσχάτας λεπτῆς μικρὸν   
[11] ἁδροτέρως τρέφειν. ἐν δὲ τοῖς παροξυσμοῖς ὑποστέλλεσθαι   
[12] χρή. διὰ ταύτης τῆς λέξεως πάνυ διδάσκει θεραπευτικὸν   
[13] καὶ τεχνικὸν τὸ ἐπικειμένου βαρυτέρου παροξυσμοῦ μὴ δεῖν   
[14] παρατιθέναι τροφήν. εἴτε γὰρ κατ’ ἐπανάβασιν ἀεὶ γίγνοιντο   
[15] σφοδρότεροι παροξυσμοὶ, καλὸν τῆς δυνάμεως προερεθισμένης   
[16] ἐπὶ τὰς ἀφαιρέσεις παραγίνεσθαι· εἴτε πάλιν   
[17] μὲν κουφότερον, πάλιν δὲ βραδύτερον ἐπισημαίνοιντο, πάλιν [p. 19.205]   
[1] τεχνικὸν τὸ μὴ τρέφειν πρὸ τοῦ χαλεπωτέρου παροξυσμοῦ,   
[2] ἀλλ’ ἀεὶ μετὰ τὴν βαρυτέραν ἐπισημασίαν. ἀλλὰ παροξῦναι   
[3] φήσεις σημασίαν τὸ νόσημα δοὺς τὰς πρώτας ἡμέρας τὴν   
[4] τροφήν· καὶ οὕτως ὃν ἄῤῥωστον θεραπευσόμενον ὑπεδεξάμην   
[5] βλάψω. ἀλλὰ πλέον ὠφελεῖς σώσας τὴν δύναμιν· παντὶ δὲ   
[6] τῷ βοηθήματι βλάβη συνέζευκται. ὃ γὰρ ὠφελεῖ καὶ βλάπτει.   
[7] θρέψας οὖν ἐν ἀρχῇ τὸν μέλλοντα καταλύεσθαι περὶ   
[8] τὴν ἀκμὴν ἐπ’ ὀλίγον μὲν αὐξήσω τὸ νόσημα, ἐπὶ πολὺ δ’   
[9] ἀναῤῥώσω τὴν δύναμιν. ὁ δεδοξασμένος τὴν οὔτε δύναμιν   
[10] ἀνακτήσασθαι παροξῦναί τε τὸ νόσημα, ἄντικρυς θάνατον   
[11] οἴσει. αἱ δὲ καταρχὰς ἁμαρτάδες οὐχ ὁμοίως ταύτῃσιν   
[12] ἀνήκεστοί εἰσιν, ἀλλὰ πολλῷ εὐακεστότεραί εἰσι. φανερὸν   
[13] οὖν ὡς οὐχ ἑκὼν ἐν ταῖς πρώταις ἡμέραις ἐπὶ τὴν δόσιν   
[14] ἔρχεται τῆς τροφῆς, ἀλλ’ ὥσπερ ἐν στενοχωρίᾳ τινὶ ἀπολειφθεὶς   
[15] τὸν ἐπιτηδειότατον ἐκλέγεται καιρόν. εἰ δὲ μηδὲν   
[16] εὐλαβοῖ, τεχνικώτατον ἡγεῖται [ed2page:11.192] τὸ μέχρι τρίτης καὶ   
[17] τετάρτης ἡμέρας, ποτὲ δὲ πέμπτης καὶ πρὸς μακρότερον [p. 19.206]   
[1] καιρὸν σιτίων χρῆσθαι ταῖς ἀνατάσεσιν, ὅταν ἡ τῆς δυνάμεως   
[2] ἰσχὺς ὁ παρῇ καὶ ὁ τρόπος συναναγκάζῃ καὶ ἡ πολλή   
[3] τις χυμῶν ὑπόκειται περιουσία καὶ ἀντὶ φλεβοτομίας καὶ   
[4] ἄλλων κενωτικῶν μακροτέραν ἐκκρίνομεν ἀνάτασιν. τοῖς μὲν   
[5] γὰρ ἐν διατρίτῃ, τοῖς δὲ πρὸ διατρίτης, τοῖς δὲ μετὰ τὴν   
[6] διατρίτην καλῶς ἡ πρώτη δέδοται τροφή. καὶ καθόλου μὲν   
[7] δεῖ τυγχάνειν τῆς συμμετρίας. εἰ δὲ τοῦτο μὴ δυνατὸν ἐπὶ   
[8] τὴν πολυήμερον ῥέπειν μᾶλλον ἀνάτασιν ἤπερ ἐπὶ τὴν ταχίονα   
[9] τῆς τροφῆς παράθεσιν τῆς δυνάμεως μηδὲν κωλυούσης.

## [chapter:7]

[10] Ἀλλά τις φήσει τῶν παραχαρασσόντων τὴν   
[11] μέθοδον· κἀγὼ τῇ δυνάμει προσέχω· πρὸς ὅν ἐστιν εἰπεῖν·   
[12] καὶ πῶς βλέπεις τὴν δύναμιν; μὴ γὰρ φαίνεται. ὁ γὰρ   
[13] πολλάκις δοκῶν ἰσχυρός τις κατὰ τὴν πρόχειρον φαντασίαν   
[14] ἀσθενής ἐστι καὶ εὐδιάλυεται. ὁ γὰρ δοκῶν ἰσχυρὸς μὴ δι’   
[15] ὧν ἡ δύναμις γνωρίζεται· παραλαμβάνεις ἡλικίαν, ἐνιαυτοῦ   
[16] ὥραν, χώραν καὶ τὰ παραπλήσια. μὴ γὰρ ἔξεστί σοι τῶν [p. 19.207]   
[1] σφυγμῶν ἅψασθαι; ἀλλὰ μηδ’ ἂν σφυγμοῦ ἅψῃ γνωρίσεις   
[2] πότερον ἐν πνεύμασιν ἡ δύναμις ἢ ἐν ὑγροῖς ἢ ἐν τοῖς στερεοῖς   
[3] μέρεσιν. προσέχεις τὸν νοῦν ταῖς φυσικαῖς ἐνεργείαις,   
[4] ἵνα μὲν μανθάνῃς ἐπὶ πόσον ἡ δύναμις ἐμποδίζηται. εἰ   
[5] δὲ νῦν μὲν ἐπιτρέπει , ὕστερον δὲ διαλυθήσεται, δύνασαι   
[6] προβλέψαι εἴ τι σκοποῖς τῆς φύσεως τὰ κράματα καὶ προγιγνώσκειν   
[7] τὰς ἀκμάς. ἐὰν εἰδῇς τίνι μὲν μόνιμον, ἐν τίνι   
[8] δ’ εὐκέρατον τὴν δύναμιν, διακρινεῖς τὸν ἀπὸ τῆς μεσημβρίας   
[9] ἢ τὸν ἀπὸ τῆς ἄρκτου. ποσάκις δ’ ἀσθενὴς ἐδόκει   
[10] μένειν ἡ δύναμις, διὰ δὲ τῆς ἀφαιρέσεως τοσάκις ἀναῤῥώννυται;   
[11] ἄκουσον Ἱπποκράτην οὕτω διελέγχοντα τοὺς εἰκαιοτέρους   
[12] τῶν ἰατρῶν· οὐδὲ γὰρ τοιουτέων ὁρέω ἐμπείρους   
[13] τοὺς ἰητροὺς ὡς χρὴ διαγινώσκειν τὰς ἀσθενείας ἐν τῇσι   
[14] νούσοισιν, αἵ τε διὰ κενεαγγείην ἀποτελοῦνται, αἵ τε δι’ ἄλλον   
[15] τινὰ ἐρεθισμὸν, αἵ τε διὰ πόνον καὶ ὑπὸ ὀξύτητος τῆς   
[16] νούσου. ὁκόσα τε ἡμέων ἡ φύσις καὶ ἡ ἕξις ἑκάστοισιν   
[17] ἐκτεκνοῖ πάθεα καὶ εἴδεα παντοῖα καί τοι σωτηρίην ἢ θάνατον [p. 19.208]   
[1] φέρει γινωσκόμενα ἢ ἀγνοούμενα τὰ τοιαῦτα. οὐ γὰρ   
[2] μικρὸν τὸ κινδύνευμα ἀγνοήσαντα πότερον μὲν ἡ δύναμις   
[3] δι’ ἔνδειαν καταλύεται, ὥστε προσθεῖναι τροφὴν δέωνται;   
[4] πότερον διὰ μέγεθος φλεγμονῆς αὔξεται ὥστε ἀφελεῖν, πότερον   
[5] δι’ ἄλλον τινὰ ἐρεθισμὸν, τουτέστι τροπὴν καὶ διαφθορὰν   
[6] τῶν παρακειμένων. ὡς γὰρ ἡ λυχναία φλὸξ καὶ   
[7] δι’ ἔλλειψιν τοῦ λίπους ἀποσβέννυται καὶ διὰ πολλὴν καὶ   
[8] ἀθρόαν ἐπίχυσιν καὶ ὅτε μὴ καθαρὸν καὶ ἀργιλῶδες ᾖ, τὸν   
[9] αὐτὸν τρόπον καὶ τὸ ἐν ἡμῖν θερμὸν ἡ φύσις οὖσα παραπλήσιος   
[10] τῇ φλογὶ καὶ ἐνδείᾳ καὶ περιουσίᾳ καὶ κακίᾳ τροφῆς   
[11] διαφθείρεται. ὁκόσα τε ἡ φύσις ἡμέων καὶ ἡ ἕξις ἑκάστοισιν   
[12] ἐκτεκνοῖ πάθεα καὶ εἴδεα παντοῖα. οἱ μὲν γὰρ φύσει   
[13] λιμώδεις, οἱ δὲ εὐπαθῆ ἔχοντες στόμαχον καὶ λειποθυμοῦντες   
[14] ἀπὸ τῶν [ed2page:11.193] ἐλαχίστων διαθέσεων μεγάλως   
[15] κακούμενοι καὶ ὥσπερ ἕρματα ἀεὶ δεόμενοι τῆς τροφῆς· καὶ   
[16] ἄλλαι δ’ εἰσὶν ἰδίως συγκρίσεις πᾶσι. διότι βλέπειν ὅπως   
[17] μήτε πράξωμεν ἁμαρτήματα εἴ γε τοιαύταις σχέσεσι περιπίπτωμεν. [p. 19.209]   
[1] μεῖζον μὲν γὰρ κακόν ἐστιν, ἢν διὰ τὸν πόνον   
[2] καὶ τὴν ὀξύτητα τῆς νούσου ἀσθενέοντι προσφέρῃ τις ποτὸν   
[3] ἢ ῥόφημα πλεῖον ἢ σιτίον οἰόμενος διὰ κενεαγγείην   
[4] ἀσθενέειν. ἀεικὲς δὲ καὶ διὰ κεναγγείην ἀσθενέοντα μὴ   
[5] γνῶναι καὶ πιέζειν τῇ διαίτῃ. φέρει μὲν γάρ τινα κίνδυνον   
[6] καὶ αὕτη ἡ ἁμαρτὰς, πολλῷ δὲ ἧσσον τῆς ἑτέρης. καταγελαστοτέρη   
[7] δὲ πολλῷ αὕτη μᾶλλον ἡ ἁμαρτὰς τῆς ἑτέρης.   
[8] εἰ γὰρ ἄλλος ἰητρὸς ἢ καὶ ἰδιώτης ἐσελθὼν καὶ γνοὺς ξυμβεβηκότα   
[9] δῴη καὶ φαγεῖν καὶ πιεῖν ἅ ὁ ἕτερος ἐκώλυσεν,   
[10] ἐπιδήλως ἂν δοκέῃ ὠφεληκέναι. τὰ τοιάδε μάλιστα καθυβρίζεται   
[11] τῶν χειρωνακτέων ὑπὸ τῶν ἀνθρώπων. δοκέει γὰρ αὐτέοισιν  
[12] ὁ ἐσελθὼν ἰητρὸς ἢ ἰδιώτης ὥσπερ εἰ καὶ τεθνειῶτα   
[13] ἀναστῆσαι. γεγράψεται οὖν καὶ περὶ τούτων σημεῖα,   
[14] οἶσι δεῖ ἕκαστα τουτέων διαγινώσκειν. περὶ μὲν τῶν   
[15] καθόλου καιρῶν τοσαῦτα καὶ περὶ τῆς πρώτης δόσεως τῆς   
[16] τροφῆς.

[p. 19.210]

## [chapter:8]

[1] Ἴδωμεν δὲ καὶ τὰ περὶ τῶν μερικῶν παροξυσμῶν   
[2] καὶ τὰ περὶ τῆς ἐν αὐτοῖς προγραφθησομένης διαίτης   
[3] ἐπικρινόμενα. τοῖσιν ἐν τῇσι περιόδοισι παροξυνομένοισι   
[4] μηδὲν διδόναι μηδ’ ἀναγκάζειν, ἀλλ’ ἀφαιρέειν τῶν   
[5] προσθεσίων πρὸ τῶν κρισίων. καὶ τὸ ἐν τοῖσι παροξυσμοῖσιν   
[6] ὑποστέλλεσθαι χρὴ, τὸ προστιθέναι γὰρ βλάπτει. καὶ   
[7] ὁκόσα κατὰ περιόδους παροξύνεται, ἐν τοῖσι παροξυσμοῖσιν   
[8] ὑποστέλλεσθαι χρή. ἐν τοῖς μὲν νοσήμασι τοῖς κατὰ περίοδον   
[9] ἐνοχλέουσιν, εἴτε τοῖς συνεχέσι καὶ τοῖς μηδένα διαλείμματα   
[10] ἔχουσιν, εἴτε τοῖς ἔκ τινων διαστημάτων παροξυνομένοις   
[11] καὶ ἁπλῶς ἐπανανεάζουσιν· τοῖς δήποτε παροξυνομένοις   
[12] μηδὲν διδόναι μήτε σιτία μήτε ποτὰ μήτε διακλύσματα.   
[13] ὅπου γὰρ τότε τὸ προσφερόμενον τοῦ νοσήματος οὐ τοῦ   
[14] σώματος ἔσται τροφή. ἤν τις γὰρ τῷ πυρέσσοντι τροφὴν   
[15] διδῷ, τῷ μὲν ὑγιαίνοντι ἰσχὺς αὕτη, τῷ δὲ κάμνοντι νοῦσος.   
[16] μηδ’ ἀναγκάζειν· τουτέστι μηδ’ ἀναγκαστικῷ μηδενὶ   
[17] χρῆσθαι. παρηγορίας μᾶλλον μὲν οὖν δεῖται ἢ βίας ἐν τοῖς   
[18] παροξυσμοῖς, ἔχειν δὲ χρὴ τὸν τῆς ἀνέσεως καιρὸν, ἐν ἐκείνῳ [p. 19.211]   
[1] τὰ σφοδρὰ καὶ ἀναγκαστικὰ παραλαμβάνειν τὰ βοηθήματα·   
[2] ἀφ’ οὗ δ’ ἂν ἐπιπέσωσιν οἱ παροξυσμοὶ, τὰ παρηγορικά.   
[3] ὅνπερ γὰρ τρόπον τὰ σφόδρα ἄγρια ὄντα τῶν   
[4] θηρίων ὁ μέν ἠρέμα προσιὼν καὶ φιλοφρονούμενος ἠρεμοῦσι,   
[5] ὁ δ’ ἀντοργιζόμενος καὶ μετὰ βίας ἐπιὼν προσαγριαίνει,   
[6] ὡσαύτως καὶ τὰ νοσήματα τρόπον τινὰ ἠγριωμένα κατὰ τοὺς   
[7] παροξυσμοὺς παραμυθούμενος καὶ πραΰνων ἐλαφρύνει καὶ   
[8] τιθασσεύει· ὁ δὲ ἀντιτείνων καὶ τὰς βίας προσφέρων ἐπεγείρει   
[9] καὶ ποιεῖ χαλεπώτερα· διὰ ταῦτα καὶ τὰ τοιαῦτα   
[10] οὔτε τοῖς ἀναγκαστικοῖς βούλεται χρήσασθαι κατὰ τοὺς ἀναγκαστικοὺς   
[11] παροξυσμοὺς οὔτε ταῖς τροφαῖς, ἅμα μὲν διὰ   
[12] τὴν πρόσθεσιν, ἅμα δὲ διὰ τὴν ἐν ταῖς οἰκονομίαις ταραχήν.   
[13] καὶ ὁκόσα κατὰ περιόδους παροξύνεται ἐν τοῖσι παροξυσμοῖσιν   
[14] ὑποστέλλεσθαι χρή· τὸ γὰρ προστιθέναι βλάπτει.   
[15] οὐ μόνον δὲ ἐν τοῖς παροξυσμοῖς ἀξιοῖ μηδενὶ χρῆσθαι κινητικῷ   
[16] ἢ προσθετικῷ μηδὲ οὖσι μηδὲ μέλλουσιν, ἀλλὰ ἐν [p. 19.212]   
[1] καταῥῥόπῳ καὶ τῇ νούσῳ. καὶ τοῦτο μεγαφρονιμώτερον ἐν   
[2] τῷ περὶ νούσων, ἔτι δὲ ἐν ἄλλοις εἰπὼν [ed2page:11.194] ἀποδείκνυται.   
[3] ὁκόταν δὲ καταιγίζωσιν αἱ νοῦσοι ἡσυχάζειν καὶ τὸν κάμνοντα   
[4] καὶ τὸν ἰητρὸν τῇσι θεραπείῃσιν, ὅκως μὴ κατεργάσηταί   
[5] τι κακόν. πάντων δὲ σαφέστερον καὶ μεγαλοπρεπέστερον   
[6] ἐν τῷ πρὸς τὰς Κνιδίας γνώμας ὅτε φησί· καιρὸν   
[7] δὲ τῆς δόσιος τοῦ ῥοφήματος τόνδε μάλιστα φυλάττεσθαι   
[8] κατ’ ἀρχὰς καὶ διὰ παντὸς τοῦ νουσήματος. ὅταν μὲν οἱ   
[9] πόδες ψυχροὶ ἔωσιν ἐπισχεῖν χρὴ τοῦ ῥοφήματος τὴν δόσιν,   
[10] μάλιστα δὲ καὶ τοῦ ποτοῦ ἀπέχεσθαι. ὅταν δὲ ἡ θέρμη   
[11] καταβῇ εἰς τοὺς πόδας, τότε διδόναι καὶ νομίζειν μέγα δύνασθαι   
[12] τὸν καιρὸν τοῦτον ἐν ἁπάσῃσι τῇσι νούσοισιν, οὐχ   
[13] ἥκιστα δ’ ἐν τῇσιν ὀξείῃσιν, μάλιστα δ’ ἐν τοῖσι μᾶλλον   
[14] πυρετώδεσι καὶ ἐπικινδυνοτάτοισιν. ἴσως ἄλλα τις φήσει ὁ   
[15] μηδὲ λέξεως Ἑλληνικῆς ἐπαΐειν δυνάμενος ἐν ἀκμῇ παρατιθέναι   
[16] τὸν Ἱπποκράτην τοῖς πυρέσσουσι τὰς τροφάς. ὅταν   
[17] γὰρ μὴ καταβήσηται εἰς τοὺς πόδας, τότε ἀκμάζειν τὸν   
[18] πυρετὸν ἅπαντος ἴσως καὶ ὁμοίως τοῦ σώματος τεθερμασμένου. [p. 19.213]   
[1] ἀλλά τι ἀσυνέσεως καὶ τῆς ἄκρας ἀπαιδευσίας   
[2] παρέχει ὁ τοῖς ἀρχαίοις τολμῶν ἀντιλέγειν οὐδὲ τὸ καταβαίνειν   
[3] οἶδε τί ποτ’ ἐστίν. μαθέτωσαν οὖν οἱ τὰ ἐκείνου   
[4] ζηλοῦντες ὅτι οὐκ ἐν ἀκμῇ, ἀλλ’ ἐν ἀνέσει τοῦ πυρετοῦ δίδωσιν   
[5] Ἱπποκράτης τὴν τροφήν. τί γάρ φησιν; ὅταν δ’   
[6] ἡ θέρμη καταβῇ εἰς τοὺς πόδας, τότε διδόναι. πᾶν δὲ τὸ   
[7] καταβὰν ἐκλέλοιπε μὲν τὰ ἄνω, ἐν δὲ τοῖς κάτω γεγένηται   
[8] οὐκ ἐκταθείσης, ἀλλὰ μεταστάσης τῆς θερμασίας εἰς κάτω   
[9] χωρία. καὶ τοῦτο αὐτὸς εἰς τόσον ἐκδιδάσκει σαφῶς, ὥστε   
[10] τοὺς ἠλιθίους ἂν τοῦτο νοῆσαι. λέγει δὲ οὕτως. ποδῶν δὲ   
[11] ψυχρῶν ἐόντων μήτε ποτὸν μήτε ῥόφημα μήτε ἄλλο μηδὲν   
[12] δίδου τοιόνδε, ἀλλὰ μέγιστον ἡγοῖο τοῦτ’ εἶναι διαφυλάσσεσθαι,   
[13] ἕως ἂν διαθερμανθῇ σφόδρα, εἶθ’ οὕτως τὸ ξυμφέρον   
[14] πρόσφερε. ὡς γὰρ ἐπὶ τὸ πολὺ σημεῖόν ἐστι μέλλοντος   
[15] παροξύνεσθαι τοῦ πυρετοῦ ψύξις ποδῶν. εἰ δὲ ἐν τοιούτῳ   
[16] καιρῷ τι προσοίσεις, ἅπαντα τὰ μέγιστα ἐξαμαρτήσεις· τὸ   
[17] γὰρ νόσημα αὐξήσεις οὐ μικρῶς. ὁκόταν δὲ ὁ πυρετὸς λήγει,   
[18] τοὐναντίον οἱ πόδες θερμότεροι γίνονται τοῦ ἄλλου σώματος. [p. 19.214]   
[1] αὔξεται μὲν γὰρ ψύχων τοὺς πόδας ἐξαπτόμενος   
[2] ἐν τοῦ θώρακος εἰς τὴν κεφαλὴν ἀναπέμπων τὴν φλόγα.   
[3] συνδεδραμηκότος δὲ ἅλεος τοῦ θερμοῦ ἅπαντος ἄνω καὶ   
[4] ἀναθυμιωμένου ἐς τὴν κεφαλὴν εἰκότως οἱ πόδες ψυχροὶ   
[5] γίνονται ἄσαρκοι καὶ νευρώδεες φύσει ἐόντες· ἔτι δὲ καὶ   
[6] πολὺ ἀπέχοντες τῶν θερμοτάτων τόπων ψύχονται συναθροιζομένου   
[7] τοῦ θερμοῦ εἰς τὸν θώρακα. καὶ πάλιν ἀνάλογον   
[8] λυομένου τοῦ πυρετοῦ καὶ κατακερματιζομένου εἰς τοὺς πόδας   
[9] καταβαίνει. κατὰ τόνδε οὖν τὸν χρόνον ἡ κεφαλὴ καὶ   
[10] θώραξ κατέψυκται. ἄρα οὐκ ἔστιν ἐν ὅλῳ τῷ σώματι ἡ   
[11] θερμασία οὐδ’ ἐπιτέταται, ἀλλ’ ὥσπερ ἐπεὶ ἐγίνετο παροξυσμὸς   
[12] ἐπὶ τὴν ἀρχὴν τὰ περὶ τὸν θώρακά τε καὶ τὴν κεφαλὴν   
[13] μέρη κατακορῶς ὑφήπτετο· οὕτω καὶ νῦν ἐπεί πέρ   
[14] ἐστιν ἄνεσις, ἐκλέλοιπε μὲν θερμασία τὰ κυριώτατα μέρη,   
[15] περὶ δὲ τοὺς πόδας ἄκρους ἐνδιατρίβει καὶ τοῦτο γίνεται   
[16] φύσει. λογικώτατον γὰρ ἰσχυρῶς προκαταψυχθέντα ταῦτα   
[17] καὶ ἰσχυρῶς τὸ θερμὸν καταλαμβάνειν τῆς φύσεως δήπου   
[18] τὴν ἀμοιβαίαν τῶν ἐναντίων αὐτούς ἐπιτυχίαν ἀποδιδούσης. [p. 19.215]   
[1] ὅθεν καὶ διὰ ψυχρῶν τις ὁδεύσας χωρίων ὅταν εἰς ἀλέαν   
[2] ἔλθῃ, διαπύρους ἴσχει τοὺς πόδας· ἐπεὶ καὶ ὅσῳ μᾶλλον   
[3] ἐψύγησαν, τοσούτῳ καὶ τοῖς μᾶλλον ὡς ἐπίπαν καὶ σφοδρότερον   
[4] δικαίως ἐπιθερμαίνονται. διὸ καὶ ἐν τοῖς χαλεπωτάτοις   
[5] τῶν πυρετῶν ὅταν ἡ εἰσβολὴ μετὰ καταψύξεως γένηται   
[6] ποδῶν, διά τε ἀνέσεως μετὰ τοῦ σφόδρα θερμανθῆναι τοὺς   
[7] πόδας συμβαίνει. διὸ καὶ ἐξεργαζόμενος τὸν τόπον φησί.   
[8] τουτέων ἕνεκεν ῥόφημα προσαρτέον, ὅτι ὁκόταν οἱ πόδες   
[9] ψυχροὶ ἔωσι θερμὴν ἀνάγκη τὴν ἄνω κοιλίην εἶναι καὶ   
[10] πολλῆς ἄσης μεστὴν καὶ [ed2page:11.195] ὑποχόνδριον ἐντεταμένον   
[11] καὶ ῥιπτασμὸν τοῦ σώματος διὰ τὴν ἔνδον ταραχὴν καὶ μετεωρισμὸν   
[12] γνώμης καὶ ἀλγήματα καὶ ἕλκεται καὶ ἐμέειν   
[13] ἐθέλει καὶ ἢν πονηρὰ ἐμέῃ, ὀδυνῆται. θέρμης δὲ καταβάσης   
[14] εἰς τοὺς πόδας καὶ οὔρου διελθόντος καὶ ἢν μὴ ἱδρώσῃ   
[15] πάντα λωφᾷ. κατὰ τόνδε οὖν τὸν καιρὸν δεῖ τὸ ῥόφημα   
[16] διδόναι, τότε δὲ ὄλεθρος· καὶ μάλιστα διὰ τὴν ἐκ τῆς ἀκαιρίας   
[17] βλάβην ἐπὶ τῶν ὀξέων νοσημάτων ὁ ἐπιθάνατον εἰπὼν   
[18] τὸ τρέφειν ὑπὸ παροξυσμόν· διαῤῥήδην γοῦν καὶ ταῦτα [p. 19.216]   
[1] προστάττει. ἔδει μὲν οὖν αὐτάρκως ἤδη σε δεδιδάχθαι, εἰ δ’   
[2] ἔτι ποθεῖς μανθάνειν ἄκουε, διαῤῥήδην καὶ ταῦτα προστάττοντα   
[3] Ἱπποκράτην. ὁκόταν δὲ φαρμακεύσῃς. τοῖσι ῥοφήμασι   
[4] χρῶ διαφυλάττων τοὺς παροξυσμοὺς τῶν πυρετῶν, ὅκως μηδέποτε   
[5] προσοίσῃς ἐόντων μηδὲ μελλόντων ἔσεσθαι, ἀλλὰ ληγόντων   
[6] ἢ παυσαμένων παροξυσμῶν καὶ ὡς ποῤῥωτάτω ἀπὸ   
[7] τῆς ἀρχῆς ἢ ἄρτι παυσαμένου παροξυσμοῦ. διδόναι τὰς   
[8] τροφὰς τὴν παντελῶς παρακμὴν μὴ περιμείναντες πυρετοῦ,   
[9] ἐπὰν δήπου νοσοῦντες τῷ βουλίμῳ πιεζόμενοι ἢ κακούμενοι   
[10] σφοδρῶς πρὸς τῶν μακρῶν ἀναθέσεων ἤτοι ἀπὸ στομάχου   
[11] τι κατεῤῥιγημένον καὶ σφόδρα ἐκλελυμένον ἐστί. τότε δὴ   
[12] κατὰ τὰς ἀνέσεις ἐν θερμοῖς ἔτι τοῖς σώμασι παραθετέον   
[13] τροφὴν, τὸ δὲ κυριώτατα ὅταν ἐστενοχωρημένον ᾖ τὸ διάστημα   
[14] τῆς ἀνέσεως. ὁ γὰρ μικρὸν προσβάλλων τὴν τροφὴν   
[15] πρὸ τῆς προκαταλήξεως παροξυσμοῦ, ποῤῥωτέρω δίδωσι   
[16] τῆς μελλούσης ἐπισημασίας· ὅτι δέ ποτε ἄρτι παυσαμένης   
[17] ἐπισημασίας ἡ τροφὴ προσφέρεσθαι ὀφείλει αὐτὸς   
[18] ἐσαφήνισεν εἰπὼν, καὶ ὡς ποῤῥωτάτω ἀπὸ τῆς ἀρχῆς. ὅπως [p. 19.217]   
[1] γὰρ μὴ περικαταλάβῃ ἀδιοίκητον τὴν τροφὴν, ἀλλὰ σαφῆ   
[2] πεμφθεῖσαν καὶ ἐξοικειωθεῖσαν τῷ σώματι παυσαμένης τῆς   
[3] ἐπισημασίας δίδωσι τὰς τροφάς· ὅδε καιρὸς πλεῖστον ἀπέχει   
[4] τοῦ μέλλοντος παροξυσμοῦ. ἔτι δὲ καὶ ἐν τῷ πρὸς τὰς   
[5] Κνιδίας γνώμας προστίθησιν ὁμολογοῦντα μὲν τοῖς προλελεγμένοις,   
[6] συμφωνοῦντα δὲ τοῖς ἔργοις τῆς διαίτης. ὅ τῆς   
[7] διαιτητικῆς ἐστι μέγιστον παρατηρεῖν καὶ φυλάσσειν ὥσπερ   
[8] ἐν τοῖς ὀξέσι καὶ ἐν τοῖσι μακροῖσιν ἀῤῥωστήμασι καὶ τὰς   
[9] ἐπιτάσιας τῶν πυρετῶν καὶ τὰς ἀνέσιας, ὥστε τοὺς καιροὺς   
[10] διαφυλάττειν ὁκότε μὴ δεῖ τὰ σιτία προσενεγκεῖν καὶ ἀσφαλέως   
[11] ὁκότε δέῃ προσενεγκεῖν εἰδέναι· ἔτι δὲ ὁκότε πλεῖστον   
[12] ἀπέχωσι τῆς ἐπιτάσεως. καὶ ταῦτα συμφήσει πάλιν τοῖς   
[13] ἔργοις συγγεγυμνασμένος.

## [chapter:9]

[14] Μέγιστον γὰρ ὂν τὸ ἐν τοῖς χρονίοις νοσήμασι   
[15] παρατηρεῖν τοὺς καιρούς· διότι λεληθότες οἱ παροξυσμοὶ   
[16] καὶ διὰ συμβόλων καταλαμβανόμενοι οἱ ἐξ ἀγρυπνίας,   
[17] βάρους, δυσκινησίας, ὀνειρογμοῦ, ἀχροίας, ἀνορεξίας καὶ [p. 19.218]   
[1] τῶν ὁμοίων. ἐπὶ γὰρ τῶν ὀξέων, οἷς μέγιστα ὑποκείμενοι   
[2] συνεχεῖς πυρετοὶ, μεγάλα τὰ διαφέροντα τῶν παροξυσμῶν   
[3] τὰ τῶν ἀνέσεών ἐστι· ὥστε καὶ τοῖς ἰδιώταις πολλάκις ὑποπίπτειν.   
[4] ἐπὶ δὲ τῶν χρονίων βληχροὶ μὲν οἱ πυρετοὶ καὶ   
[5] μόλις καταλαμβανόμενοι, κεκρυμμένοι δὲ οἱ παροξυσμοὶ καὶ   
[6] μάλιστα κατὰ πλεῖστον ἐπιφερόμενοι, ὡς καὶ αὐτοὺς διαλανθάνειν   
[7] τοὺς νοσοῦντας. ὅθεν ἀκριβὲς πάλιν σημεῖον τοῦτο   
[8] ἔσται δυναμένῳ παρ’ ὀλίγον αὐτῶν ἐπιγινώσκειν διαφοράς.

## [chapter:10]

[9] [ed2page:11.196]Ἐπὶ δὲ τῶν ἀνενδότων πυρετῶν,   
[10] οὓς καὶ συνόχους καλοῦμεν, ἀκόλουθόν ἐστι κατὰ τὸν ὄρθρον   
[11] διδόναι τροφήν. πολλαχοῦ γὰρ ἄλλοθι καὶ ἐν ἐπιδημίᾳ  
[12] ἑτέρᾳ ὁμοίως σεαυτῷ τὴν ἡμέραν φησὶν ὑπάρχειν ὡς   
[13] ἐοικέναι τὸν ὄρθρον ἔαρι, τὸ δὲ μέσον ἡμέρας θέρει, τὸ δὲ   
[14] ἀπὸ τούτου φθινοπώρῳ, τὸ δὲ πρὸς νύκτα χειμῶνι. ὅθεν   
[15] ὡς δειλινὸς ὁ καιρὸς τῷ φθινοπώρῳ ἀνάλογος εἰρημένος εἰ   
[16] τῷ ὄρθρῳ τῷ ἔαρι ὁμοίῳ λελεγμένῳ παραβάλληται θανατωδέστερον   
[17] ἔσται, ὡς καὶ ὄρθρος ὑγιεινότατον. οὕτως ἡ [p. 19.219]   
[1] δείλη μὲν ὀχληρὸς καὶ παροξυντικὸς, ὄρθρος δὲ φιλανθρωπίας   
[2] καὶ ῥαστώνης ποιητικόν. ὡς τοῦ ἐνιαυτοῦ περίοδον   
[3] ἔχοντος τῶν νούσων· οἷον ἡ ἡμέρη τῆς νούσου, οἷον τὸ δείλης   
[4] παροξύνεσθαι, τοιοῦτον τῆς νόσου καὶ ἑκάστης καταστάσιος   
[5] πρὸς ἀλλήλας. διόπερ εἰ μηδὲν ἴχνος εἴη τῆς ἐνδόσεως,   
[6] καιρὸν ἴσθι τοῦ ἔαρος εὐκρασία παρεοικότα. οὗτος   
[7] δέ ἐστιν ὁ περὶ τὸν ὄρθρον, ἐπιτηδειότατον ἂν εἴη πρὸς   
[8] τὰς ἄλλας βοηθείας καὶ πρὸς τὰς τροφάς. αὐτὰ ἱκανὰ μὲν   
[9] πρὸς τὸ παραστῆσαι τὸ προκείμενον. καὶ γὰρ ἐξεῖλον ἀπόμοιραν   
[10] ἐκ τῶν παρ’ Ἱπποκράτην μοιρῶν σχεδὸν ἀπείρων   
[11] εἰρημένων. ἀλλὰ τεχνικῶς ἔσται ταμιεύεσθαί τινα τῶν ῥητῶν   
[12] τὰ μὲν εἰς τὸ περὶ ἔθους γραφησόμενον ἡμῖν, τὰ δὲ   
[13] εἰς τὸ περὶ ποσότητος καὶ ποιότητος. τοσοῦτο γὰρ ἐκεῖ   
[14] κειμένων ἀπαθῶν παρὰ τῷ ἀνδρὶ τῶν ἐν τῷ παρόντι βιβλίῳ   
[15] τῇ σιγῇ παραλειπομένων καὶ τῶν τοιαύτης περιουσίας   
[16] καὶ δαψίλεως καθ’ ἒν ἕκαστον θεώρημα συγγραφθησομένων.

[p. 19.220]

## [chapter:11]

[1] Οἱ μὲν οὖν πρὸς τὰς Ἱπποκράτους γραφὰς   
[2] ἀπαρασκεύαστοι πρότερον ἐρχόμενοι ἢ πρῶτα τὰ γράμματα   
[3] μαθεῖν παραλόγως ἐκείνῳ ἀντιλέγουσι. δέον γὰρ μέμφεσθαι   
[4] τὴν αὐτῶν ἀμάθειαν ἀσάφειαν κατηγοροῦσι διὰ   
[5] τὴν οἰκείαν ἀσθένειαν οὐ δυνάμενοι χωρῆσαι τὸ μέγεθος   
[6] τῆς ἐκείνου δυνάμεως. τοιαῦται γὰρ οἶμαι πεπόνθασι πρὸς   
[7] τὴν Ἱπποκράτους γραφὴν αἱ τῶν ἀσυνέτων καὶ ταπεινῶν   
[8] ἀνθρώπων ψυχαὶ, ὁποῖαι αἱ ὄψεις αἱ πρὸς τὸν ἥλιον ἀποβλέπουσαι.   
[9] καὶ γὰρ ὥσπερ ἐκεῖναι περὶ τῆς ἰδίας ἀσθενείας   
[10] ἀπὸ τοῦ ἡλίου κάλλους ἁλίσκονται καὶ ἀπελέγχονται,   
[11] ὅταν ἐπιμόνως ἀκάματοι πρὸς αὐτὸν ἀποβλέπειν οὐκ ἐδυνήθησαν,   
[12] ἀλλὰ δή ποτε ἀμβλυώττοντες εἰς τὰ σκοτώδεα σφᾶς   
[13] στρέφουσι· οὕτω καὶ αἱ τῶν ἀμυήτων ἀνθρώπων ψυχαὶ αἱ   
[14] μὴ προτετελεσμέναι τοῖς ἐν τῇ ἐγκυκλοπαιδίᾳ ὅροις περιαστραπτόμεναι   
[15] τῷ κάλλει τῆς γραφῆς τοῦ Ἱπποκράτους καὶ   
[16] τῶν δογμάτων φωτὶ καταλαμπόμεναι τρόπῳ τινὶ τυφλώττουσι.   
[17] καὶ ἀποστραφεῖσαι τῶν μειζόνων ἢ κατ’ αὐτοὺς ἐπὶ   
[18] τὰ μικρὰ καὶ ἀλαμπῆ καὶ ἀσύμμετρα ταῖς αὐτῶν ἀμαθίαις [p. 19.221]   
[1] παραγίγνονται. ἡμεῖς δ’ οὐδ’ ἐκείνων ἕνεκεν, ἀλλὰ τῶν εὐπαιδεύτων   
[2] καὶ χαριεστέρων καὶ ταῦτα συνεταξάμεθα καὶ   
[3] πάντα τὰ δι’ ὧν τελειότατα γίγνοιτο καθ’ Ἱπποκράτην ἰατρικὰ   
[4] πάλιν ἀναγραφῆς ἀξιώσομεν.