title : De historia philosopha

creator : Galen

editor : Kühn, Karl Gottlob

publisher : Sorbonne Université

idno : urn:cts:greekLit:tlg0530.tlg042.verbatim-grc1

issued : 2023

# [urn:cts:greekLit:tlg0530.tlg042.verbatim-grc1]

[p. 19.222]

## [chapter:1] ΓΑΛΗΝΟΥ ΠΕΡΙ ΦΙΛΟΣΟΦΟΥ ΙΣΤΟΡΙΑΣ.

[1] [ed2page:2.21]Ποία πρὸ τοῦ Σωκράτους ἦν ἡ φιλοσοφία, τίνα μέρη αὐτὸς  
[2] προσέθη καὶ περὶ τῆς τοῦ βιβλίου ὑποθέσεως.

[3] Τῶν ἐξ ἀρχῆς φιλοσοφησάντων φυσιολογεῖν μόνον προελομένων  
[4] καὶ τοῦτο τέλος τῆς κατ᾽ αὐτοὺς φιλοσοφίας πεποιημένων  
[5] ἐπιγεγονὼς πολλοῖς ὕστερον χρόνοις Σωκράτης,  
[6] οὗτος τὸ μὲν ἀνέφικτόν φησιν ἀνθρώποις ὑπάρχειν. τῶν  
[7] γὰρ ἀδήλων κατάληψιν βεβαίαν λαβεῖν τῶν χαλεπωτάτων [p. 19.223]  
[1] εἶναι ἐνόμισε, τὸ δὲ ζητεῖν ὅπως ἄμεινον διάγοι τις καὶ τῶν  
[2] μὲν κακῶν ἀποτραπῇ, τῶν δὲ καλῶν ὡς πλείστων μετάσχῃ,  
[3] τοῦτο μᾶλλον συνοίσειν. καὶ τοῦτο νομίσας χρησιμώτερον  
[4] τῆς μὲν φυσιολογίας ἠμέληκεν οὐ πάνυ τι πρὸς τὸν χρήσιμον  
[5] βίον συμβαλλομένης, ἠθικὴν δέ τινα διάθεσιν ἐπινενοηκὼς  
[6] ἀγαθῶν τε καὶ κακῶν, αἰσχρῶν τε καὶ καλῶν, τιμίων  
[7] τε καὶ τῶν ἐναντίων τοῖς προνοουμένοις ταῦτα πάντων  
[8] ἀπηλλάχθαι τῶν ἀλυσιτελῶν ἡγεῖτο ῥᾳδίως, διὸ προσεπάγεται  
[9] τῇ φιλοσοφίᾳ τὸ ἠθικὸν, καθ’ ὃ συνέστησε τὴν  
[10] προαίρεσιν τῶν κάλλιστα ζῆν πεισθησομένων. κατιδὼν δὲ  
[11] ὅτι δεήσει τὸν τούτων προστησόμενον εὐπειθείας μετέχειν.  
[12] τοῦτο δ᾽ ἂν ὑπάρξειεν εἰ λόγοις διαλεκτικοῖς φαίνοιτο πρὸς  
[13] τοὺς προσιόντας καλῶς κεχρημένος καὶ τὴν διαλεκτικὴν δύναμιν  
[14] τελέως ἐπινενοηκὼς, δι᾽ ἧς πειθόμενοι ἀπαλλαξόμεθα  
[15] τῶν βλαβερῶν, ἐπελευσόμεθα δὲ ἐπὶ τὰ πάντως ὠφελεῖν πεφυκότα  
[16] ταύτην συνέστησεν. ὥς τε διὰ τὸν Σωκράτην γενέσθαι  
[17] τριμερῆ τὴν φιλοσοφίαν πρότερον ἐπὶ τοῖς φυσικοῖς [p. 19.224]  
[1] μόνοις ὁρίζεσθαι δοκοῦσαν, ταῦτα μὲν οὖν ἐχρῆν προειπεῖν,  
[2] ἵνα ἔκ τινος ἀρχῆς ποιησώμεθα τὸν περὶ φιλοσοφίας  
[3] λόγον. προὐθέμεθα δὲ διαλεχθῆναι περὶ τούτου οὐδὲν μὲν  
[4] ἴδιον εὑρηκότες, τὰ δὲ παρὰ τοῖς προτέροις σποράδην καὶ  
[5] χύδην εἰρημένα συναγαγόντες, σαφῶς τε καὶ συντόμως  
[6] σπουδάσαντες περὶ τούτου διαλεχθῆναι, ἵνα οἱ φιλομαθεῖς  
[7] τούτοις προεντυγχάνοντες μὴ δέοιντο τῶν ἐξηγουμένων, ἀλλὰ  
[8] δι᾽ ἑαυτῶν γιγνώσκοιεν τὰ καθ᾽ ἕκαστα τῶν εἰρημένων σαφέστερον.  
[9] ἀσφαλέστερον δὲ πειρώμεθα περὶ τούτου εἰπεῖν  
[10] τά σοφιστικὰ καὶ πάνυ κεκοσμημένα τῶν διαλεκτικῶν παρεληλυθότες.  
[11] οὐ γὰρ ἐπιδείξεως ἕνεκα προὐστησάμεθα τὴν  
[12] περὶ τούτου σπουδὴν, ἀλλὰ χρηστοήθη ποιῆσαι βουληθέντες  
[13] τοῖς ἐκ φιλοσοφίας λαβεῖν τί χρήσιμον προεγνωκόσιν. οἳ  
[14] νομίσαντες φιλοσοφεῖν [ed2page:2.22] οὐ μόνον τοὺς τὰ τριβώνια  
[15] περιειμένους, ἀλλὰ καὶ τοὺς πρόοδον μὲν τοῖς πολλοῖς ὁμοίαν  
[16] ἐνστησαμένους, τὴν δὲ διάνοιαν φιλοσοφωτάτην ἔχειν σπουδάσαντας.  
[17] ἁπλουστέρως δὲ ὅσα παρὰ τῶν πεπαιδευκότων  
[18] ἡμᾶς ἀκηκόαμεν καὶ δι᾽ ἀναγνωσμάτων ἐμάθομεν νῦν συνάγειν [p. 19.225]  
[1] ἐπεχειρήσαμεν, ἵνα ἐξ ἁπάντων ἔχῃ τὶς γινώσκειν πόθεν  
[2] τε φιλοσοφία πρῶτον μὲν εἰς τοὺς Ἕλληνας παρελήλυθε  
[3] καὶ τίνες οἱ ταύτην εἰσαγαγόντες καὶ τοὺς δοκοῦντας  
[4] κατὰ τὴν παιδείαν διενηνοχέναι τῶν ἐπὶ ταῦτα τετραμμένων.  
[5]

[chapter:2]

[7] Περὶ τῶν φιλοσόφων κατὰ τὴν διαδοχὴν λελοιπότων.

[8] Ἔστι τοίνυν ὁ πρῶτος ὑπὸ τῶν πλείστων ὑπειλημμένος  
[9] τὸν φιλόσοφον τρόπον εἰς τούς Ἴωνας εἰσηγμένος Θαλῆς  
[10] ὁ Μιλήσιος. δι᾽ ὃν καὶ τὴν κατ᾽ ἐκεῖνον σοφίαν Ἰωνικὴν  
[11] ἅπαντες ὀνομάζουσιν. τούτου δὲ γνώριμος Ἀναξίμανδρος  
[12] γεγονὼς ὁμοίως φιλοσοφῶν γέγονε. καὶ τὸν Ἀναξιμένην  
[13] μετὰ ταῦτα ζηλωτὴν εἶναι τῆς αὐτοῦ προαιρέσεως πεποιηκὼς  
[14] Ἀναξαγόρου καθηγητὴν γενέσθαι παρεσκεύασεν. οὗτος  
[15] δὲ τὴν Μίλητον ἀπολελοιπὼς ἧκεν εἰς τὰς Ἀθήνας καὶ  
[16] τὸν ἀρχέλαον Ἀθηναῖον πρῶτον εἰς φιλοσοφίαν παρώρμησεν. [p. 19.226]  
[1] οὗπερ Σωκράτης ἀκροατὴς κατὰ τὰ πολλά καὶ τῶν  
[2] ὕστερον γεγονότων καὶ τῶν κατ᾽ αὐτὸν αἴτιος τοῦ φιλοσοφεῖν  
[3] εἰλικρινῶς γέγονε. καὶ τοὺς ἐπιγενομένους σχεδὸν ἅπαντας,  
[4] ὡς εἰπεῖν, φιλοσοφίας ἐπιθυμητὰς ἀπέφηνε. τῶν δὲ  
[5] Σωκρατικῶν πολλῶν γεγονότων ἀναγκαῖόν ἐστι νῦν μόνον  
[6] ποιήσασθαι μνήμην τῶν κατὰ διαδοχὴν λελοιπότων. Πλάτων  
[7] τοίνυν μάλιστα διενήνοχε τῶν ἄλλων ἐπὶ φιλοσοφίαν  
[8] ἐλθὼν, ὡς ἂν φαίη τις ἀνεπίφθονον Σωκρατικὴν μαρτυρίαν  
[9] παρεσχηκὼς τῆς ἀρχαίας δεχομένης ἀκαδημίας κατῆρξε διαβεβοημένος.  
[10] Σπεύσιππος μὲν οὖν χρόνον τινὰ βραχὺν ἐπὶ  
[11] τῆς αὐτῆς αἱρέσεως διαμεμενηκὼς, ἀρθριτικοῖς δὲ νοσήμασι  
[12] περιπεσὼν Ξενοκράτην ἀντ’ αὐτοῦ κατέστησε τῶν Πλατωνικῶν  
[13] δογμάτων ἐξηγητήν. μετὰ δὲ τοῦτον Πολέμων, ἐπεὶ  
[14] καὶ ἦν αὐτὸς ἐπὶ τοὺς λόγους τοῦ Πλάτωνος καὶ Κράτητος  
[15] γέγονε καθηγητής· εἰς ὃν κατέληξεν ἡ ἀρχαία ἀκαδημία.  
[16] τοῦ δὲ Κράτητος ἀκουστὴς ἦν Ἀρκεσίλαος καὶ τὴν μέσην  
[17] ἀκαδημίαν καὶ τὴν ἐποχὴν ἐπινενόηκεν, ὥς τις μέχρι σιγῆς  
[18] ἐπινενόηκε. τούτου δὲ Καρνεάδης κατέστη διάδοχος, τῆς [p. 19.227]  
[1] νέας ἀκαδημίας τὰς ἀρχὰς συνεώρακεν. οὗ Κλειτόμαχος  
[2] μετέσχεν. εἰσὶ δὲ πρὸς ταύτας πάσας ἀκαδημίαι δύο νεώταται.  
[3] ὧν τῆς μὲν προτέρας προέστη Φίλων, Ἀντίοχος  
[4] δὲ τῆς ἐφεξῆς. ἡγοῦμαι δὲ τῶν Σωκρατικῶν πάνυ πολλῶν  
[5] γενομένων, ὅτι πολλοῖς μὲν ἴσος, οὐδενὸς δὲ καταδεέστερος  
[6] Ἀντισθένης ἦν, ὅς τὴν Κυνικὴν εἰς τὸν βιόν παρήγαγε.  
[7] οὗ Διογένης γέγονε ζηλωτὴς καὶ προσωμοιώθη κατὰ τὰ ἐπιτηδεύματα.  
[8] τούτου δὲ Ζήνων ὁ Κιτιεὺς ἀκήκοεν. ὃς καὶ  
[9] τὴν Στωϊκὴν φιλοσοφίαν ἐξεῦρεν. οὗ μετειλήφει τῶν λόγων  
[10] Κλεάνθης. καὶ τούτου Χρύσιππος ἀκροώμενος τὴν ὁμοίαν  
[11] ἀγωγὴν μετελήλυθε. τοῦ δὲ Διογένης ὁ Βαβυλώνιος ἀκροατὴς  
[12] γεγονὼς Ἀντιπάτρου καθηγητὴς γέγονε. τούτου δὲ  
[13] Ποσειδώνιος ἠκροᾶτο. Ἀρίστιππος δὲ Κυρηναῖος ὢν τῆς  
[14] Σωκρατικῆς. ἀκροάσεως μετέσχεν. ἀφ᾽ οὖ τὴν Κυρηναικὴν  
[15] φιλοσοφίαν ἔγνωμεν, ἀλλ᾽ οὑδὲ τῶν Μεγαρικῶν Ἐριστικὴν  
[16] δίκαιον παριδεῖν, ὡς τῶν Σωκρατικῶν οὐδενὸς δεύτερος τὴν  
[17] διάνοιαν γεγονώς. ὃς Στίλπων Μεγαρικὸς τῶν αὐτῶν δογμάτων [p. 19.228]  
[1] εὑρετὴς ἦν. τοῦτον δὲ Μενέδημος ὁ Ἐρετριεὺς διέδεκτο,  
[2] ἀφ᾽ οὗ Ἐρετρικὴ φιλοσοφία ἐπικέκληται[ed2page:2.23].  
[3] Φαίδωνα τὸν Ἠλεῖον οὐδεὶς ἠγνόησε τῶν Σωκρατικῶν εἰς  
[4] πρώτους ἥκειν ὑπειλημμένον. οὗπερ Ἀναξαγόρας ὁ Ἀβδηρίτης  
[5] τῶν λόγων εἰς μίμησιν ἀφικόμενος τῷ Πύῤῥωνι καθηγήσατο  
[6] Σκεπτικῆς ὢν φιλοσοφίας. Ἀριστοτέλης δὲ Πλάτωνος  
[7] πάνυ πολὺν χρόνον συνδιαγεγονὼς δόγμασιν, ἑτέροις  
[8] ἑαυτὸν προσνενέμηκεν. ὅσπερ Θεόφραστον προεστήσατο τῆς  
[9] κατ᾽ αὐτὸν αἱρέσεως καὶ τὸν Στράτωνα προσήγαγεν εἰς ἴδιον  
[10] τινὰ χαρακτῆρα φυσιολόγως. Ἐπίκουρος δὲ κατολιγωρήσας,  
[11] ὥς τινες ὑπειλήφασι, τῆς κατὰ φιλοσοφίαν σεμνότητος ἐπί  
[12] τινα τρόπον μετελήλυθεν, οὐ πάνυ παρὰ τοῖς ἀκριβέσι τῶν  
[13] φιλοσόφων [ed1page:4.425] εὐδοκιμώτατον. τούτου δὲ Μητρόδωρος  
[14] ἠκροᾶτο καὶ Ἕρμαχος ὁ αὐτὸν Ἐπίκουρον διαδεξάμενος.

[15] Περὶ εἰδῶν τῶν φιλοσόφων.

[16] Εἰσὶ δὲ τῶν γενικωτέρων φιλοσόφων εἴδη δύο, Ἰταλικὸν  
[17] καὶ Ἰωνικόν. ἀλλὰ περὶ τοῦ μὲν Ἰωνικοῦ ἱκανῶς πρότερον [p. 19.229]  
[1] εἴρηται· τοῦ δ᾽ Ἰταλικοῦ τοῦ μὲν κατὰ τὸν Κρότωνα καὶ  
[2] Τάραντα ἀκμάσαντος ὁ Πυθαγόρας εὑρετὴς γεγένηται. καὶ  
[3] τὸ κατὰ τὴν Ἐλαίαν ἀκμάσαν. ταύτης δὲ λέγεται κατάρξαι  
[4] Ξενοφάνης ὁ Κολοφώνιος ἀπορητικῆς μᾶλλον ἢ δογματικῆς  
[5] τοῖς πολλοῖς εἶναι δοκῶν. μετὰ δὲ τοῦτον τοῖς αὐτοῦ βουλήμασιν  
[6] εὐαρεστηθεὶς Μέλισσος καὶ Παρμενίδης, ὃς τῶν  
[7] ἀφανεστέρων ἀποβεβηκέναι δοκεῖ. Ζήνων δὲ ὁ Ἐλεάτης τῆς  
[8] εὑριστικῆς φιλοσοφίας ἀρχηγὸς μνημονεύεται γεγονώς. τούτου  
[9] δὲ Λεύκιππος Ἀβδηρίτης ἀκουστὴς τὴν τῶν ἀτόμων  
[10] εὕρεσιν ἐπινενόηκε πρῶτος. Δημόκριτος δὲ παρ᾽ αὐτοῦ τὸ  
[11] δόγμα παρειληφὼς μᾶλλον ἐκράτυνεν, οὖ Πρωταγόρας ὁ  
[12] ἀβδηρίτης ζηλωτὴς, ὃς καὶ συστάτης τῆς κατὰ φιλοσοφίαν  
[13] τέχνης.

[chapter:3]

[15] Περὶ τῶν ἐπωνυμιῶν τῆς φιλοσοφίας.

[16] Ὡρίσθη δὲ τῶν φιλοσοφιῶν ἡ μὲν ἐξ ἀνδρὸς ὥσπερ  
[17] ἡ κατ᾽ Ἐπίκουρον συμβέβηκεν καὶ ἡ κατά Πυθαγόραν, ἡ [p. 19.230]  
[1] δὲ ἐκ τῆς πατρίδος, ὥσπερ ἡ Ἐρετρικὴ ἥ τε Μεγαρική  
[2] ἐκ τέλους καὶ δόγματος, ὥσπερ ἡ εὐδαιμονική. ὁ γὰρ Ἀνάξαρχος  
[3] τέλος τῆς κατ᾽ αὐτὸν εὐαγωγῆς τὴν εὐδαιμονίαν ἔλεγεν·  
[4] ἡ δὲ ἐξ ἐνεργείας, ὡς ἡ περιπατητική· ὁ γὰρ Ἀριστοτέλης  
[5] κατὰ τοὺς περιπάτους συνουσίας πρὸς ὁμιλητὰς  
[6] ποιούμενος τῆς ἐπωνυμίας ταύτης κατηξίωκε τὴν κατ᾽ αὐτὸν  
[7] φιλοσοφίαν. ἡ δὲ δι᾽ ἔνστασιν, ὡς Κυνικὴ, διαλεκτική  
[8] ἡ δ᾽ ἀπὸ μέρους τῆς φιλοσοφίας ὁ μάλιστ’ ἐπιτήδευσαν, ὡς  
[9] διαλεκτική· ἡ δ᾽ ἀπὸ τόπου, ὡς Στωϊκὴ καὶ ἀκαδημαϊκή·  
[10] ἡ δὲ ἀπὸ διαθέσεως, ὡς Σκεπτική· ἡ δὲ ἐξ ἀνδρὸς καὶ  
[11] δόγματος καὶ πατρίδος καὶ τέλους ὡς ἡ κατὰ Ἀρίστιππον  
[12] μὲν ἀπὸ τοῦ εὑρηκότος, Κυρηναϊκὴ δὲ, ἀπὸ τῆς πόλεως ἧς  
[13] ἐκεῖνος μετεῖχεν, ἡδονικὴ δὲ ἀπὸ τοῦ τέλους τῆς κατ᾽ αὐτὸν  
[14] φιλοσοφίας, τὸν γὰρ Ἀρίστιππον τὴν ἡδονὴν προσκεκλῆσθαι  
[15] μᾶλλόν τινες ὑπενόησαν μηδὲ τὴν ἐκ τῶν αἰσθήσεων  
[16] ἐνεργείας ἡδονὴν, ἀλλὰ δὲ τὴν τῆς ψυχῆς διάθεσιν, δι’  
[17] ἧς γίνεταί τις ἀνάλγητος καὶ δυσγοήτευτος.

[p. 19.231]

[1] Περὶ τοῦ λογικοῦ μέρους τῆς φιλοσοφίας.

[2] Τὸ λογικὸν μέρος τῆς φιλοσοφίας ἀπὸ τῶν ὕστερον  
[3] γεγονότων προτέτακται ἡγουμένων δεῖν τοὺς μέλλοντας ἀκριβῶς  
[4] φιλοσοφεῖν, μὴ πρότερον τοῖς ἄλλοις μέρεσιν ἐπιχειρεῖν,  
[5] πρὶν ὅ τι τούτων ἕκαστόν ἐστι [ed2page:2.24] γιγνώσκειν· οἱ μὲν  
[6] γὰρ ἔφασαν τὴν φιλοσοφίαν εἶναι δύναμιν γνωστικὴν καὶ  
[7] περιποιητικὴν ἀρίστου βίου, ἄριστον βίον εἰπόντες τὸ ζῆν  
[8] ἕκαστον κατ᾽ ἀρετήν. οἱ δὲ ἄσκησιν ἀνθρώποις ἀρίστης  
[9] ζωῆς ἐπιτηδείου τέχνης ὡρίσαντο· ἄσκησιν μὲν τὴν φιλοσοφίαν  
[10] πάντες ἐπιτήδειον τέχνην τὴν σοφίαν νομίσαντες, ἥτις  
[11] ἐστὶ κατάληψις θείων καὶ ἀνθρωπίνων πραγμάτων· οἱ  
[12] δὲ θεωρητικὴν ἕξιν τῶν αἱρετῶν καὶ φευκτῶν ὑπέλαβον χρῆναι  
[13] μᾶλλον ὀνομάσαι αὐτὴν, αἱρετὰ μὲν τὰ ἀγαθὰ φήσαντες  
[14] εἶναι, φευκτὰ δὲ τὰ κακά· τὸ ἀγαθὸν τὸ δι’ ἑαυτοῦ αἱρετὸν  
[15] ὠφελείας τῷ μετιόντι γιγνόμενον αἴτιον, κακὸν δὲ τὸ  
[16] δι’ ἑαυτοῦ ἐκκλινόμενον βλάβης καθιστάμενον αἴτιον.

[p. 19.232]

[1] Περὶ μερῶν τῆς φιλοσοφίας.

[2] Μέρη δὲ τῆς φιλοσοφίας κατὰ τοὺς πλείστους ἀκριβεστάτους  
[3] εἶναι δοκοῦντας τρία παρειλήφαμεν, τό τε λογικὸν,  
[4] δι᾽ οὗ καταμανθάνομεν τῶν ὄντων ἕκαστον κατ οὐσίαν  
[5] καὶ κατὰ συμβεβηκὸς καὶ τὰς διαφορὰς τούτων πρὸς ἄλληλα  
[6] καὶ τὰ τοιαῦτα γινώσκομεν· καὶ τὸ φυσικὸν, δι᾽ οὗ πέρ ἐστι  
[7] καθορᾷν τίς ἠ τοιαύτη αἰτία τοῦ τάξει προϊέναι τῶν οὐρανίων  
[8] τὴν κίνησιν ὅσα φαίνεσθαι δοκεῖ, καὶ τίνες αὐτῶν  
[9] ταχυτῆτες ἢ βραδυτῆτες πρὸς ἄλληλα καὶ ὅσα τούτων ἐστὶν  
[10] ὅμοια· καὶ τρίτον τὸ πάντων ἀναγκαιότατον καὶ τοῖς ἐπιτηδεύμασι  
[11] χρησιμώτατον, τὸ ἠθικὸν, δι᾽ οὗ μανθάνομεν ἀλλήλοις  
[12] ὁμιλεῖν καὶ συμβάλλειν προσηνῶς· καὶ τοὺς μὲν  
[13] θρασυτάτους ὑπερορᾷν οὐ μισοῦντες, ἀλλὰ γελῶντες καὶ  
[14] ἐλεοῦντες, τοὺς δὲ σπουδαιοτάτους καὶ ἐπιεικεστάτους στέργοντες.  
[15] τούτων μὲν τὸν βίον ῥᾷον ἀσκεῖν καὶ βέλτιον τὰς  
[16] πρὸς ἀλλήλους ἐντεύξεις ἀγαθὰς ποιουμένων. ἐκείνων δὲ τὸ  
[17] ἦθος δυσπρόσοδον καὶ παντάπασιν ἀνομίλητον τὸν βίον ἀπεργαζομένων.  
[18]

[p. 19.233]

[1] Περὶ αἱρέσεων.

[2] Τὴν αἵρεσιν ὑπολαμβάνουσί τινες εἰρῆσθαι τριχῶς,  
[3] κοινῶς καὶ ἰδίως καὶ ἰδιαίτατα. κοινῶς μὲν τὴν ἐν τινὶ  
[4] πράγματι τῶν κατὰ τὸν βίον σύνθεσιν, ἰδίως δὲ τὴν ἐν  
[5] τέχνῃ, ἰδιαίτατα δὲ τὴν ἐν φιλοσοφίᾳ· κατ᾽ ἔννοιαν δὲ  
[6] τὴν αἵρεσιν εἶναι πρόβλησιν δογμάτων πολλῶν πρὸς ἄλληλα  
[7] συμφώνων καὶ πρὸς ἓν τέλος ἀναφερόντων. τέσσαρες δὲ  
[8] εἰσὶν, ἃς γενικωτάτας νομίζουσιν οἱ περὶ τούτων διειληφότες,  
[9] μίαν μὲν τὴν δογματικὴν τοῖς πολλοῖς κατατιθεμένην  
[10] καὶ βεβαιοτέραν, τὴν σκεπτικὴν τὴν περὶ πάντων ζητητικήν·  
[11] πρὸς δὲ τούτοις εἶναι τρίτην τὴν ἐριστικὴν τὴν  
[12] διὰ σοφισμάτων νικᾷν ἐν τοῖς νείκεσιν ἐσπουδακυῖαν. σοφίσματα  
[13] δὲ τοιαῦτα νομίζουσιν οἷον· ὅπερ εἰμὶ ἐγὼ οὐκ εἶ  
[14] σὺ, ἄνθρωπος δὲ εἰμὶ, σὺ ἄρα οὐκ ἄνθρωπος· καὶ τοὺς  
[15] τοιούτους μειρακιώδεις λόγους καὶ ἐριστικούς. μικτὴν δ᾽  
[16] αἵρεσιν προσειρήκασι τὴν τισὶ μὲν δόγμασι κατατιθεμένην,  
[17] περὶ πολλῶν δ᾽ ἠπορηκυῖαν καὶ μὴ πάντα διεξιοῦσαν συγκαταθετικῶς. [p. 19.234]  
[1] εἶναι δὲ δογματικοὺς τοὺς τῷ Πυθαγόρᾳ καὶ  
[2] τῷ ἐπικούρῳ προωρισμένους, σκεπτικοὺς δὲ Ζήνωνα τὸν  
[3] ἐλεάτην καὶ Ἀνάξαρχον τὸν Ἀβδηρίτην καὶ τὸν ἄγαν  
[4] ἠκριβωκέναι τὴν ἀπορητικὴν ἀποληφθέντα Πύῤῥωνα· ἐριστικοὺς  
[5] δὲ κεκλήκασιν Εὐκλείδην καὶ Μενέδημον καὶ Κλειτόμαχον.  
[6] τοὺς δὲ κατὰ μικτὴν αἵρεσιν μετεληλυθότας ὑπάρχειν  
[7] Ξενοφάνην μὲν περὶ πάντων ἠπορηκότα, δογματίσαντα  
[8] δὲ μόνον τὸ εἶναι πάντα ἓν καὶ τοῦτο ὑπάρχειν [ed2page:2.25] θεὸν  
[9] πεπερασμένον, λογικὸν, ἀμετάβλητον. τὸν δὲ Δημόκριτον  
[10] ὁμοίως περὶ μὲν τῶν ἄλλων μηδενὸς ἀποφηνάμενον, ἔνδειγμα  
[11] δὲ καταλέλοιπε τὸ περὶ τῶν ἀτόμων καὶ τοῦ κενοῦ  
[12] καὶ τοῦ ἀπείρου.

[13] Τίς ἀρχὴ φιλοσοφίας;

[14] Ἀρχὴ δὲ λέγεται τριχῶς· ἡ μὲν ὡς αἰτιώδης, ἡ δὲ  
[15] ὡς ἐν τρόπῳ συστάσεως, ἡ δὲ ἀποδείξεως. αἰτιώδης μὲν  
[16] οὖν ἐστιν ἀρχὴ, ὅταν ζητήσωμεν τί ποτ᾽ ἐστὶ τὸ πεποιηκὸς [p. 19.235]  
[1] εἰς ἐπίνοιαν τοὺς πρώτους ἐλθεῖν φιλοσοφίας· ἐν τρόπῳ δὲ  
[2] συστάσεως ὅταν ζητήσωμεν ποῖον μέρος ἐστὶ πρῶτον ὃ ἐκ  
[3] τῆς τέχνης συνέστηκεν· ἀποδείξεως δὲ, ὅταν τὰ ὑφ᾽ ἡμῶν  
[4] κατασκευαζόμενα ἀποδείκνυμεν· αἰτία δὲ φιλοσοφίας εὑρέσεώς  
[5] ἐστι κατὰ μὲν Ξενοκράτη τὸ ταραχῶδες ἐν τῷ βίῳ  
[6] καταπαῦσαι τῶν πραγμάτων.

[chapter:4]

[8] Περὶ σημείου.

[9] Σημεῖον τοίνυν οἱ μὲν διαλεκτικοί φασιν ἀξίωμα ἐν  
[10] ὑγιεῖ συνημμένον καὶ ἡγούμενον ἐγκαταληπτικὸν τοῦ λήγοντος.  
[11] τῶν δὲ σημείων τὰ μέν ἐστιν ἐνδεικτικὰ, τὰ δὲ ὑπομνηστικά·  
[12] ἐνδεικτικὸν μὲν οὖν ἐστιν ὅπερ παρατέθεικε τὸ  
[13] σημειούμενον ἅμα τῷ φανῆναι τὸ σημεῖον καὶ τοῦ εἰς γνῶσιν  
[14] σημειουμένου ἡμὰς ἀγαγεῖν. ὁποῖόν ἐστιν ἐπὶ τοῦ καπνοῦ  
[15] τοῦτον γὰρ ἰδόντες εὐθὺς γινώσκομεν ὅτι ἐκ πυρὸς [p. 19.236]  
[1] γεγονώς ἐστιν. ὑπομνηστικὸν δέ ἐστι σημεῖον, ὃ μὴ πρότερον  
[2] παρατηρηθέντος τοῦ σημείου τοῦ διαφανέντος εἰς  
[3] γνῶσιν οὐκ ἀφικόμεθα τοῦ σημειουμένου, ὥσπερ ἐπὶ τῆς  
[4] γάλα ἐχούσης εὐθὺς γινώσκομεν ὅτι τετοκυῖα ἐστι.

[5] [ed1page:4.426]Περὶ συλλογισμοῦ.

[6] Συλλογισμὸς δέ ἐστι λόγος διδομένων ἀποκρίσεων περὶ  
[7] τῶν διαλεγομένων συνάγων συμπέρασμα ἀπροσδόκητον, ὡς  
[8] ἐν τῇ πολιτείᾳ παρὰ Πλάτωνι. τοῦ γὰρ Θρασυμάχου εἰρηκότος  
[9] ὅτι τὸ δίκαιόν ἐστι τὸ τοῦ κρείττονος συμφέρον  
[10] ποιεῖν· καὶ τοῦτο κρατεῖ ἐν ἑκάστῃ πόλει τὸ ἄρχον· οἱ ἄρχοντες  
[11] ἐν ταῖς πόλεσι ἑκάσταις οἶοί τε καὶ ἁμαρτεῖν καὶ  
[12] τὰ αὐτοῖς ἀξύμφορα κελεύειν τοὺς ἥττους τε καὶ ἀρχομένους  
[13] ποιεῖν. συνάγει ὁ Σωκράτης ὅτι καὶ δίκαιόν ἐστι τὸ  
[14] αὐτοῖς προστάττουσι μὴ ξυμφέρον ποιεῖν.

[15] Περὶ ὅρου.

[16] Ὅρος δέ ἐστι λόγος σύντομος εἰς γνῶσιν ἡμᾶς ἄγων  
[17] ἑκάστου πράγματος, ἢ λόγος διὰ βραχείας ὑπομνήσεως ἐμφανὲς [p. 19.237]  
[1] ἡμῖν ἀπεργαζόμενος τὸ ὑποκείμενον πρᾶγμα· τῶν δὲ  
[2] ὅρων οἱ μὲν εἰσὶν οὐσιώδεις, οἱ δὲ ἐννοηματικοί.

[3] Περὶ διαιρέσεως.

[4] Τὴν διαίρεσιν ὑπολαμβάνουσι χωρισμὸν εἶναι τῶν συνεληλυθότων  
[5] εἰς ἕν· διαιρεῖσθαι δὲ νομίζουσιν ὀνόματα εἰς  
[6] σημαίνοντα καὶ ἄσημα καὶ ὅλον εἰς μερικὰ μέρη καὶ γένη  
[7] εἰς εἴδη, διαφορὰς εἰς τὸ καθ᾽ ἕκαστον καὶ εἰς συμβεβηκότα.

[8] Περὶ κριτηρίου.

[9] Κριτήριόν ἐστι πράγματος διαγνωστικὴ κατανόησις.  
[10] κριτήριον δέ ἐστι διττόν. τό τε ᾧ χρώμενοι βιοῦμεν καὶ  
[11] τὸ περὶ ὑπάρξεως καὶ ἀνυπαρξίας. λέγεται δὲ τὸ κριτήριον  
[12] τριχῶς, κοινῶς, ἰδίως, ἰδιαίτατα. [p. 19.238]

[1] [ed2page:2.25] Περὶ ἀληθοῦς.

[2] Ἀληθές ἐστι τὸ ἀντικείμενόν τινι. διηλλαγμένον δὲ τὸ  
[3] ἀληθὲς τῆς ἀληθείας τριχῶς, οὐσίᾳ, συστάσει, δυνάμει· οὐσίᾳ  
[4] μὲν ἐπειδὴ τὸ ἀληθὲς ἀσώματόν ἐστιν. ἀξίωμα γάρ  
[5] ἐστι καὶ λεκτόν. ἡ δὲ ἀλήθεια σῶμά ἐστιν. ἐπιστήμη γάρ  
[6] πάντων ἐστίν· ἀληθῶν δ᾽ ἐπιστήμη. πῶς ἡγεμονικόν ἐστι.  
[7] τὸ δὲ ἡγεμονικὸν πνεῦμα εἶναι δοκεῖ, ὅπερ σωματοφυὲς μάλιστα  
[8] ἂν εἰκότως δοκῆ. τῇ δὲ συστάσει διήλλακται ταῦτα  
[9] τῷ τὸ μὲν ἀληθὲς δῆλον εἶναι. οἷον ἐγὼ διαλέγομαι τὴν  
[10] ἀληθείαν ἡμῖν εὑρῆσθαι περιληπτικὴν οὖσαν πάντων ἀγαθῶν.  
[11] δυνάμει δὲ ἐξήλλακται τῷ τὸ μὲν ἀληθὲς καὶ φαύλῳ  
[12] τινὶ ἐπιγίνεσθαι. λέγει γάρ ποτε ἀληθῶς καὶ ὁ μὴ πάνυ  
[13] ἐσπουδασμένος. τὴν δὲ ἀλήθειαν μόνην ἔντροφον εἶναι τοῖς  
[14] τρόπον εἶναι σπουδαίοις.

[15] [ed1page:4.429]Περὶ ἀποδεικτικῆς.

[16] Ἐπειδὴ δοκεῖ τῷ λογικῷ μέρει τῆς φιλοσοφίας προσήκειν  
[17] ὁ περὶ τῶν ἀποδείξεων λόγος, εὔλογόν ἐστι καὶ περὶ [p. 19.239]  
[1] τούτων εἰπεῖν· ἀποδείξεις καλῶ συλλογισμοὺς τοὺς διὰ τὰς  
[2] ἐναργεῖς πρόθεσιν καὶ λῆψιν συμπέρασμα ἀποδεικνύντας.  
[3] ἢ οὐ δεομένους ἑτέρου μηνύματος. εἰσὶ δὲ οἵδε, πρῶτος ὁ  
[4] ἐκ συνημμένου τοῦ ἡγουμένου τὸ λῆγον ἐπιφέρων, οἷον,  
[5] ἡμέρα ἐστὶν, ἄρα φῶς ἐστι. δεύτερος δὲ ὁ ἐξ ἡγουμένου καὶ  
[6] τοῦ ἀντικειμένου τοῦ λήγοντος τὸ ἀντικείμενον τοῦ ἡγουμένου  
[7] ἐπιφέρων. οἷον εἰ ἡμέρα ἐστὶ, φῶς ἐστι· φῶς οὐκ ἔστι,  
[8] ἄρα γ᾽ ἡμέρα οὐκ ἔστι. τρίτος δὲ ὁ ἐξ ἀποφατικῆς συμπλοκῆς  
[9] καὶ ἑνὸς τῶν ἐν τῇ συμπλοκῇ τὸ ἀντικείμενον τὸ  
[10] λοιπὸν ἐπιφέρων. οἷον εἰ οὐχὶ ἡμέρα ἐστὶ, νύξ ἐστι· ἀλλὰ  
[11] μὴν ἡμέρα ἐστὶν, νὺξ ἄρα οὐκ ἔστι. τέταρτος δέ ὁ ἐκ  
[12] διεζευγμένου καὶ ἑνὸς τῶν ἀντικειμένων τὸ λοιπὸν ἐπιφέρων.  
[13] ἢ ἡμέρα ἐστὶ ἢ νὺξ ἐστιν. ἀλλὰ μὴν ἡμέρα οὐκ ἔστι, νύξ  
[14] ἄρα ἐστὶ. πέμπτος ὁ ἐκ διεζευγμένου καὶ τοῦ ἀντικειμένου  
[15] ἑνὸς τῶν ἐν τῷ διεζευγμένῳ τοῦ ἀντικειμένου τὸ λοιπὸν ἐπιφέρων.  
[16] οἷον εἰ ἡμέρα ἐστὶ, νύξ οὐκ ἐστίν. ἀλλά μὴν ἡ νὺξ  
[17] οὐκ ἔστιν· ἡμέρα οὖν ἔστιν.

[p. 19.240]

[chapter:5]

[2] [ed1page:4.428] Περὶ τοῦ φυσικοῦ.

[3] Ὅσα μὲν εἰκὸς ἦν περὶ τῶν συντελούντων εἰς τὸ λογικὸν  
[4] μέρος τῆς φιλοσοφίας εἰπεῖν ἐν ἑτέρῳ διῆλθον διὰ  
[5] πλειόνων. ἡμεῖς δὲ συντομώτατα περὶ τούτων διαλεχθέντες  
[6] συμμετρίᾳ μὲν ἐπὶ τὰ φυσικώτερα. καὶ περὶ τούτων  
[7] εἰ λέγοι τις, πᾶσι ῥᾳδίως ἐπιτιμῶντες μή πάνυ δυσχεραίνομεν·  
[8] καὶ περὶ τούτου δυνατὸν εἶναι νομίζομεν ἐμφανῆ  
[9] καθεστάναι· καὶ τοῖς πρῶτα μαθοῦσιν οὕτως ἂν ὑπολάβωμεν  
[10] διὰ ῥᾳστώνην ὑπάρχειν ἀπὸ τούτων, τὰ προτέλεια τῶν  
[11] κατὰ φιλοσοφίαν. λαμβάνομεν τοίνυν πρότερον ἀπὸ τῶν  
[12] ἀρχῶν τε καὶ τῶν δραστικῶν καὶ τῶν ὑλικῶν ἡγημένων τῆς  
[13] φυσικῆς πραγματείας. τούτοις μὲν εἰκότως διανοηθέντες  
[14] ἁρμόττειν νομίζομεν ποικίλα τῶν παλαιῶν φιλοσόφων δόγματα  
[15] ὑπὲρ ἐκείνων καὶ ὑπὲρ τοῦ θεοῦ, ὅσπερ δραστικώτατος  
[16] μέν ἐστι πάντων τῶν ὄντων καὶ τῶν γινομένων αἴτιος [p. 19.241]  
[1] καὶ ὡς εἰπεῖν ποιητής εἰς μέσον προάγειν. Πλάτων μὲν  
[2] οὖν καὶ Ζήνων ὁ Στωϊκὸς περὶ τῆς οὐσίας τοῦ θεοῦ διεληλυθότες  
[3] οὐ κόσμον, ἀλλὰ παρὰ ταῦτα διενοήθησάν τι  
[4] ἄλλο· ὁ μὲν Πλάτων θεὸν ἀσώματον, Ζήνων δὲ σῶμα,  
[5] περὶ δὲ μορφῆς μηδὲν εἰρηκότες. Ἐπίκουρος δὲ ἀνθρωπόμορφον  
[6] τοῦτον ὑπέλαβεν. [ed2page:2.27] Στωϊκοὶ δὲ ἰδίαν μὲν ἰδέαν  
[7] οὐκ ἔχειν διηνεκῶς, πνεῦμα δὲ πυρῶδες ὁμοιούμενον πᾶσι  
[8] ῥᾳδίως οἷς ἂν προεῤῥύη. τόπον δὲ κρατεῖν ὡρισμένον καὶ  
[9] κινεῖσθαι μεταβατικῶς μὲν Ἐπίκουρος αὐτὸν εἰπεῖν ἐπεχείρησεν·  
[10] οἱ δὲ Στωϊκοὶ ἔμφυτον μὲν διὰ πάντων διήκειν,  
[11] ὁμοιούμενον δὲ ἑκάστῳ κινούμενον καὶ μεταλλάττειν προνοεῖν  
[12] τε τῶν ἁπτομένων κατ᾽ ἀρετήν. αὐτοὶ δὲ καὶ τὸν θεὸν  
[13] διοικητικὸν εἰρήκασι, μηδενὸς δὲ τῶν ἁπάντων ἐπιμέλειαν  
[14] ἔχειν. Ἐπίκουρος δὲ διισχυρίζεται λέγων τὸ μακάριον καὶ  
[15] ἀδιάφθαρτον οὔτ’ αὐτὸ πραγματείας ἔχειν οὔθ΄ ἑτέρῳ παρέχειν, [p. 19.242]  
[1] ἀγαθὸν δὲ πᾶσιν ἀνθρώποις τὸν θεὸν διατελεῖν.  
[2] Πλάτων δ’ ὑπείληφε καὶ πάντων συλλήβδην τῶν κατὰ τὸν  
[3] βίον καθηγητικὸν οὐκ ἄλλον νενόμικε. τὸν κόσμον οἱ μὲν  
[4] γεννητὸν εἶναι νομίσαντες τὸν θεὸν ἔφασαν γεγονέναι τούτου  
[5] δημιουργόν. ἄλλοι δὲ γεννητὸν εἶναι συγκεχωρηκότες  
[6] οὐχ ὁμοίως περὶ τοῦ τέλους κεκρίκασιν. ἀλλὰ Πλάτων μὲν  
[7] ἀνώλεθρον εἶναι νομίζει καὶ ἀθάνατον διὰ τὴν εὐτεχνίαν  
[8] τοῦ πεποιηκότος. Στωϊκοὶ δὲ φθορὰς ἐπιδεκτικὸν εἶναι  
[9] καὶ διὰ πυρὸς εἰς τὸ ἄπειρον χεομένου γίνεσθαι τούτου τὴν  
[10] μεταβολὴν καί τινα χρόνον τῆς ὕλης ἀναπαυομένης καὶ  
[11] τῆς ἐπὶ λῆξιν λαμβανούσης· αὖθις δὲ τῶν ὄντων ἀνανευομένων  
[12] ἐκ πυρὸς καὶ μεταβαλλόντων κατ᾽ ἀρχὰς εἰς τὴν τῶν  
[13] ἄλλων στοιχείων φύσιν καὶ πάλιν συγκρινομένων καὶ σωματοποιουμένων  
[14] ὑπὸ τοῦ θεοῦ καὶ τὰ πάντα ἐκ νέας κοσμοποιουμένων.  
[15] οἱ μὲν ἄλλοι πάντες ὑπολαμβάνοντες εἶναι τὸν  
[16] θεὸν ἁπάντων δημιουργὸν αὐτῷ μόνῳ τὴν αἰτίαν τῶν γενομένων  
[17] προσάπτειν ἐπικεχειρήκασι. Πλάτων δὲ καὶ τὰς  
[18] ἰδέας εἰσήγαγεν, εἰς ὅσα μὲν ἀπεργάσασθαι δύναται. εἰσάγουσι [p. 19.243]  
[1] δὲ καὶ τὴν ἄποιον ὕλην ὡς οὐκ ἄνισα τὰ καθ΄ ἕκαστα  
[2] συντελεῖσθαι, ἀλλὰ πάντα τε ὑπ᾽ αὐτῆς τὰ ἀποτελέσματα  
[3] γίγνεσθαι. καὶ περὶ μὲν τῆς δραστικῆς διεξελθεῖν  
[4] ἂν εἴη καιρός. οἱ Κυνικοὶ δὲ περὶ ταύτης εἰπόντες εἶναι  
[5] μὲν ἀρχὴν ὑλικὴν ἅπαντες ὁμοίως δεδώκασιν· οὐ μὴν ἅπαντες  
[6] εἶναι τὴν αὐτήν. ἀλλὰ Φερεκύδης μὲν ὁ Σύριος  
[7] γῆν εἶναι ταῦτα ἐνόμισε, Θαλῆς δὲ ὕδωρ, Ἀναξίμανδρος  
[8] δὲ ἄπειρον, Ἀναξιμένης δὲ καὶ Διογένης ὁ Ἀπολλωνιάτης  
[9] ἀέρα, πῦρ δὲ Ἡράκλειτος καὶ Ἵππασος ὁ Μεταποντῖνος,  
[10] Ξενοφάνης δ᾽ ὁ Κολοφώνιος γῆν καὶ ὕδωρ, Ἵππων δὲ ὁ  
[11] Ῥηγῖνος πῦρ καὶ ὕδωρ. Οἰνοπίων δὲ ὁ Χῖος πῦρ καὶ  
[12] ἀέρα, Δημόκριτος δὲ ἐν τοῖς σοφιστικοῖς γῆν καὶ πῦρ καὶ  
[13] ὕδωρ, οἱ Στωϊκοὶ δὲ τέσσαρα στοιχεῖα γῆν καὶ πῦρ καὶ  
[14] ὕδωρ καὶ ἀέρα, Ἀριστοτέλης δὲ τούτοις προσέθηκε καὶ τὸ  
[15] κυκλοφορικὸν σῶμα. Ἐμπεδοκλῆς δὲ τέτρασι στοιχείοις φιλίαν  
[16] καὶ νεῖκος προσήγαγε τῶν μὲν τεσσάρων στοιχείων  
[17] ὑλικῶν ὄντων, τῆς φιλίας ταῦτα συγκρινούσης, τοῦ δὲ νείκους [p. 19.244]  
[1] διαλύοντος καὶ διακρίνοντος. Δημόκριτος δὲ καὶ Ἐπίκουρος  
[2] τὰς ἀτόμους ἀρχὰς πάντων νομίζουσιν. Ἡρακλείδης  
[3] δὲ ὁ Ποντικὸς καὶ Ἀσκληπιάδης ὁ Βιθυνὸς ἀναρμόστους  
[4] ὄγκους τὰς ἀρχὰς ὑποτιθέντες τῶν ὅρων. Ἀναξαγόρας δὲ  
[5] ὁ Κλαζομένιος τὰς ὁμοιομερείας. Διόδωρος δὲ ὁ Κρόνος  
[6] ἐπικεκλημένος ἀμερῆ καὶ ἐλάχιστα σώματα. Πυθαγόρας  
[7] δὲ τοὺς ἀριθμούς. μαθηματικοὶ δὲ τὰ πέρατα τῶν σωμάτων.  
[8] Στράτων δὲ ὁ φυσικὸς ἐπωνομασμένος τὰς ποιότητας.

[chapter:6]

[10] [ed2page:2.28]Περὶ διαφορᾶς ἀρχῆς καὶ αἰτίας.

[11] Ἀρχὴν δὲ καὶ αἰτίαν τινὲς μὲν ᾠήθησαν μηδὲν ἀλλήλων  
[12] διαφέρειν, τινὲς δὲ τὴν ἀρχὴν καθηγητικὴν πάντων  
[13] εἶναι νομίζουσιν οὐκ αἰτίαν οὖσαν τοῦ παντὸς ἐπιτελέσματος.  
[14] ἀλλὰ τὸ δὲ ὃ ἐν ἑκάστῳ τρόπῳ γίγνεται τὰ ἀποτελέσματα.  
[15] αἴτια δὲ ὑπέθεντο τέσσαρα, προκαταρκτικὸν τὸ  
[16] χωριστὸν ἀπὸ τοῦ ἀποτελέσματος καὶ τοῦτο, ὃ πεποίηκε [p. 19.245]  
[1] παραμένει. συμπλεκτικὸν ὅπερ τὸ ἔργον μὴ ἀπολείπει καὶ  
[2] οὗ παρόντος τὸ ἀποτέλεσμα πάρεστι καὶ πεπαυμένου παρεναλλάττεται  
[3] καὶ αὐξομένου εἰς ἐπίδοσιν πρόεισι καὶ μειουμένου  
[4] ἐλαττοῦται. αὐτοτελὲς τὸ αὐτὸ μόνον ἀποτελοῦν. καὶ  
[5] συναίτιον ὃ μὲν ὑπὸ τὴν ἴσην δύναμιν συμβάλλεται πρὸς  
[6] τὸ ἀποτέλεσμα, ὡς ἐπὶ γῶν ἀροτικῶν [ed1page:4.429] συνεργεῖν δοκεῖ  
[7] τὸ μικρὰν ῥοπὴν πρὸς τὸ ἀποτέλεσμα εἰσάγον, ὡς καταδεῖν  
[8] δυοῖν βοοῖν· ἀλλὰ δὲ ὁ βουκόλος ἢ ἀρότης ῥᾷον γεωργήσει  
[9] καὶ τὴν γεωργίαν διατελέσει, εἰ τρίτος ἐπήγετο συνεπικουφίζων.  
[10]

[11] Περὶ διαφορᾶς στοιχείων καὶ ἀρχῆς.

[12] Τῶν ἀπὸ Ἰωνίας φιλοσόφων οὐδὲν διαλλάττειν αὐτὰ  
[13] νομιζόντων Πλάτων πλεῖστον διενηνοχέναι ταῦτα κέκρικε  
[14] τῆς μὲν ἀρχῆς. καὶ γὰρ οὐδὲν εἶναι πρότερον ἀφ᾽ ἧς γεννᾶσθαι  
[15] ταῦτα συμβέβηκε. τῶν δὲ στοιχείων προτέραν εἶναι  
[16] τὴν ἀειδῆ καὶ ἄμορφον οὐσίαν. ἣν οἱ μὲν ἄποιον ὕλην  
[17] ὀνομάζουσιν, οἱ δὲ ἐντελέχειαν καὶ στέρησιν. ἔτι δὲ τὰ μὲν [p. 19.246]  
[1] στοιχεῖα οἱ μὲν σύνθετα καὶ ἀποτελέσματα. τὴν δ᾽ ἀρχὴν  
[2] οὐδετέραν τούτων ὑπάρχειν. ὥστ᾽ εἰκότως ὁ Πλάτων  
[3] τὴν ἐν τούτοις παραλλαγὴν κατειληφὼς ἀποφαίνεται.

[4] Περὶ φύσεως.

[5] Φύσιν τινὲς εἶναι λέγουσι πνεῦμα ἔντεχνον, ὁδοποιητικόν.  
[6] ἄλλοι δὲ τὴν τῶν σωμάτων σύγκρισιν εἶναι καὶ διάκρισιν  
[7] τὴν φύσιν ὑπολαμβάνουσιν. Ἀριστοτέλης δὲ ἀρχήν  
[8] τε κινήσεως καὶ ἠρεμίας εἴρηκεν, ἐν ᾧ ὑπάρχει πρώτως καθ’  
[9] αὑτὸ καὶ μὴ κατὰ συμβεβηκὸς γεγενῆσθαι νομίζων. φυσικὰ  
[10] δὲ εἶναι λέγει τά στοιχεῖα τέσσαρα καὶ τὰ ἐξ αὐτῶν γιγνόμενα  
[11] ζῶα, φυτὰ, μέταλλα καὶ τὰ περὶ τὸν ἀέρα, ὄμβρους  
[12] καὶ τὰ τοιαῦτα.

[13] Περὶ κινήσεως.

[14] Τὴν κίνησιν σχεδὸν τῶν φιλοσόφων πάντες οἱ ἀκριβέστατοι  
[15] γίνεσθαι νομίζουσιν. τὴν μὲν γὰρ τοπικὴν μετάβασιν,  
[16] ὅταν τι ἀπὸ τόπου εἰς τόπον ἕτερον φαίνηται μεταβαῖνον [p. 19.247]  
[1], τὴν δὲ φυσικὴν ὅταν εἰς ἕτερον ἐξ ἑτέρου γινόμενον  
[2] ἀποφαίνωνταί τινες. τρίτον δὲ τὴν γένεσιν ὅταν ἐξ  
[3] οὐκ ὄντων γένηταί τι. τὴν διαφθορὰν ὅταν ἐξ ὄντος πρὸς  
[4] τὸ μὴ εἶναι καθίσταται, καθάπερ ἐπὶ τῶν ἀπογινομένων  
[5] ζώων. τὴν δ ᾽ αὐξητικὴν ὅταν τι ἀπὸ βράχεος πρὸς τὸ  
[6] μεῖζον μέτεισι. τὴν δὲ μειωτικὴν ὅταν ἐκ μείζονος βραχύνηται  
[7] τι καὶ πρὸς ἔλαττον μεθαρμόζηται.

[8] Περὶ σωμάτων.

[9] Σῶμα τινῶν ὑπολαβόντων τὸ εἴτε ποιεῖν εἴτε πάσχειν,  
[10] ἕτεροι τὸ τριχῆ διαστατὸν μετὰ ἀντιτυπίας τὸ σῶμα καθεστάναι  
[11] φασίν. εἶναι μὲν γὰρ σημεῖον οὗ μέρος οὐδέν. τὴν  
[12] δὲ γραμμὴν μῆκος ἀπλατές. ἐπιφάνειαν δὲ τὸ μήκους καὶ  
[13] πλάτους μετέχον. τοῦτο δὲ, ὁπόταν βάθους προσλάβῃ,  
[14] σῶμα νομίζουσιν εἶναι. τινὲς δὲ τὰ πέρατα σώματα εἶναι  
[15] ὑπειλήφασιν.

[p. 19.248]  
[1] Περὶ σχήματος.

[2] [ed2page:2.29] Σχῆμά ἐστιν ἐπιφάνεια καὶ περιγραφὴ καὶ πέρας σώματος.  
[3] τῶν δὲ σχημάτων τὰ μὲν στρογγύλα, τὰ δὲ γωνιώδη,  
[4] ὧν σχεδὸν ἄπειρος ποικιλία.

[5] [ed1page:4.427]Περὶ ἰδέας.

[6] Ἰδέα ἐστὶν οὐσία ἀσώματος, αἰτία τῶν οἷά ἐστιν αὐτὴ  
[7] καὶ παράδειγμα τῶν κατὰ φύσιν ἐχόντων αἰσθητῶν ὑποστάσεων,  
[8] αὐτὴ μὲν οὐκ ὑφεστῶσα καθ᾽ ἑαυτὴν, ἐνεικονίζουσα  
[9] δὲ τὰς ἀμόρφους ὕλας καὶ αἰτία γιγνομένη τῆς τούτων διατάξεως.  
[10] Πλάτων δὲ συγχωρεῖ ὅσον δυνατὸν, ὅτι ἐν τοῖς  
[11] νοήμασι καὶ ταῖς φαντασίαις δεῖ ζητεῖν ἰδέας τοῦ θεοῦ.  
[12] Ἀριστοτέλης δὲ εἴδη μὲν καὶ ἰδέας ἀπέλιπεν, οὐ μὴν κεχωρισμένας  
[13] τῆς ὕλης. οἱ δὲ Στωϊκοὶ ἐννοήματα ἡμέτερα τὰς  
[14] ἰδέας εἶναι νομίζουσι.

[p. 19.249]

[chapter:7]

[2] Περὶ κόσμου.

[3] Οἱ μὲν ἀπὸ τῆς στοᾶς ἕνα κόσμον εἰρήκασι καὶ τοῦτον  
[4] τὸ πᾶν καὶ σωματικόν. Ἐμπεδοκλῆς δὲ κόσμον ἕνα,  
[5] οὐ μέντοι τὸ πᾶν εἶναι τὸν κόσμον, ἀλλὰ ὀλίγον τι τοῦ  
[6] παντὸς μέρος, τὸ δὲ λοιπὸν ὕλην. Πλάτων δὲ ἕνα φησὶ  
[7] καὶ ἓν τὸ πᾶν εἶναι ἐκ τοῦ μὴ εἶναι τέλειον, ἐὰν μὴ πάντα  
[8] περιέχῃ, ἐκ τοῦ μὴ ἔσεσθαι ὅμοιον τῷ παραδείγματι τουτέστι  
[9] τῷ θνητῷ κόσμῳ ἐὰν μὴ μονογενὴς ἶ, ἐκ τοῦ μὴ  
[10] ἔσεσθαι αἰώνιον εἰ τὸ ἐλλιπές τι ἔχει. Μετρόδωρος ὁ καθηγητὴς  
[11] ἐπικούρου φησὶν ἄτοπον εἶναι ἐν μεγάλῳ πεδίῳ  
[12] ἕνα ἄσταχυν γεννηθῆναι καὶ ἕνα κόσμον ἐν τῷ ἀπείρῳ· ὅτι  
[13] δὲ ἄπειρος κατὰ τὸ πλῆθος δῆλον ἐκ τοῦ ἄπειρα τὰ αἴτια  
[14] εἶναι. εἰ γὰρ ὁ κόσμος πεπερασμένος, τὰ δ᾽ αἴτια πάντα  
[15] ἄπειρα, ἐξ ὧν δὲ ὁ κόσμος γέγονεν, ἀνάγκη ἀπείρους εἶναι.  
[16] ὅπου γὰρ τὰ αἴτια πάντα, ἐκεῖ καὶ ἀποτελέσματα. αἴτια δὲ  
[17] ἤτοι αἱ ἄτομοι καὶ τὰ στοιχεῖα.

[p. 19.250]

[1] Πῶς συνέστηκεν ὁ κόσμος.

[2] Συνέστηκε τοίνυν ὁ κόσμος περικεκλεισμένως ἐσχηματισμένος  
[3] τὸν τρόπον τοῦτον τῶν βαρυτάτων σωμάτων φερομένων  
[4] εἰς τὸ κάτω, τῶν δὲ κούφων εἰς τὸ ἄνω, φερομένων  
[5] δὲ πέριξ ἐκ τούτων συνηρμοσμένων.

[chapter:8]

[7] Περὶ θεοῦ.

[8] Ὅσα κατ᾽ ἀρχὰς περὶ θεοῦ λέγοντες παρελίπομεν,  
[9] ταῦτα νῦν ἐροῦμεν. τοὺς μὲν τῶν προτέρων φιλοσοφησάντων  
[10] εὑρήκαμεν θεοὺς ἠγνοηκότας, ὡς Πρωταγόραν τὸν  
[11] Ἡλεῖον καὶ Θεόδωρον τὸν Κυρηναῖον καὶ Εὐήμερον τὸν  
[12] Τεγεάτην. οὐ γὰρ εἶναι θεοὺς εἰπεῖν τετολμήκασιν. ἔοικε  
[13] δὲ ταύτης τῆς ὑπολήψεως Εὐριπίδης, κἂν τοῦτο μὲν αὐτὸς  
[14] οὐ λέγῃ διὰ δέος τῶν Ἀρεοπαγιτῶν, ἀλλὰ τὸν Σίσυφον  
[15] εἰσήγαγε τοῦτο λέγοντα. τοίους δὲ παραλελειφότες τοῦ Ἀναξαγόρου  
[16] ἀκροώμεθα, ὃς μὲν τὸν θεὸν [ed1page:4.428] καὶ τὰ σώματα [p. 19.251]  
[1] κατ᾽ ἀρχὰς διακεκοσμηκέναι, καὶ οὕτως εἶναι τὸν πεποιηκότα  
[2] ταῦτα ὑπέλαβε. Πλάτων δὲ οὐχ ἑστηκότα ταῦτα  
[3] ὑπέθετο, ἀτάκτως δὲ κινούμενα ὑπὸ τοῦ θεοῦ εἰς τάξιν  
[4] ἦχθαι καὶ τοῦ προσήκοντος μετειληφέναι. Θαλῆς δὲ  
[5] [ed2page:2.30]νοῦν τοῦ κόσμου τὸν θέον ἡγήσατο. Ἀναξίμανδρος δὲ τοὺς  
[6] ἀπείρους νοῦς θεοὺς εἶναι νομίζει. Δημόκριτος δὲ νοῦν ἐν  
[7] πυρὶ σφαιροειδεῖ τὴν τοῦ κόσμου ψυχὴν ὑπολαμβάνει. Πυθαγόρας  
[8] δὲ τῶν ἀρχόντων μονάδα θεὸν καὶ τὸ ἀγαθὸν  
[9] ᾠήθη, ἥτις ἐστὶν ἣ τοῦ ἑνὸς φύσις αὐτὸς ὁ νοῦς. τὴν δὲ  
[10] ἀόριστον δυάδα δαίμονα καὶ τὸ κακὸν, περὶ ἥν ἐστιν ὁρατὸς  
[11] κόσμος. καὶ Πλάτωνι τοῦτο δοκεῖ τὸν θεὸν ἀμιγῆ πάσης  
[12] ὕλης καὶ μηδενὶ πάθει συμπεπλεγμένον. Ἀριστοτέλης δὲ  
[13] τὸν ἀνωτάτω θεὸν εἶδος χωριστὸν, ἐπιβεβηκὸς τῇ σφαίρᾳ  
[14] τοῦ παντός. ὅθεν ἐστὶν αἰθέριον σῶμα τὸ μέγιστον ὑπ᾽  
[15] αὐτοῦ νομιζόμενον. διηρημένον κατὰ τὰς σφαίρας τῇ μὲν  
[16] φύσει συναφεῖς, τῷ δὲ λόγῳ κεχωρισμένας· ὥστ’ εἶναι ζῶον  
[17] σύνθετον ἐκ σώματος καὶ θεότητος, καὶ τὸ μὲν αἰθέριον [p. 19.252]  
[1] κινούμενον κυκλοφορητικόν. τὴν δὲ ψυχὴν λόγον ἀκίνητον.  
[2] αἴτιον τῆς κινήσεως κατ᾽ ἐνέργειαν. Στωϊκοὶ τὸν θεὸν πῦρ  
[3] ἔντεχνον ἢ πνεῦμα νομίζουσιν ὁδῷ βαδίζον ἐπὶ κόσμου γένεσιν,  
[4] ἐμπεριειληφὸς πάντας τοὺς σπερματικοὺς λόγους, καθ’  
[5] οὓς ἕκαστα καθ᾽ εἱμαρμένην γίνεσθαι καὶ διήκειν δι’ ὅλου  
[6] τοῦ κόσμου, τὰς δὲ προσηγορίας μεταλαμβάνοντα κατά τὰς  
[7] τῆς ὕλης δι’ ἧς κεχώρηκε παραλλάξεις. θεὸν δὲ καὶ τὸν  
[8] κόσμον καὶ τοὺς ἀστέρας καὶ τὴν γῆν εἶναι νομίζουσι, τὸ  
[9] δὲ ἀνώτατον πάντων τὸν νοῦν εἶναι τὸν θεόν. Ἐπίκουρος  
[10] δὲ, ἀνθρωποειδεῖς εἶναι τοὺς θεοὺς, λόγῳ δὲ πάνυ θεωρητοὺς  
[11] διὰ τὴν λεπτομέρειαν τῆς τῶν εἰδώλων φύσεως. ὁ δὲ  
[12] οὕτω ἄλλας τέτταρας φύσεις κατὰ γένος ἀφθάρτους τάσδε,  
[13] τὰ ἄτομα, τὸ κενὸν, τὸ ἄπειρον, τὰς ὁμοιότητας. αὗται δὲ  
[14] λέγοντα ὁμοιομερεῖς καὶ στοιχεῖα τῷ αὐτῷ.

[15] [ed1page:4.427]Πόθεν ἔχομεν ἔννοιαν θεῶν.

[16] Ὁρίζοντα τὸν θεὸν οἱ Στωϊκοὶ πνεῦμα νοητὸν οὐκ  
[17] ἔχον μορφὴν, μεταβαλλόμενον δὲ εἰς ὃ βούλεται. ἔχομεν δὲ [p. 19.253]  
[1] ἔννοιαν τούτου ἐκ τοῦ κάλλους καὶ μεγέθους τῶν ὁρωμένων  
[2] αὐτοῦ δημιουργημάτων. οὐδὲν γὰρ τῶν καλῶν εἰκῆ γεγένηται,  
[3] ἀλλ᾽ ὑπὸ δημιουργοῦ σοφοῦ. ὅθεν Εὐριπίδης εἶπεν,  
[4] ἀστέρες δ᾽ ἐν οὐρανῷ ποίκιλμα τέκτονος σοφοῦ, ἐλάβομεν  
[5] δὲ ἔννοιαν ἐν τοῦ τὸν ἥλιον καὶ τὴν σελήνην σὺν τοῖς λοιποῖς  
[6] τῶν ἀστέρων τὴν ὑπόγειον φορὰν ἐνεχθέντας ὁμοίως  
[7] ἀνατέλλειν τοῖς χρώμασι καὶ τοῖς σχήμασιν. ἴσα δὲ καὶ τοῖς  
[8] μεγέθεσι καὶ κατὰ τόπους τοὺς αὐτοὺς καὶ χρόνους.

[9] [ed1page:4.429]Περὶ ἡρώων καὶ δαιμόνων.

[10] Θαλῆς μὲν καὶ Πλάτων καὶ Πυθαγόρας καὶ πρὸς τούτοις  
[11] οἱ Στωϊκοὶ. γιγνώσκουσιν ὁμοίους εἶναι καὶ τούτους μὲν  
[12] οὐσίας φυσικάς, τοὺς δ᾽ ἥρωας ψυχὰς κεχωρισμένας τῶν  
[13] σωμάτων τὰς μὲν ἀγαθὰς τῶν τὸν βίον διαγόντων ἄριστα  
[14] ἀνθρώπων, κακὰς δὲ τῶν πονηρῶν. Ἐπίκουρος δὲ οὐδετέρους  
[15] τούτων εἶναι συγκεχώρηκε.

[p. 19.254]

[chapter:9]

[2] [ed1page:4.426] Περὶ ψυχῆς.

[3] Πολλὴν μέν ἐστιν εὑρεῖν παρὰ τοῖς προτέροις ἀντείρησιν  
[4] περὶ τῆς ψυχῆς γενομένην. ἀλλ᾽ ὅμως μὴ τὸν τῆς εἰσαγωγῆς  
[5] τροπόν ὑπερβαίνειν δοκοῖμεν τὰ πᾶσιν εἰρημένα  
[6] περὶ ταύτης διεξιόντες, ὅσα τοῖς ὀνομαστοτάτοις εἰρῆσθαι  
[7] περὶ ταύτης νομίζομεν, ὡς ἐν βραχέσι πειρώμεθα λέγειν.  
[8] ψυχὴν τοίνυν [ed2page:2.31] οἱ μὲν πνεῦμα παντὶ τωῖ σώματι παρακείμενον  
[9] ὅπου μὲν μᾶλλον, ὅπου δὲ ἧττον νομίζουσιν εἶναι.  
[10] οὗτοι δὲ οἱ περὶ τὸν Ἀσκληπιάδην εἰσίν· ἄλλοι δὲ δύναμιν  
[11] δι᾽ ἣν ζῶμεν. οἱ δὲ κινήσεως ἀρχὴν πάντων γινομένων τε  
[12] καὶ ὄντων. Ἐπίκουρος δὲ τὸν ἐφελκόμενον ἔξωθεν ἀέρα διὰ  
[13] τῆς εἰσπνοῆς τὴν ψυχὴν ὑπέλαβεν. τὴν δὲ οὐσίαν ταύτην  
[14] οἱ μὲν ἀσώματον ἔφασαν, ὡς Πλάτων, οἱ δὲ σώματα κινεῖν,  
[15] ὡς Ζήνων καὶ οἱ ἐξ αὐτοῦ. πνεῦμα γὰρ εἶναι ταύτην  
[16] ὑπενόησαν καὶ οὗτοι θνητὴν μὲν ψυχὴν, ὡς Ἐπίκουρος [p. 19.255]  
[1] καὶ Δικαίαρχος ᾠήθησαν, ἀθάνατον δὲ Πλάτων καὶ οἱ  
[2] Στωικοί. ἀλλ᾽ ὁ Πλάτων ἀεικίνητον καὶ οὐδέποτε διαφθαρησομένην.  
[3] οἱ Στωϊκοὶ δὲ καθ’ ἑκάστην τοῦ κόσμου μεταβολὴ  
[4] διαμένειν ἀθάνατον, ἕως ἂν ῇ τοῦ κόσμου μεταβολὴ  
[5] συστᾶσα καὶ ταύτην τυχεῖν διαφθαρῆναι. τοῖς δὲ σώμασι  
[6] συνδεῖσθαι νομίζουσιν οἱ μὲν αὐτοφυεῖς ἥκουσιν ἐγκρατεῖς  
[7] οὔσας, ὥστε ταῦτα πασχούσας τῷ ἐπιθυμεῖν ἡδονῶν τῶν  
[8] διὰ τῶν σωμάτων αὐταῖς προσγινομένων. οἱ δὲ κατὰ θεὸν  
[9] ἐγγίνεσθαι τοῖς σώμασι βουλόμενοι. μηδ᾽ ἓν τῶν στοιχείοιν  
[10] ἀργὸν, μηδὲ ἔξω Ὂν ἄμοιρον εἶναι διὰ τέλους· ἐξαμαρτάνειν  
[11] δὲ τὰς ψυχὰς οἱ μὲν αὐτεξουσίους οὔσας καὶ διὰ τὰς  
[12] σφετέρας ἐπιθυμίας ἐπὶ το πλημμελὲς τρεπομένας. τῶν ἡδέων  
[13] γὰρ οὔσας ὀρεκτικὰς διὰ τήν τούτου κάθεξιν μηδὲν διωθεῖσθαι  
[14] τὰς φαυλοτάτας τῶν ἀτοπωτάτων εἶναι νομιζομένων.  
[15] οἱ δὲ καθ΄ εἱμαρμένην πάντα συμβαίνειν νομίσαντες  
[16] καὶ τὴν ψυχὴν ἀπροαιρέτως τοῖς πλημμελήμασι περιπίπτειν  
[17] ὑπολαμβάνουσι. διδόναι δὲ δίκην τὰς [ed1page:4.427] πονηροτάτας  
[18] τῶν σωμάτων ἀπαλλαττομένας ὁ Πλάτων οἴεται καὶ τὰς [p. 19.256]  
[1] ἄμεινον βεβιωκυΐας εἰς θεὸν ἀναπέμπεσθαι καὶ τοῖς ἄστροις  
[2] ἐγκαταλέγεσθαι. Στωϊκοὶ δὲ τούτων οὐδὲν προσίενται, ἀλλ᾽  
[3] ἐπειδὰν ἀποχωρισθῶσι τῶν σωμάτων, φασὶ τὰς ἀκρατεστέρας  
[4] καὶ τῶν ἡδέων ἐπιθυμητικὰς αὖθις ἠμφιεσμένας τῶν  
[5] διὰ σωμάτων ἡδονῶν προσγιγνομένων ἐγκαταδύεσθαι πάλιν  
[6] τοῖς σώμασιν ἐξ ἀρχῆς, καὶ μηδέποτε παύεσθαι τούτου  
[7] περιπιπτούσας, ἕως ἂν παιδεύσεως τῆς προσηκούσης τύχωσι  
[8] καὶ τῶν καλῶν εἰς γνῶσιν ἀφικόμεναι χρηστὸν ἕλωνται βίον.  
[9] καὶ μετὰ τὴν διάλυσιν καὶ τὴν ἀπαλλαγὴν τοῦ σώματος  
[10] καθ᾽ αὑτὰς διαφανεῖς σπουδαίοιν δεομένων ἰδέας μετελθούσας  
[11] τὰς ἀγαθὰς καὶ μετὰ ταῦτα διὰ παντὸς οὔσας τὰς  
[12] πάλιν οὕτω διακειμένας. εἶναι δὲ τὰ μέρη τῆς ψυχῆς Πλάτων  
[13] μὲν τρία νενόμικε, λογικὸν, θυμικὸν, ἐπιθυμητικόν. Ἀριστοτέλης  
[14] δὲ προσήγαγε καὶ τὸ φυσικόν τε καὶ τὸ ζωτικόν.  
[15] Στωϊκοὶ δὲ τέσσαρα μέρη τῆς ψυχῆς εἶναί φασι, λογικὸν,  
[16] αἰσθητικὸν, φωνητικὸν, σπερματικόν. τινὲς δὲ τὴν ψυχὴν  
[17] ἁπλῆν καὶ ἀμερῆ τυγχάνειν. οὐδὲν γὰρ ἄλλο τὴν ψυχὴν  
[18] ὑπολαμβάνουσιν ἢ φρόνησιν ὑπάρχειν, ἣν καὶ νοῦν καὶ νόησιν [p. 19.257]  
[1] προσειρήκασι. Μενέμαχος δὲ τῶν Στωϊκῶν ὑπόληψιν ἐπικρίνων  
[2] τὸ φωνητικὸν καὶ τὸ σπερματικὸν περιεῖλεν. οἰηθεὶς  
[3] τῆς αἰσθητικῆς δυνάμεως ταῦτα μετέχειν. μέρη δὲ τῆς ψυχῆς  
[4] ἔνιοι ᾠήθησαν τὸ λογικὸν καὶ τὸ αἰσθητικόν. ὧν καὶ  
[5] μᾶλλον ἄν τις συγχωρήσειεν εὐλόγως.

[chapter:10]

[7] Περὶ ἐλαχίστοιν.

[8] Πρὸ τῶν τεσσάρων στοιχείων θραύσματα βραχύτατα ἢ  
[9] ψήγματα οἶον στοιχεῖα ἀπὸ στοιχείων ὁμοιομερῆ νομίζουσιν  
[10] εἶναί τινες τὰ λεγόμενα ἐλάχιστα. Ἡράκλειτος εἰσάγει  
[11] ταῦτα νοήσει μόνον ληπτά.

[12] [ed2page:2.32]Περὶ χρωμάτων.

[13] Χρῶμά ἐστι ποιότης σώματος ὁρατόν. οἱ Πυθαγόρειοι  
[14] δὲ χροιὰν καὶ χρῶμα ἐκάλουν τὴν ἐπιφάνειαν τοῦ σώματος. [p. 19.258]  
[1] Ἐμπεδοκλῆς δὲ τὸ τοῖς πόροις τῆς ὄψεως ἐναρμόττον. Πλάτων  
[2] φλόγα ἀπὸ τῶν σωμάτων σύμμετρα μόρια ἔχουσαν πρὸς  
[3] τὴν ὄψιν. Ζήνων δὲ ὁ Στωϊκὸς τὰ χρώματα ἐπίχρωσιν  
[4] τῆς ὕλης πρώτους εἶναι σχηματισμούς. οἱ δὲ ἀπὸ Πυθαγόρου  
[5] τὰ γένη τῶν χρωμάτων λευκόν τε καὶ μέλαν καὶ  
[6] ἐρυθρὸν καὶ ὠχρὸν νομίζουσι. τὰς δ᾽ ἄλλας διαφορὰς  
[7] παρὰ τὰς ποιὰς μίξεις τῶν στοιχείων, τὰς δὲ τῶν ζώων  
[8] παρὰ τὰς τῶν τόπων καὶ τῶν ἀέρων.

[9] Περὶ μίξεως.

[10] Οἱ μὲν παλαιότεροι τὰς τῶν στοιχείοιν μίξεις κατ᾽  
[11] ἀλλοίωσιν ἤτοι κρᾶσιν ὠήθησαν γίνεσθαι, οἱ δὲ περὶ Ἀναξαγόραν  
[12] καὶ Δημόκριτον κατὰ παράθεσιν. Ἐμπεδοκλῆς δὲ  
[13] ἐκ μικροτάτων οἴεται τὰ στοιχεῖα συγκρίνειν. Πλάτων δὲ  
[14] τὰ μὲν τρία εἶναι τρεπτὰ εἰς ἄλληλα λέγει, πῦρ, ἀέρα, ὕδωρ,  
[15] τὴν δὲ γῆν ἀμετάβλητον μόνην.

[16] Περὶ κενοῦ

[17] Οἱ ἀπὸ Πυθαγόρου καὶ οἱ φυσικοὶ πάντες μέχρι Πλάτωνος  
[18] ἐν τῷ κόσμῳ κενὸν εἶναι λέγουσι. Ἐμπεδοκλῆς οὐδέ [p. 19.259]  
[1] τι παντὸς κενὸν πέλει οὐδὲ περιττόν. Λεύκιππος δὲ καὶ  
[2] Δημόκριτος καὶ Ἐπίκουρος καὶ τὰ μὲν ἄτομα ἀπέραντα  
[3] πλήθει, τὸ δὲ κενὸν ἄπειρον τῷ μεγέθει. οἱ Στωϊκοὶ δὲ  
[4] ἐντὸς μὲν τοῦ κόσμου κενὸν οὐδὲν εἶναι νομίζουσιν, ἔξωθεν  
[5] δ᾽ αὐτοῦ ἄπειρον. Ἀριστοτέλης δὲ τοσοῦτον εἶναι κενὸν  
[6] ἔξω τοῦ οὐρανοῦ, ὥστ᾽ ἀναπνεῖν εἰς αὐτὸν τὸν οὐρανόν.  
[7] ἔνδοθεν γὰρ εἶναι τόπον πυρινόν.

[8] Περὶ χώρας.

[9] Οἱ Στωϊκοὶ καὶ Ἐπικούρειοι διαλλάττειν τὸν τόπον τῆς  
[10] χώρας ἐνόμισαν. καὶ τὸν μὲν τόπον ὑπὸ σώματος κατέχεσθαι,  
[11] τὴν δὲ χώραν ἐκ μέρους, ὥσπερ ἐπὶ τῆς τοῦ οἴνου  
[12] πιθάκνης.

[13] Περὶ χρόνου.

[14] Τὸν χρόνον εἶναι Πυθαγόρας ὑπείληφε τὴν σφαῖραν  
[15] τοῦ περιέχοντος ἡμᾶς οὐρανοῦ. Πλάτων δὲ αἰῶνος εἰκόνα  
[16] κινητὴν ἢ διάστημα τῆς τοῦ κόσμου κινήσεως. Ἐρατοσθένης  
[17] δὲ τὴν τοῦ ἡλίου πορείαν.

[p. 19.260]

[1] Περὶ οὐσίας χρόνου.

[2] Τοῦ δὲ χρόνου τὴν οὐσίαν οἱ Στωϊκοὶ ἡλίου τὴν κίνησιν  
[3] νομίζουσι. Πλάτων δὲ τὴν πορείαν ταύτην. καί τινες  
[4] μὲν ἀγέννητον τὸν χρόνον εἶναι, Πλάτων δὲ γεννητὸν κατ᾽  
[5] ἐπίνοιαν.

[6] Περὶ γενέσεως καὶ φθορᾶς.

[7] Οἱ περὶ Παρμενίδην καὶ Μέλισσον καὶ Ζήνωνα τὸν  
[8] ἐλεάτην γένεσιν καὶ φθορὰν ἀνῃρήκασιν ἀκίνητον εἶναι τὸ  
[9] πᾶν ὑπολαβόντες. Ἐμπεδοκλῆς δὲ καὶ Ἐπίκουρος καὶ ὅσοι  
[10] κατὰ συναθροισμὸν τῶν λεπτῶν σωμάτων κοσμοποιοῦσι,  
[11] σύγκρισιν μὲν καὶ διάκρισιν εἰσάγουσι. γενέσεις δὲ καὶ  
[12] φθορὰς οὐκ οἰκείως, οὐ γὰρ κατὰ ποιὰν ἀλλοίωσιν, ἀλλὰ  
[13] κατὰ παράθεσιν καὶ συναθροισμὸν γίνεσθαι τὰ πάντα νομίζουσι.  
[14] Πυθαγόρας δὲ καὶ ὅσοι παθητὴν ὕλην ὑποτίθενται,  
[15] κυρίως γένεσιν καὶ φθορὰν λέγουσι γίνεσθαι καὶ ἀλλοιώσεις  
[16] καὶ τροπὰς στοιχείων καὶ διαλύσεις.

[p. 19.261]

[1] [ed2page:2.33]Περὶ ἀνάγκης.

[2] Τὴν ἀνάγκην Θαλῆς ἰσχυροτάτην εἶναί φησι. κρατεῖν  
[3] γὰρ αὐτὴν τοῦ παντός. Πυθαγόρας δὲ τῷ κόσμῳ τὴν  
[4] ἀνάγκην περικεῖσθαι ὑπολαμβάνει. Παρμενίδης δὲ καὶ Δημόκριτος  
[5] πάντα κατὰ ἀνάγκην συμβαίνειν εἰρήκασιν. εἶναι  
[6] δὲ τὴν αὐτὴν εἱμαρμένην καὶ δίκην καὶ πρόνοιαν. Πλάτων  
[7] δὲ τὰ μὲν εἰς πρόνοιαν, τὰ δὲ εἰς ἀνάγκην ἀνάγεσθαι.

[8] Τίς οὐσία ἀνάγκης.

[9] Τῶν ἀρχῶν δὲ καὶ τῶν στοιχείων αἰτίαν χρηστικὴν  
[10] τὴν ἀνάγκην Ἐμπεδοκλῆς ἡγεῖται. Δημόκριτος δὲ τὴν ἀντιτυπίαν  
[11] καὶ φορὰν καὶ πληγὴν τῆς ὕλης. Πλάτων δὲ ὁτὲ  
[12] μὲν τὴν ὕλην, ὁτὲ δὲ τὴν τοῦ ποιοῦντος πρὸς αὐτὴν σχέσιν.

[13] Περὶ οὐσίας εἱμαρμένης.

[14] Ἡράκλειτος οὐσίαν εἱμαρμένης λόγον διὰ παντὸς διήκοντα.  
[15] ἠ δὲ εἱμαρμένη ἐστὶν αἰθέριον σῶμα, σπέρμα τῆς [p. 19.262]  
[1] τῶν πάντων γενέσεως. Πλάτων λόγον ἀΐδιον καὶ νόμον ἀΐδιον  
[2] τῆς τοῦ παντὸς φύσεως. Χρύσιππος δύναμιν πνευματικὴν  
[3] καὶ τάξιν τοῦ παντὸς διοικητικήν. καὶ πάλιν ἐν τοῖς  
[4] ὅροις λέγει τὴν εἱμαρμένην, καθ’ ἣν τὰ μὲν γεγονότα γέγονε,  
[5] τὰ δὲ γινόμενα γίνεται, τὰ δὲ γενησόμενα γενήσεται. οἱ  
[6] δὲ ἄλλοι Στωϊκοὶ εἱρμόν. Ποσειδώνιος δὲ τρίτον ἀπὸ Διός.  
[7] πρῶτον γὰρ εἶναι τὸν Δία, εἶτα τὴν φύσιν, εἶτα τὴν εἱμαρμένην.  
[8]

[9] Περὶ τύχης.

[10] Πλάτων αἰτίαν ἐν προαιρετικοῖς κατὰ συμβεβηκὸς καὶ  
[11] παρακολούθημα. Ἀριστοτέλης αἰτίαν κατὰ συμβεβηκὸς ἐν  
[12] τοῖς καθ’ ὁρμὴν ἕνεκά τινος γινομένοις ἄδηλον καὶ ἄστατον.  
[13] διαφέρειν δὲ τῆς τύχης τὸ αὐτόματον· τὸ μὲν γὰρ  
[14] ἀπὸ τύχης κατ᾽ αὐτομάτου εἶναι ἐν τοῖς πρακτέοις πάντως,  
[15] τὸ δ᾽ αὐτόματον οὐκ ἀπὸ τύχης. ἐν γὰρ τοῖς ἔξω πράξεως [p. 19.263]  
[1] καὶ τὴν μὲν τύχην τῶν λογικῶν καὶ τῶν ἀλόγων ζώων καὶ  
[2] τῶν ἀψύχων σωμάτων. Ἐπίκουρος ἀσύστατον αἰτίαν προσώποις,  
[3] χρόνοις, τρόποις. Ἀναξαγόρας δὲ καὶ Στωϊκοὶ αἰτίαν  
[4] ἄδηλον ἀνθρωπίνῳ λογισμῷ· καὶ τὰ μὲν εἶναι κατὰ  
[5] ἀνάγκην, τὰ δὲ καθ᾽ εἱμαρμένην, τὰ δὲ κατὰ προαίρεσιν·  
[6] τὰ δὲ κατὰ τύχην, τὰ κατὰ αὐτόματον.

[chapter:11]

[8] [ed1page:4.431]Περὶ κόσμου.

[9] Πυθαγόρας πρῶτος ὠνόμασε τὴν τῶν ὅλων περιοχὴν  
[10] κόσμον ἐκ τῆς ἐν αὐτῷ τάξεως. Θαλῆς ἕνα τὸν κόσμον.  
[11] Δημόκριτος καὶ Ἐπίκουρος καὶ ὁ τούτου καθηγητὴς Λεύκιππος  
[12] ἀπείρους κόσμους ἐν τῷ ἀπείρῳ κενῷ. Ἐμπεδοκλῆς  
[13] τὸν τοῦ ἡλίου δρόμον εἶναι περιγραφὴν τοῦ πέρατος  
[14] τοῦ κόσμου. οἱ Στωϊκοὶ διαφέρειν τὸ πᾶν καὶ τὸ ὅλον.  
[15] τὸ μὲν γάρ ἅπαν εἶναι σὺν τῷ κενῷ ἄπειρον, ὅλον δὲ  
[16] χωρὶς τοῦ κενοῦ τὸν κόσμον, ὥστε οὐ τὸ αὐτὸ εἶναι τὸ ὅλον  
[17] καὶ τὸν κόσμον.

[p. 19.264]

[ed2page:2.34]

[1] Περὶ σχήματος κόσμου.

[2] Οἱ μὲν Στωικοὶ τὸν κόσμον σφαιροειδῆ, ἄλλοι κωνοειδῆ,  
[3] ἄλλοι ὠοειδῆ. Ἐπίκουρος ἐνδέχεσθαι τούτων ἕκαστον.

[4] Εἰ ἔμψυχος ὁ κόσμος.

[5] Οἱ μὲν ἅλλοι πάντες ἔμψυχόν τε τὸν κόσμον καὶ προνοίᾳ  
[6] διοικούμενον. Δημόκριτος δὲ καὶ Ἐπίκουρος καὶ ὅσοι  
[7] εἰσάγουσι τὰ ἄτομα καὶ τὸ κενὸν οὐδέτερον τούτων συγχωροῦσι,  
[8] φύσει δὲ τινι ἀλόγῳ διοικεῖσθαι. Ἀριστοτέλης οὔτε  
[9] ἔμψυχον εἶναι ὅλον δι᾽ ὅλον οὔτε αἰσθητικὸν οὔτε προνοίᾳ  
[10] διοικούμενον· τὰ μὲν γὰρ οὐράνια τούτων ἁπάντων μετέχειν·  
[11] σφαίρας γὰρ περιέχειν ἐμψύχους καὶ ζωτικούς. τὰ δὲ περὶ  
[12] γῆν μηδενὸς τούτων μετειληφέναι, τῆς δ᾽ εὐταξίας κατὰ  
[13] συμβεβηκὸς οὐ προηγουμένως μετέχειν.

[p. 19.265]

[1] Εἰ ἄφθαρτος ὁ κόσμος.

[2] Τὸν Πυθαγόραν τε καὶ Πλάτωνα ὑπὸ θεοῦ γεγονέναι  
[3] τὸν κόσμον καὶ πάντας τοὺς διαδεδεγμένους τούτους ὑπολαμβάνειν  
[4] [ed1page:4.430]εἰρήκασι. καὶ εἶναι μὲν ὅσον ἐπὶ τῇ φύσει  
[5] φθαρτὸν, αἰσθητὸν ὑπάρχειν, οὐ μὴν φθαρησόμενον  
[6] προνοίᾳ τοῦ πεποιηκότος. Ἐπίκουρος δὲ καὶ οἱ Στωϊκοὶ  
[7] φθαρτὸν νομίζουσιν ὅτι γεννητὸς, ὡς ζῶον, ὡς φυτόν. Ἀριστοτέλης  
[8] δὲ τὸ ὑπὸ τὴν σελήνην μέρος παθητὸν καὶ φθαρτὸν,  
[9] ἐν ᾦ τὰ περίγεια κηραίνεται.

[10] Πόθεν τρέφεται ὁ κόσμος;

[11] Ἀριστοτέλης εἰ τρέφεται φθαρήσεσθαι νενόμικεν. οὐδέτερον  
[12] δὲ τούτων τῷ κόσμῳ συμβεβηκέναι. Πλάτων ἐκ  
[13] τοῦ φθίνοντος κατὰ μεταβολὴν τρέφεσθαι τοῦτόν φησι. Φιλόλαος  
[14] ὁ Πυθαγόρειος διττὴν εἶναι φθορὰν ὑπέλαβεν. τὸ  
[15] μὲν ἐξ οὐρανοῦ πυρὸς ῥυέντος, τὸ δ᾽ ἐξ ὕδατος σεληνιακοῦ  
[16] περὶ τοὺς ἀστέρας ὑπερχεόμενον· καὶ τούτων εἶναι τὰς  
[17] ἀναθυμιάσεις τροφὰς τοῦ κόσμου.

[p. 19.266]

[1] Ἀπὸ ποίου στοιχείου ἦρκται ὁ θεὸς κοσμοποιεῖν.

[2] Οἱ φυσικοὶ ἀπὸ γῆς ἦρχθαι λέγουσιν αὐτὸν καθάπερ  
[3] ἀπὸ κέντρου. Πυθαγόρας δὲ ἀπὸ πυρός.. Ἐμπεδοκλῆς τὸν  
[4] μὲν αἰθέρα πρῶτον διακριθῆναί φησι, δεύτερον δὲ πῦρ,  
[5] ἐφ᾽ ᾧ γῆ ἐξενήνεκται, εἶτα ὕδωρ, ἐξ οὗ ἀποθυμιασθῆναι  
[6] τὸν ἀέρα. γενέσθαι δὲ τὸν μὲν οὐρανὸν ἐκ τοῦ ἀέρος, τὸν  
[7] δὲ ἥλιον ἐκ τοῦ πυρός. Πλάτων δὲ γεγονέναι τὸν κόσμον,  
[8] ἢν γίγνηται, πρὸς παράδειγμα τοῦ νοήματος, τοῦ δὲ ὁρατοῦ  
[9] πρότερον μὲν τὴν ψυχὴν, μετὰ δὲ ταύτην τοῦ σώματος εἶδος  
[10] γεγονέναι ἐκ τοὐ πυρὸς μὲν καὶ γῆς πρῶτον, ὕδατος δὲ  
[11] καὶ ἀέρος δεύτερον. Πυθαγόρας σώματα τῶν στερεῶν ᾠήθη,  
[12] ἅπερ καλεῖ μαθηματικά. ἐκ μὲν γὰρ τοῦ κύβου γεγονέναι  
[13] τὴν γῆν φησι, ἐκ δὲ τῆς πυραμίδος τὸ πῦρ, ἐκ δὲ  
[14] τοῦ ὀκταέδρου τὸν ἀέρα, ἐκ δὲ τοῦ εἰκοσαέδρου τὸ ὕδωρ,  
[15] ἐκ δὲ τοῦ δωδεκαέδρου τὴν τοῦ παντὸς σφαῖραν. Πλάτων  
[16] δὲ συμφέρεται καὶ ἐν τούτῳ τῷ Πυθαγόρᾳ.

[p. 19.267]

[1] Περὶ τάξεως τοῦ κόσμου.

[2] Παρμενίδης στεφάνους εἶναι πεπλεγμένους ἐπ᾽ ἀλλήλους  
[3] τὴν μὲν ἐκ τοῦ ἀραιοῦ, τὴν δὲ ἐκ τοῦ πυκνοῦ, μικτὰς δὲ  
[4] ἀλλήλαις ἐκ φωτὸς καὶ σκότους μεταξύ τούτων, καὶ τὸ περίεχον  
[5] δὲ πάσας τείχους δίκην στερεὸν ὑπάρχειν. Λεύκιππος  
[6] καὶ Δημόκριτος χιτῶνα κύκλῳ καὶ ὑμένα περιτείνουσι τῷ  
[7] κόσμῳ. Ἐπίκουρος ἐνίων μὲν κόσμων ἀραιὸν τὸ πέρας,  
[8] ἐνίων δὲ πυκνόν· καὶ τούτων τὰ μέν τινα κινούμενα, τὰ δὲ  
[9] ἀκίνητα. Πλάτων πῦρ πρῶτον, εἶτα αἰθέρα, μεθ’ ὃν ἀέρα,  
[10] ἐφ’ ᾧ ὕδωρ, τελευταίαν δὲ γῆν. ἐνίοτε δὲ τὸν αἰθέρα τῷ  
[11] πυρὶ συνάπτει. Ἀριστοτέλης πρῶτον μὲν ἀέρα ἀπαθῆ,  
[12] πεμπτὸν δέ τι σῶμα, μεθ᾽ ὃ παθητὰ πῦρ, ἀέρα,  
[13] [ed2page:2.35]ὕδωρ, τελευταίαν δὲ γῆν. τούτων δὲ τοῖς μὲν οὐρανίοις  
[14] ἀποδιδόναι τὴν κυκλικὴν κίνησιν, τῶν δὲ ὑπ᾽ ἐκεῖνα τεταγμένων  
[15] τοῖς μὲν κούφοις τὴν ἄνω, τοῖς δὲ βαρέσι τὴν κάτω.  
[16] Ἐμπεδοκλῆς μὴ διὰ παντὸς ἑστῶτας εἶναι μηδὲ ὡρισμένους  
[17] τοὺς τόπους τῶν στοιχείων ὑπείληφεν, ἀλλὰ πάντ᾽ ἄλλων  
[18] ἀντιλαμβάνειν.

[p. 19.268]

[1] Τίς αἰτία τοῦ τὸν κόσμον κλιθῆναι ;

[2] Διογένης καὶ Ἀναξαγόρας μετὰ τὸ συστῆναι τὸν κόσμον  
[3] καὶ τὰ ζῶα ἐκ τῆς γῆς συμφῦναι τὸν κόσμον ἐκ τοῦ  
[4] αὐτομάτου εἰς τὸ μεσημβρινὸν κλιθῆναι ἴσως ὑπὸ προνοίας,  
[5] ἵνα τινὰ μὲν ἀοίκητα γένηται, τινὰ δὲ οἰκητὰ κατὰ  
[6] ψῦξιν καὶ ἐκπύρωσιν. Ἐμπεδοκλῆς τοῦ ἀέρος εἴξαντος τῇ  
[7] τοῦ ἡλίου ὁρμῇ ἐγκλιθῆναι τοὺς ἄρκτους· καὶ τὰ μὲν βόρεια  
[8] ὑψωθῆναι, τὰ δὲ νότια ταπεινωθῆναι, καθ᾽ ὃ καὶ τὸν ὅλον  
[9] κόσμον.

[10] Περὶ τοῦ ἐκτὸς τοῦ κόσμου εἰ ἔστι κενόν.

[11] Οἱ μὲν ἀπὸ Πυθαγόρου ἐκτὸς εἶναι τοῦ κόσμου κενὸν  
[12] εἰρήκασιν εἰς ὃ ἀναπνεῖ ὁ κόσμος καὶ ἐξ οὗ. οἱ δὲ Στωϊκοὶ  
[13] τὸ κενὸν εἶναι εἰς ὃ κατὰ τὴν ἐκπύρωσιν ἀναλύεται τὸ ἄπειρον.  
[14] Ποσειδώνιος οὐκ ἄπειρον, ἀλλ᾽ ὅσον αὔταρκες εἰς τὴν  
[15] διάλυσιν ἐν τῷ πρώτῳ περὶ κενοῦ. Πλάτων καὶ Ἀριστοτέλης  
[16] μήτε ἐκτὸς τοῦ κόσμου μήτε ἐντὸς εἶναι κενόν.

[p. 19.269]

[1] Τίνα δεξιὰ τοῦ κόσμου καὶ τίνα ἀριστερά.

[2] Πυθαγόρας καὶ Πλάτων καὶ Ἀριστοτέλης δεξιὰ τοῦ  
[3] κόσμου ἔφασαν εἶναι τὰ ἑῶα, ἀφ᾽ ὧν ἀρχὴν εἶναι τῆς κινήσεως·  
[4] ἀριστερὰ δὲ τὰ ἑσπέρια. Ἐμπεδοκλῆς δὲ δεξιὰ  
[5] εἶναι τὰ κατὰ τῶν θερινῶν τροπῶν, ἀριστερὰ δὲ τὰ κατὰ  
[6] τῶν χειμερινῶν.

[chapter:12]

[8] Περὶ οὐρανοῦ τίς τούτου ἡ οὐσία.

[9] Ἀναξιμένης τὴν περιφορὰν τὴν ἐξωτάτην γηίνην εἶναι.  
[10] Ἐμπεδοκλῆς δὲ στερέμνιον τὸν οὐρανὸν ὑπάρχειν οἴεται ἐξ  
[11] ἀέρος συμπαγέντος ὑπὸ πυρὸς κρυσταλλοειδοῦς, τό τε πυρῶδες  
[12] καὶ ἀερῶδες ἑκάτερα τἀ ἡμισφαίρια περιέχειν. Ἀριστοτέλης  
[13] ἐν πέμπτου σώματος πυρινὸν εἶναι τὸν οὐρανὸν ἐκ  
[14] θερμοῦ καὶ ψυχροῦ συνεστῶτα.

[15] Περὶ διαιρέσεως οὐρανοῦ.

[16] Θαλῆς, Πυθαγόρας καὶ οἱ ἀπ᾽ αὐτοῦ μεμερίσθαι τὰς  
[17] τοῦ παντὸς οὐρανοῦ σφαίρας εἰς κύκλους πέντε, οὕστινας [p. 19.270]  
[1] προσαγορεύουσι ζώνας. καλεῖσθαι δὲ τὸν μὲν αὐτῶν ἀνταρκτικὸν  
[2] καὶ ἐμφανῆ, τὸν δὲ τροπικὸν θερινὸν, τὸν δὲ χειμερινὸν  
[3] τροπικὸν, τὸν δὲ ἰσημερινὸν, τὸν δὲ ἀνταρκτικὸν  
[4] ἀφανῆ. λοξὸν δὲ τοῖς τρισὶ μέσοις τὸν καλούμενον ζωδιακὸν  
[5] ὑποβεβλῆσθαι. Πυθαγόρας δὲ πρῶτος ἐπινενοηκέναι  
[6] λέγεται τὴν λόξωσιν τοῦ ζωδιακοῦ κύκλου, ἣν Οἰνοπίδης ὁ  
[7] Χῖος ὡς ἐπίνοιαν ἰδίαν σφετερίζεται.

[chapter:13]

[9] Τίς ἡ οὐσία τῶν πλανητῶν καὶ ἀπλανῶν.

[10] Θαλῆς μὲν ὑπολαμβάνει γεώδη εἶναι τὰ ἄστρα, ἔμπυρα  
[11] δέ. Ἐμπεδοκλῆς δὲ πυρινὰ μόνα. Ἀναξαγόρας δὲ τὸν περικείμενον  
[12] αἰθέρα ἀέρα πυρινὸν ᾠήθη, τῇ δὲ εὐτονίᾳ τῆς  
[13] περιδινήσεως ἀναρπάσαντα πέτρους ἀπὸ τῆς γῆς καὶ καταφλέξαντα  
[14] τούτους ἠστερικέναι. Διογένης δὲ κισσηροειδῆ  
[15] μὲν τὰ ἄστρα λέγει· διάπνοιαν δ᾽ αὐτὰ νοεῖται κόσμον.  
[16] Πλάτων δὲ ἐκ μὲν τοῦ πλείστου μέρους πυρινοὺς εἶναι [ed2page:2.36][p. 19.271]  
[1] ἀστέρας ὑπολαμβάνει, μετέχοντας δὲ τῶν ἄλλων στοιχείων  
[2] κόλλης τρόπον. Ξενοφάνης δὲ ἐκ νεφῶν πεπυρωμένων συνιστάναι  
[3] τοὺς ἀστέρας ἡγεῖται, σβεννυμένους δὲ καθ᾽ ἑκάστην  
[4] ἡμέραν ἀναζωπυρεῖσθαι νύκτωρ, καθάπερ τοὺς ἄνθρακας.  
[5] τὰς γὰρ ἀνατολὰς καὶ δύσεις ἐξάψεις εἶναι καὶ σβέσεις.  
[6] Ἡρακλείδης δὲ καὶ οἱ Πυθαγόρειοι ἕκαστον τῶν ἀστέρων  
[7] κόσμον εἶναι νομίζουσι γῆν περιέχοντα καὶ αἰθέρα ἐν τῷ  
[8] ἀπείρῳ ἀέρι. ταῦτα δὲ τὰ δόγματα ἐν ἐνίοις Ὀρφικοῖς  
[9] φέρεσθαι λέγουσι κοσμοποιοῦσι τῶν ἀστέρων ἕκαστον· οὐδὲν  
[10] ἀπογιγνώσκει Ἐπίκουρος τούτων ἐχόμενος τοῦ ἐνδεχομένου.

[11] Περὶ σχήματος ἀστέρων.

[12] Οἱ Στωϊκοὶ σφαιρικοὺς τοὺς ἀστέρας καθάπερ τὸν κόσμον  
[13] οἴονται καὶ ἥλιον καὶ σελήνην. Κλεάνθης κωνοειδεῖς.  
[14] Ἀναξιμένης ἥλων δίκην καταπεπῆχθαι τῷ κρυσταλλοειδεῖ·  
[15] ἔνιοι πέταλα πυρινὰ νομίζουσιν εἶναι ὥσπερ ζωγραφήματα  
[16] τοὺς ἀστέρας.

[p. 19.272]

[1] Περὶ τάξεως τῶν ἀστέρων.

[2] Ξενοφάνης κατ᾽ ἐπιφάνειαν οἴεται κινεῖσθαι τοὺς ἀστέρας.  
[3] Δημόκριτος τὰ μὲν ἀπλανῆ πρῶτον, μετὰ δὲ ταῦτα  
[4] τοὺς πλανήτας, ἐφ’ οἷς ἥλιος καὶ σελήνη. Πλάτων μετὰ  
[5] τοὺς ἀπλανεῖς λέγει πρῶτον φαίνοντα τοῦ Κρόνου, δεύτερον  
[6] φαέθοντα τοῦ Διὸς, τρίτον πυρόεντα τὸν τοῦ ἄρεως,  
[7] τέταρτον φωσφόρον τὸν τῆς ἀφροδίτης, πέμπτον στίλβοντα  
[8] τὸν τοῦ Ἑρμοῦ, ἕκτον ἡλίου, ἕβδομον σελήνης. τῶν  
[9] μαθηματικῶν τινὲς μὲν ὡς Πλάτων, τινὲς δὲ μέσον πάντων  
[10] τὸν ἥλιον. Ἀναξίμανδρος καὶ Μητρόδωρος ὁ Χῖος  
[11] καὶ Κράτης ἀνωτάτω μὲν πάντων τὸν ἥλιον τετάχθαι, μετὰ  
[12] δ᾽ αὐτὸν τὴν σελήνην, ὑπὸ δ᾽ αὐτοὺς τὰ ἀπλανῆ τῶν ἄστρων  
[13] καὶ τοὺς πλανήτας.

[15] [ed1page:4.431]Περὶ τῆς τῶν ἀστέρων φορᾶς καὶ κινήσεως.

[16] Ἀναξαγόρας καὶ Δημόκριτος καὶ Κλεάνθης ἀπὸ ἀνατολῶν  
[17] εἰς δυσμὰς φέρεσθαι τοὺς ἀστέρας νομίζουσιν. Ἀλκμαίων  
[18] καὶ οἱ μαθηματικοὶ τοὺς ἀστέρας τοὺς πλανήτας ἀπὸ [p. 19.273]  
[1] δυσμῶν εἰς ἀνατολὰς ἀντιφέρεσθαι. Ἀναξίμανδρος ὑπὸ τῶν  
[2] κύκλων καὶ τῶν σφαιρῶν ἐφ’ ὧν ἕκαστος βέβηκε φέρεσθαι.  
[3] Ἀναξιμένης ὁμοίαις ἐπὶ τὴν γῆν καὶ περὶ αὐτὴν στρέφεσθαι  
[4] τοὺς ἀστέρας. Πλάτων καὶ οἱ μαθηματικοὶ ἰσοδρόμους εἶναι  
[5] τὸν ἥλιον, τὸν φωσφόρον, τὸν στίλβοντα.

[6] Πόθεν φωτίζονται οἱ ἀστέρες ;

[7] Μητρόδωρος ἅπαντας τοὺς ἀστέρας ἀπλανεῖς καὶ πλανήτας  
[8] ὑπὸ τοῦ ἡλίου προσλάμπεσθαι. Ἡράκλειτος καὶ οἱ  
[9] Στωϊκοὶ τρέφεσθαι τοὺς ἀστέρας ἐκ τῆς ἐπιγείου ἀναθυμιάσεως.  
[10] Ἀριστοτέλης μὴ δεῖσθαι τὰ οὐράνια τροφῆς. οὐ γὰρ  
[11] φθαρτὰ, ἀλλ᾽ ἀΐδια. Πλάτων καὶ οἱ Στωϊκοὶ ὡς ὅλον τὸν  
[12] κόσμον καὶ τὰ ἄστρα ἐξ ἑαυτῶν τρέφεσθαι.

[13] Περὶ τῶν ἀστέρων τῶν καλουμένων Διοσκούρων.

[14] Ξενοφάνης τοὺς ἐπὶ τῶν πλοίων φαινομένους οἷον ἀστέρας  
[15] νεφέλην εἶναι κατὰ τὴν ποιὰν κίνησιν περιλάμπουσαν. [p. 19.274]  
[1] Μητρόδωρος τῶν ὁρώντων Ὀφθαλμῶν μετὰ δέους καὶ καταπλήξεως  
[2] στιλβηδόνα εἶναι.

[3] Περὶ τῆς ἐπισημασίας τῶν ἀστέρων.

[4] Πλάτων τὰς ἐπισημασίας τάς τε θερινὰς καὶ τὰς χειμερινὰς  
[5] κατὰ τὰς τῶν ἀστέρων ἐπιτολάς τε καὶ δυσμὰς γίνεσθαι  
[6] ἡλίου τε καὶ σελήνης καὶ τῶν ἄλλων πλανητῶν καὶ  
[7] ἀπλανῶν. Ἀναξιμένης δὲ, διὰ μηδὲν τούτων, ἀλλὰ δὲ διὰ  
[8] τὸν ἥλιον μόνον. Εὔδοξος καὶ Ἄρατος κοινῶς διὰ πάντας  
[9] τοὺς ἀστέρας ἐν οἷς φησιν.

[10] Αὐτὸς γὰρ τάδε σήματ᾽ ἐν οὐρανῷ ἐστήριζεν.

[11] Ἄστρα διακρίνας. ἐσκέψατο δ᾽ εἰς ἐνιαυτὸν

[12] Ἀστέρας οἵ κε μάλιστα τετυγμένα σημαίνοιεν.

[chapter:14]

[14] [ed2page:2.37] Περὶ οὐσίας ἡλίου.

[15] Ἀναξίμανδρος τὸν κύκλον αὐτοῦ εἶναι ὀκτωκαιεικοσαπλασίονα  
[16] τῆς γῆς ἁρματείου τροχοῦ τὴν ἀψῖδα παραπλήσιον [p. 19.275]  
[1] ἔχοντα κοίλην καὶ πλήρη πυρὸς κατά μέρος διὰ στομίου  
[2] τὸ πῦρ ὡς δι᾽ αὐλοῦ πρὸς ἡμᾶς ἐκπέμπεσθαι καὶ τοῦτ’ εἶναι  
[3] τὸν ἥλιον. Ξενοφάνης ἐκ τῶν ξηρῶν ἀτμῶν τὰ πυρίδιά  
[4] τινα συνέρχεσθαι, ἃ εἰς τὸ ἕν σῶμα καθεστηκότα τὸν  
[5] ἥλιον συνιστῶσι· ἢ τὸν ἥλιον ἀναπτομένην νεφέλην. οἱ  
[6] Στωϊκοὶ ἄναμμα νοερὸν ἐκ θαλάσσης. Πλάτων ἐκ πλείστου  
[7] πυρός. Ἀναξαγόρας καὶ Δημόκριτος καὶ Μητρόδωρος μύδρον  
[8] ἢ πέτρον διάπυρον. Ἀριστοτέλης σφαῖραν ἐκ τοῦ  
[9] πέμπτου σώματος. Φιλόλαος ὁ Πυθαγόρειος ὑαλοειδῆ δεχόμενον  
[10] μὲν τοῦ ἐν τῷ κόσμῳ πυρὸς τὴν αὐτάγειαν, διηθοῦντα  
[11] δὲ πρὸς ἡμᾶς τὸ φῶς· ὥστε τρεῖς εἶναι ἐν τῷ ἡλίῳ  
[12] διαφοράς· τὸ ἐν τῷ οὐρανῷ πυρῶδες καὶ τὸ ἀπ᾽ αὐτοῦ  
[13] πυροειδὲς ἀπὸ τοῦ ἐσόπτρου κατὰ τὴν ἀνάκλασιν. τρίτον  
[14] τὴν ἀπὸ τοῦ ἐσόπτρου κατὰ ἀνάκλασιν διασπειρομένην πρὸς  
[15] ἡμᾶς. καὶ γάρ τὸ φῶς αὐτὸν τὸν ἥλιον ὀνομάζομεν, ὥσπερ  
[16] τὸ εἴδωλον τοῦ εἰδώλου. Ἐμπεδοκλῆς δύο ἡλίους τὸν μὲν  
[17] ἀρχέτυπον, πῦρ ἐν τῷ ἑτέρῳ ἡμισφαιρίῳ τοῦ κόσμου πεπληρωκὸς  
[18] τὸ ἡμισφαίριον, ἀεὶ καταντικρὺ τῇ ἀνταυγείᾳ ἑαυτοῦ [p. 19.276]  
[1] τεταγμένον· τὸν δὲ φαινόμενον, ἀνταύγειαν ἐν τῷ ἑτέρῳ  
[2] ἡμισφαιρίῳ τῷ τοῦ ἀέρος τοῦ θερμομιγοῦς πεπληρωμένῳ  
[3] ἀπὸ κυκλοτεροῦς τῆς γῆς. κατ᾽ ἀνάκλασιν ἐγγινομένην εἰς  
[4] τὸν ἥλιον κρυσταλλοειδῆ, συμπεριελκομένην δὲ τῇ κινήσει  
[5] τοῦ πυρίνου· ὡς δὲ βραχέως εἰρῆσθαι συντεμόντα ἀνταύγειαν  
[6] εἶναι τοῦ περὶ τὴν γῆν πυρὸς τὸν ἥλιον. Ἐπίκουρος  
[7] γήϊνον πύκνωμα κισσηροειδὲς ταῖς κατατρήσεσιν ὑπὸ τοῦ  
[8] πυρὸς ἀνημμένον. Ἡράκλειτος ἄναμμα ἐν μὲν ταῖς ἀνατολαῖς  
[9] τὴν ἔξαψιν ἔχον, τὴν δὲ σβέσιν ἐν ταῖς δυσμαῖς.

[10] Περὶ μεγέθους ἡλίου.

[11] Ἀναξίμανδρος τὸν μὲν ἤλιον ἴσον εἶναι τῇ γῇ· τὸν δὲ  
[12] κύκλον ἀφ᾽ οὗ τὴν ἐκπνοὴν ἔχει καὶ ἐφ᾽ οὗ φέρεται ἑπτάκις  
[13] καὶ εἰκοσαπλασίονα τῆς γῆς. Ἀναξαγόρας πολλαπλασίονα  
[14] Πελοποννήσου. Ἡράκλειτος εὖρος ποδὸς ἀνθρωπείου. Ἐπίκουρος  
[15] ὅτι τοιοῦτος, οἶος φαίνεται, ἢ μικρῷ μείζων ἢ  
[16] ἐλάττων.

[p. 19.277]

[1] Περὶ σχήματος ἡλίου.

[2] Ἀναξιμένης πλατὺν εἶναι τὸν ἥλιον οἷον πέταλον. Ἡράκλειτος  
[3] σκαφοειδῆ ὑπόκυρτον. οἱ Στωϊκοὶ σφαιροειδῆ ὡς  
[4] τὸν οὐρανὸν καὶ τὰ ἄστρα. Ἐπίκουρος ἐνδέχεσθαι τὰ προειρημένα  
[5] πάντα.

[6] Περὶ τροπῶν ἡλίου.

[7] Ἀναξιμένης ὑπὸ πεπυκνωμένου ἀέρος καὶ ἀντιτύπου  
[8] ἐξωθεῖσθαι τὰ ἄστρα. Ἀναξαγόρας ἀπὸ τοῦ πρὸς ταῖς  
[9] ἄρκτοις ἀέρος τῆς πυκνώσεως, ὃν ὁ ἥλιος συνωθῶν ἰσχυρότερον  
[10] ποιεῖ. Ἐμπεδοκλῆς ὑπὸ τῆς περιεχούσης αὐτὸν  
[11] σφαίρας κωλυόμενον μέχρι πόλων εὐθυπορεῖν καὶ ὑπὸ τῶν  
[12] τροπικῶν κύκλων εἰργόμενον. Διογένης ὑπὸ τοῦ ἀντιπίπτοντος  
[13] τῇ θερμότητι ψύχους σβέννυσθαι τὸν ἥλιον. οἱ  
[14] Στωϊκοὶ κατὰ τὸ διάστημα τῆς ὑποτιθεμένης τροφῆς διΐέναι  
[15] τὸν ἥλιον. ὠκεανὸν δὲ καὶ τὴν θάλασσαν παρέχειν τῷ ἡλίῳ  
[16] τροφὴν τὴν αὐτοῦ ὑγρότητα ἔχουσαν [ed2page:2.38] ἐν αὐτῷ καὶ τὴν  
[17] γεώδη ἀναθυμίασιν. Πλάτων, Πυθαγόρας καὶ Ἀριστοτέλης [p. 19.278]  
[1] περὶ τὴν λόξωσιν τοῦ ζωδιακοῦ κύκλου, δι᾽ οὗ φέρεται λοξοπορῶν  
[2] ὁ ἥλιος καὶ κατὰ δορυφορίαν τῶν τροπικῶν κύκλων·  
[3] ταῦτα δὲ πάντα καὶ ἡ σφαῖρα δείκνυσιν.

[4] Περὶ ἐκλείψεως ἡλίου.

[5] Θαλῆς πρῶτος εἶπεν ἐκλείπειν τὸν ἥλιον τῆς σελήνης  
[6] αὐτὸν ὑπερχομένης κατὰ καθετὸν οὔσης φύσει γεώδους·  
[7] βλέπεσθαι δὲ τοῦτο κατοπτρικῶς ὑποτιθεμένῳ τῷ δίσκῳ.  
[8] Ἀναξίμανδρος τοῦ στόματος τῆς τοῦ πυρὸς διεκπνοῆς ἀποκλειομένου.  
[9] Ἡράκλειτος κατὰ τὴν τοῦ σκαφοειδοῦς στροφὴν  
[10] ὥστε τὸ μὲν κοῖλον ἄνω γίνεσθαι, τὸ δὲ κυρτὸν κάτω  
[11] πρὸς τὴν ἡμετέραν ὄψιν. Ξενοφάνης κατὰ σβέσιν τὴν ἔκλειψιν  
[12] γίνεσθαι, ἕτερον δὲ πάλιν πρὸς ταῖς ἀνατολαῖς ἐξάπτεσθαι.  
[13] παριστόρηκε δὲ καὶ ἔκλειψιν ἡλίου ἐφ᾽ ὅλον μῆνα  
[14] καὶ πάλιν ἔκλειψιν ἐντελῆ, ὥστε τὴν ἡμέραν ἀφανῆ εἶναι.  
[15] ἀρίσταρχος κατὰ τῆς γῆς σκιάζεσθαι τὸν δίσκον τοῦ ἡλίου.  
[16] Ξενοφάνης πολλοὺς εἶναι ἡλίους καὶ σελήνας κατὰ κλίματα  
[17] τῆς γῆς καὶ ἀποτομὰς καὶ ζώνας. κατά τινα δὲ καιρὸν [p. 19.279]  
[1] ἐμπίπλειν τὸν δίσκον εἰς τινὰ ἀποτομὴν τῆς γῆς οὐκ οἰκουμένην  
[2] ὑφ᾽ ἡμῶν καὶ οὕτως ὥσπερ κενεμβατοῦντα ἔκλειψιν  
[3] ὑπομένειν. ὁ δ᾽ αὐτὸς τὸν ἥλιον εἰς ἄπειρον μὲν προΐέναι,  
[4] δοκεῖν δὲ κυκλεῖσθαι διὰ τὴν ἀπόστασιν. ἔνιοι νεφῶν πύκνωσιν  
[5] τῶν ἀοράτως ἐπερχομένων τῷ δίσκῳ. ἀρίσταρχος  
[6] τὸν ἥλιον ἵστησι μετὰ τῶν ἀπλανῶν, τὴν δὲ σελήνην κινεῖ  
[7] περὶ τὸν ἡλιακὸν κύκλον καὶ κατὰ τὰς ταύτης ἐγκλίσεις  
[8] σκιάζεσθαι τὸν δίσκον.

[chapter:15]

[10] Περὶ οὐσίας σελήνης.

[11] Ἀναξίμανδρος κύκλον εἶναι ἐννεακαιδεκαπλασίονα τῆς  
[12] γῆς. Ξενοφάνης δὲ εἶναι νέφος πεπιλημένον. οἱ Στωϊκοὶ  
[13] μικτὴν εἶναι τὴν σελήνην ἐκ πυρὸς καὶ γεώδους ᾠήθησαν.  
[14] Πλάτων ἐκ πλείονος πυρός. Ἀναξαγόρας καὶ Δημόκριτος  
[15] στερέωμα διάπυρον, ἔχον ἐν ἑαυτῷ πεδία καὶ ὄρη καὶ φάραγγας.  
[16] Ἡράκλειτος, γῆν ὁμίχλῃ περιειλημμένην. Πυθαγόρας  
[17] κατὰ τὸ πυροειδὲς σῶμα σελήνης.

[p. 19.280]

[1] Περὶ μεγέθους σελήνης.

[2] Οἱ Στωϊκοὶ μείζονα τῆς γῆς νομίζουσι τὴν σελήνην ὡς  
[3] καὶ τὸν ἥλιον. Παρμενίδης ἴσην τῷ ἡλίῳ καὶ ἐξ αὐτοῦ  
[4] φωτίζεσθαι.

[5] Περὶ σχήματος σελήνης.

[6] Οἱ Στωϊκοὶ τὴν σελήνην σφαιροειδῆ ὡς καὶ τὸν ἥλιον  
[7] νομίζουσιν. Ἡράκλειτος δὲ σκαφοειδῆ. Ἐμπεδοκλῆς δὲ  
[8] δισκοειδῆ, ἄλλοι δὲ κυλινδροειδῆ. σχηματίζεται δὲ ἡ σελήνη  
[9] ἑπταχῶς . ὅτε γὰρ τίκτεται, δοκεῖ φαίνεσθαι μηνοειδὴς, εἶτα  
[10] διχότομος, εἶτ᾽ ἀμφίκυρτος, εἶτα πανσέληνος, εἶτα πάλιν ἐπαναχωροῦσα  
[11] αὖθις γίνεται ἀμφίκυρτος, εἶτα διχότομος καὶ  
[12] ὕστερον μηνοειδὴς, εἶτ᾽ ἀφανὴς κατὰ τὴν καινήν. πλεῖστος  
[13] γίνεται περὶ αὐτῆς λόγος. λέγεται τοῦτον σχηματίζεσθαι  
[14] τὸν τρόπον, σκιαζούσης ἑκάστοτε τῆς γῆς πρῶτον μὲν κατὰ  
[15] τὸ μόριον ἑαυτῆς, ποτὲ δὲ κατὰ παντελὲς ὑποῤῥεούσης τῆς  
[16] σελήνης εἰς τὸ κοῖλον τῆς γῆς.

[p. 19.281]

[1] Περὶ φωτισμοῦ σελήνης.

[2] Ἀναξίμανδρος ἴδιον ἔχειν αὐτὴν φῶς εἴρηκεν· ἀραιότερον  
[3] δέ πως. Ἀντιφῶν ἰδίῳ φέγγει λάμπειν τὴν σελήνην.  
[4] τὸ δὲ [ed2page:2.39] ἀποκρυπτόμενον περὶ αὐτὴν ὑπὸ τῆς προσβολῆς  
[5] τοῦ ἡλίου ἀμαυροῦσθαι· πεφυκότος τοῦ ἰσχυροτέρου  
[6] πυρὸς τὸ ἀσθενέστερον ἀμαυροῦν· ὃ δὴ συμβαίνει τὰ περὶ  
[7] τὰ ἄλλα ἄστρα. Θαλῆς καὶ οἱ ἀπ᾽ αὐτοῦ ὑπὸ τοῦ ἡλίου  
[8] φωτίζεσθαι τὴν σελήνην. Ἡράκλειτος τὸ αὐτὸ πεπονθέναι  
[9] τὸν ἥλιον καὶ τὴν σελήνην. σκαφοειδεῖς γὰρ ὄντας τοῖς  
[10] σχήμασι τοὺς ἀστέρας, δεχομένους δὲ τὰ ἀπὸ τῆς ὑγρᾶς  
[11] ἀναθυμιάσεως, αὐτὰ φωτίζεσθαι πρὸς τὴν φαντασίαν, λαμπρότερον  
[12] μὲν τὸν ἥλιον· ἐν καθαρωτέρῳ γάρ ἀέρι φέρεσθαι.  
[13] τὴν δὲ σελήνην ἐν θαλερωτέρῳ, διὰ τοῦτο καὶ ἀμαυροτέραν  
[14] φαίνεσθαι.

[15] Περὶ ἐκλείψεως σελήνης.

[16] Ἀναξίμανδρος μὲν ὑπέλαβε τοῦ στομίου τοῦ περὶ τὸν  
[17] τροχὸν ἐπιφραττομένου καὶ τὴν σελήνην ἐκλείπειν. Βήρωσσος  
[18] κατὰ τὴν πρὸς ἡμᾶς ἐπιστροφὴν τοῦ ἀπυρώτου μέρους. [p. 19.282]  
[1] Ἡράκλειτος κατὰ τὴν τοῦ σκαφοειδοῦς συστροφήν. τῶν  
[2] Πυθαγορείων δέ τινες κατὰ ἀνταύγειαν καὶ ἐπίφραξιν τῆς  
[3] τε γῆς καὶ ἀντίχθονος. Πλάτων δὲ καὶ Ἀριστοτέλης καὶ  
[4] οἱ Στωϊκοὶ καὶ οἱ μαθηματικοὶ τὰς μὲν μηνιαίας ἀποκρύψεις  
[5] συνοδεύουσαν αὐτὴν τῷ ἡλίῳ καὶ περιλαμπομένην ποιεῖσθαι,  
[6] τὰς δὲ ἐκλείψεις σκιαζομένην ὑπὸ τῆς γῆς μεταξὺ μὲν  
[7] ἀμφοτέρων τῶν ἄστρων γινομένης, μᾶλλον δὲ τῆς σελήνης  
[8] ἀντιφραττομένης.

[9] Διὰ τί γεώδης φαίνεται ἡ σελήνη.

[10] Οἱ Πυθαγόρειοι γεώδη φαίνεσθαι τὴν σελήνην οἴονται  
[11] διὰ τὸ περιοικεῖσθαι ταύτην ὑπὸ μειζόνων ζώων καὶ [ed1page:4.432]  
[12] φυτῶν καὶ καλλιόνων ἢ παρ᾽ ἡμῖν. εἶναι γὰρ πεντεκαιδεκαπλασίονα  
[13] τὰ ἐπ᾽ αὐτῆς ζῶα τῇ δυνάμει μηδὲν περιττωματικὸν  
[14] κοινὸν ἀποκρίνοντα· καὶ τὴν ἡμέραν τοσαύτην εἶναι  
[15] τῷ μήκει. Ἀναξαγόρας ἀνωμαλότητα τοῦ συγκρίματος διὰ  
[16] τὸ ψυχρομιγὲς ἅμα καὶ γεῶδες· περιμεμίχθαι δὲ τῷ πυρώδει[p. 19.283]  
[1] τὸ ζοφῶδες, ὅθεν ψευδοφανῆ λέγεσθαι τὸν ἀστέρα. οἱ  
[2] Στωϊκοὶ διὰ τὸ ἑτεροειδὲς τῆς οὐσίας μὴ εἶναι αὐτῆς ἀκήρατον  
[3] τὸ σύγκριμα.

[4] Περὶ τῶν διαστημάτων τῆς σελήνης.

[5] Ἐμπεδοκλῆς διπλάσιον ἀπέχειν τὴν σελήνην ἀπὸ τοῦ  
[6] ἡλίου ἤπερ ἀπὸ τῆς γῆς· οἱ μαθηματικοὶ ὀκτωκαιδεκαπλάσιον.  
[7] Ἐρατοσθένης τὸν ἥλιον ἀπέχειν τῆς γῆς σταδίων  
[8] μυριάδας τετρακοσίας καὶ στάδια ὀκτάκις μύρια· τὴν δὲ  
[9] σελήνην τῆς γῆς ἀπέχειν σταδίων μυριάδας ἑβδομηκονταοκτώ.

[chapter:16]

[11] Περὶ ἐνιαυτοῦ πόσος ἑκάστου τῶν πλανωμένων ὁ μέγας  
[12] ἐνιαυτός.

[13] Ἐνιαυτὸς μὲν Κρόνου ἐστὶν ἐτῶν τριάκοντα. Διὸς δὲ  
[14] δώδεκα. ἄρεως δυοῖν· ἡλιοῦ ιβ’ μῆνες· οἱ δὲ αὐτοὶ Ἑρμοῦ  
[15] καὶ ἀφροδίτης· ἰσόδρομοι γάρ· σελήνης ἡμέραι λ᾽· οὗτος  
[16] γὰρ ὁ τέλειος μὴν ἀποφάνσεως εἰς σύνοδον· τὸν δὲ μέγαν [p. 19.284]  
[1] ἐνιαυτὸν οἱ μὲν ἐν τῇ ὀκταετηρίδι τίθενται· οἱ δὲ ἐν  
[2] τῇ ἐννεακαιδεκαετηρίδι· οἱ δὲ ἐν τοῖς ἑξήκοντα ἑνὸς δέουσιν.  
[3] Ἡράκλειτος ἐκ μυρίων ὀκτακισχιλίων ἡλιακῶν. Διογένης ἐκ  
[4] πεντεκαιεξήκοντα καὶ τριακοσίων ἐνιαυτῶν τοσούτων, ὅσων  
[5] ὁ κατὰ Ἡράκλειτον ἐνιαυτός· ἄλλοι δὲ δι᾽ ἑπτακισχιλίων ψοζ΄.

[chapter:17]

[7] [ed2page:2.40]Περὶ γαλαξίου.

[8] Ὁ γαλαξίας κύκλος ἐστὶ νεφελοειδὴς ἐν μὲν τῷ ἀέρι  
[9] διὰ παντὸς φαινόμενος, διὰ δὲ τὴν λευκόχροιαν ὀνομαζόμενος  
[10] γαλαξίας· καὶ τῶν Πυθαγορείων τινὲς ἀστέρος εἶναι  
[11] διάκαυσιν ἐκπεσόντος μὲν ἀπὸ τῆς ἰδίας ἕδρας, δι᾽ οὗ δὲ  
[12] ἐπέδραμε χωρίου κυκλοτερῶς αὐτὸ καταφλέξαντος ἐπὶ τοῦ  
[13] κατὰ Φαέθοντα ἐμπρησμοῦ διὰ τῆς ἐκείνου παρόδου· οἱ δὲ  
[14] ἡλιακὴν ταῦτά φασι κατ ἀρχὰς γεγονέναι δίοδον. τινὲς δὲ  
[15] τοῦτο μικρὰν εἶναι φαντασίαν τοῦ πλείονος οὐρανίου πυρὸς [p. 19.285]  
[1] πρὸς τὸν οὐρανὸν τὰς αὐγὰς ἀνακλῶντα· ὅπερ ἐπὶ τῶν τῆς  
[2] ἴριδος νεφῶν συμβαίνειν εἴωθεν. Μητρόδωρος διὰ τὴν πάροδον  
[3] τοῦ ἡλίου. τοῦτον γὰρ εἶναι τὸν ἡλιακὸν κύκλον.  
[4] Παρμενίδης τὸ τοῦ πυκνοῦ καὶ ἀραιοῦ μίγμα γαλακτοειδὲς  
[5] ἀποτελεῖ χρῶμα. Ἀναξαγόρας τὴν σκιὰν τῆς γῆς κατὰ τοῦτο  
[6] τὸ μέρος ἵστασθαι τοῦ οὐρανοῦ· ὅταν τὰ ὑπὸ τὴν γῆν ὁ  
[7] ἥλιος μὴ πάντῃ περιφωτίζῃ. Δημόκριτος πολλῶν καὶ μικρῶν  
[8] καὶ συνεχῶν ἀστέρων συμφωτιζομένων εἶναι ἀλλήλοις  
[9] συναυγασμόν. Ἀριστοτέλης ἀναθυμιάσεως ξηρᾶς ἔξαψιν πολλῆς  
[10] τε καὶ συνεχοῦς καὶ οὕτω κόμην πυρὸς ὑπὸ τὸν ἀέρα κατωτέρω  
[11] τῶν πλανητῶν φαίνεσθαι· οἱ Στωϊκοὶ τοῦ αἰθερίου  
[12] πυρὸς ἀραιότητα ἀνώτερον τῶν πλανητῶν. Ποσειδώνιος πυρὸς  
[13] σύστασιν ἄστρου μὲν λαμπρότερον, αὐγῆς δὲ πυκνότερον.

[chapter:18]

[15] Περὶ κομήτου καὶ διαττόντων ἀστέρων καὶ δοκίδων.

[16] Τῶν Πυθαγορείων τινὲς μὲν ἀστέρα φασὶν εἶναι τὸν  
[17] κομήτην τῶν οὐκ ἀεὶ φαινομένων, διά τινος δὲ ὡρισμένου [p. 19.286]  
[1] χρόνου περιοδικῶς ἀνατελλόντων· ἄλλοι δὲ ἀνάκλασιν τῆς  
[2] ἡμετέρας ὄψεως πρὸς τὸν ἥλιον παραπλησίαν ταῖς κατοπτρικαῖς  
[3] ἐμφάσεσιν. Ἀναξαγόρας καὶ Δημόκριτος σύνοδον  
[4] ἀστέρων δυοῖν ἢ πλειόνων κατὰ συναυγασμόν. Ἀριστοτέλης  
[5] δὲ τῆς ξηρᾶς ἐν τῆς γῆς ἀναθυμιάσεως διάπυρον σύστασιν.  
[6] Στράτων ἄστρου φῶς περιληφθὲν νέφει πυκνῷ, καθάπερ  
[7] ἐπὶ τῶν λαμπτήρων γίνεται. Ἡρακλείδης ὀ Ποντικὸς νέφος  
[8] μετάρσιον ὑπὸ μεταρσίου φωτὸς καταυγαζόμενον· ὁμοίως δὲ  
[9] αἰτιολογεῖ πωγωνίαν, ἅλω, δοκίδα, κίονα καὶ τὰ συγγενῆ  
[10] τούτοις, καθάπερ ἀμέλει πάντες οἱ Περιπατητικοὶ παρὰ τοὺς  
[11] τοῦ νέφους ταύτῃ γίνεσθαι σχηματισμούς· Ἐπιγένης πνεύματος  
[12] ἀναφορὰν γεωμιγοῦς πεπυρωμένου. Βοηθὸς ἀέρος  
[13] ἀνειμένου φαντασίαν. Διογένης ἀστέρας εἶναι τοὺς κομήτας.  
[14] Ἀναξαγόρας τοὺς καλουμένους διάττοντας ἀπὸ τοῦ αἰθέρος·  
[15] σπινθήρων δίκην καταφέρεσθαι, διὸ καὶ παραυτίκα  
[16] κατασβέννυσθαι. Μητρόδωρος τὴν εἰς τὰ νέφη τοῦ ἡλίου  
[17] βίαιαν ἔμπτωσιν ὡς βέλος πολλάκις σπινθηρίζειν. Ξενοφάνης [p. 19.287]  
[1] πάντα τὰ τοιαῦτα τῶν νεφῶν πεπυρωμένων συστήματα  
[2] ἢ κινήματα.

[chapter:19]

[4] Περὶ βροντῶν καὶ ἀστραπῶν, κεραυνῶν, πρηστήρων  
[5] καὶ τυφώνων.

[6] Ἀναξίμανδρος ἐκ τοῦ πνεύματος ὑπιόντος ταυτὰ πάντα  
[7] συμβαίνειν, ὅταν περιληφθὲν νέφει παχεῖ βιαζόμενον [ed2page:2.41]  
[8] ἐκπέσῃ τῇ λεπτομερείᾳ καὶ κουφότητι, τότε ἡ μὲν ῥῆξις  
[9] τὸν ψόφον ἀποτελεῖ ἡ δὲ διαστολὴ παρὰ τὴν μελανίαν  
[10] τοῦ νέφους τὸν διαυγασμὸν ἀποτελεῖ. Μητρόδωρος ὅταν εἰς  
[11] νέφος πεπηγὸς ὑπὸ πυκνότητος ἐμπέσῃ πνεῦμα, τῇ μὲν  
[12] θραύσει τὸν κτύπον ποιεῖ, τῇ δὲ πληγῇ καὶ τῷ σχισμῷ  
[13] διαυγάζει, τῇ δὲ ὀξύτητι τῆς φορᾶς προσλαμβάνον τὴν ἀπὸ  
[14] τοῦ ἡλίου θερμότητα κεραυνοβολεῖ· τοῦ δὲ κεραυνοῦ τὴν  
[15] ἀσθένειαν εἰς πρηστῆρα περιΐστησιν. Ἀναξαγόρας δὲ ὅταν  
[16] τὸ θερμὸν εἰς τὸ ψυχρὸν ἐμπέσῃ, τοῦτο δὲ ἐστιν αἰθέριον  
[17] μέρος εἰς ἀερῶδες, τῷ μὲν ψόφῳ τὴν βροντὴν ἀποτελεῖ, τῷ [p. 19.288]  
[1] δὲ παρὰ τὴν μελανίαν τοῦ νεφώδους χρώματι τὴν ἀστραπήν·  
[2] τῷ δὲ πλήθει καὶ μεγέθει τοῦ φωτὸς τὸν κεραυνόν. τῷ δὲ  
[3] πολυσωματωτέρῳ πυρὶ τὸν τυφῶνα, τῷ δὲ νεφελοειδεῖ τὸν  
[4] πρηστῆρα. οἱ Στωϊκοὶ βροντὴν μὲν συγκρουσμὸν νεφῶν,  
[5] τὴν δὲ ἀστραπὴν ἔξαψιν ἐκ παρατρίψεως, κεραυνὸν δὲ σφοδροτέραν  
[6] ἔλλαμψιν, πρηστῆρα δὲ νωχελεστέραν. Ἀριστοτέλης  
[7] δὲ ἐξ ἀναθυμιάσεως πάντα τὰ τοιαῦτά φησι συμβαίνειν  
[8] τῆς ξηρᾶς· ὅταν οὖν ἐντύχῃ τῇ ὑγρᾷ παραβιάζηται τὴν  
[9] ἔξοδον καὶ τῇ μὲν παρατρίψει καὶ τῇ ῥήξει τὸν ψόφον τῆς  
[10] βροντῆς γίνεσθαι· τῇ δὲ ἐξάψει τῆς ξηρότητος τὴν ἀστραπήν·  
[11] πρηστῆρα δὲ καὶ τυφῶνα πλεονασμῷ τῆς ὕλης, ἣν  
[12] ἑκάτερος αὐτῶν συνεφέλκεται θερμότερος μὲν ὁ πρηστὴρ,  
[13] παχύτερος δὲ ὁ τυφών.

[14] Περὶ νεφῶν, ὑετῶν, χιόνων, χαλάζων.

[15] Ἀναξιμένης ἔφη συμβαίνειν παχυνθέντος ἐπὶ πλεῖστον  
[16] τοῦ ἀέρος, μᾶλλον δὲ ἐπισυναχθέντος ἐκθλίβεσθαι καὶ τοὺς  
[17] ὄμβρους γίγνεσθαι. χίονα δ᾽ ἐπειδὰν τὸ καταφερόμενον [p. 19.289]  
[1] ὕδωρ παγῆ ὑπὸ ψύξεως· χάλαζαν δὲ ὅταν παρασυλληφθῇ  
[2] τῷ ὑγρῷ πνεύματι. καὶ Μητρόδωρος ἀπὸ τῆς ὑδατώδους  
[3] ἀναφορᾶς συνίστασθαι τὰ νέφη, Ἐπίκουρος ἀπὸ τῶν ἀτόμων·  
[4] στρογγυλίζεσθαι δὲ τὴν χάλαζαν καὶ τὸν ὑετὸν γίγνεσθαι  
[5] ἀπὸ τῆς μακροτέρας φορᾶς διὰ τοῦ ἀέρος συμβαινούσης  
[6] ἀποπληττομένην.

[7] Περὶ ἴριδος.

[8] Τῶν μεταρσίων παθῶν τὰ μὲν καθ᾽ ὑπόστασιν γίνεται,  
[9] οἷον ὄμβρος, χάλαζα· τὰ δὲ κατ᾽ ἔμφασιν ἰδίαν οὐκ  
[10] ἔχοντα ὑπόστασιν. αὐτίκα γοῦν πλεόντων ἡμῶν ἡ ἤπειρος  
[11] κινεῖσθαι δοκεῖ. ἔστιν οὖν κατ᾽ ἔμφασιν ἡ ἶρις, περὶ ἧς  
[12] μὲν λέξομεν, εἰ πρότερον διδάξομεν πῶς αὐτὴν ὁρῶμεν· κατὰ  
[13] δὲ γραμμὰς ἢ κατ᾽ εὐθείας ἢ κατὰ καμπύλας ἢ κατὰ ἀνακλωμένας  
[14] γραμμὰς ἀδήλους, λόγῳ θεωρητὰς καὶ ἀσωμάτους  
[15] ὁρῶμεν· κατὰ μὲν οὖν εὐθείας ὁρῶμεν τὰ ἐν ἀέρι καὶ τὰ  
[16] διὰ τῶν λίθων τῶν διαυγῶν καὶ κεράτων, λεπτομερῆ γὰρ  
[17] ταῦτα πάντα, καμπύλας δὲ γραμμὰς καθ’ ὕδατος βλέπομεν [p. 19.290]  
[1] γινομένας. κάμπτεται γὰρ ἡ ὄψις βίᾳ διὰ τὴν πυκνοτέραν  
[2] τοῦ ὕδατος ὕλην. διὸ καὶ τὴν κώπην ἐν τῇ θαλάσσῃ μακρόθεν  
[3] καμπτομένην ὁρῶμεν. τρίτος δὲ τρόπος τοῦ βλέπειν  
[4] τὰ ἀνακλώμενα ὡς τὰ κατοπτρικά· ἔστιν οὖν τὸ τῆς ἴριδος  
[5] πάθος τοιοῦτον. δεῖ γὰρ ἐπινοῆσαι τὴν ἀναθυμίασιν  
[6] τὴν ὑγρὰν ἐς νέφος μεταβάλλεσθαι, εἶτα ἐκ τοῦ κατὰ βραχὺ  
[7] εἰς μικρὰς ῥανίδας δροσίζειν νοτιζούσας, ὅταν οὖν ὁ ἥλιος  
[8] γένηται εἰς δυσμὰς, ἀνάγκη γὰρ πᾶσαν ἶριν ἄντικρυς τοῦ  
[9] ἡλίου φαίνεσθαι, ὅτε ἡ ὄψις προσπεσοῦσα ταῖς ῥανίσιν ἀνακλᾶται,  
[10] ὥστε συμβαίνειν τὴν ἶριν· εἰσὶ δὲ αἱ ῥανίδες οὐ  
[11] σχήματος μορφαὶ, ἀλλὰ χρώματα φαίνεται. τρία γὰρ ἶρις  
[12] ἔχει χρώματα· τὸ μὲν γὰρ πρῶτον ἔχει φοινικοῦν, τὸ δὲ  
[13] δεύτερον ἁλουργὲς καὶ πορφυροῦν, τὸ δὲ [ed1page:4.433] τρίτον κυάνεον  
[14] καὶ πράσινον· μή ποτε τὸ μὲν φοινικοῦν ὅτι ἡ λαμπρότης  
[15] τοῦ ἡλίου προσπεσοῦσα καὶ ἡ ἀκραιφνὴς λαμπηδὼν  
[16] ἀνακλωμένη ἐρυθρὸν ποιεῖ καὶ φοινικοῦν [ed2page:2.42] τὸ χρῶμα·  
[17] τὸ δὲ δεύτερον μέρος ἐπιθολούμενον καὶ ἐκλυόμενον μᾶλλον  
[18] τῆς λαμπηδόνος διὰ τὰς ῥανίδας ἁλουργές. ἄνεσις γὰρ τοῦ [p. 19.291]  
[1] ἐρυθροῦ τοῦτο· ἔστι δὲ πάλιν ἐπιθολούμενον τὸ διορίζον  
[2] μεταβάλλεται εἰς τὸ πράσινον· ἔστιν οὖν τοῦτο δοκιμάσαι  
[3] δι᾽ ἔργων· εἰ γάρ τις εἰς τὸ ἄντικρυ τοῦ ἡλίου λάβῃ ὕδωρ  
[4] καὶ πτύσῃ, αἱ δὲ ῥανίδες ἀνάκλασιν λάβοιεν πρὸς τὸν ἥλιον,  
[5] εὑρήσει γιγνομένην ἶριν· καὶ οἱ ὀφθαλμιῶντες δὲ τοῦτο  
[6] πάσχουσιν, ὅταν εἰς τὸν λύχνον ἀποβλέψωσιν. Ἀναξιμένης  
[7] δὲ ἶριν γίνεσθαι νομίζει κατ᾽ αὐγασμὸν ἡλίου πρὸς νέφει  
[8] πυκνῷ καὶ παχεῖ καὶ μέλανι παρὰ τὸ μὴ δύνασθαι τὰς  
[9] ἀκτῖνας εἰς τὸ πέρας διακόπτειν ἐπισυνισταμένας αὐτῶν.  
[10] Ἀναξαγόρας ἀνάκλασιν ἀπὸ νέφους πυκνοῦ τῆς ἡλιακῆς περιφεγγείας.  
[11] καταντικρὺ δὲ τοῦ κατοπτρίζοντος αὐτὸν ἀστέρος  
[12] διὰ παντὸς ἵστασθαι. παραπλησίως δὲ φυσιολογεῖται  
[13] τὰ καλούμενα παρήλια, γινόμενα δὲ κατὰ τὸν πόντον. Μητρόδωρος  
[14] δὲ ὅταν διὰ νεφῶν ὁ ἥλιος διαλάμψῃ, τὸ μὲν νέφος  
[15] κυανίζειν, τὴν δ᾽ αὐγὴν ἐρυθραίνεσθαί φησι.

[16] Περὶ ῥάβδων.

[17] Τὰ κατὰ τὰς ῥάβδους καὶ ἀνθηλίους συμβαίνοντα μίξει  
[18] τῆς ὑποστάσεως καὶ ἐμφάσεως ὑπάρχειν οἴονται τῶν [p. 19.292]  
[1] μὲν νεφῶν ὁρωμένων οὐ κατ᾽ οἰκεῖον χρῶμα, ἀλλ’ ἕτερον,  
[2] ὅπερ κατὰ τὴν ἔμφασιν φαίνεται· ἐν δὲ τούτοις πᾶσιν τά  
[3] τε κατὰ φύσιν καὶ κατ᾽ ἐπίκτησιν ὅμοια συμβαίνει πάθη.

[chapter:20]

[5] Περὶ ἀνέμων.

[6] Ἀναξίμανδρος οἴεται ἄνεμον εἶναι ῥύσιν ἀέρος τῶν λεπτοτάτων  
[7] ἐν αὐτῷ καὶ ὑγροτάτων ὑπὸ τοῦ ἡλίου τικτομένων  
[8] ἢ κινουμένων. Στωϊκοὶ δὲ πᾶν πνεῦμα ἀέρος εἶναι ῥύσιν  
[9] λέγουσιν· ἡγοῦνταί τε κατὰ τὰς τῶν τρόπων παραλλαγὰς  
[10] τὰς ἐπωνομασίας παραλλάττειν, οἷον ἀπὸ ζόφου καὶ τῆς δύσεως  
[11] ζέφυρον ὠνόμαζον· τὸν ἀπὸ τῆς ἀνατολῆς καὶ τοῦ  
[12] ἡλίου ἀπηλιώτην· τὸν ἀπὸ ἄρκτων βορέαν· τὸν ἀπὸ τῆς μεσημβρίας  
[13] νότον. Μητρόδωρος δὲ ὑδάτων ἀναθυμίασιν διὰ  
[14] τὴν ἡλιακὴν ἔκκαυσιν γίγνεσθαι ὁρμὴν πνευμάτων· τοὺς δὲ  
[15] ἐτησίας πνεῖν τοῦ πρὸς ταῖς ἄρκτοις ἀέρος παχυνθέντος,  
[16] ὑποχωροῦντος δὲ τοῦ ἡλίου κατὰ τὴν θερινὴν τροπήν.

[p. 19.293]

[1] Περὶ χειμῶνος καὶ θέρους.

[2] Ἐμπεδοκλῆς καὶ οἱ Στωϊκοὶ χειμῶνα μὲν γίνεσθαι τοῦ  
[3] ἀέρος ἐπικρατοῦντος τῇ πυκνώσει καὶ εἰς τὸ ἀνώτερον βιαζομένου·  
[4] θέρος δὲ τοῦ πυρὸς, ὅταν εἰς τὸ κάτω βιάζηται.

[chapter:21]

[6] Περὶ γῆς.

[7] Θαλῆς καὶ οἱ ἀπ᾽ αὐτοῦ μίαν εἶναι τὴν γῆν ὑπολαμβάνουσι·  
[8] τῶν δὲ Πυθαγορείων τινὲς δύο καὶ ταύτην εἶναι   
[9] καὶ τὴν ἀντίχθονά φασιν. οἱ Στωϊκοὶ δὲ γῆν εἶναι μίαν   
[10] καὶ πεπερασμένην. Μητρόδωρος δὲ τὴν γῆν ὑπόστασιν εἶναι   
[11] καὶ οἱονεὶ τρύγα τοῦ ὕδατος νομίζει ὡς τὸν ἥλιον τοῦ ἀέρος.

[12] Περὶ σχημάτων γῆς.

[13] Θαλῆς καὶ οἱ ἀπ᾽ αὐτοῦ σφαιροειδῆ τὴν γῆν νομίζουσιν.   
[14] Ἀναξίμανδρος δὲ λίθῳ κίονι τὴν γῆν προσφερεῖ [ed2page:2.43] [p. 19.294]   
[1] τῶν ἐπιπέδων. Ἀναξιμένης τραπεζοειδῆ. Λεύκιππος τυμπανοειδῆ,   
[2] Δημόκριτος δισκοειδῆ μὲν τῷ πλάτει, κοίλην δὲ   
[3] τὸ μέσον τῷ μεγέθει.

[4] Περὶ θέσεως γῆς.

[5] Οἱ ἀπὸ Θάλεω μέσην τὴν γῆν οἴονται εἶναι. Ξενοφάνης   
[6] πρώτην τὴν γῆν ἐκ τοῦ κατωτέρου μέρους εἰς ἄπειρον βάθος   
[7] ἐῤῥιζῶσθαι, ἐξ ἀέρος δὲ καὶ πυρὸς συμπαγῆναι. Φιλόλαος   
[8] ὁ Πυθαγόρειος τὸ μὲν πῦρ μέσον. τοῦτο γὰρ εἶναι   
[9] τοῦ παντὸς ἑστίαν· ἑτέραν δὲ τὴν ἀντίχθονα. τρίτην δὲ   
[10] τὴν οἰκουμένην ἐξ ἐναντίας κειμένην καὶ περιφερομένην τῇ   
[11] ἀντίχθονι. Παρμενίδης ὁ πρῶτος ἀφώρισε τοὺς οἰκουμένους   
[12] τόπους ὑπὸ τὰς δύο ζώνας τροπικὰς εἶναι τὴν γῆν.

[13] Περί ἐγκλίσεως γῆς.

[14] Λεύκιππος παρεκπεσεῖν τὴν γῆν εἰς τὰ μεσημβρινὰ   
[15] μέρη διὰ τὴν ἐν τοῖς μεσμβρινοῖς ἀραιότητα, ἅτε δὴ πεπηγότων [p. 19.295]   
[1] τῶν βορείων διὰ τὸ κατεψῦχθαι τοῖς κρυμοῖς, τῶν   
[2] δὲ ἀντιθέτων πεπυρωμένων. Δημόκριτος διὰ τὸ ἀσθενέστερον   
[3] εἶναι τὸ μεσημβρινὸν τοῦ περιέχοντος αὐξομένην τὴν   
[4] γῆν κατὰ τοῦτο ἐγκλιθῆναι. τὰ γὰρ βόρεια ἄκρατα, τὰ δὲ   
[5] μεσημβρινὰ κέκραται. ὅθεν κατὰ τοῦτο βεβάρυται, ὅπου   
[6] περισσή ἐστι τοῖς καρποῖς καὶ τῇ αὐξήσει.

[7] Περὶ κινήσεως γῆς.

[8] Οἱ μὲν ἄλλοι μένειν τὴν γῆν ὑπολαμβάνουσι. Φιλόλαος   
[9] δὲ ὁ Πυθαγόρειος κύκλῳ περιφέρεσθαι περὶ τὸ πῦρ κατὰ   
[10] κύκλου λοξοῦ ὁμοιοτρόπως ἡλίῳ καὶ σελήνῃ. Ἡρακλείδης   
[11] δὲ ὁ Ποντικὸς καὶ Ἔκφαντος ὁ Πυθαγόρειος κινητὴν γῆν,   
[12] οὐ μήν γε μεταβατικῶς, ἀλλὰ τροχοῦ δίκην ἐνζωνισμένην   
[13] ἀπὸ δυσμῆς ἐπ᾽ ἀνατολὴν περὶ τὸ ἴδιον αὐτῆς κέντρον. κατ᾽   
[14] ἀρχὰς μὲν πλάζεσθαι τὴν γῆν φησιν ὁ Δημόκριτος διά τε   
[15] μικρότητα καὶ κουφότητα, πυκνωθεῖσαν δὲ τῷ χρόνῳ καὶ   
[16] βαρυνθεῖσαν καταστῆναι.

[p. 19.296]

[1] Περὶ διαιρέσεως γῆς.

[2] Τῶν Πυθαγορείων τινὲς τὴν γῆν ἀναλόγως τῇ τοῦ   
[3] παντὸς οὐρανοῦ σφαίρᾳ διῃρῆσθαι εἰς πέντε ζώνας, ἀρκτικὴν,   
[4] ἀνταρκτικὴν, θερινὴν, χειμερινὴν, ἰσημερινήν· ὧν ἡ   
[5] μέση τὸ μέσον τῆς γῆς ὁρίζεται διακεκαυμένης. ἡ δὲ οἰκητή   
[6] ἐστι μέση τῆς θερινῆς καὶ τῆς χειμερινῆς εὔκρατος οὖσα.

[7] Περὶ σεισμῶν γῆς.

[8] Θαλῆς μὲν καὶ Δημόκριτος ὕδατι τὴν αἰτίαν τῶν σεισμῶν   
[9] προσάπτουσιν· οἱ δὲ Στωϊκοὶ σεισμὸν εἶναι λέγουσι   
[10] τὸ ἐκ τῆς γῆς ὑγρὸν εἰς ἀέρα διακρινόμενον καὶ ἐκπῖπτον.   
[11] Ἀναξιμένης ξηρότητα καὶ ὑγρότητα τῆς γῆς αἰτίαν τῶν   
[12] σεισμῶν, ὧν τὴν μὲν αὐχμοὶ γεννῶσι, τὴν δὲ ἐπομβρίαι.   
[13] Ἀναξαγόρας ἀέρος ἀποδύσει τῇ μὲν πυκνότητι τῆς ἐπιφανείας   
[14] προσπίπτοντος, τῷ δὲ ἔκκρισιν λαβεῖν μὴ δύνασθαι   
[15] τρόμῳ τὸ περιέχον κραδαίνοντος. Ἀριστοτέλης δὲ πνεῦμα [p. 19.297]   
[1] τῆς κινήσεως, ὅταν ἔσω τύχῃ ῥυὲν τὸ ἔξω ἀναθυμιώμενον   
[2] διὰ τὴν τοῦ ψυχροῦ πανταχόθεν ἀντιπερίστασιν κάτωθεν   
[3] καὶ ἄνωθεν αὐτοῦ περιστάντος· τὸ γάρ θερμὸν ἀνωτέρω   
[4] γενέσθαι σπεύδει, ἅτε δὴ κοῦφον ὄν· καὶ διὰ τοῦτο ἐν ἀπολείψει   
[5] γενομένης τῆς ὑγρᾶς ἀναθυμιάσεως τῇ ἀντισπάσει   
[6] καὶ τοῖς ἀντελιγμοῖς τὸν σεισμὸν ποιεῖ. Μητρόδωρος μηδὲν   
[7] ἐν τῷ οἰκείῳ τύπῳ σῶμα κινεῖσθαι, εἰ μὴ τις προσώσειεν ἢ   
[8] καθελκύσειεν κατ’ ἐνέργειαν· διὸ μηδὲ τὴν γῆν, ἅτε δὴ κειμένην   
[9] φυσικῶς κινεῖσθαι, τόπους δέ τινας αὐτῆς νοστεῖν   
[10] τοῖς [ed2page:2.44] ἄλλοις. Παρμενίδης καὶ Δημόκριτος διὰ τὸ   
[11] πανταχόθεν ἴσον ἀφεστῶσαν μένειν ἐπὶ τῆς ἰσοῤῥοπίας, οὐκ   
[12] ἔχουσαν αἰτίαν δι᾽ ἣν δεῦρο μᾶλλον ἢ ἐκεῖσε ῥέψειεν ἄν.   
[13] δια τοῦτο μόνον μὲν κραδαίνεσθαι, μὴ κινεῖσθαι δέ. Ἀναξιμένης   
[14] διὰ τὸ πλάτος ἐποχεῖσθαι τῷ ἀέρι· οἱ δέ φασιν   
[15] ἐφ’ ὕδατος καθάπερ τὰ πλατανώδη καὶ σανιδώδη ἐπὶ   
[16] τῶν ὑδάτων, διὰ τοῦτο κινεῖσθαι. Πλάτων πάσης μὲν κινήσεως   
[17] ἓξ εἶναι περιστάσεις, ἄνω, κάτω, ἐπὶ τὰ δεξιὰ καὶ   
[18] θάτερα, ἔμπροσθεν καὶ ὄπισθεν· κατ᾽ οὐδεμίαν δὲ τούτων [p. 19.298]   
[1] ἐνδέχεσθαι τὴν γῆν κινεῖσθαι ἐν τῷ πανταχόθεν κατωτάτην   
[2] κειμένην, μένειν μὲν ἀκίνητον μηδὲν ἔχουσαν ἐξαίρετον   
[3] εἰς τὸ ῥέπειν μᾶλλον, τόπους δ᾽ αὐτῆς κατ᾽ ἀραιότητα σαλεύεσθαι.   
[4] Ἐπίκουρος ἐνδέχεσθαι μὲν ὑπὸ τοῦ πάχους ἀέρος   
[5] τοῦ ὑποκειμένου ὑδατώδους ὄντος ἀνακρουομένην αὐτὴν   
[6] καὶ οἷον ὑποτυπτομένην κινεῖσθαι. ἐνδέχεσθαι δὲ καὶ σηραγγώδη   
[7] τοῖς κατωτέρω μέρεσι καθεστῶσαν ὑπὸ τοῦ διασπειρομένου   
[8] πνεύματος εἰς τὰς ἀντροειδεῖς κοιλότητας ἐμπίπτοντας   
[9] σαλεύεσθαι.

[chapter:22]

[11] Περὶ θαλάττης διὰ τί ἁλμυρά ἐστιν.

[12] Ἀναξίμανδρος τὴν θάλασσάν φησιν εἶναι τῆς πρώτης   
[13] ὑγρασίας λείψανον, ἧς τὸ μὲν πλεῖον μέρος ἀνεξήρανε τὸ   
[14] πῦρ, τὸ δὲ ὑπολειφθὲν διὰ τὴν ἔκκαυσιν μετέβαλεν. Ἀναξαγόρας   
[15] τοῦ κατ᾽ ἀρχὴν λιμνάζοντος ὑγροῦ περικαέντος ὑπὸ   
[16] τῆς ἡλιακῆς περιφορᾶς καὶ τοῦ λιπαροῦ ἐξατμισθέντος εἰς   
[17] ἁλυκίδα καὶ πικρίαν τὸ λοιπὸν ὑποστῆναι. Ἐμπεδοκλῆς [p. 19.299]   
[1] ἱδρῶτα τῆς γῆς ἐκκαιομένης ὑπὸ τοῦ ἡλίου. Ἀντιφῶν ἱδρῶτα   
[2] θερμοῦ, ἐξ οὗ τὸ περιλειφθὲν ὑγρὸν ἀπεκρίθη τῷ καθεψηθῆναι   
[3] παρακυλίσασα, ὅπερ ἐπὶ παντὸς ἱδρῶτος συμβαίνει.   
[4] Μητρόδωρος διὰ τὸ διηθῆσαι διὰ τῆς γῆς μετειληφέναι   
[5] τοῦ περὶ αὐτὴν πάχους καθάπερ τὰ διὰ τῆς τέφρας ὑλιζόμενα.   
[6] οἱ ἀπὸ Πλάτωνος τοῦ στοιχειώδους ὕδατος τὸ μὲν   
[7] ἐξ ἀέρος κατὰ περίψυξιν συνιστάμενον γλυκὺ γίνεσθαι, τὸ   
[8] δ᾽ ἀπὸ τῆς γῆς κατὰ περίκαυσιν καὶ ἐκπύρωσιν ἀναθυμιώμενον   
[9] ἁλμυρόν.

[10] Πῶς ἀμπώτιδες γίνονται καὶ πλημμυρίαι.

[11] Ἀριστοτέλης ὑπὸ τοῦ ἡλίου τὰ πλεῖστα τῶν πνευμάτων   
[12] κινεῖσθαι καὶ περιφέρεσθαι, ὧν ἐμβαλόντων ἐνοιδεῖν τὴν   
[13] Ἀτλαντικὴν θάλασσαν καὶ κατασκευάζειν τὰς πλημμύρας·   
[14] ληγόντων δὲ καὶ ἀντιπερισπωμένην ὑποβαίνειν, ὅπερ εἶναι   
[15] τὴν ἄμπωσιν. Πυθέας ὁ Μασσιλιώτης τῇ πληρώσει τῆς   
[16] σελήνης τὰς πλημμύρας, τῇ δὲ ἐκλείψει τὰς ἀμπώτιδας.   
[17] Τίμαιος τοὺς ἐμβάλλοντας ποταμοὺς εἰς τήν Ἀτλαντικὴν   
[18] διὰ τῆς Κελτικῆς ὀρεινῆς αἰτιᾶται, προωθοῦντας μὲν τὰς [p. 19.300]   
[1] ἐφόδους καὶ πλημμυρίαν ποιοῦντας, ληγόντων δὲ τὰς ἀμπώτιδας   
[2] γίγνεσθαι.

[chapter:23]

[4] Περὶ ἀναβάσεως τοῦ Νείλου.

[5] Θαλῆς τοὺς ἐτησίους ἀνέμους οἴεται πνέοντας τῇ Αἰγύπτῳ   
[6] ἀντιπροσώπους ἐπαίρειν τοῦ Νείλου τὸν ὄγκον διὰ   
[7] τὸ τὰς ἐκροὰς αὐτοῦ τῇ παρεισδύσει τοῦ ἀντιπαρήκοντος   
[8] πελάγους ἀνακόπτεσθαι. Εὐθυμένης ὁ Μασσαλιώτης ἐκ   
[9] τοῦ ὠκεανοῦ καὶ τῆς ἔξωθεν θαλάττης πλημμυρεῖν τὸν ποταμὸν   
[10] οἴεται. Ἀναξαγόρας ἐκ τῆς χιόνος τῆς ἐν τῇ Αἰθιοπίᾳ   
[11] τηκομένης μὲν τῷ θέρει, [ed1page:4.434] ψυχομένης δὲ τῷ   
[12] χειμῶνι. Δημόκριτος χιόνος τῆς οὖν τοῖς πρὸς ἄρκτον μέρεσιν   
[13] ὑπὸ θερινὰς τροπὰς ἀναλυομένης νέφη [ed2page:2.45] ἐκ τῶν   
[14] ἀτμῶν πληροῦσθαι καὶ συνελαυνόμενα πρὸς τὴν μεσημβρίαν   
[15] καὶ τὴν Αἴγυπτον ὑπὸ τῶν ἐτησίων ἀνέμων ἀποτελεῖν ῥαγδαίους   
[16] ὄμβρους, ὑφ᾽ ὧν ἐγείρεσθαι τὸν Νεῖλον ποταμόν.   
[17] Ἡρόδοτος ἴσον μὲν φέρεσθαι καὶ χειμῶνος καὶ θέρους ἐκ [p. 19.301]   
[1] τῶν πηγῶν. φαίνεσθαι δὲ ἐλάττονα τοῦ χειμῶνος διὰ τὸ   
[2] ἐν τούτῳ τῷ καιρῷ πλησίον ὄντα τὸν ἥλιον τῆς Αἰγύπτου   
[3] ἐξατμίζειν τὰ νάματα. Ἔφορος ὁ ἱστοριογράφος κατὰ θέρος   
[4] φησὶν ἀναχαλᾶσθαι τὴν ὅλην Αἴγυπτον καὶ οἱονεὶ ἐξυδροῦν   
[5] τὸ πολὺ νᾶμα. συνδίδωσι δ᾽ αὐτῇ καὶ ἡ Ἀραβία   
[6] καὶ ἡ Λιβύη παρὰ τὸ ἀραιὸν καὶ ὑπόψαμμον. Εὔδοξος   
[7] τοὺς ἱερεῖς φησι λέγειν τὰ ὄμβρια τῶν ὑδάτων καὶ τὴν ἀντιπερίστασιν   
[8] τῶν ὡρῶν, ὅταν παρ᾽ ἡμῖν εἴη θέρος τοῖς ὑπὸ   
[9] τὸν θερινὸν τροπικὸν οἰκοῦσιν, τότε τοῖς ὑπὸ τὸν χειμερινὸν   
[10] τροπικὸν ἀντοίκοις χειμών ἐστιν, ἐξ ὧν τὸ πλημμυροῦν   
[11] ὕδωρ καταῤῥήγνυται.

[chapter:24]

[13] Περὶ αἰσθήσεως καὶ αἰσθητοῦ.

[14] Κατὰ τοὺς Στωϊκοὺς αἴσθησίς ἐστιν ἀντίληψις αἰσθητοῦ   
[15] δι᾽ αἰσθητηρίου ἢ κατάληψις· ἡ δὲ αἴσθησις πολλαχῶς   
[16] λέγεται· ἥ τε γὰρ ἕξις καὶ ἡ δύναμις καὶ ἡ ἐνέργεια καὶ ἡ [p. 19.302]   
[1] φαντασία ἡ καταληπτικὴ δι’ αἰσθητηρίου γίνονται καὶ αὐτὸ   
[2] τὸ ὄγδοον ἡγεμονικὸν, ἀφ᾽ οὗ ἡ αἰσθητικὴ βία συνίσταται·   
[3] πάλιν δὲ αἰσθητήρια λέγεται πνεύματα νοερὰ ἀπὸ τοῦ ἡγεμονικοῦ   
[4] ἐνὶ τὰ ὄργανα τεταμένα. Ἐπίκουρος τὸ μόριόν   
[5] ἐστιν ἡ αἴσθησις, ἥτις ἐστὶν ἡ δύναμις καὶ τὸ ἐπαίσθημα,   
[6] ὅθεν ἐστὶ τὸ ἐνέργημα, ὥστε διχῶς παρ᾽ αὐτοῦ λέγεσθαι   
[7] αἴσθησιν μὲν τὴν δύναμιν, αἰσθητικὸν δὲ τὸ ἐνέργημα. Πλάτων   
[8] τὴν αἴσθησιν ἀποφαίνεται ψυχῆς καὶ σώματος κοινωνίαν   
[9] πρὸς τὰ ἐκτός· ἡ μὲν γὰρ δύναμις ψυχῆς, τὰ δὲ ὄργανα   
[10] σώματος· ἄμφω δὲ διὰ φαντασίαν ἀντιληπτικὰ τῶν   
[11] ἔξωθεν γίνεται. Λεύκιππος καὶ Δημόκριτος τὴν αἴσθησιν   
[12] καὶ τὴν νόησιν γίνεσθαι εἰδώλων ἔξωθεν προσιόντων μηδενὶ   
[13] γὰρ ἐπιβάλλειν μηδετέραν χωρὶς τοῦ προσπίπτοντος εἰδώλου.

[14] Εἰ ἀληθὴς ἡ αἴσθησις καὶ ἡ φαντασία.

[15] Οἱ Στωϊκοὶ τὰς μὲν αἰσθήσεις ἀληθεῖς, τῶν δὲ φαντασιῶν   
[16] τὰς μὲν ἀληθεῖς, τὰς δὲ ψευδεῖς. Ἐπίκουρος πᾶσαν [p. 19.303]   
[1] αἴσθησιν καὶ πᾶσαν φαντασίαν ἀληθῆ· τῶν δὲ δοξῶν τὰς   
[2] μὲν ἀληθεῖς, τὰς δὲ ψευδεῖς· καὶ ἡ μὲν αἴσθησις μοναχῶς   
[3] ψευδοποιεῖται τὰ κατὰ τὰ νοήματα, ἡ δὲ φαντασία διχῶς·   
[4] καὶ γὰρ αἰσθητῶν ἐστι φαντασία καὶ νοητῶν. Ἐμπεδοκλῆς   
[5] καὶ Ἡρακλείδης παρὰ τὰς συμμετρίας τῶν πόρων τὰς κατὰ   
[6] μέρος αἰσθήσεις γίνεσθαι τοῦ οἰκείου τῶν αἰσθητῶν ἑκάστῃ   
[7] ἁρμόζοντος.

[8] Πόσαι εἰσὶν αἱ αἰσθήσεις.

[9] Οἱ Στωϊκοὶ πέντε τὰς ἰδικὰς αἰσθήσεις, ὅρασιν, ἀκοὴν,   
[10] ὄσφρησιν, γεῦσιν, ἁφήν. Ἀριστοτέλης ἕκτην μὲν οὐ λέγει,   
[11] κοινὴν δὲ αἴσθησιν τὴν τῶν συνθετῶν εἰδῶν κριτικὴν, εἰς   
[12] ἣν πᾶσαι συμβάλλουσιν αἱ ἁπλαῖ τὰς ἰδίας ἑκάστῃ φαντασίας,   
[13] ἐν ᾗ τῷ μεταβατικὸν ἀφ’ ἑτέρου πρὸς ἕτερον οἱονεὶ   
[14] σχήματος καὶ κινήσεως δείκνυται. Δημόκριτος πλείους εἶναι   
[15] αἰσθήσεις περὶ τὰ ἄλογα ζῶα ἢ περὶ τοὺς θεοὺς καὶ σοφούς.   
[16]

[p. 19.304]

[1] [ed2page:2.46]Πῶς γίνεται ἡ αἴσθησις καὶ ἡ νόησις καὶ ὁ διὰ   
[2] κατάθεσιν λογισμός.

[3] Οἱ Στωϊκοί φασιν, ὅταν ἄνθρωπος γένηται, ἔχει τὸ   
[4] ἡγεμονικὸν μέρος τῆς ψυχῆς αὐτοῦ ὥσπερ χάρτην ἐναργοῦντα   
[5] εἰς ἀπογραφὴν, εἰς τοῦτο γὰρ μία ἑκάστη τῶν ἐννοιῶν   
[6] ἐναπογράφεται· πρῶτος δὲ ὁ τῆς ἀναγραφῆς τρόπος   
[7] ὁ διὰ τῶν αἰσθήσεων· αἰσθανόμενοι γάρ τινος οἷον λευκοῦ   
[8] χιτωνίου, ἀπέλθοντος αὐτοῦ μνήμην ἔχομεν, ὅταν δ᾽ ὁμοειδεῖς   
[9] πολλαὶ μνῆμαι γένωνται, τότε φαμὲν ἔχειν ἐμπειρίαν·   
[10] ἐμπειρία γάρ ἐστιν ὁμοειδῶν φαντασιῶν πλῆθος. τῶν δ’   
[11] ἐννοιῶν αἱ μὲν φυσικῶς γίγνονται κατὰ τοὺς εἰρημένους   
[12] τρόπους καὶ οὐ τεχνικῶς, αἱ δὲ ἤδη δι᾽ ἡμετέρας ἐπιμελείας   
[13] καὶ διδασκαλίας. αὗται δὲ καὶ ἔννοιαι καλοῦνται μόναι,   
[14] ἐκεῖναι δὲ καὶ προλήψεις· ὁ δὲ λόγος καθ᾽ ὃν προσαγορευόμεθα   
[15] λογικοὶ, ἐκ τῶν προλήψεων συμπληροῦσθαι λέγεται   
[16] κατὰ τὴν πρώτην ἑβδομάδα· τοῦτο γάρ ἐστι νόημα φάντασμα   
[17] διανοίας λογικοῦ ζώου· τὸ γὰρ φάντασμα ἐπειδὰν λογικῇ [p. 19.305]   
[1] προσπίπτῃ ψυχῇ, ἐννοήματος δεῖται εἰληφότος τοὔνομα   
[2] παρὰ τὸν νοῦν· διόπερ τοῖς ἄλλοις ἀλόγοις ζώοις οὐ προσπίπτει   
[3] φαντάσματα· ὅσα δὲ καὶ τοῖς θεοῖς καὶ ἡμῖν γε,   
[4] ταῦτα φαντάσματα μόνον ἐστίν· ὅσα δὲ ἡμῖν, ταῦτα καὶ   
[5] φαντάσματα κατὰ γένος καὶ ἐννοήματα κατ᾽ εἶδος· ὥσπερ   
[6] τὰ δηνάρια καὶ οἱ στατῆρες, αὐτὰ μὲν καθ’ αὐτὰ ὑπάρχει   
[7] δηνάρια καὶ στατῆρες, ἐὰν δὲ εἰς πλοίου δοθῇ μίσθωσιν,   
[8] τηνικαῦτα πρὸς τῷ δηνάρια εἶναι καὶ ναῦλα λέγεται.

[9] Περὶ φαντασιῶν.

[10] Χρύσιππός φησι διαφέρειν ἀλλήλων τέτταρα ταῦτα,   
[11] φαντασίαν, φανταστὸν, φανταστικὸν, φάντασμα· φαντασία   
[12] γὰρ οὖν ἐστι πάθος ἐν τῇ ψυχῇ γινόμενον καὶ ἐνδεικνύμενον   
[13] αὐτό τε καὶ τὸ πεποιηκός· οἷον ἐπειδὰν ἴδωμεν τὸ λευκὸν   
[14] ὅ ἐστι πάθος ἐγγεγενημένον διὰ τῆς ὄψεως ἐν τῇ ψυχῇ   
[15] ἐναλλακτικὸν τοῦ πεπονθότος· εἴρηται δὲ φαντασία ἐκ τοῦ   
[16] φαίνεσθαι αὐτήν τε καὶ τὸ πεποιηκὸς ἢ ἀπὸ τοῦ φωτός· [p. 19.306]   
[1] καθάπερ γὰρ τὰ φῶς αὐτὸ δείκνυσι καὶ τὰ ἄλλα τὰ ἐν αὐτῷ   
[2] περιεχόμενα, καὶ ἡ φαντασία δείκνυσιν ἑαυτὴν καὶ τὸ πεποιηκὸς   
[3] αὐτήν· φανταστὸν δὲ τὸ ποιοῦν τὴν φαντασίαν, οἷον   
[4] τὸ λευκὸν καὶ τὸ ψυχρὸν καὶ εἴ τι ἄλλο διὰ τῶν αἰσθήσεων   
[5] δύναται κινεῖν τὴν ψυχὴν, φάνταστόν ἐστι· φανταστικὸν δέ   
[6] ἐστι διάκενος ἑλκυσμὸς, πάθος ἐν τῇ ψυχῇ ἀπ᾽ οὐδενὸς φανταστοῦ   
[7] γινόμενον καθάπερ ἐπὶ τοῦ σκιαμαχοῦντος. τῇ γὰρ   
[8] φαντασίᾳ ὑπόκειταί τι φανταστὸν, τῷ δὲ φανταστικῷ οὐδέν·   
[9] φάντασμα δ’ ἐστὶν ἐφ’ ὃ ἑλκόμεθα κατὰ τὸν φανταστικὸν   
[10] διάκενον ἑλκυσμόν· ταῦτα δὲ γίνεται ἐπὶ τῶν μελαγχολικῶν   
[11] καὶ μεμηνότων ὥσπερ ἐπὶ Ὀρέστου καὶ τοῦ παρ᾽   
[12] Ὁμήρῳ Θεοκλυμένου.

[chapter:25]

[14] Περὶ ὁράσεως καὶ πῶς ὁρῶμεν.

[15] Δημόκριτος καὶ Ἐπίκουρος κατ᾽ εἰδώλων εἴσκρισιν οἴονται   
[16] τὸ ὁρᾷν συμβαίνειν· ἕτεροι κατ᾽ ἀκτίνων ἔκχυσιν μετὰ [p. 19.307]   
[1] τῆς πρὸς τὸ ὑποκείμενον ἔνστασιν πάλιν ὑποστραφείσης τῆς   
[2] ὄψεως. Ἐμπεδοκλῆς τοῖς εἰδώλοις τὰς ἀκτῖνας ἀνέμιξε   
[3] προσαγορεύσας τὸ γιγνόμενον, ἀκτῖνας εἰδώλου συνθέτου.   
[4] Ἵππαρχος τὰς ἀκτῖνάς φησιν ἐφ’ ἑκατέρου [ed2page:2.47] τῶν   
[5] ὀφθαλμῶν ἀποτεινομένας τοῖς πέρασιν αὐτῶν οἷον χειρῶν   
[6] ἐπαφαῖς περικαθαπτούσαις τοῖς ἐκτὸς σώμασι τὴν ἀντίληψιν   
[7] πρὸς τὸ ὁρᾶν προσάγειν. Πλάτων κατὰ συναυγασμὸν   
[8] τοῦ μὲν ἐκ τῶν ὀφθαλμῶν φωτὸς ἐπὶ ποσὸν ἀποῤῥέοντος   
[9] εἰς τὸν ὅμοιον ἀέρα, τοῦ δὲ ἀπὸ τῶν σωμάτων φερομένου   
[10] ἀποῤῥεῖν· τὸν δὲ μεταξὺ ἀέρα εὐδιάχυτον ὄντα καὶ εὔτρεπτον   
[11] συνεκτείνοντος τῷ πυρώδει τῆς ὄψεως, αὔτη λέγεται   
[12] Πλατωνικὴ συναύγεια.

[13] Περὶ κατόπτρου καὶ τῶν κατοπτρικῶν ἐμφάσεων.

[14] Ἐμπεδοκλῆς κατὰ ἀποῤῥοίας μὲν τὰς συνισταμένας ἐπὶ   
[15] τῆς ἐπιφανείας τοῦ κατόπτρου πυρώδους καὶ τὸν προκείμενον   
[16] ἀέρα εἰς ὃν φέρεται τὰ ῥεύματα συμμεταφέροντος. Δημόκριτος [p. 19.308]   
[1] καὶ Ἐπίκουρος τὰς κατοπτρικὰς ἐμφάσεις γίνεσθαι   
[2] κατ᾽ εἰδώλων ὑποστάσεις, ἅτινα φέρεσθαι μὲν ἀφ᾽ ἡμῶν,   
[3] συνίστασθαι δὲ ἐπὶ τοῦ κατόπτρου κατὰ τὴν ἀντιπεριστροφήν·   
[4] οἱ ἀπὸ Πυθαγόρου κατὰ τὰς ἀντανακλάσεις τῆς ὄψεως·   
[5] φέρεσθαι μὲν γὰρ τὴν ὄψιν τεταμένην ὡς ἐπὶ τὸν χαλκὸν,   
[6] στείχουσαν δὲ πυκνῷ καὶ λείῳ πληχθεῖσαν ὑποστρέφειν αὐτὴν   
[7] ἐφ᾽ ἑαυτὴν, ὅμοιόν τι πάσχουσαν τῇ ἐκτάσει τῆς χειρὸς   
[8] καὶ τῇ ἐπὶ τὸν ὦμον ἀντεπιστροφῇ.

[9] Εἰ ὁρατὸν τὸ σκότος.

[10] Οἱ Στωϊκοὶ ὁρατὸν εἶναι τὸ σκότος ἐπιλαμβάνουσιν, ἐκ   
[11] γὰρ τῆς ὄψεως ἐξικνεῖσθαί τινα εἰς αὐτὸ αὐγήν· καὶ οὐ   
[12] ψεύδεται ἡ ὅρασις. βλέπεται γὰρ ταῖς ἀληθείαις ὑπ᾽ αὐτῆς   
[13] τὸ σκότος· προέρχονται δὲ ἐκ τῆς ὄψεως ἀκτῖνες πύριναι   
[14] οὐχὶ μέλαιναι ἢ ὀμιχλώδεις· τὸ μὲν σκότος συνάγει   
[15] καὶ συγκινεῖ τὴν ὅρασιν καὶ ἀμβλύνει· τὸ δὲ φῶς διακρίνει   
[16] καὶ ποδηγεῖ τὴν ὅρασιν ἡμῶν ἐπὶ τὰ ὁρατὰ διὰ τοῦ μεταξὺ   
[17] ἀέρος. διὰ τὸ μὴ ὁρᾷν ἡμᾶς ἐν τῷ σκότει, ἀλλ᾽ αὐτὸ μόνον [p. 19.309]   
[1] τὸ σκότος. Χρύσιππος κατὰ τὴν συνέντασιν τοῦ μεταξὺ   
[2] πνεύματος, ὅπερ ἀπὸ τοῦ ἡγεμονικοῦ μέχρι τῆς κόρης διήκει,   
[3] μετὰ δὲ τὴν πρὸς τὸν παρακείμενον ἀέρα ἐπιβολὴν ἐντείνοντος   
[4] αὐτὸν κωνοειδῶς, ὅταν ᾖ ὁμογενὴς ὁ ἀήρ.

[chapter:26]

[6] Περὶ ἀκοῆς.

[7] Ἐμπεδοκλῆς τὴν ἀκοὴν γίγνεσθαι κατὰ ἔμπτωσιν τοῦ   
[8] πνεύματος τῷ κοχλιώδει χόνδρῳ, ὅπερ φησὶν ἐξηρτῆσθαι   
[9] ἐντὸς τοῦ ὠτὸς κώδωνος τρόπον αἰωρούμενον καὶ τυπτόμενον.   
[10] Ἀλκμαίων ἀκούειν ἡμᾶς φησι τῷ κενῷ τῷ ἐντὸς τοῦ   
[11] ὠτός· τοῦτο γὰρ εἶναι τὸ περιηχοῦν κατὰ τὴν τοῦ πνεύματος   
[12] εἰσβολήν· πάντα γὰρ τὰ κενὰ ἠχεῖ. Διογένης τοῦ ἐν   
[13] τῇ κεφαλῇ ἀέρος ὑπὸ φωνῆς τυπτομένου καὶ κινουμένου.   
[14] Πλάτων καὶ οἱ ἀπ᾽ αὐτοῦ πλήσσεσθαι τὸν ἐν τῇ κεφαλῇ   
[15] ἀέρα, τοῦτον δ᾽ ἀνακλᾶσθαι εἰς τὸ ἡγεμονικὸν καὶ γίνεσθαι   
[16] τῆς ἀκοῆς τὴν αἴσθησιν.

[p. 19.310]

[1] Περὶ ὀσφρήσεως.

[2] Ἀλκμαίων ἐν τῷ ἐγκεφάλῳ φησὶν εἶναι τὸ ἡγεμονικὸν,   
[3] τούτου οὖν ὀσφραίνεσθαι ἕλκοντος διὰ τῶν ἀναπνοῶν τὰς   
[4] ὀσμάς. Ἐμπεδοκλῆς ταῖς ἀναπνοαῖς ταῖς ἀπὸ τοῦ πνεύμονος   
[5] συνεκκρίνεσθαι τὴν ὀδμήν· ὅταν οὖν ἡ ἀναπνοὴ βαρεῖα   
[6] γένηται κατὰ τραχύτητα μὴ συναισθάνεσθαι ὥσπερ ἐπὶ τῶν   
[7] ῥευματιζομένων.

[8] [ed2page:2.48]Περὶ γεύσεως.

[9] Ἀλκμαίων οἴεται τῷ ὑγρῷ καὶ τῷ χλιαρῷ τῷ ἐν τῇ   
[10] γλώττῃ πρὸ τῇ μαλακότητι κρίνεσθαι τοὺς χυμούς. Διογένης   
[11] τῇ ἀραιότητι τῆς γλώττης καὶ τῇ μαλακότητι καὶ διὰ τὸ   
[12] συνάπτειν [ed1page:4.435] τὰς διὰ ἀπὸ τοῦ σώματος εἰς αὐτὴν φλέβας   
[13] καὶ διακεῖσθαι τοὺς χυμοὺς ἑλκομένους εἰς τὴν αἴσθησιν   
[14] καὶ τὸ ἡγεμονικὸν καθάπερ ἀπὸ σπογγίας.

[chapter:27]

[16] Περὶ φωνῆς.

[17] Πλάτων φωνὴν ὁρίζεται πνεῦμα διὰ στόματος ἀπὸ   
[18] διανοίας ἠγμένον καὶ πληγὴν ὑπ᾽ ἀέρος δι᾽ ὤτων καὶ ἐγκεφάλου [p. 19.311]   
[1] καὶ αἵματος μέχρι ψυχῆς διαδιδομένην. [λέγεται δὲ   
[2] καὶ καταχρηστικῶς ἐπὶ τῶν ἀλόγων ζώων φωνὴ καὶ τῶν   
[3] ἀψύχων ὡς χρεμετισμοὶ καὶ ψόφοι· κυρίως δὲ φωνὴ ἡ ἔναρθρός   
[4] ἐστιν ὡς φωτίζουσα τὸ νοούμενον. Ἐπίκουρος τὴν   
[5] φωνὴν εἶναι ῥεῦμα ἐκπεμπόμενον ἀπὸ τῶν φωνούντων ἢ   
[6] ἠχούντων ἢ ψοφούντων· τοῦτο δὲ τὸ ῥεῦμα εἰς ὁμοιοσχήμονα   
[7] θρύπτεσθαι θραύσματα· ὁμοιοσχήμονα δὲ λέγεται τὰ   
[8] στρογγύλα τοῖς στρογγύλοις καὶ σκαληνὰ καὶ τρίγωνα τοῖς   
[9] ὁμοιογενέσι· τούτων δ᾽ ἐμπιπτόντων ταῖς ἀκοαῖς ἀποτελεῖσθαι   
[10] τὴν αἴσθησιν τῆς φωνῆς· φανερὸν δὲ τοῦτο γίνεσθαι   
[11] ἀπὸ τῶν ἀσκῶν ἐκρεόντων καὶ τῶν ἐκφυσώντων κναφέων   
[12] τοῖς ἱματίοις. Δημόκριτος καὶ τὸν ἀέρα φησὶν εἰς ὁμοιοσχήμονα   
[13] θρύπτεσθαι σώματα καὶ συγκαλινδεῖσθαι τοῖς ἐκ   
[14] τῆς φωνῆς θραύσμασι· κολοιὸς οὖν παρὰ κολοιὸν ἱζάνει καὶ   
[15] ἀεὶ τὸν ὁμοῖον ἄγει θεὸς ὡς τὸν ὁμοῖον· καὶ γὰρ ἐν τοῖς   
[16] αἰγιαλοῖς αἱ ὅμοιαι ψῆφοι κατὰ τοὺς αὐτοὺς τρόπους ὁρῶνται   
[17] κατ᾽ ἄλλο μὲν αἱ σφαιροειδεῖς, κατ᾽ ἄλλο δὲ αἱ ἐπιτιμήκεις·   
[18] καὶ ἐπὶ τῶν κοσκινιζόντων δὲ ἐπὶ τὸ αὐτὸ συναυλίζεται [p. 19.312]   
[1] τὰ ὁμοιοσχήμονα, ὥστε χωρὶς εἶναι τοὺς κυάμους καὶ   
[2] ἐρεβίνθους· ἔχοι δ᾽ ἄν τις πρὸς τούτοις εἰπεῖν· πῶς ὀλίγα   
[3] θραύσματα πνεύματα μυρίανδρον ἐκπληροῖ θέατρον.] οἱ   
[4] δὲ Στωϊκοί φασι τὸν ἀέρα μὴ συγκεῖσθαι ἀπὸ θραυσμάτων,   
[5] ἀλλὰ συνεχῆ εἶναι δι᾽ ὅλου μηδὲν κενὸν ἔχοντα, ἐπειδὰν δὲ   
[6] πληγῇ τῷ πνεύματι, κυματοῦται κατὰ κύκλους ὀρθοὺς εἰς   
[7] ἄπειρον, ἕως πληρώσῃ τὸν περικείμενον ἀέρα ὡς ἐπὶ τῆς   
[8] κολυμβήθρας πληγείσης λίθῳ ἐνκινουμένης μὲν αὐτῆς κυκλοειδῶς,   
[9] τοῦ δ᾽ ἀέρος σφαιροειδῶς. Ἀναξίμανδρος τὴν   
[10] φωνὴν γίνεσθαι πνεύματος ἐμπεσόντος μὲν στερεμνίῳ ἀέρι,   
[11] τῇ δ᾽ ὑποστροφῇ τῆς πλήξεως μέχρι τῶν ἀκοῶν προσενεχθέντος,   
[12] καθ΄ ὃ καὶ τὴν λεγομένην ἠχὼ γίνεσθαι.

[13] Εἰ ἀσώματος ἡ φωνὴ καὶ πῶς ἦχος γίνεσθαι.

[14] Πυθαγόρας καὶ Πλάτων καὶ Ἀριστοτέλης ἀσώματον   
[15] εἶναι τὴν φωνὴν ὑπολαμβάνουσιν. οὐ γὰρ τὸν ἀέρα, ἀλλὰ   
[16] τὸ σχῆμα τὸ περὶ ἀέρα καὶ τὴν ἐπιφάνειαν κατὰ ποιὰν   
[17] πληγὴν γίνεσθαι φωνήν· πᾶσα δὲ ἐπιφάνεια ἀσώματος· [p. 19.313]   
[1] συγκινεῖται μὲν γὰρ τοῖς σώμασιν, αὐτὴ δὲ ἀσώματος παντὸς   
[2] καθέσηκεν· ὥσπερ ἐπὶ τῆς καμπτομένης ῥάβδου ἡ μὲν   
[3] ἐπιφάνεια οὐδὲ πάσχει, ἡ δὲ ὕλη ἐστὶν ἡ καμπτομένη· οἱ   
[4] δὲ Στωϊκοὶ σῶμα εἶναι τὴν φωνήν· πᾶν γὰρ τὸ ποιοῦν καὶ   
[5] δρώμενον σῶμα εἶναι. καὶ γὰρ ἡ φωνὴ καὶ δρᾷ καὶ ποιεῖ,   
[6] ἀκούομεν γὰρ αὐτῆς καὶ αἰσθανόμεθα προσπιπτούσης τῇ.   
[7] ἀκοῇ καὶ ἐκτυπούσης καθάπερ δακτύλιον εἰς κηρόν· ἔτι   
[8] πᾶν τὸ κινοῦν καὶ ἐνοχλοῦν σῶμά ἐστι· κινεῖ δ᾽ ἡμᾶς ἡ   
[9] εὐμουσία, ἐνοχλεῖ δὲ ἡ ἀμουσία· ἔτι πᾶν τὸ κινούμενον σῶμά   
[10] ἐστι. κινεῖται δὲ ἡ φωνὴ καὶ [ed2page:2.49] ἐμπίπτει εἰς τοὺς λείους   
[11] τόπους καὶ ἀντανακλᾶται καθάπερ ἐπὶ τῆς σφαίρας τῆς   
[12] βαλλομένης εἰς τεῖχος· ἐν γοῦν ταῖς κατ᾽ Αἴγυπτον πυραμίσιν   
[13] ἔνδον φωνὴ μία ῥηγνυμένη τέτταρας ἢ καὶ πέντε ἤχους   
[14] ἀπεργάζεται.

[chapter:28]

[16] Πόθεν αἰσθητικὴ γίνεται ἡ ψυχὴ καὶ τί αὐτῆς τὸ ἡγεμονικόν.

[17] Οἱ Στωϊκοί φασιν εἶναι τῆς ψυχῆς τὸ ἀνώτατον μέρος   
[18] τὸ ἡγεμονικὸν τὸ ποιοῦν τὰς φαντασίας καὶ τὰς συγκαταθέσεις [p. 19.314]   
[1] καὶ αἰσθήσεις καὶ ὁρμὰς καὶ τοῦτο λογισμὸν   
[2] καλοῦσιν· ἀπὸ δὲ τοῦ ἡγεμονικοῦ ἑπτὰ μέρη ἐστὶ τῆς ψυχῆς   
[3] ἐκπεφυκότα καὶ ἐκτεινόμενα εἰς τὸ σῶμα, καθάπερ αἱ   
[4] ἀπὸ τοῦ πολύποδος πλεκτάναι· τῶν δὲ ἑπτὰ μερῶν τῆς   
[5] ψυχῆς πέντε μέν ἐστι τὰ αἰσθητήρια ὅρασις, ἀκοὴ, ὄσφρησις,   
[6] γεῦσις καὶ ἁφή· ὧν ἡ μὲν ὅρασίς ἐστι πνεῦμα διατεῖνον   
[7] ἀπὸ ἡγεμονικοῦ μέχρις ὀφθαλμῶν· ἀκοὴ δὲ πνεῦμα διατεῖνον   
[8] ἀπὸ ἡγεμονικοῦ μέχρις ὠτῶν· ὄσφρησις δὲ πνεῦμα   
[9] διατεῖνον ἀπὸ τοῦ ἡγεμονικοῦ μέχρι γλώττης· ἁφὴ δὲ πνεῦμα   
[10] διατεῖνον ἀπὸ τοῦ ἡγεμονικοῦ μέχρις ἐπιφανείας εἰς θίξιν   
[11] εὐαίσθητον προσπιπτόντων· τῶν δὲ λοιπῶν ὃ μὲν λέγεται   
[12] σπερματικὸν, ὅπερ καὶ αὐτὸ πνεῦμά ἐστι διατεῖνον ἀπὸ τοῦ   
[13] ἡγεμονικοῦ μέχρι τῶν παραστατῶν· τὸ δὲ φωνητικὸν ὑπὸ   
[14] τοῦ Ζήνωνος εἰρημένον, ὃ καὶ φωνὴν καλοῦσιν, ἔστι πνεῦμα   
[15] διατεῖνον ἀπὸ τοῦ ἡγεμονικοῦ μέχρι φάρυγγος καὶ γλώττης [p. 19.315]   
[1] καὶ τῶν οἰκείων ὀργάνων, αὐτὸ δὲ τὸ ἡγεμονικὸν ὥσπερ ἐν   
[2] κόσμῳ κατοικεῖ ἐν τῇ ἡμετέρᾳ σφαιροειδεῖ κεφαλῇ.

[3] Τί τὸ τῆς ψυχῆς ἡγεμονικὸν καὶ ἐν τίνι ἐστίν.

[4] Δημόκριτος καὶ Πλάτων τὸ ἡγεμονικὸν ἐν ὅλῃ τῇ κεφαλῇ   
[5] καθίζουσι. Στράτων ἐν τῷ μεσοφρύῳ. Ἐρασίστρατος   
[6] περὶ τὴν μήνιγγα τοῦ ἐγκεφάλου ἣν ἐπικρανίδα λέγει.   
[7] Ἡρόφιλος ἐν ταῖς τοῦ ἐγκεφάλου κοιλίαις. Παρμενίδης   
[8] καὶ Ἐπίκουρος ἐν ὅλῳ τῷ θώρακι. οἱ Στωϊκοὶ πάντες ἐν   
[9] ὅλῃ τῇ καρδίᾳ ἢ ἐν τῷ περὶ τὴν καρδίαν πνεύματι. Διογένης   
[10] ἐν τῇ ἀρτηριακῇ κοιλία τῆς καρδίας, ἥτις ἐστὶ πνευματική.   
[11] Ἐμπεδοκλῆς ἐν τῇ τοῦ αἵματος συστάσει· οἱ δὲ   
[12] ἐν τῷ τραχήλῳ τῆς καρδίας· οἱ δὲ ἐν τῷ περὶ τὴν καρδίαν   
[13] ὑμένι· οἱ δὲ ἐν τῷ διαφράγματι. τῶν νεωτέρων δέ τινες   
[14] διήκειν ἀπὸ κεφαλῆς μέχρι τοῦ διαφράγματος. Πυθαγόρας   
[15] τὸ μὲν ζωτικὸν περὶ τὴν καρδίαν, τὸ δὲ λογικὸν καὶ   
[16] νοερὸν περὶ τὴν κεφαλήν.

[17] Περὶ κινήσεως ψυχῆς.

[18] Πλάτων ἀεικίνητον τὴν ψυχὴν, τὸν δὲ νοῦν ἀκίνητον   
[19] τῆς μεταβατικῆς κινήσεως. Ἀριστοτέλης ἀκίνητον τὴν ψυχὴν [p. 19.316]   
[1] καὶ πάσης κινήσεως προηγουμένην, τῆς δὲ κατὰ συμβεβηκὸς   
[2] μετέχειν καθάπερ σχήματα καὶ τὰ πέρατα καθάπερ   
[3] τὰ περὶ τοῖς σώμασιν εἴδη.

[4] Περὶ ἀφθαρσίας τῆς ψυχῆς.

[5] Πυθαγόρας καὶ Πλάτων ἄφθαρτον εἶναι τὴν ψυχὴν   
[6] οἴονται· ἐξιοῦσαν γάρ εἰς τὸ τοῦ παντὸς ψυχὴν ἀναχωρεῖν   
[7] πρὸς τὸ ὁμογενές· οἱ Στωϊκοὶ ἐξιοῦσαν τῶν σωμάτων ὑποφθείρεσθαι,   
[8] τὴν μὲν ἀσθενεστέραν ἅμα τοῖς συγκρίμασι γενέσθαι,   
[9] ταύτην δὲ εἶναι τῶν ἀπαιδεύτων, τὴν δὲ ἰσχυροτέραν, οἵα   
[10] ἐστὶ περὶ τοὺς σοφοὺς, καὶ μέχρι τῆς ἐκπυρώσεως. Δημόκριτος   
[11] καὶ Ἐπίκουρος φθαρτὴν εἶναι καὶ τῷ σώματι συνδιαφθειρομένην.   
[12] Πυθαγόρας καὶ Πλάτων [ed2page:2.50] τὸ μὲν λογικὸν   
[13] ἄφθαρτον, καὶ γὰρ τὴν ψυχὴν οὐ θεὸν, ἀλλ᾽ ἔργον τοῦ   
[14] ἀϊδίου θεοῦ ὑπάρχειν· τὸ δὲ ἄλογον φθαρτὸν νομίζουσι.

[chapter:29]

[16] Περὶ ἀναπνοῆς.

[17] Ἐμπεδοκλῆς τὴν πρώτην ἀναπνοὴν τοῦ πρώτου ζώου   
[18] γενέσθαι τῆς ἐν τοῖς βρέφεσιν ὑγρασίας ἀποχώρησιν λαμβανούσης· [p. 19.317]   
[1] πρὸς δὲ τὸ παρακενωθὲν ἐπεισόδου τῆς ἔξωθεν τοῦ   
[2] ἐκτὸς ἀερώδους γινομένης εἰς τὰ παρανοιχθέντα τῶν ἀγγείων·  
[3] τὸ δὲ μετὰ τοῦτο ἤδη τοῦ ἐμφύτου θερμοῦ τῇ πρὸς   
[4] τὸ ἐκτὸς ὁρμῇ τὸ ἀερῶδες ὑπαναθλίβοντος τὴν ἐκπνοήν, τῇ   
[5] δ᾽ εἰς τὸ ἐντὸς ἀνθυποχωρήσει τῷ ἀερώδει τὴν ἀντεπείσοδον   
[6] παρεχομένου τὴν εἰσπνοήν· τὴν δὲ νῦν κατέχουσαν φερομένου   
[7] τοῦ αἵματος ὡς πρὸς τὴν ἐπιφάνειαν καὶ τὸ ἀερῶδες   
[8] διὰ τῶν ῥινῶν ταῖς ἑαυτοῦ ἐπιῤῥοίαις ἀναθλίβοντος   
[9] καὶ τὴν ἐκχώρησιν αὐτοῦ γίνεσθαι τὴν ἐκπνοήν· παλινδρομοῦντος   
[10] δὲ καὶ τοῦ ἀέρος ἀντεπεισαχθέντος εἰς τὰ διὰ τοῦ   
[11] αἵματος ἀραιώματα τὴν εἰσπνοήν. ὑπομιμνήσκει δὲ αὐτὸ   
[12] ἐπὶ τῆς κλεψύδρας Ἀσκληπιάδης, τὸν μὲν πνεύμονα χώνης   
[13] δίκην συνίστησιν, αἰτίαν δὲ τῆς ἀναπνοῆς εἶναί φησι τὴν ἐν   
[14] τῷ θώρακι λεπτομέρειαν, πρὸς ἣν τὸν ἔξωθεν ἀέρα ῥεῖν τε   
[15] καὶ φέρεσθαι παχυμερῆ ὄντα, πάλιν δὲ ἀπωθεῖσθαι μηκέτι   
[16] τοῦ θώρακος οἵου τε ὄντος μήτ’ ἐπεισδέχεσθαι μήθ᾽ ὑστερεῖν.   
[17] ὑπολειπομένου δέ τινος ἐν τῷ σώματι ὑπὸ λεπτομεροῦς   
[18] ἀεὶ βραχέος· οὐ γὰρ ἅπαν ἐκκρίνεται, καὶ πρὸς τοῦτο [p. 19.318]   
[1] τὸ εἴσω ὑπομένον βαρύτητα τοῦ ἐκτὸς ἀντεπεισφέρεται·   
[2] ταῦτα δὲ ταῖς σικύαις ἀπεικάζει· τὴν δὲ κατὰ προαίρεσιν   
[3] ἀναπνοὴν γίνεσθαί φησι συναγομένων τῶν ἐν τῷ πνεύμονι   
[4] λεπτοτάτων πόρων καὶ τῶν βρογχίων στενουμένων· τῇ γὰρ   
[5] ἡμετέρᾳ ταῦθ’ ὑπακούει προαιρέσει. Ἡρόφιλος δὲ δύναμιν   
[6] ἀπολείπει περὶ τὰ σώματα κινητικὴν ἐν νεύροις καὶ ἀρτηρίαις   
[7] καὶ μυσί· τὸν οὖν πνεύμονα νομίζει μόνον προσορέγεσθαι   
[8] διαστολῆς τε καὶ συστολῆς φυσικῶς, εἶτα δὲ καὶ τἄλλα·   
[9] ἐνέργειαν μὲν εἶναι τοῦ πνεύμονος τὴν ἔξωθεν τοῦ πνεύματος   
[10] ὁλκὴν, ὑπὸ δὲ τῆς πληρώσεως τῆς ἔξωθεν γινομένης μὴ   
[11] δυνάμενον εἰς τὸν θώρακα ἐφέλκεσθαι τὸ περιττὸν ἀναπέμπειν,   
[12] τὸν δὲ εἰς τὸν ἔξωθεν ἀέρα ἀπωθεῖν· ὡς τέτταρας   
[13] μὲν γίνεσθαι κινήσεις περὶ τὸν πνεύμονα, τὴν μὲν πρώτην   
[14] καθ᾽ ἣν ἔξωθεν ἀέρα δέχεται, τὴν δὲ δευτέραν καθ᾽ ἣν   
[15] τοῦθ᾽ ὅπερ ἐδέξατο θύραθεν ἐντὸς αὐτοῦ πρὸς τὸν θώρακα   
[16] μεταῤῥεῖ· τὴν δὲ τρίτην καθ᾽ ἣν τὸ ἀπὸ τοῦ θώρακος συστελλόμενον   
[17] αὖθις εἰς αὐτὸν ἐκδέχεται· τὴν δὲ τετάρτην   
[18] καθ’ ἣν καὶ τὸ ἐξ ὑποστροφῆς ἐν αὐτῷ γινόμενον θύραζε [p. 19.319]   
[1] ἐξερᾷ· τούτων δὲ τῶν κινήσεων δύο μὲν εἶναι διαστολὰς,   
[2] τήν τε ἔξωθεν τήν τε ἀπὸ τοῦ θώρακος· δύο δὲ συστολὰς,   
[3] τὴν μὲν ὅταν ὁ θώραξ ὑπ’ αὐτὸν τὸ πνευματικὸν ἑλκύσῃ,   
[4] τὴν δὲ ὅταν αὐτὸς εἰς τὸν κόλπον ἀέρα ἀποκρίνῃ· δύο γὰρ   
[5] μόναι γίνονται περὶ τὸν θώρακα, διαστολὴ μὲν ὅταν ἀπὸ   
[6] τοῦ πνεύμονος ἐφέλκηται, συστολὴ δὲ ὅταν αὐτὸ πάλιν ἀνταποδιδῷ.   
[7]

[chapter:30]

[9] Περὶ παθῶν.

[10] Οἱ Στωϊκοὶ τὰ μὲν πάθη ἐν τοῖς πεπονθόσι τόποις,   
[11] τὰς δὲ αἰσθήσεις ἐν τῷ ἡγεμονικῷ. Ἐπίκουρος καὶ τὰ μὲν   
[12] πάθη καὶ τὰς αἰσθήσεις ἐν τοῖς πεπονθόσι τόποις, τὸ δὲ   
[13] ἡγεμονικὸν ἀπαθὲς νομίζει. Στράτων δὲ καὶ τὰ πάθη τῆς   
[14] ψυχῆς [ed2page:2.51] καὶ τὰς αἰσθήσεις ἐν τῷ ἡγεμονικῷ οὐκ ἐν τοῖς   
[15] πεπονθόσι τόποις συνίστασθαι, ἐν γὰρ ταύτῃ κεῖσθαι τὴν [p. 19.320]   
[1] ὑπομονὴν ὥσπερ ἐπὶ τῶν δεινῶν καὶ ἀλγεινῶν καὶ ὥσπερ   
[2] ἐπὶ ἀνδρείων καὶ δειλῶν.

[3] Περὶ μαντικῆς.

[4] Πλάτων καὶ οἱ Στωϊκοὶ τὴν μαντικὴν εἰσάγουσι, καὶ   
[5] γὰρ θεόπεμπτον εἶναι ὅπερ ἐστὶν ἐνθεαστικὸν καὶ κατὰ   
[6] θειότητα τῆς ψυχῆς, ὅπερ ἐστὶν ἐνθουσιαστικὸν καὶ τὸ ὀνειροπολικὸν   
[7] καὶ τὸ ἀστρονομικὸν καὶ τὸ ὀρνεοσκοπικόν. Ξενοφάνης   
[8] καὶ Ἐπίκουρος ἀναιροῦσι τὴν μαντικήν. Πυθαγόρας   
[9] μόνον τὸ θυτικὸν οὐκ ἀνῄρει. Ἀριστοτέλης δὲ καὶ   
[10] Δικαίαρχος τὸ καθ’ ἐνθουσιασμὸν μόνον καὶ τοὺς ὀνείρους   
[11] παρεισάγουσιν· ἀθάνατον μὲν τὴν ψυχὴν οὐ νομίζοντες,   
[12] θείου δέ τινος μετέχειν αὐτήν.

[13] Πῶς οἱ ὄνειροι γίνονται.

[14] Δημόκριτος ὀνείρους γίνεσθαι κατὰ τὰς τῶν εἰδώλων   
[15] παρατηρήσεις. Στράτων ἀλόγῳ τινὶ φύσει τῆς διανοίας ἐν [p. 19.321]   
[1] τοῖς ὕπνοις αἰσθητικωτέρας μέν πως τῆς ψυχῆς γινομένης,   
[2] δι᾽ αὐτὸ δὲ τοῦτο γνωστικῆς γινομένης. Ἡρόφιλος τῶν   
[3] ὀνείρων τοὺς μὲν θεοπνεύστους κατ᾽ ἀνάγκην γίγνεσθαι, τοὺς   
[4] δὲ φυσικοὺς ἀνειδωλοποιουμένης τῆς ψυχῆς τὸ συμφέρον   
[5] αὐτῇ καὶ τὸ πρὸς τούτοις ἐσόμενον· τοὺς δὲ συγκριματικοὺς   
[6] ἐκ τοῦ αὐτομάτου κατ᾽ εἰδώλων πρόσπτωσιν, ὅταν ἃ βουλόμεθα   
[7] βλέπωμεν, ὡς ἐπὶ τῶν φιλούντων γίγνεται τὰς ἐρωμέμένας   
[8] ἐρώντων εἰς ὕπνους.

[chapter:31]

[10] Περὶ οὐσίας σπέρματος.

[11] Ἀριστοτέλης σπέρμα εἶναί φησι τὸ περίττωμα τροφῆς   
[12] καὶ τῆς ἐσχάτης, ἤτοι αἷμα ἢ τὸ ἀνάλογον ἢ ἐκ τούτων τι   
[13] τὸ δυνάμενον κινεῖν ἐν ἑαυτῷ πρὸς τὸ ἀποτελέσαι τι τοιοῦτον,   
[14] οἷόν ἐστιν ἐξ οὗ συνεκρίθη. Πυθαγόρας ἀφρὸν τοῦ   
[15] χρηστοτάτου αἵματος ἢ περίττωμα τῆς τροφῆς. Ἀλκμαίων   
[16] ἐγκεφάλου μέρος. Πλάτων τοῦ νωτιαίου μυελοῦ ἀπόῤῥοιαν. [p. 19.322]   
[1] Ἐπίκουρος ψυχῆς καὶ σώματος ἀπόσπασμα. Δημόκριτος   
[2] ἀφ᾽ ὅλων τῶν σωμάτων καὶ τῶν κυριωτάτων μερῶν οἷον   
[3] τῶν σαρκικῶν, ὀστῶν καὶ ἰνῶν τὸν γόνον ἀποῤῥεῖν.

[4] Εἰ σῶμα τὸ σπέρμα.

[5] Λεύκιππος καὶ Zήνων σῶμα εἶναι· ψυχῆς γὰρ εἶναι   
[6] ἀπόσπασμα. Πυθαγόρας καὶ Πλάτων καὶ Ἀριστοτέλης ἀσώματον   
[7] μὲν εἶναι τὴν δύναμιν τοῦ σπέρματος ὥσπερ νοῦν   
[8] τὸν κινοῦντα· σωματικὴν δὲ τὴν ὕλην τὴν προχεομένην.   
[9] Στράτων καὶ Δημόκριτος καὶ τὴν δύναμιν σῶμα, πνευματικὴ   
[10] γάρ.

[11] Εἰ καὶ θήλειαι προΐενται σπέρμα.

[12] Πυθαγόρας καὶ Δημόκριτος καὶ Ἐπίκουρος καὶ τὸ θῆλυ   
[13] προΐεσθαι σπέρμα· ἔχει γὰρ παραστάτας ἀπεστραμμένους,   
[14] διὰ τοῦτο καὶ ὀρεκτικῶς ἔχειν παρὰ τὰς χρήσεις. Ἀριστοτέλης   
[15] δὲ καὶ Ζήνων καὶ ὕλην μὲν ὑγρὰν προΐεσθαι οἱονεὶ   
[16] ἀπὸ τῆς συγγυμνασίας ἱδρῶτας, οὐ μὴν σπερματικόν. Ἵππων [p. 19.323]   
[1] προΐεσθαι μὲν σπέρμα τὰς θηλείας οὐχ ἥκιστα τῶν   
[2] ἀῤῥένων, μὴ μέντοι γε εἰς ζωογονίαν τοῦτο συμβάλλεσθαι   
[3] διὰ τὸ ἐκτὸς πίπτειν τῆς ὑστέρας· ὅθεν ὀλίγας προΐεσθαι   
[4] πολλάκις δίχα τῶν ἀνδρῶν σπέρμα καὶ τὰς μάλιστα χηρευούσας·   
[5] καὶ εἶναι τὰ μὲν ὀστᾶ παρὰ τοῦ ἄῤῥενος, τὰς δὲ   
[6] σάρκας παρὰ τῆς θηλείας.

[chapter:32]

[8] [ed2page:2.52]Πῶς αἱ συλλήψεις γίνονται.

[9] Ἀριστοτέλης ὑπολαμβάνει τὰς μὲν συλλήψεις γίνεσθαι   
[10] προανελκομένης μὲν ὑπὸ τῆς καθάρσεως τῆς μήτρας, τῶν δὲ   
[11] καταμηνίων συνεπισπωμένων ἀπὸ τοῦ παντὸς ὄγκου μέρος   
[12] τι τοῦ καθαροῦ αἵματος, ὡς συμβαίνειν τὸν τοῦ ἄῤῥενος   
[13] γόνον· μὴ γίγνεσθαι δὲ τὰς κυήσεις παρ᾽ ἀκαθαρσίαν τῆς   
[14] μήτρας ἢ ἐμπνευμάτωσιν ἢ φόβον ἢ λύπην ἢ ἀσθένειαν τῶν   
[15] γυναικῶν ἢ δι᾽ ἀτονίαν τῶν ἀνδρῶν.

[p. 19.324]

[1] [ed1page:4.436]Πῶς ἄῤῥενα καὶ θήλεα γίνονται.

[2] Ἐμπεδοκλῆς οἴεται καὶ Ἀσκληπιάδης ἄῤῥεν καὶ θῆλυ   
[3] γίνεσθαι παρὰ θερμότητος καὶ ψυχρότητος, ὅθεν ἱστορεῖται   
[4] τοὺς μὲν πρώτους ἄῤῥενας πρὸς ἀνατολῇ καὶ μεσημβρίᾳ γίγνεσθαι   
[5] μᾶλλον ἐκ τῆς γῆς, τὰς δὲ θηλείας πρὸς ταῖς ἄρκτοις.   
[6] Παρμενίδης δ᾽ ἀντιστρέφει πρὸς ταῖς ἄρκτοις ἄῤῥενας   
[7] γίγνεσθαι τοῦ πυκνοῦ μετέχειν πλείονος· τὰς δὲ θηλείας   
[8] πρὸς τὴν μεσημβρίαν δι᾽ ἀραιότητα. Ἱππῶναξ παρὰ   
[9] τὸ συνεστὼς ἢ καὶ ἰσχυρὸν παρὰ τὸ ῥευστικόν τε καὶ ἀσθενέστερον   
[10] σπέρμα. Ἀναξαγόρας καὶ Παρμενίδης τὰ μὲν ἐκ   
[11] τῶν δεξιῶν καταβάλλεσθαι εἰς τὰ δεξιὰ μέρη τῆς μήτρας,   
[12] τὰ δὲ ἐκ τῶν ἀριστερῶν εἰς τὰ ἀριστερά· εἰ δὲ ἐναλλαγῇ   
[13] τὰ τῆς καταβολῆς γίνεσθαι θήλεα. Κλεοφάνης, οὗ μέμνηται   
[14] Ἀριστοτέλης, τὰ μὲν ἐκ τοῦ δεξιοῦ διδύμου, τὰ δὲ ἐκ τοῦ   
[15] ἀριστεροῦ. Λεύκιππος παρὰ τὴν παραλλαγὴν τῶν μορίων,   
[16] καθ᾽ ἣν ὁ μὲν καυλὸν, ἡ δὲ μήτραν ἔχει, τοσοῦτον γὰρ μόνον   
[17] λέγει. Δημόκριτος τὰ μὲν κοινὰ μέρη ἐξ ὁποτέρου ἂν [p. 19.325]   
[1] τύχῃ· τὰ δ᾽ ἰδιάζοντα καὶ κατ᾽ ἐπικράτειαν. Ἱππῶναξ δὲ,   
[2] εἰ μὲν ἡ γονὴ κρατήσειεν, ἄῤῥεν, εἰ δὲ ἡ ὕλη, θῆλυ.

[3] Πῶς τέρατα γίνεται.

[4] Ἐμπεδοκλῆς νομίζει ἢ παρὰ πλεονασμὸν σπέρματος ἢ   
[5] παρ’ ἔλλειμμα ἢ παρὰ τὴν τῆς κινήσεως ἀρχὴν ἢ παρὰ τὴν   
[6] εἰς πλείω διαίρεσιν ἢ παρὰ τὸ ἀπονεύειν τέρατα γίγνεσθαι·   
[7] οὕτω προειληφὼς φαίνεται σχεδόν τι πάσας τὰς ἀπολογίας.   
[8] Στράτων παρὰ πρόσθεσιν ἢ ἀφαίρεσιν ἢ μετάθεσιν ἢ ἐμπνευμάτωσιν·   
[9] τῶν ἰατρῶν τινες δὲ παρὰ τὸ διεστράφθαι   
[10] τὴν μήτραν ἐμπνευματουμένην.

[11] Διὰ τί ἡ γυνὴ πολλάκις συνουσιάζουσα οὐ συλλαμβάνει.

[12] Διοκλῆς ὁ ἰατρὸς ἢ παρὰ τὸ μηδ᾽ ὅλως ἐνίας σπέρμα   
[13] προΐεσθαι ἢ παρὰ τὸ ἔλαττον τοῦ δέοντος ἢ διὰ τὸ τοιοῦτον   
[14] ἐν ᾧ τὸ ζωοποιητικὸν οὐκ ἔστιν ἢ διὰ θερμασίας ἢ   
[15] ψύξεως ἢ ὑγρασίας ἢ ξηρότητος πλεονασμὸν ἢ ἔνδειαν ἢ   
[16] κατὰ παράλυσιν τῶν μορίων. οἱ Στωϊκοὶ κατὰ λοξότητα τοῦ [p. 19.326]   
[1] μορίου μὴ δυναμένου εὐθυβολεῖν τὸν γόνον· ἢ παρὰ τὸ   
[2] ἀσύμμετρον τῶν μορίων ὡς πρὸς τὴν ἀπόστασιν τῆς μήτρας.   
[3] Ἐρασίστρατος παρὰ τὴν μήτραν ὅταν τύλους ἔχῃ   
[4] ἢ σαρκώδης ἢ εὐρυτέρα ἢ μικροτέρα ᾖ τοῦ κατὰ φύσιν.

[5] Πῶς δίδυμα καὶ τρίδυμα γίγνεται.

[6] Ἐμπεδοκλῆς οἴεται δίδυμα καὶ τρίδυμα γίγνεσθαι κατὰ   
[7] πλεονασμὸν καὶ περισχισμὸν τοῦ σπέρματος, Ἀσκληπιάδης   
[8] παρὰ τὴν τῶν σπερμάτων διαφορὰν ὥσπερ τὰς κριθὰς τὰς   
[9] διστίχους καὶ τριστίχους· εἶναι γὰρ σπέρματα γονιμώτατα.   
[10] Ἐρασίστρατος διὰ τὰς ἐπισυλλήψεις γίνεσθαι ὥσπερ ἐπὶ   
[11] τῶν ἀλόγων ζώων· ὅταν γὰρ ἡ μήτρα εἴη κεκαθαρμένη,   
[12] τότε ἐπὶ σύλληψιν ἔρχεται. οἱ Στωϊκοὶ παρὰ τοὺς ἐν τῇ   
[13] μήτρᾳ τόπους· ὅταν [ed2page:2.53] γὰρ εἰς πρῶτον καὶ δεύτερον   
[14] ἐμπέσῃ τὸ σπέρμα, τότε γίνεσθαι τὰς ἐπισυλλήψεις καὶ διδύμους   
[15] καὶ τριδύμους.

[p. 19.327]

[1] Πόθεν γίνεται τῶν γονέων ὁμοίωσις καὶ τῶν προγόνων.

[2] Ἐμπεδοκλῆς οἴεται ὁμοιότητα γίγνεσθαι κατ’ ἐπικράτειαν   
[3] τῶν σπερμάτων· ἀνομοιότητα δὲ τῆς ἐν τῷ σπέρματι   
[4] θερμασίας ἐξατμισθείσης. Παρμενίδης ὅταν μὲν ἀπὸ τῶν   
[5] δεξιῶν μερῶν τῆς μήτρας τὸ σπέρμα ἀποκριθῇ τοῖς πατράσιν,   
[6] ὅταν δὲ ἀπὸ ἀριστερῶν, ταῖς μητράσιν· οἱ Στωϊκοὶ   
[7] ἀπὸ τοῦ σώματος ὅλου καὶ τῆς ψυχῆς φέρεσθαι τὸ σπέρμα   
[8] καὶ τὰς ὁμοιότητας ἀναπλάττεσθαι ἐξ αὐτοῦ τοὺς τύπους   
[9] καὶ τοὺς χαρακτῆρας ὡσπερανεὶ ζώγραφον ἀπὸ τῶν ὁμοίων   
[10] χρωμάτων ὁμοιότητα τοῦ βλεπομένου· προΐεσθαι δὲ καὶ τὴν   
[11] γυναῖκα σπέρμα· κἂν μὲν ἐπικρατῇ τὸ τῆς γυναικὸς, ὅμοιόν   
[12] ἐστι τὸ γεννώμενον τῇ μητρὶ, ἐὰν δὲ τὸ τοῦ ἀνδρὸς, τῷ πατρί.

[13] Πῶς ἄλλοις ὅμοια γίνεται τὰ γεννώμενα καὶ οὐ   
[14] τοῖς γονεῦσιν.

[15] Οἱ μὲν πλεῖστοι τῶν ἰατρῶν τυχικῶς καὶ ἐκ τοῦ αὐτομάτου,   
[16] ὅταν διαψυχθῇ τὸ σπέρμα καὶ τὸ τοῦ ἀνδρὸς καὶ   
[17] τὸ τῆς γυναικὸς ἀνόμοια γίνεσθαι τὰ παιδία. Ἐμπεδοκλῆς   
[18] τῇ κατὰ σύλληψιν ὄψει τε καὶ φαντασίᾳ τῆς γυναικὸς μορφοῦσθαι [p. 19.328]   
[1] τὰ βρέφη· πολλάκις οὖν ἀνδριάντων καὶ εἰκόνων   
[2] ἠράσθησαν καὶ ὅμοια τούτοις τετόκασιν· οἱ Στωϊκοὶ κατὰ   
[3] συμπάθειαν τῆς διανοίας κατὰ ῥευμάτων καὶ ἀκτίνων εἴσκρισιν   
[4] γίγνεσθαι τὰς ὁμοιότητας.

[5] Πῶς στεῖραι γίνονται γυναῖκες καὶ ἄγονοι ἄνδρες.

[6] Οἱ ἰατροὶ στείρας φασὶ γίγνεσθαι παρὰ τὸ τὴν μήτραν   
[7] στενοτέραν εἶναι ἢ παρὰ τὸ πυκνοτέραν ἢ παρὰ το ἀραιοτέραν   
[8] ἢ παρὰ τὸ σκληροτέραν ἢ παρά τινας ἐπιπωρώσεις   
[9] ἢ σαρκώσεις ἢ παρὰ μικροθυμίαν ἢ παρ᾽ ἀτροφίαν ἢ παρὰ   
[10] καχεξίαν ἢ παρὰ τὸ διαστρέφεσθαι τὸν σχηματισμὸν ἢ διὰ   
[11] παρασπασμόν. Διοκλῆς ἀγόνους τοὺς ἄνδρας ἢ διὰ τὸ μηδ᾽   
[12] ὅλως προΐεσθαι γονὴν ἢ παρὰ τὸ ἔλαττον εἶναι τοῦ δέοντος   
[13] ἢ παρὰ τὸ ἄγονον εἶναι τὸ σπέρμα ἢ κατὰ παράλυσιν   
[14] τῶν μορίων ἢ κατὰ λοξότητα τοῦ καυλοῦ μὴ δυναμένου τὸν   
[15] γόνον εὐθυβολεῖν ἢ παρὰ τὸ ἀσύμμετρον τῶν μορίων πρὸς   
[16] τὴν ἀπόστασιν τῆς μήτρας. οἱ Στωϊκοὶ αἰτιῶνται τὰς ἀσυμφύλους   
[17] εἰς ἑκάτερα τῶν πλησιαζόντων δυνάμεις τε καὶ ποιότητας, [p. 19.329]   
[1] αἷς ὅταν συμβῇ χωρισθῆναι μὲν ἀπ’ ἀλλήλων, συνελθεῖν   
[2] δὲ ἑτέροις ὁμοφύλοις, συνεκρατήθη τὸ κατὰ φύσιν καὶ   
[3] βρέφος τελεσιουργεῖται.

[4] Διὰ τί ἡμίονοι στεῖραι.

[5] Ἀλκμαίων τῶν ἡμιόνων τοὺς μὲν ἄῤῥενας ἀγόνους παρὰ   
[6] τὴν λεπτότητα τῆς θορῆς καὶ ψυχρότητα, τὰς δὲ θηλείας   
[7] παρὰ τὸ ἄνω μὴ ἀναχάσκειν τὰς μήτρας, ὅ ἐστιν ἀναστομοῦσθαι.   
[8] Ἐμπεδοκλῆς διὰ τὴν σμικρότητα καὶ ταπεινότητα   
[9] καὶ στενότητα τῆς μήτρας κατεστραμμένως προσπεφυκυίας   
[10] τῇ γαστρὶ μήτε τοῦ σπέρματος εὐθυβολοῦντος εἰς αὐτὴν,   
[11] μήτε εἰ καὶ φθάσειεν αὐτῆς ἐκδεχομένης. Διοκλῆς δὲ μαρτυρεῖ   
[12] αὐτῷ λέγων πολλάκις ἑωρακέναι τοιαύτην μήτραν ἐν   
[13] ταῖς ἀνατομαῖς τῶν ἡμιόνων καὶ ἐνδέχεσθαι διὰ τὰς αἰτίας   
[14] ταύτας καὶ τὰς γυναῖκας στείρας εἶναι.

[chapter:33]

[16] Εἰ τὸ ἔμβρυον ζῶον.

[17] Πλάτων ζῶον εἶναι τὸ ἔμβρυον ὑπείληφε· καὶ γὰρ καὶ   
[18] κινεῖσθαι ἐν τῇ γαστρὶ καὶ τρέφεσθαι καὶ αὔξεσθαι. οἱ [p. 19.330]   
[1] Στωϊκοὶ μέρος εἶναι γαστρὸς τὸ ἔμβρυον, οὐ ζῶον· ὥσπερ   
[2] γὰρ τοὺς καρποὺς μέρη τῶν φυτῶν ὄντας πεπαινομένους   
[3] ἀποῤῥεῖν [ed2page:2.54], οὕτω καὶ τὸ ἔμβρυον. Ἐμπεδοκλῆς μὴ   
[4] εἶναι μὲν ζῶον τὸ ἔμβρυον, ἀλλ᾽ ἔμπνουν ὑπάρχειν ἐν τῇ   
[5] γαστρί· πρώτην δὲ ἀναπνοὴν τοῦ ζώου γίγνεσθαι κατὰ τὴν   
[6] ἀποκύησιν τῆς μὲν εν τοῖς βρέφεσιν ὑγρασίας ἀποχώρησιν   
[7] λαμβανούσης, πρὸς δὲ τὸ παρακενωθὲν ἐπεισόδου τοῦ ἐκτὸς   
[8] ἀέρος γενομένης εἰς τὰ παρανοιχθέντα τῶν ἀγγείων. Διογένες   
[9] γεννᾶσθαι μὲν τὰ βρέφη ἄψυχα, ἐν θερμασία δὲ ὅθεν   
[10] τὸ ἔμφυτον θερμὸν εὐθέως προχυθέντος τοῦ βρέφους τὸ   
[11] ψυχρὸν εἰς τὸν πνεύμονα ἐφέλκεσθαι. Ἡρόφιλος κίνησιν   
[12] ἀπολείπει φυσικὴν τοῖς ἐμβρύοις οὐ πνευματικήν· τῆς δὲ   
[13] κινήσεως αἴτια νεῦρα· τότε δὲ ζῶα γίνεσθαι ὅταν προχυθέντα   
[14] προσλάβῃ τι τοῦ ἀέρος.

[15] Πῶς τὰ ἔμβρυα τρέφεται.

[16] Δημόκριτος καὶ Ἐπίκουρος τὸ ἔμβρυον ἐν τῇ μήτρᾳ   
[17] διὰ τοῦ στόματος τρέφεσθαι ὑπολαμβάνουσιν· ὅθεν εὐθέως [p. 19.331]   
[1] γενηθὲν ἐπὶ τὸν μαζὸν φέρεσθαι τῷ στόματι· εἶναι γὰρ καὶ   
[2] ἐν τῷ σώματι θηλάς τινας ἐπινεισμένας καὶ στόματα δι᾽   
[3] ὧν τρέφονται. οἱ Στωϊκοὶ διὰ τοῦ χορίου καὶ τοῦ ὀμφαλοῦ·   
[4] ὅθεν τοῦτον εὐθέως ἀποδεῖν τὰς μαιουμένας καὶ ἀνευρύνειν   
[5] τὸ στόμα, ἵνα διὰ τοῦ στόματος αἰσθητῶς τρέφεσθαι. Ἀλκμαίων   
[6] δι᾽ ὅλου τοῦ σώματος τρέφεσθαι· ἀναλαμβάνειν γὰρ   
[7] αὐτῷ ὥσπερ σπογγίαν τὰ ἀπὸ τῆς τροφῆς θρεπτικά.

[8] Τί πρῶτον τελειοῦται τοῦ βρέφους.

[9] Οἱ Στωϊκοὶ ἅμα ὅλον γίνεσθαι νομίζουσιν. Ἀριστοτέλης   
[10] πρῶτον τὴν ὀσφὺν ὥσπερ τρόπιν νέως. Ἀλκμαίων τὴν   
[11] κεφαλὴν ἐν ᾗ ἐστι τὸ ἡγεμονικόν. οἱ ἰατροὶ τὴν καρδίαν   
[12] ἐν ᾗ καὶ φλέβες καὶ ἀρτηρίαι· οἱ δὲ τὸν μέγαν δάκτυλον   
[13] τοῦ ποδός· οἱ δὲ τὸν ὀμφαλόν.

[chapter:34]

[15] Διὰ τί ἑπτάμηνα γόνιμα.

[16] Ἐμπεδοκλῆς ὅτε ἐγεννᾶτο τῶν ἀνθρώπων γένος ἐκ τῆς   
[17] γῆς τοσαύτην γενέσθαι τῷ μήκει τοῦ χρόνου, διὰ τὸ βραδυπορεῖν [p. 19.332]   
[1] τὸν ἥλιον, τὴν ἡμέραν ὁπόση νῦν ἐστιν ἡ δεκάμηνος·   
[2] προϊόντος δὲ τοῦ χρόνου τοσαύτην γενέσθαι τὴν   
[3] ἡμέραν ὁπόση νῦν ἐστιν ἠ ἑπτάμηνος, διὰ τοῦτο καὶ τὰ   
[4] δεκάμηνα γόνιμα καὶ τὰ ἑπτάμηνα τῆς φύσεως τοῦ κόσμου   
[5] οὕτω μεμελετηκυίας αὔξεσθαι ἐν μιᾷ ἡμέρᾳ ᾗ τίθεται νυκτὶ   
[6] τὸ βρέφος. Τίμαιος δὲ οὐ δέκα μῆνάς φησιν, ἐννέα δὲ νομίζεσθαι   
[7] παρὰ τὰς ἐπισχέσεις τῶν μηνιαίων τῆς πρώτης   
[8] συλλήψεως, οὕτω καὶ τὰ ἑπτάμηνα νομίζεσθαι οὐκ ὄντα   
[9] ἑπτάμηνα· ἔγνω τε γὰρ καὶ μετὰ τὴν σύλληψιν παῦσαι καθάρσεως.   
[10] Πόλυβος, Διοκλῆς, οἱ ἐμπειρικοὶ καὶ τὸν ὄγδοον   
[11] μῆνα ἴσασι γόνιμον, ἀτονώτερον δέ πως τῷ πολλάκις διὰ   
[12] τὴν ἀτονίαν πολλοὺς φθείρεσθαι· καθολικώτατον δὲ μηδένα   
[13] βούλεσθαι τὰ ὀκτάμηνα τρέφειν, γεγενῆσθαι δὲ πολλοὺς   
[14] ὀκταμηνιαίους ἄνδρας. Ἱπποκράτης καὶ Ἀριστοτέλης οἴονται,   
[15] ἐὰν πληρωθῇ ἡ μήτρα ἐν τοῖς ἑπτὰ μησὶ, τότε προκύπτειν   
[16] καὶ τὸ γόνιμον γίνεσθαι, ἐὰν δὲ προκύψῃ μὲν, μὴ   
[17] τρέφηται δὲ ἀσθενοῦντος τοῦ ὀμφαλοῦ διὰ τὸ ἐπίπονον, ἔμβρυον   
[18] ἄτροφον γίνεσθαι· διὰ τοῦτο τὰ ὀκτάμηνα οὐ περιγίνεσθαι· [p. 19.333]   
[1] ἐὰν δὲ μείνῃ τοὺς ἐννέα μῆνας ἐν τῇ μήτρᾳ, τότε   
[2] πρόκυψαν ὁλόκληρόν ἐστι. Πόλυβος ἑκατὸν ὀγδοήκοντα δύο   
[3] καὶ ἥμισυ ἡμέρας γίγνεσθαι [ed1page:4.437] εἰς τὰ γόνιμα τὰ ἔμβρυα   
[4] ὑπολαμβάνει· εἶναι γὰρ ἑξάμηνα ὅτι καὶ τὸν ἥλιον ἀπὸ   
[5] τροπῶν ἐν τοσούτῳ χρόνῳ παραγίνεσθαι· λέγεσθαι δὲ ἑπτάμηνα   
[6] ὅταν τὰς ἐλλειπούσας ἡμέρας τούτου τοῦ μηνὸς ἐν   
[7] τῷ ἑπτὰ προσλαμβάνεσθαι, τὰ δὲ [ed2page:2.55] ὀκτάμηνα μὴ ζῆν   
[8] ὅταν προκύψαντος μὲν τοῦ βρέφους τῆς μήτρας ἐπὶ πλέον   
[9] τε ὀμφαλὸς ἐβασανίσθη διατεινόμενος· ἄτροφον γὰρ γίνεται   
[10] τὸ ἔμβρυον· τοῦ τρέφοντος αἴτιος ὁ ὀμφαλός. οἱ δὲ μαθηματικοὶ   
[11] τοὺς ὀκτὼ μῆνας ἀσυνδέτους φασὶν εἶναι καὶ διὰ   
[12] τοῦτο ἐστερῆσθαι πάσης γενέσεως, τοὺς δὲ ἑπτὰ συνδετικούς·   
[13] τὰ δὲ ἀσύνδετα ζῶα ἔχειν τοὺς οἰκοδεσποτοῦντας   
[14] φαύλους τῶν ἀστέρων· ἂν γάρ τις τούτων τὴν ζωὴν καὶ   
[15] τὸν βίον κληρώσῃ, δυστυχῆ ἔσεσθαι καὶ ἄχρονον σημαίνει·   
[16] ἀσύνδετα δέ ἐστι ζώδια ὀκτὼ ἀριθμούμενα οἷον κριὸς πρὸς   
[17] σκορπίον ἀσύνδετος, ταῦρος πρὸς τοξότην ἀσύνδετος, δίδυμοι [p. 19.334]   
[1] πρὸς αἰγόκερον, καρκίνος πρὸς ὑδροχόον, λέων πρὸς   
[2] ἰχθύας, παρθένος πρὸς κριόν· διὰ τοῦτο καὶ τὰ ἑπτάμηνα   
[3] καὶ δεκάμηνα γόνιμα εἶναι· τὰ δὲ ὀκτάμηνα διὰ τὸ ἀσύνδετον   
[4] τοῦ κόσμου φθείρεσθαι. Τίμαιος καὶ δωδεκάμηνά φησί   
[5] τινα κύεσθαι παρὰ τὴν ἐπίσχεσιν τῶν καταμηνίων τῆς πρώτης   
[6] συλλήψεως, οὕτω καὶ ἑπτάμηνα νομίζεσθαι οὐκ ὄντα   
[7] προσγεγενημένης τῆς συλλήψεως, δυναμένης δὲ τῆς μήτρας   
[8] εἰς καταμήνια καὶ μετὰ σύλληψιν.

[chapter:35]

[10] Πῶς ἐγένετο τὰ ζῶα καὶ εἰ φθαρτά.

[11] Ἐπίκουρος εἰ ἐγένετο ὁ κόσμος καὶ τὰ ζῶα γεννητὰ   
[12] καὶ φθαρτὰ καὶ εἰ ἀγέννητος ἐκ μεταβολῆς τῶν ἀλλήλων   
[13] γίγνεσθαι· μέρη γὰρ εἶναι τοῦ κόσμου ταῦτα, ὡς Ἀναξαγόρας   
[14] καὶ Εὐριπίδης, ἰλὺς δὲ οὐδὲν τῶν γιγνομένων φθείρεται,   
[15] διακρινόμενα δὲ ἄλλο πρὸς ἄλλο μορφὰς ἑτέρας ἐπέδειξεν. [p. 19.335]   
[1] Ἀναξίμανδρος ἐν ὑγρῷ γεννηθῆναι τὰ πρῶτα ζῶα   
[2] φλοιοῖς περιεχόμενα ἀκανθώδεσι, προσβαινούσης δὲ τῆς ἡλικίας   
[3] ἀποβαίνειν ἐπὶ τὸ ξηρότερον καὶ περιῤῥηγνυμένου τοῦ   
[4] φλοιοῦ ἐπ᾽ ὀλίγον χρόνον μεταβιῶναι. Ἐμπεδοκλῆς τὰς   
[5] πρώτας γενέσεις τῶν ζώων καὶ φυτῶν μηδαμῶς ὁλοκλήρους   
[6] γενέσθαι· ἀσυμφυέσι δὲ τοῖς μορίοις διεζευγμένας· τὰς δὲ   
[7] δευτέρας συμφυομένων τῶν μερῶν εἰδωλοφανεῖς· τὰς δὲ τρίτας   
[8] τῶν ἀλληλοφυῶν· τὰς δὲ τέτταρας οὐκ ἔστι ἐκ τῶν   
[9] ὁμοίων οἷον ἐν γῆς καὶ ὕδατος, ἀλλὰ δι᾽ ἀλλήλων ἤδη τοῖς   
[10] μὲν πυκνωθείσης τῆς τροφῆς, τοῖς δὲ τῆς εὐμορφίας τῶν   
[11] γυναικῶν ἐπερεθισμὸν τοῦ σπερματικοῦ κινήματος ἐμποιησάσης·   
[12] τῶν δὲ ζώων πάντων τὰ γένη διακριθῆναι διὰ τὰς   
[13] ποιὰς κράσεις· τὰ μὲν οἰκότερα εἰς τὸ ὕδωρ τὴν ὁρμήν ἔχειν,   
[14] τὰ δὲ εἰς τὸν ἀέρα ἀναπνεῖν ἕως ἂν πυρῶδες ἔχῃ τι πλέον,   
[15] τὰ δὲ βαρύτερα ἐπὶ τὴν γῆν· τὰ δὲ ἰσόμοιρα τῇ κράσει   
[16] πᾶσι τοῖς θώραξι πεφωνηκέναι. Δημόκριτος γεγενημένα εἶναι [p. 19.336]   
[1] τὰ ζῶα συστάσει, εἰ δὲ ἓν ἄστρον πρῶτον τοῦ ὑγροῦ   
[2] ζωογονοῦντα.

[3] Πόσα γένη ζώων καὶ εἰ πάντα αἰσθητὰ καὶ λογικά.

[4] Πλάτων καὶ Ἀριστοτέλης τέσσαρα εἶναι ζώων γένη λέγουσι   
[5] καὶ τὸν αὐτὸν κόσμον ζῶον, χερσαῖα, ἔνυδρα, πτηνὰ,   
[6] οὐράνια, καὶ γὰρ τὰ ἄστρα ζῶα εἶναι καὶ αὐτὸν τὸν κόσμον   
[7] ζῶον λογικὸν, ἀθάνατον. Δημόκριτος καὶ Ἐπίκουρος τὰ   
[8] οὐράνια. Ἀναξαγόρας πάντα ζῶα λόγον ἔχειν ἐνεργητικὸν,   
[9] τὸν δ᾽ οἱονεὶ νοῦν μὴ [ed2page:2.56] ἔχειν τὸν παθητικὸν τὸν λεγόμενον   
[10] τοῦ νοῦ ἑρμηνέα. Πυθαγόρας καὶ Πλάτων λογικὰς   
[11] μὲν εἶναι καὶ τὰς τῶν ἄλλων ζώων ἀλόγων καλουμένων τὰς   
[12] ψυχὰς οὐ μὴν λόγῳ ἐνεργούσας διὰ τὴν δυσκρασίαν τῶν σωμάτων   
[13] καὶ διὰ τὸ μὴ μετέχειν τοῦ φραστικοῦ λόγου ὥσπερ   
[14] ἐπὶ τῶν πιθήκων καὶ κυνῶν, λαλοῦσι μὲν γὰρ, οὐ δύνανται   
[15] δὲ φράζειν ἃ νοοῦσι. Διογένης μετέχειν μὲν αὐτὰ τοῦ νοητοῦ   
[16] καὶ ἀέρος, διὰ δὲ τὸ, τὰ μὲν πυκνότητι, τὰ δὲ πλεονασμῷ τῆς [p. 19.337]   
[1] ὑγρασίας μήτε διανοεῖσθαι μήτε αἰσθάνεσθαι, προσφερῶς   
[2] δὲ αὐτὰ διακεῖσθαι τοῖς μεμηνόσι παρεπταικότος τοῦ   
[3] ἡγεμονικοῦ.

[chapter:36]

[5] Ἐν πόσῳ χρόνῳ μορφοῦνται τὰ βρήφη ἐν τῇ γαστρὶ ὄντα.

[6] Ἐμπεδοκλῆς ἐπὶ μὲν τῶν ἀνθρώπων ἄρχεσθαι τῆς διαρθρώσεως   
[7] ἀπὸ ἕκτης καὶ τριακοστῆς ἡμέρας, τελειοῦσθαι δὲ   
[8] τοῖς μορίοις ἀπὸ πεντηκοστῆς μιᾶς δεούσης. Ἀσκληπιάδης   
[9] δὲ ἐπὶ μὲν τῶν ἀῤῥένων διὰ τὸ θερμοτέραν εἶναι τὴν κρᾶσιν   
[10] τὴν διάρθρωσιν γίγνεσθαι ἀπὸ ἕκτης καὶ εἰκοστῆς, πληροῦσθαι   
[11] δὲ ἀπὸ τῆς πεντηκοστῆς· τῶν δὲ θηλειῶν ἐν δ᾽   
[12] μησὶ γίνεσθαι τὴν διάρθρωσιν διὰ τὸ ἐνδεὲς τοῦ θερμοῦ·   
[13] τὰ δὲ τῶν ἀλόγων ζώων ὁλοτελῆ παρὰ τὰς συγκράσεις τῶν   
[14] στοιχείων.

[15] Ἐκ πόσων στοιχείων συνίσταται ἕκαστον τῶν ἐν ἡμῖν μερῶν.

[16] Ἐμπεδοκλῆς τὰς μὲν σάρκας γίγνεσθαι ἐκ τῆς ἰσοκρατείας   
[17] τῶν δ᾽ στοιχείων· τὰ δὲ νεῦρα ἐκ τοῦ πυρὸς καὶ γῆς [p. 19.338]   
[1] ὕδατος διπλασίου μιχθέντος· τοὺς δὲ ὄνυχας γίγνεσθαι τοῖς   
[2] ζώοις ἐκ τῶν νεύρων καθ’ ὃ τῷ ἀέρι συνέτυχε περιψυχθέντων   
[3] τῶν λοιπῶν στοιχείων· ὀστᾶ δὲ δοκεῖ μὲν ὕδατος καὶ   
[4] τῆς ἔσω γῆς, τεττάρων δὲ πυρὸς γῆς τούτων συγκραθέντων   
[5] μερῶν, ἱδρῶτα καὶ δάκρυον γίνεσθαι τηκομένου τοῦ αἵματος   
[6] καὶ περὶ τὸ λεπτύνεσθαι διαχεομένου.

[7] Πῶς ἄρχεται τῆς τελειότητος ὁ ἄνθρωπος.

[8] Ἡράκλειτος καὶ οἱ Στωϊκοὶ ἄρχεσθαι ἡμᾶς τῆς τελειότητος   
[9] περὶ τὴν β’ ἑβδομάδα, περὶ ἣν ὁ σπερματικὸς κινεῖται   
[10] πόρος, καὶ γὰρ τὰ δένδρα, τελειοῦται ὅταν ἄρχηται καρπὸν   
[11] φέρειν, ἀτελῆ δέ ἐστι καὶ ἄωρα καὶ ἄκαρπα ὄντα.   
[12] Ἀριστοτέλης κατὰ τὴν α’ ἑβδομάδα, καθ᾽ ἣν ἔννοια γίνεται   
[13] καλῶν τε καὶ αἰσχρῶν διδασκαλίας ἀρχή. ἕτεροι δὲ νομίζουσι   
[14] τελειοῦσθαι ἡμᾶς τῇ τρίτῃ ἑβδομάδι, ὅταν καὶ γένεια   
[15] ἔχωμεν καὶ τῇ ἰσχύι χρώμεθα.

[p. 19.339]

[chapter:37]

[2] Πῶς ὕπνος γίγνεται καὶ θάνατος.

[3] Ἀλκμαίων ἀναχωρήσει τοῦ αἵματος εἰς τὰς ὁμόῤῥους   
[4] φλέβας ὕπνον γίγνεσθαι, τὴν δὲ ἐξέγερσιν διαχύσει· τὴν δὲ   
[5] παντελῆ ἀναχώρησιν διὰ τῆς ψύξεως θάνατον φέρειν. Ἐμπεδοκλῆς   
[6] τὸν μὲν ὕπνον κατάψυξιν τοῦ ἐν τῷ αἵματι θερμοῦ   
[7] σύμμετρον· ἀσύμμετρον δὲ τὸν ἐπαγγέλλειν θάνατον.   
[8] Πλάτων καὶ οἱ Στωϊκοὶ τὸν μέν ὕπνον γίγνεσθαι ἀνέσει τοῦ   
[9] αἰσθητικοῦ πνεύματος οὐ κατὰ ἀναχαλασμὸν καθάπερ ἐπὶ   
[10] τῆς γῆς, φερομένου δὲ ὡς ἐπὶ τὸ ἡγεμονικὸν μεσόφρυον,   
[11] ὅταν δὲ παντελὴς γίγνηται ἡ ἄνεσις τοῦ αἰσθητικοῦ πνεύματος   
[12] τότε θάνατον συμβαίνειν.

[13] [ed2page:2.57]Πότερον τοῦ σώματος ὁ ὕπνος καὶ θάνατος ἢ   
[14] τῆς ψυχῆς.

[15] Ἀριστοτέλης τὸν ὕπνον σώματος εἶναι καὶ ψυχῆς· αἴτιον   
[16] δὲ αὐτοῦ τὸ ἀναθυμιασθὲν ἀπὸ τοῦ θώρακος ὑγρὸν [p. 19.340]   
[1] εἰς τοὺς περὶ κεφαλὴν τόπους καὶ τῆς ὑποκειμένης τροφῆς   
[2] τὸ ἐν τῇ καρδίᾳ παραψυχθὲν θερμόν· θάνατον δὲ γίνεσθαι   
[3] διὰ τῆς παντελοῦς καταψύξεως. Ἀναξαγόρας κατὰ κόπον   
[4] τῆς σωματικῆς ἐνεργείας γίνεσθαι τὸν ὕπνον· σωματικὸν   
[5] γὰρ εἶναι τὸ πάθος οὐ ψυχικόν· εἶναι δὲ καὶ τῆς ψυχῆς   
[6] θάνατον διαχωρισμόν. Λεύκιππος οὐ μόνον σώματος γίνεσθαι,   
[7] ἀλλὰ κράσει τοῦ λεπτομεροῦς πλέονι τῆς ἐκκράσεως   
[8] τοῦ ψυχικοῦ θερμοῦ τὸν πλεονασμὸν αἰτίαν θανάτου· ταῦτα   
[9] δὲ εἶναι πάθη σώματος οὐ ψυχῆς. Ἐμπεδοκλῆς τὸν θάνατον   
[10] γεγενῆσθαι διαχωρισμὸν τοῦ πυρώδους ἐξ ὧν ἡ σύγκρισις   
[11] τῶ ἀνθρώπῳ συνεστάθη· ὥστε κατὰ τοῦτο κοινὸν εἶναι   
[12] τὸν θάνατον σώματος καὶ ψυχῆς· ὕπνον δὲ γίνεσθαι διαχωρισμόν   
[13] τινα τοῦ πυρώδους.

[chapter:38]

[15] Εἰ ζῶα τὰ φυτά.

[16] Θαλῆς καὶ Πλάτων τὰ φυτὰ ἔμψυχα καὶ ζῶά φασιν·   
[17] φανερὸν δὲ ἐκ τοῦ σαλεύεσθαι καὶ ἐν ταῖς συναγωγαῖς ἠχεῖν [p. 19.341]   
[1] μετὰ βίας καὶ πάλιν σφοδρῶς ἀναχλᾶσθαι, ὥστε καὶ συνέλκειν   
[2] βάρη. Ἀριστοτέλης ἔμψυχα μὲν, οὐ μὴν καὶ ζῶα· τὰ   
[3] γὰρ ζῶα ὁρμητικὰ εἶναι καὶ αἰσθητικὰ καὶ λογικά. Στωϊκοὶ   
[4] δὲ καὶ Ἐπικούρειοι οὐκ ἔμψυχα· τινὰ γὰρ ψυχῆς ὁρμητικῆς   
[5] εἶναι καὶ ἐπιθυμητικῆς, τινὰ δὲ καὶ λογικῆς· τὰ   
[6] δὲ φυτὰ αὐτομάτως πως γεγενῆσθαι οὐ διὰ ψυχῆς.

[7] Πῶς αὐξάνεται τὰ φυτά.

[8] Ἐμπεδοκλῆς τὰ δένδρα πρῶτα τῶν ζώων ἐκ τῆς γῆς   
[9] ἀναφῦναί φησι· πρὶν τὸν ἥλιον περιαπλωθῆναι καὶ πρὶν   
[10] ἡμέραν καὶ νύκτα διακριθῆναι· διὰ δὲ συμμετρίας τῆς κράσεως   
[11] τὸν τοῦ ἄῤῥενος καὶ τοῦ θήλεος περιέχειν λόγον· αὔξεσθαι   
[12] δὲ ἄπο τοῦ ἐν τῇ γῇ θερμοῦ διαιρουμένου, ὥστε γῆς   
[13] εἶναι μέρη καθάπερ καὶ τὰ ἔμβρυα τὰ ἐν τῇ γαστρὶ τῆς   
[14] μήτρας μέρη· τοὺς δὲ καρποὺς περιττώματα εἶναι τοῦ ἐν   
[15] τοῖς φυτοῖς ὕδατος καὶ πυρός· καὶ τὰ μὲν ἐλλιπὲς ἔχοντα [p. 19.342]   
[1] τὸ ὑγρὸν ἐξικμαζομένου τούτου· τῷ θέρει φυλλοῤῥοεῖν· τὰ   
[2] δὲ πλείονα παραμένειν ἀεὶ φύλλοις τεθηλότα ὥσπερ ἐπὶ δαφνῆς   
[3] καὶ τῆς ἐλαίας· τὰς δὲ διαφορὰς τῶν χυμῶν παραλλαγὰς   
[4] γίνεσθαι τῆς πολυμερείας καὶ τῶν φυτῶν διαφόρων   
[5] ἑλκόντων τὰς ἀπὸ τῶν τρεφόντων ὁμοιομερείας ὥσπερ ἐπὶ   
[6] τῶν ἀμπέλων· οὐ γὰρ αἱ διαφοραὶ τούτων ποιοῦσι τὸν οἶνον   
[7] διαλλάττοντα, ἀλλὰ τοῦ τρέφοντος ἐδάφους.

[8] Περὶ τροφῆς καὶ αὐξήσεως.

[9] Ἐμπεδοκλῆς τρέφεσθαι μὲν τὰ ζῶα διὰ τὴν ὑπόστασιν τοῦ   
[10] οἰκείου, αὔξεσθαι δὲ διὰ τὴν παρουσίαν τοῦ θερμοῦ· μειοῦσθαι   
[11] δὲ καὶ φθίνειν διὰ τὴν ἔκλειψιν ἑκατέρων· τοὺς δὲ νῦν   
[12] ἀνθρώπους τοῖς πρώτοις συμβαλλομένους βρεφῶν ἐπέχειν   
[13] τάξιν.

[chapter:39]

[15] [ed2page:2.58]Περὶ πυρετοῦ.

[16] Ἐρασίστρατος ὁρίζεται τὸν πυρετὸν κίνημα αἵματος   
[17] παρεμπεπτωκότος εἰς τὰ τοῦ πνεύματος ἀγγεῖα ἀπροαιρέτως [p. 19.343]   
[1] [ed1page:4.438] γινόμενον καθάπερ ἐπὶ τῆς θαλάττης, ὅταν μηδὲν   
[2] κινῇ αὐτὴν πνεῦμα ἠρεμεῖ, ἀνέμου δὲ ἐμπνέοντος βιαίου   
[3] παρὰ φύσιν τότε ἔξ ὅλης κυκλεῖται, οὕτω καὶ ἐν τῷ σώματι   
[4] ὅταν κινηθῇ τὸ αἷμα ἐμπίπτει μὲν εἰς τὰ ἀγγεῖα τῶν πνευμάτων,   
[5] πυρούμενον δὲ θερμαίνει τὸ ὅλον σῶμα. Διοκλῆς   
[6] δέ φησιν ἐπιγένημα εἶναι τὸν πυρετόν· ἐπιγίνεται δὲ τραύματι   
[7] καὶ βουβῶνι. Ἡρόδοτός φησι μηδεμιᾶς αἰτίας προηγησαμένης   
[8] ἐνίοτε πυρέττειν τινάς.

[9] Περὶ ὑγείας καὶ νόσου.

[10] Ἀλκμαίων τῆς μὲν ὑγείας εἶναι συνεκτικὴν ἰσονομίαν   
[11] τῶν δυνάμεων ὑγροῦ, θερμοῦ, ξηροῦ, ψυχροῦ, πικροῦ, γλυκέος   
[12] καὶ τῶν λοιπῶν. τὴν δὲ ἐν αὐτοῖς μοναρχίαν νόσου   
[13] ποιητικήν· φθοροποιὸν γὰρ ἑκατέρου μοναρχία καὶ νόσων   
[14] αἰτία, ὡς μὲν ὑφ᾽ ἧς ὑπερβολὴ θερμότητος ἢ ψυχρότητος,   
[15] ὡς δ᾽ ἐξ ἦς διὰ πλῆθος ἢ ἔνδειαν, ὡς δ᾽ ἐνίοις αἷμα ἐνδέον [p. 19.344]   
[1] ἢ ἐγκέφαλον· τὴν δὲ ὑγείαν σύμμετρον τῶν ποιῶν τὴν   
[2] κρᾶσιν. Διοκλῆς δὲ πλείστας τῶν νόσων δι᾽ ἀνωμαλίαν γίνεσθαι   
[3] τῶν ἐν τοῖς σώμασι στοιχείων καὶ τοῦ καταστήματος   
[4] ἀέρος. Ἐρασίστρατος τὰς νόσους γίνεσθαι διὰ πλῆθος   
[5] τροφῆς καὶ ἀπεψίας καὶ φθορᾶς· τὴν δὲ εὐταξίαν καὶ αὐτάρκειαν   
[6] εἶναι ὑγείαν. Πυθαγόρας φησὶ τὰς νόσους γίνεσθαι   
[7] τοῦ σώματος διὰ τὸ θερμότερον ἢ κρυμωδέστερον γίνεσθαι   
[8] τὸ σῶμα· τὸ μὲν γὰρ θερμότερόν ἐστι τὸ πλέον τῷ   
[9] μετρίῳ, τὸ δὲ κρυμωδέστερον ἔλασσον τοῦτο.

[10] Περὶ γήρως.

[11] Οἱ Στωϊκοὶ καὶ οἱ ἰατροὶ συμφώνως φασὶ παρὰ τὴν   
[12] τοῦ θερμοῦ ὑπονόστησιν τὸ γῆρας γίνεσθαι· οἱ γὰρ αὐτοὶ   
[13] πλέον ἔχοντες τὸ θερμὸν ἐπὶ πλεῖον γηρῶσιν. Ἀσκληπιάδης   
[14] δέ φησι τοὺς Αἰθίοπας ταχέως γηράσκειν ἔτει τριακοστῷ   
[15] διὰ τὸ ὑπερθερμαίνεσθαι τὰ σώματα ὑπὸ τοῦ ἡλίου   
[16] διαφλεχθέντας· τοὺς δὲ ἐν τῇ Βρεττανίᾳ ἑκατὸν εἴκοσιν   
[17] ἐτῶν γηρᾷν διὰ τὸ στέγειν ἐν αὐτοῖς τὸ πυρῶδες· τὰ μὲν [p. 19.345]   
[1] γὰρ τῶν Αἰθιόπων σώματα ἀραιότερα διὰ τὸ κεχαλᾶσθαι   
[2] ἀπὸ τοῦ ἡλίου, τὰ δὲ ὑπὸ τῶν ἄρκτων πεπυκνῶσθαι καὶ   
[3] διὰ τοῦτο πολυχρόνια.